
A TEMPLOMOS LOVAGOK IIIKAI 


1. A titokzatos Keleti-erdő 


A sűrű erdő, amely a Szajna és az Aube között, az esős champagne-i 
tartományban, Troyes-tól húsz kilométernyire terül el, a különös Keleti- 
erdő nevet kapta. 

Kelet — Oriens: a rómaiak nevezték így a napistent, de mit kereshet egy 
római isten ezen az ősi kelta vidéken, ahol a helységek még ma is gall 
nevüket őrzik? 

Az egy tagban lévő Keleti-erdő még ma is jó húszezer hektárt foglal el, 
valaha azonban sokkal nagyobb kiterjedésű lehetett, és bár most kallóföldek 
és utak szabdalják, alig száz éve még farkasok ordítottak itt. 

Az ilyen földeket őseink kallóföldnek nevezték, amely nehéz agyag, nem 
ereszti át a vizet, gyorsan megköti, és nehezen adja le. A legkisebb esőtől 
sárrá válik a magaslatokon és mocsárrá a mélyedésekben — ilyenkor 
nehezebb és veszélyesebb itt egy apró patakon átkelni, mint másutt egy 
széles folyón. 

Minden név gall eredetű. A kis természetes tavakat, amelyekből oly sok 


k 5 sás árba 
van errefelé, , morge"-nak hívják. Van Morge des bois és Morge des 


champs, az idevalósi , hölgyek birtoka, kis tavak, amelyek Mourgue 
tündérnek, vagyis Morgane-nak, a reggel, a hajnali fény, a Kezdet 
tündérének szolgáltak szálláshelyül. Egy másik tó az Argot (Ar-Goat, a fák 
országa), ahol ácsok, favágók és szénégetők beszélték egymás között 
mesterségük titokzatos nyelvét. 

A hegy déli oldalán, a mocsaras réteken kanyargó Barse bizonyára nem 
más, mint az egykori Wouivre Blanche, a fehér kígyólány, a Gvan-Wévre, 
amelynek medre fehérlett az alatta fekvő márgától, és nevét Vendeuvre 
kisvárosa őrzi. 

Loge-aux-Chévres közelében az erdő belsejébe ékelődő Belle-Guise-major 


Belen-Gwic volt, vagyis olyan lakóhely, amelyet Belenus? oltalmába 
ajánlottak. 


A Barse mentén fekvő Lusigny falu — ahol nemrég tározót építettek, hogy 
oda gyűjtsék áradáskor a Szajna vizét — Meluzina tündér oltalma alatt áll, 
aki most kedve szerint tetszeleghet az új, mesterséges tóban. 

Ebben a Keleti-erdőben, annak is majdhogynem a közepén, mint mag 
belsejében a csíra, mint Csipkerózsika kastélya a vadrózsasövényben, úgy 
terül el a Templom erdeje a Iemplom erdészházával, a Iemplom erdei 
útjával, a Templom patakjával, a Madáritatóval, a , Sarkantyú-erdővel", bár 
sarkantyút sehol se látni, az , Admirális-erdővel", bár nyoma sincs 
tengernagyi méltóságnak. . . 

E vidéken, amely valósággal erdő az erdőben, több tucat régi gát jelzi az 
egykori — mára kiszáradt vagy feltöltött — mesterséges tavak helyét. 

Kinek lehetett szüksége ezekre éppen itt, ahol oly sok a természetes tó? 
Miféle halászoknak kellettek ebben az erdőben, ahol a mocsaras csermelyek 
amúgy is veszedelmes labirintust rajzolnak ki? 

Vagy kinek nyújthattak védelmet a mocsaras földet még ingoványosabbá 
tevő mesterséges tavak? 

Miféle búvóhely lehetett errefelé? 


A  Keleti-erdőt körös-körül majorok szegélyezik, amelyek az 
irtásföldekből nőttek ki. Némelyik mélyen benyúlik az erdőbe, mint 
nyugatra Larrivour, mely valaha ugyanezen a néven ciszterci apátsági birtok 
volt, körülötte csűrökkel: La  Porcherie-vel, La  Fontainerie-vel, La 
Fromentelle-lel. . . 

Ám az erdőben és az erdő körül, a ciszterci majorokat leszámítva, az 
összes épületet a templomosok birtokolták. A házak, amelyeknek neve 
részben fellelhető a templomosoktól ránk maradt okiratgyűjteményben, ma 
is őrzik a hajdani tulajdonosok kedvelt építészeti stílusának 
jellegzetességeit. 

A majorok, erdészházak, kovácsműhelyek és cserépégetők összefüggő 
láncot alkotnak az erdő körül, ezeken pedig csak az juthatott át, aki a 
templomosokhoz vagy a ciszterciekhez tartozott. 

Mindenképpen az ő földjeiken kellett átkelni. 

Nem messze az erdőtől, de nem közvetlenül mellette a jeruzsálemi 


4 
(Istenes) Szent János Lovagrendnek volt egy kis kommendatúrája, amelyet 


Keleti Kommendatúrának neveztek, most pedig Ferme de I Hopiteau-nak 
hívnak. 

Az összes templomos major és csűr azon kommendatúrák fennhatósága 
alá tartozott, amelyek tőlük néhány kilométernyi távolságra egy második 
védőgyűrűt alkottak. Ma is könnyen rájuk találni: nevük Bonlieu, Beauvoir, 
Nuisements, Chauffour, Fresnoy, Verrieres, Bouy... — ezeknek közvetlenül 
egymás közelében szintén voltak majorjaik. 

Ezek a kommendatúrák két távolabbi igazgatási központ, úgynevezett 
baylie alá voltak rendelve: az egyik az erdőtől keletre fekvő Thors, a másik 
nyugat felé Payns. 

A két igazgatási központot kommendatúrák újabb gyűrűje kötötte össze, 
tanyákkal körülvéve: La Loge-au-Temple, Iroyes, Sancey, Menocis, 
Chaussepierre, , Montceaux, Avaleur, Buxieres,  Vitry,  Bar-sur-Aube, 
Arrentieres, La Ville-sur-Terre, La Neuville, Ramerupt. . . És ez nem is a 
teljes lista. 

Ebbe a Keleti-erdő körül kiépített harmadik övezetbe tartozott Payns, 
Hugues de Payns-nak, a rend alapítójának és első nagymesterének birtoka, 
és Iroyes, annak az Hugues de Champagne grófnak a székhelye, akinek 
története szorosan összefonódik a templomos rend megalapításával; ez a 
gróf elhagyta birtokát, hogy csatlakozzon az első lovagokhoz. Idetartozott 
Clairvaux is, a ciszterci apátság, amelynek apátja, Szent Bernát 
megfogalmazta és , tanította? a templomos rend reguláját. 

A regulát is Iroyes-ban fogalmazta meg, az ez alkalomból összehívott 
zsinaton. 

Valójában ezen a vidéken, a Szajna és az Aube közötti területen született 
meg az a titokzatos, befolyásos és gőgös templomos rend, amelyről 


Michelet azt mondta, hogy bukása a nyugati civilizáció legnagyobb 
csapása volt. 

A történelem miféle torzulása okozhatta, hogy a clairvaux-i apátság, 
amelyet Szent Bernát, a , szabadítás" eszméjére felesküdött templomos rend 
megszervezője alapított, börtön lett, tömlöc, ahol rabok senyvedtek? Miféle 
kései bosszú vezethetett ide? 

Troyes-ban sem maradt semmi az egykori templomosok után, hacsak nem 
az a Szent Hubert hídnál található templomkő, amelyen ma is ott áll a gőgös 
lovagok alázatos jelmondata: Non nobis, Domine, non nobis, sed nomini tuo 


da gloriam! (Ne nekünk, Urunk, ne nekünk, hanem a te nevednek adj 
dicsőséget!) 

Nyoma sincs a rend első nyugati székhelyéül szolgáló kommendatúrának, 
amelyet Hugues de Payns adományaiból alapítottak; semmi nem maradt a 
kis udvarházból, helyét csupán egy négyszögletes dombocska jelzi: itt állt 
valaha, a Szajna egyik ágának közelében. A kommendatúrát két oldalról 
védő keskeny vizesárkok kiszáradtak; a másik két oldalt lezáró tavat 
feltöltötték. Legfeljebb a mai majorral szomszédos réten álló kis domb jelzi 
a hajdani saroktorony helyét, amely az idevalósiak szerint valaha Hugues de 
Payns vártornya volt. 

A hagyomány úgy tartja, hogy a kommendatúra kapuja előtt, két torony 
védelmében, egy sarokban állt , Andriel testvér szilfája?". Ez ősi kelta 


felfogás szerint a hely tellurikus" jellegére utal. A fa mindenekelőtt a 
szerzetes építőmesterek találkozóhelyét jelölte a templom előtt, amelynek 
korabeli alapzata megmaradt (később a máltai lovagrend újíttatta fel). Az 
épület alaprajza különös módon ugyanazt az észak felé irányulást mutatja, 
mint a közel azonos szélességi fokon elhelyezkedő chartres-i székesegyház. 

A kommendatúra épületei már a XV. században romokban hevertek; a 
lovagok kápolnájának nyoma sem maradt... Ami érthetetlen, hiszen tudjuk, 
hogy a legtöbb kommendatúra alapzata, sőt néha teljes épületegyüttesek, 
még csűrök is máig megmaradtak, szinte érintetlenül. 

A rombolás tehát módszeres és szándékos volt. El akarták tüntetni a 
nyomokat. Vagy valamiféle titkos kincstárat kerestek? 

Ahogy ez az egykori , templomos házak" esetében lenni szokott, az itt 
lakók föld alatti járatokról regélnek, amelyek állítólag még ma is összekötik 
a , kastélyt" a malmaisoni csűrrel, a villacerfi faluval. Az út a Szajna alatt 
átvezet a túlpartra — elmegy Troyes-ig, sőt egészen Provins-ig. Talán a 
Keleti-erdő közelében lévő bonlieu-i kommendatúráig is. 


Következzenek most a férfiak. Hárman vannak: Hugues de Payns, Hugues 
de Champagne és Clairvaux-i Bernát. 


Hugues de Payns, a templomosok rendjének hivatalos alapítója és első 
nagymestere Payns-ban született, pontosan nem tudni, mikor, feltehetően 
1080 körül. A  Champagne-ház tisztviselője volt, korántsem a 


legalacsonyabb rangúak közül való, mert aláírását a troyes-i grófság két 
fontos iratán is megtaláljuk. 

Az egyiken (1100. október 21.) Hugo de Paenz, a másikon Hugo de 
Paenciis néven szerepel. 

Úgy tudjuk, részt vett az első keresztes háborúban, ekkor még Blois és 
Champagne grófjának seregében szolgált. Minden bizonnyal személyesen 
ismerte Godefroy de Bouillont, annak két testvérét, Baudouin és Eustache 
de Boulogne-t, valamint unokatestvérét, Baudouin du Bourg-t, Edessza 
grófját, aki II. Balduin néven Jeruzsálem királya lett, s ez nem mellékes, 
hiszen Hugues de Payns élete végéig élvezte a király támogatását és 
jóindulatát. 

Az is valószínű, hogy 1104-ben vagy 1105-ben Hugues de Champagne 
kíséretében visszatért Keletre. 

Tudjuk, hogy megnősült, és született egy fia: Ihibaut de Pahans, akiből 
később, 1139-ben a sainte-colombe-de-sens-i ciszterci apátság apátja lesz... 
Sőt arról is tudunk, hogy ez a fiú meglehetősen kínos helyzetbe kerül, 
amiért elzálogosított egy drágakövekkel ékesített koronát és egy 
aranykeresztet (amely állítólag Szent Eligius keze munkáját dicsérte, és az 
apátság tulajdona volt), hogy csatlakozhasson a második keresztes 
hadjárathoz. 


Hugues de Payns vezetésével 1118-ban (Vacandard" szerint 1119-ben) 
kilenc , istenfélő" lovag megjelenik az épp akkoriban trónra került II. 
Balduin jeruzsálemi király előtt, azzal a kéréssel folyamodva hozzá, hogy 
biztosíthassák a Jaffából Jeruzsálembe vezető zarándokút védelmét. 

A király beleegyezik a kérésbe, és palotájának azt a részét engedi át nekik 
szálláshelyül, amelynek helyén valaha Salamon temploma állt. A Szent Sír 
kanonokjai szintén átadnak egy parcellát a templom helyén lévő 
birtokukból. 

Végül aztán a jeruzsálemi pátriárka, az amiens-i Gormond de Piguigny 
kezébe leteszik a szegénység, a szüzesség és az engedelmesség hármas 
fogadalmát... És mivel Salamon egykori templomának helyén laknak, a 
, lemplom lovagjai"-nak nevezik őket. 

Így kezdődik a templomosok története — a hivatalos változat szerint —, és 
így folytatódik: mivel nagyon szegények voltak, sok-sok adományban 
részesültek, meggazdagodtak, és egyre többen lettek. 


A hivatalos történet egyáltalán nem szól arról, hogy e kilenc lovag között 
ott volt André de Montbard, Szent Bernát nagybátyja, és arról sem, hogy 
1125-ben egy új lovag csatlakozott hozzájuk: Hugues, Champagne grófja. 

Kérdés, vajon nem miatta történt-e minden. 

Ez a champagne-i gróf mindenesetre különös ember volt. 1077-ben 
született III. Thibaut (Blois és Champagne grófja) és Alex de Valois fiaként. 
Champagne-t 1093-ban kapta hűbérbirtokul. 

Nem vett részt az első keresztes hadjáratban, de 1104-ben vagy 1105-ben 
eljutott a Szentföldre, ahonnét 1108-ban tért vissza. 

Visszatérése után kapcsolatba lépett Harding Szent István ciszterci apáttal. 
A szent apát ettől az időtől kezdve (bár rendje inkább szemlélődő, mintsem 
tudós rend volt) egész kolostorának a héber szent szövegek aprólékos 
vizsgálatát adta feladatul. Vacandard apát Szent Bernátról írott könyvében 
nem is titkolja efölötti megrökönyödését. Kutatásai során még a felső- 
burgundiai tudós rabbik is segítséget nyújtottak neki. . . 

1114-ben Hugues rövid időt ismét a Szentföldön tölt; visszatérése után, 
1115-ben újra kapcsolatba lép Harding Szent Istvánnal, ezúttal azért, hogy a 
bar-sur-aube-i " erdőben  kolostoralapítás céljából a  cisztercieknek 


adományozzon egy ,, Vallée de Vabsinthe"" néven ismert területet. 

Harding Szent István egy fiatal szerzetest bíz meg az alapítvány 
vezetésével: Bernard de Fontaine-t, aki tizenkét gondosan kiválasztott 
szerzetessel (egyiküket Chaise-Dieu-ből rendelték oda, noha az nem 
ciszterci kolostor volt) a kijelölt helyen létrehozta a clairvaux-i apátságot. 

Nem arra utal-e mindez, hogy a champagne-i gróf valamilyen titokzatos 
tudás birtokában volt, és titkát a ciszterci apátra bízta, aki egész kolostorát 
egy nemsokára odaérkező héber irat megfejtésére készíti elő? Olyan 
jelentős iratról van szó, hogy az apát mindenkit felkeres, aki csak a 
környéken segíteni tud, akár keresztény, akár nem. 

Nem arra utal-e mindez, hogy ez a második — rövid — utazás egyfajta 
, ellenőrző út" volt? S ez az , ellenőrzés?" azzal az eredménnyel járt, hogy a 
későbbi teendők elvégzéséhez olyan jelentős személyiségre volt szükségük, 
mint Bernát; s mindezt a champagne-i földeken, tehát a gróf személyes 
védelme alatt kellett végrehajtani. 

Tény, hogy a fiatal (ekkor 25 éves) Bernát Clairvaux-ba érkezésétől 
kezdve kezébe veszi az egész nyugati politika irányítását. És micsoda 


tekintélyt vív ki magának! 

Champagne grófjának viselkedése azonban egyre furcsább. Kijelenti, hogy 
vissza kíván térni a Szentföldre, de már nem mint harcos és nem is mint 
zarándok: a jeruzsálemi (Istenes) Szent János Lovagrend ispotályosai közé 
szeretne belépni, akik a zarándokokat védelmezték, segítették és ápolták 
Palesztinában. 

Aligha hihető, hogy Champagne grófja, a hatalmas hűbérúr, akinek birtoka 
nagyobb volt a királyénál, csillapíthatatlan vágyat érzett beteg zarándokok 
ápolására. Még lelki üdvössége érdekében sem, hiszen ehhez Clairvaux is 
elég lett volna. 

Ha pedig a jaffai napfény hiányzott a grófnak, harcolhatott volna serege 
élén a pogány ellen, akár holta napjáig. 

Ha netán valamely szép pogány nő szerelme csábította, nem akart volna 
belépni egy szerzetesi életformát követelő irgalmas rendbe. 

Nem a harc, nem is a szerelem csábítja. Nem feledkezik meg a lelki 
üdvösségéről, de arról sem akar lemondani, ami Levantéba hívja, és ami 
egészen rendkívüli dolog lehet. Mintha valamiféle küldetést vállalt volna 
magára. 

Mivel házas és Champagne grófja, nem csatlakozhat az ispotályosokhoz. 
Ehhez a feleségének zárdába kellene vonulnia. Ezt pedig a hölgy a 
leghatározottabban visszautasítja. 

Így aztán Hugues de Payns indul útnak. 

De aztán 1125-ben a türelmét vesztett Hugues de Champagne eltaszítja 
feleségét, megtagadja gyermekét, lemond grófi birtokáról, és követi a kilenc 
lovagot a Salamon temploma helyén álló házba. 

Azért, hogy az utat őrizze a rend valamelyik tisztjének alárendelve? 

Ne legyünk ennyire naivak. . . 

A Szentföldre való visszatérés vágya, a kísérletek, a birtokról való 
lemondás és az elutazás mind-mind azzal a munkával függ össze, amelyet a 
kilenc jeruzsálemi lovag valójában végez... 

Ez pedig nem más, mint a Grál keresése. 


A harmadik férfi Clairvaux-i Bernát. Minden bizonnyal a legkülönösebb 
ember, akit csak ismert a Nyugat. Megvan benne Isten , emberfölötti 
emberének" misztériuma, amelyet nem foghat fel a tisztán emberi értelem. 


1090-ben született, Dijontól nem messze, a fontaine-i kastélyban. Apja 
Tescelin, anyja Aleth de Montbard, a burgundiai hercegi család 
leszármazottja. 

Tanulmányait — Chaátillon-sur-Seine-ben, — a — Saint-Vorles-templomban 
végezte. Életének ebből az időszakából fennmaradt egy történet, amely — 
bár nyilván allegorikus jelentésű — mindenképpen sokat elárul. A Saint- 
Vorles-templomban volt egy , fából készült Istenanya-kép, amelyet inkább 
az évek, mintsem a nap színezett feketére. A fej hosszúkás, a szem nagy, de 
arányos, az arc se túl keskeny, se túl kerek. Eredeti barna színét tovább 
sötétítették az évek. Az ülő helyzetben ábrázolt Mária ölében tartja a kis 
Jézust..." 

Egyértelműen a Fekete Madonnáról van szó. 

A legenda szerint a Szűz előtt imádkozó Bernát egyszer így szólt: 


, Monstra te esse medrem. . . 19 Mária megnyomta keblét, és három csepp tej 
csordult Bernát ajkára. 

Alkímiai jellegű allegóriáról van szó. Jelentheti azt is, hogy Bernát, aki a 
Fekete Szűz tejével oltotta szomját, a druida hagyomány ősi forrásából 
ivott. Ő maga egyébként a tölgyet és a bükköt nevezte mestereinek. A két 
szent fát. Csak a csipkebokor hiányzik. . . 

Vajon túl volt-e már a beavatáson akkor, amikor jelentkezik Cíteaux-ban, 
hogy szerzetesnek álljon? Nem tudni, de biztos, hogy már ekkor nagy 
hatalma van az emberek felett. Huszonegy éves, és nem egyedül érkezik, 
hanem mintegy harminc társával: köztük van öt testvére és a nagybátyja, 
anyja fivére is. Ő volna az a Bernáttal körülbelül egyidős André de 
Montbard, aki ott található a kilenc lovag között, és akiből később a 


templomosok várnagya és — Marion Melville" szerint — nagymestere lesz? 

Harding Szent István apátsága alatt lépett be Cíteaux-ba. 1115-ben alapítja 
meg Clairvaux-t a bar-sur-aube-i erdőben, és ettől kezdve magához ragadja 
a Nyugat irányítását. És nem csak képletes értelemben; keményen megfedd 
királyokat, pápákat, püspököket, hatalmas hűbérurakat — és mindenki 
engedelmeskedik ennek a törékeny testű, beteges, alázatos és rettenetes 
szerzetesnek. Pápák, királyok, püspökök és főpapok, Clunytől Saint-Denis- 
ig térdet hajtva tisztelegnek előtte. 

, Isten dolgai az én dolgaim — mondja —, és semmi, ami vele kapcsolatos, 
nem közömbös a számomra." 


Azért van ott, hogy Isten dolgaival foglalkozzon. S az a legfurcsább, hogy 
ezt mindenki tudomásul veszi. Mi sem áll távolabb tőle, mint a száraz 
doktrínák, mint valamely torz, kitekert kereszténység-felfogás. A Mária- 
kultusz odaadó híve, ő vezeti be a , Miasszonyunk" elnevezést. Ahogy tőle 
származik a , szentfazék" kifejezés is. Miasszonyunk számára nem József 
felesége, hanem az Ige hitvese, és teketóriázás nélkül elutasítja a 
szeplőtelen fogantatás tézisét: a szeplőtelen fogantatás Szűz Mária 
születésére vonatkozik, ti. bűn nélkül született. , Az Ige hitvese nem lehet 
ostoba liba" — mondja. 

Mágus? Bizonyára, de a szó legnemesebb értelmében. Tudta, hogy , Isten 
különleges képességekkel áldotta meg, és valamennyi kortársa kivételes 

csodatevőnek tartotta." 

Valamiféle egyetemes tudás birtokában volt — ez a folyton úton lévő, kis 
ember egészen bámulatos hozzáértéssel irányította a clairvaux-i földek 
megművelését. 

Az ő karjai közt halt meg Írországban 1148-ban Meal O"Morgair, Armagh 
érseke, más néven Szent Malakiás, a pápákra vonatkozó, híres prófécia 
feltételezett szerzője, az Ige másik nagy utazója, aki — az élettörténetét 
megíró Bernát szerint — kivételes jövőbe látó képességgel rendelkezett. 

Szent Bernát hívta életre a templomos rendet, ő bízta rá küldetését, ő 
tanította a rend tagjait, ahogy ezt Aymery testvér a per során, ima 
formájában írott védőbeszédében elismerte. 

E tanítás, e küldetés mindvégig titkos maradt, de mindkettő történelmi 
tényekben gyökerezik, olyan világosan, mintha kitörölhetetlenül kőbe 
vésték volna őket. 

A jeruzsálemi király előtt megjelenő kilenc lovag közül legalább kettő 
nagyon közel állt Szent Bernáthoz. Egyikük Hugues de Payns volt, a 
misszió vezetője, akit Bernát , szeretett Hugues-ömnek?" nevezett, hiszen 
már régóta jól ismerte mint szomszédját és Champagne grófjának tisztjét; a 
másik tulajdon nagybátyja, a feltételezhetően szintén ciszterci André de 
Montbard volt. 

Hiába próbálna bárki is arra hivatkozni, hogy egy szerzetes nem ért a 
kardforgatáshoz. Elég annak az ugyancsak ciszterci barátnak a példájára 
utalnunk, aki Spanyolországban megszervezte a calatravai vár védelmét a 
mórok támadása ellen, és a calatravai harci rend első nagymestere lett. 


Éppígy nem zárhatjuk ki azt sem, hogy a kilenc lovag közül azok, akiknek 
csak a keresztnevét ismerjük, valóban szerzetesek voltak. 

Ami a flamand lovagokat illeti, Godefroy de Saint-Omer, Payan de 
Montdidier és Archambaud de Saint-Amand természetesen Eustache de 
Boulogne kíséretéhez tartoznak. Ez utóbbi, Godefroy de Bouillon és I. 
Balduin fivére 1118-ban útnak indult, hogy megszerezze a jeruzsálemi 
koronát, és a szokásos útvonal Champagne-on át vezetett. Apuliába érve 
megtudta, hogy unokafivére, Baudouin du Bourg Jeruzsálem királyává 
koronáztatta magát. Nem folytatja útját — lovagjait elbocsátotta, szabadon 
mehettek tovább a tengerentúlra. 

Valószínű, hogy a küldetést még Eustache de Boulogne champagne-i útja 
során jelölték ki, és a kis csapat tovább gyarapodott a majdani jeruzsálemi 
király kíséretét alkotó lovagokkal. 


Most erről a küldetésről kell beszélnem. 


2. A frigyláda 


Ahogy ezt már Les Mystéres de la cathédrale de Chartres (A chartres-i 
katedrális titkai) című munkámban megírtam: nyilvánvaló, hogy Clairvaux- 
i Bernát sem Hugues de Payns-t, sem nagybátyját, André de Montbard-t 
nem azért küldte a Szentföldre, hogy az utat őrizzék. Eustache de Boulogne 
sem ezért vált meg lovagjaitól. Hugues de Champagne sem ezért hagyta el 
1125-ben grófi birtokát, és nem ezért követte a kilenc lovagot Salamon 
templomába. 

Ha tényleg ebből állt volna a küldetés, elég lett volna, ha támogatják 
Istenes Szent János ispotályosait. 

A zarándokút védelmét természetesen ígéretükhöz híven biztosították, és 
ezzel még akkor sem hagytak fel, amikor a templomos rend már rendkívüli 
hatalomra tett szert. 

Az út védelmétől eltekintve azonban szerzetesi és nem lovagi életet élnek. 
Később, amikor hivatalosan megalapítják a rendet, egyértelműen kijelölik a 
Palesztinában állomásozó hadsereg feladatát: a szent helyeket kell őriznie. 
1118 és 1128 között mégsem erről van szó. 

Ez idő alatt semmilyen csatában nem vesznek részt. Pedig a harcoknak se 
szeri, se száma. 

II. Balduinnak uralkodása kezdetétől fogva szembe kell néznie a 
damaszkuszi atabéggel, aki hadat üzen neki, lerohanja Galileát, meglepi és 
kirabolja Tibériászt, feldúlja a vidéket, és Askalónban a fátimidákkal 
szövetkezik. Az egyiptomi hadsereg megint a frankok ellen készülődik, 
Türoszban flottát toboroz, és új hadsereget küld Askalónba. 

Balduin győzelmet arat Tibériászban, de 1119-ben meg kell védenie 
Antiochiát El-Ghazi támadásától, és fel kell készülnie egy erős török sereg 
ellen, amely Apameát fenyegeti. Csapást csapás követ; 1120-ban újra 
kénytelen hadat viselni El-Ghazi ellen; 1121-ben Észak-Szíria ellen, majd 
1122-ben ugyancsak Észak-Szíria ellen. 1123-ban fogságba kerül, az 
örmények szabadítják ki a karputi erődből; ismét elfogják, váltságdíj 
ellenében szabadul. 1124-ben a beduinokkal szövetkezve megostromolja, 


majd 1125-ben elfoglalja Aleppót. Ugyanebben az évben eltipor egy 
muzulmán szövetséget, harcol a damaszkuszi emír ellen. 


Mindezt az összes valamirevaló történész megírta. . . 


A kilenc templomos lovag őrzi a zarándokutat. Bármily fenyegető is a 
veszély, nem vesznek részt semmiféle harcban — egyedül maradnak, és 
senkit nem engednek maguk közé. 

Szemmel láthatóan nem azért vannak ott, hogy háborúzzanak. De 
elfoglalják a területet, ahol valaha Salamon temploma állt, nem is marad ott 
senki rajtuk kívül. Rendbe hozzák a föld alatti istállókat. Mennyi hely 
kilenc szegény lovagnak, akik — mint azt a legenda tartja róluk (egy 
pecsétre hivatkozva, amely valójában igencsak mást jelent) — annyira 
szegények voltak, hogy kettejükre csak egy ló jutott! 

A titoknak egyetlen kulcsa lehet: a kilenc lovag nemcsak azért érkezett, 
hogy a zarándokokat védelmezze, hanem azért is, hogy megtaláljon, 
megőrizzen és elvigyen valami kivételesen fontosat, kivételesen szentet, 
ami Salamon templomának helyén található: a frigyládát és a 
törvénytáblákat. 


A frigyláda legendája történelmi legenda, és kétségtelenül inkább 
történelem, mint legenda. Más-más formában minden korszakban visszatér. 
Annak a folytonosságnak a jegyében, ahogy az egymást követő civilizációk 
mindig átadják dokumentumaikat annak, amelyik éppen a nyomukba lép. 

s. te mindent mérték, szám és súly szerint rendeztél el?" — mondja a 
Teremtőről a Bölcsesség könyve (11,20), ami azt jelenti, hogy létezik egy a 
világegyetem egészét irányító általános fizikai törvény. 

A megfigyelésre tánaszkodó emberi tudomány megismerheti e törvény 
apró töredékeit, de ennél tovább nem juthat. A tudósok és kutatók álma 
pedig mindig az volt, hogy e töredékek alapján megértsék az általános 
Törvényt. 

Nyilván képtelenség volna azt gondolni, hogy az ember a rendelkezésére 
álló hitvány aggyal eljuthat a Törvény tökéletes ismeretéhez. Ugyanilyen 
képtelenség volna azonban azt hinni, hogy a hozzá vezető utak teljesen 
zárva vannak előtte. 


Bárki beláthatja, hogy néhány kivételes szellemi képességgel, ösztönnel 
vagy intuícióval megáldott ember, akiről már-már azt hihetnénk, hogy 
, máshonnan?" jött, rátalált ezekre az utakra, és igen messzire jutott a 
világegyetem ezen törvényének megismerésében. 

Tudjuk, hogy voltak, akik továbbadták e törvény kulcsait, hiszen 
máskülönben az emberiség sohasem haladhatott volna előre. De a törvény 
őrzői tudták azt is, mennyire veszélyes olyanok kezébe hatalmat adni, akik 
erre még nem eléggé érettek, így e kulcsok mindig titkosak maradtak, 
vagyis elérhetetlenek azok számára, akiket megfejtésükre nem készítettek 
fel. 

A tudás kulcsait a hétköznapi nyelv mindig az arannyal jelölte. Az egyik 
ilyen, talán a legismertebb, amelyikről gyakran lehet hallani, az 
, Aranymetszés". Ez teszi lehetővé az egyenestől a görbéhez vezető 
geometriai utat, azaz a földi törvényektől az égi törvényekhez való eljutást. 
A használat módja azonban titok maradt. Mit ér magunkkal hordani egy 
kulcsot, ha nem tudjuk, melyik zárat nyitja, sem azt, hogyan nyitja? 

Említhetjük még a Heszperidák aranyalmáit, az aranygyapjút vagy az 
aranyhajat, amelyet állítólag a Sainte- Victoire-hegy szakadékába hajítottak. 

Néha az arany helyett a smaragd jelenti ezt a , beavatási?" kulcsot: ilyen 
volt az a smaragd, amelyik Lucifer homlokát ékesítette (állítólag ebből 
metszették a Grált), de ő bukása közben elveszítette a földi Paradicsomban; 
vagy gondolhatunk Hermész Triszmegisztosz smaragdasztalára is. 

Az aranyalmákat Héraklész nyerte el a pelaszgok számára Atlasz 
lányaitól, akiknek kertjét, a Heszperidák kertjét (a név jelzi, hogy ez a kert 
, nyugaton" fekszik) egy sárkány és Antaiosz, az óriás őrizte. A hely és a 
nevek (Atlasz, Antaiosz) azt sejtetik, hogy egy az Atlantisz elsüllyedésekor 
megmentett dokumentumról van szó. 

Az aranygyapjút a görög laszón szerezte meg a kaukázusi népektől a 
varázslónő Médeia segítségével; a legenda szerint Prométheusz a 
Kaukázusban volt leláncolva büntetésből, amiért elrabolta az égi tüzet, hogy 
az embereknek adja. 

Az efféle dokumentumok ellopása után jelenik meg a tolvaj népeknél a 
civilizáció, vagy legalábbis (hiszen ezek határozzák meg a civilizációt) a 
civilizációs emlék vagy emlékek... 

A legendákból csak néhány ilyen esetet ismerünk, de egészen biztos, hogy 
voltak mások is. Figyelemre méltó, hogy e dokumentumok , átörökítése" 


mindig harc és lopás útján megy végbe. 

Az egyiptomi tudományok eredetéről szinte semmi biztosat nem tudunk. 
Tény, hogy viszonylag hirtelen jelennek meg, mondhatni, , nemzők" nélkül. 
Valószínű egyébként, hogy a törvénytáblák is olyan egyiptomi szent iratok 
alapján készültek, amelyeket Mózes vitt magával a kivonuláskor. Ez 
érthetővé tenné, miért akarta a fáraó mindenáron megakadályozni, hogy a 
zsidók elhagyják az országot. 

A táblák kőből vannak — mondja a Genezis —, de egy arannyal borított 
ládába rejtve: a frigyládába. 

A zsidók Salamon előtt valószínűleg nem tudták használni a kőtáblákat, és 
tudjuk, hogy építőmesterek híján maga Salamon is (akiben pedig megvolt az 
egyiptomiak minden bölcsessége — nem is véletlenül) kénytelen volt a 
türoszi királyhoz segítségért fordulni, hogy megépíthesse emlékművét, a 
Templomot. 

Bár Izrael gyakorlatilag soha nem tudott önálló civilizációt teremteni, a 
, Könyvekéből, a Bibliából két civilizáció is kinőtt: a muzulmán és a 
keresztény; és az is figyelemre méltó, hogy mindkettő elfoglalta 
Jeruzsálemet, vagyis azt a helyet, ahol a törvénytáblák voltak. És mindkettő 
harcok árán tudta bevenni a várost. 

Tehát két azonos jelenség előtt állunk: egy viharos gyorsasággal 
kibontakozó iszlám civilizáció és egy viharos gyorsasággal kibontakozó 
nyugati civilizáció előtt; és a kibontakozás kulcsa mindkét esetben 
Jeruzsálem elfoglalása volt. 

Ebben az arabnak nevezett civilizációban minden rendellenes. Egy nomád 
pásztornép építkezni kezd. Tudom, hogy a muzulmán építőmesterek nem 
Arábiából, hanem Perzsiából jönnek - ettől függetlenül hihetetlen 
fellendülésről van szó, amely egyébként nem korlátozódik az építészetre, 
hanem a mezőgazdaságra, az orvostudományra, a matematikára és az 
alkímiára is kiterjed. 

A keresztény tudományos felvirágzás azért nem ilyen hirtelen következett 
be, mert itt már volt egy szilárd alap, amely a latin, a bizánci és a görög 
civilizáció maradványaiból épült, meg abból, ami a muzulmán 
civilizációból spanyol közvetítéssel eljutott Nyugatra. A kibontakozás 
azonban a keresztes hadjáratok sikerétől kezdve itt is egyértelműen 
érzékelhető. 


Az iszlám civilizáció viszont nem éli túl a keresztes hadjáratokat; lassan 
sorvad, mintha gyökereitől szakították volna el. 

A keresztény civilizáció is elbukik, mert nem tudja kiheverni Jeruzsálem 
elvesztését és főleg a Templom lerombolását. 

Ezek után — az iszlám országokban éppúgy, mint nyugaton — a kultúra 
elszakad a szélesebb néprétegektől, a tudás őrzői elszigetelődnek. . . 

A muzulmánok zsidó tudósok segítségével haladtak előre, cíteaux-i Szent 
István is zsidó tudósokhoz fordul segítségért; a nyugati orvostudomány nem 
jöhetett volna létre a zsidó tudósok segítsége nélkül. 

Nagyon is érthető, hogy a törvénytáblák olvasásához Mózes titkosírással 
írott könyvei adják meg a kabbalisztikus kulcsot. A zsidó kabbala ismerői 
őrzik annak a titkát, hogyan lehet a mózesi könyveket számokká átírni. Ma 
úgy mondanánk: képletekké. 

A nagy korszak muzulmánjai nem pusztán nemeslelkűségből óvták a zsidó 
tudósokat; és a pápák, a bencés vagy ciszterci szerzetesek sem pusztán 
nemeslelkűségből védelmezik ,,zsidóikat" (közülük kerül ki egyébként 
később Nostradamus). És egészen bizonyos, hogy Clairvaux-i Bernát sem 
csak humanista érzülettől hajtva ragad vándorbotot, hogy megállítsa a 
Rajnán túli pogromokat. . . 

Ha elméletem helytálló (és nyilván nem meglepő, hogy ezt lehetetlen 
bármiféle közvetlen bizonyítékkal alátámasztani), akkor világossá válik, 
hogy az arányok és mértékek tekintetében miért lehet alapvető azonosság 
olyan szükségképpen eltérő, különböző korszakokban született és 
egymástól földrajzilag távol eső épületek között, mint az ókori Egyiptom 
emlékművei, bizonyos mecsetek és bizonyos gótikus katedrálisok. 

És amennyiben a törvénytáblák — legalábbis az én feltevésem szerint — a 
világegyetem képletét rejtik magukban, és ezek az Egyiptomból származó 
táblák a katedrálisépítők birtokában voltak, arra is magyarázatot találunk, 
hogy — a piramisokhoz hasonlóan, amelyek a kozmológia tudományának 


egyfajta képletét jelentik (az elméletet védő Moreux apátot, " aki csillagász 
és matematikus, aligha lehet tudatlannak vagy , pogánynak"?" tekinteni) — a 
chartres-i katedrális arányai és méretei a földgömb olyan alapos ismeretéről 
tanúskodnak, ami semmiképp sem egyeztethető össze a kor tudományos 
ismereteiről alkotott képünkkel. 


A Grál pedig — legyen akár kőből, akár rézből — mindig a , tudás kelyhét" 
jelentette. Eszerint tehát Szent Bernát küldöttei, akik azért indultak útnak, 
hogy a törvénytáblákat megszerezzék, valójában a Grál keresésére indultak. 


3. A troyes-i zsinat 


A lovagok 1128-ban visszatérnek Champagne-ba. A troyes-i zsinaton 
legalább öten vannak, de inkább többen, mert ugyanekkor André testvér — 
André de Montbard — egy másik lovag kíséretében II. Balduin király 
üzenetét vitte a pápának. 

A Szentföldön tehát legfeljebb három lovag marad, köztük Hugues de 
Champagne. A zarándokút őrzéséhez kevesen vannak, hacsak küldetésük 
végeztével nem toboroznak újoncokat. 

Vajon teljesítették küldetésüket? Elhozták a frigyládát? A küldetés titkos 
volt, a siker vagy a bukás nemkülönben, de ha a vállalkozás kudarccal 
végződött, miért jöttek vissza ilyen sokan? 

Mint egy kíséret. . . 

Nincs, nem is maradhatott fenn dokumentum e kérdést illetően, de 
fennmaradt a gótikus katedrális, amelynek megépítéséhez, mint már 
említettem, rendkívüli ismeretekre van szükség — és olyan ismeretekről van 
szó, amelyek a földgömb sajátosságaitól kezdve az ember tudattalan 


reakcióin keresztül a legkülönbözőbb területeket fogják át." 

A templomos rend e viharos előretörését, rendkívüli hatalmát a 
hagyomány a törvénytáblák birtoklásával hozta összefüggésbe. 

A chartres-i katedrális északi kapuján van egy kis dombormű, ezen a ,, Hic 
dimittitur Archa Cederis" felirat áll, amelyet így lehet értelmezni: ,,Itt 
helyezzük el a frigyládát, és általa fogsz munkálkodni." És ne feledjük azt 
sem, amit a Grál-legenda beszél el: ,,Titurel templomot építtetett a Grál 
számára, amely Salamon templomához volt hasonló." 

És ott van végül a troyes-i zsinat. . . 

Rendalapításhoz sohasem volt szükség zsinatra. Márpedig Clairvaux-i 
Bernát kifejezetten e célból hívta össze a troyes-i zsinatot 1128-ban, 
Troyes-ban, Payns-tól és Clairvaux-tól nem messze, Champagne grófjának 
birtokán. 


Nem is a rend megalapítása a kérdés, még csak nem is annak jóváhagyása. 
A zsinaton az ünnepélyes kihirdetésre kerül sor. 

Sőt még ennél is többről van szó. Az egész egyházat be kell vonni az 
ügybe, minden egyes tagjával. Az új rendet az összes többi 
szerzetesrendnek egyetemesen kell megalapítania. 

A , Nagy Tabu"-t helyezik rá, amelyet nem lehet büntetlenül megtörni. 

(A tárgyalás során erre emlékeztet majd Amaury testvér imaformában 
megírt védőbeszédében. Istenhez fordul: , Rended, amelyet általános 
zsinaton alapított meg a boldogult Bernát, a te Anyád, a dicsőséges Szűz 
Mária tiszteletére. ..") 

Micsoda ünnepi formába öltöztetett elővigyázatosság! És látni fogjuk, 
hogy nem ok nélkül választottam a kifejezést, amikor küldetésről beszélek. 

A zsinatot Thibaut gróf, Champagne grófjának unokaöccse és örököse 
székvárosában hívták össze. Bernát a következőképpen tudatta vele a hírt: 

, A pápai legátust méltóztassék biztosítani mélységes alázatáról és 
szolgálatkészségéről, ekképpen is kifejezve háláját, amiért az ön 
székvárosát választották egy ilyen nagy jelentőségű zsinat megtartására; 
méltóztassék továbbá beleegyezését és támogatását adni mindazon 
döntéshez és intézkedéshez, amelyet a legátus a jó ügyének szolgálatában 
szükségesnek tart." (Bernát rendszerint ezt az ellentmondást nem tűrő 
hangot használja — még a pápával szemben is.) 

Az, hogy Champagne grófjának beleegyezését és támogatását kéri, jelzi 
egyébként, hogy a , döntések és intézkedések", amelyeket a zsinatnak kell 
meghoznia, közvetlenül érinteni fogják a vidéket. A kérés másrészt azt is 
jelenti, hogy Bernát a megalapítandó új rendet a gróf világi védelme alá 
kívánja helyezni, akinek jóindulatában egyébként sohasem kell csalódnia. A 
templomosok Champagne-ban bőkezű  adományokban . részesülnek. 
Mindenekelőtt övék az erdőregále, amely a Szajna és az Aube közötti 
terület egészére kiterjed, és amely a fák és az erdők, köztük a Keleti-erdő 
kizárólagos gazdájává teszi őket. 


Jó volna tudni persze, mi történt a troyes-i zsinaton megjelenő lovagok 
,poggyászával". Vajon Clairvaux-ban vagy Cíteaux-ban helyezték el a 
magukkal hozott dokumentumokat: a törvénytáblákat vagy ezek másolatait? 
Valószínűleg sohasem fogunk választ kapni erre a kérdésre. A zsinat 
előkelőségeinek meghívására azonban rendkívül szigorú mérlegelés után 


került sor, így a kiválasztottak minden bizonnyal méltók lehettek a 
, szemlélődésre". 

A főpapok - többek között a pápai legátus, az orléans-i, a troyes-i, a reimsi 
és a laoni érsek — mellett ott van Bernát, clairvaux-i apát, Renaud de Semur, 
vézelay-i apát, Harding Szent István cíteaux-i apát, Hugues de Műácon, 
Pontigny és Gui, Irois-Fontaines apátja, Ursion, a reimsi Szent Dénes- 
apátság feje, Herbert, a dijoni Szent István-apátság vezetője és Gui, 
Molesmes apátja. Valamennyien ciszterciek vagy bencések. 

Legalább két világi személy csatlakozik hozzájuk: Champagne grófja és 
Nevers grófja. 

A zsinaton Hugues de Payns bejelenti, hogy szerzetes katonákból álló 
rendet kíván létrehozni; és e rend magját a Szentföldet megjárt kilenc lovag 
jelenti. A zsinat beleegyezését adja, és Bernátot bízza meg a regula 
megfogalmazásával, Bernát pedig lediktálja a regulát Michel klerikusnak. 

Kár, hogy sohasem fordítottunk kellő figyelmet e regula bevezetőjére, 
ebből ugyanis egyértelműen kiderül, hogy a lovagok egy küldetést már 
teljesítettek. E bevezető sorok stílusa pedig Je Deumra emlékeztet: 

, Istenasszonyunk beteljesítvén velünk művét, a mi Megváltónk, Jézus 
Krisztus a jeruzsálemi szent városból a francia-burgundiai határvidékére 
rendelte híveit, akik — üdvösségükért és az igaz hitnek gyarapodására — 
azóta is Istennek ajánlják lelküket, kedvüket lelve az áldozatban...?" 

, Beteljesítvén művét": teljesítették a küldetést. 

, Istenasszonyunk?: a ciszterciek, akárcsak a templomosok, kivételes 
tisztelettel hódolnak az Istenanyának. Az ő szolgálatának szentelik 
magukat. És a Bernátot tejével tápláló Miasszonyunk több, mint kiválasztott 
Szűz. Talán itt lehet a majdani eretnekper kulcsa. 

, Velünk": tehát elismeri, hogy ő, illetve rendje volt a misszió 
kezdeményezője; a mi Megváltónk, Jézus Krisztus egyébként a harmadik 
helyre került. . . 

,laki...] rendelte?: a lovagokat tehát visszahívták! Miért, ha nem azért, 
mert teljesítették küldetésüket? 

És a , francia-burgundiai határvidékre? rendelik őket, vagyis Champagne- 
ba, olyan területre, amely nem tartozik királyi vagy hercegi fennhatóság 
alá... 

Bernát regulája szerzetesi, lényegi elemeit tekintve pedig ciszterci regula, 
és ebben nincs semmi meglepő. Még a fehér viseletet (a ciszterciek vagy a 


frigyládát őrző leviták viseletét) is előírják az új lovagok számára. Bizonyos 
különbségek azonban egyértelműen arra utalnak, hogy ez a regula inkább a 
kolostorokban szolgáló laikus barátok életrendjét irányító szabályokhoz, 
mintsem a fogadalmat tett szerzetesek regulájához áll közel. 

Így például a ciszterci szerzetesek  szüzességi, szegénységi, 
engedelmességi és állhatatossági fogadalmat tesznek, míg a laikus 
barátoknak, akárcsak a templomosoknak, a szüzesség, a szegénység és az 
engedelmesség hármas fogadalmát kell betartaniuk. 

A ciszterci szerzeteseket borotválják — a templomosok, a laikus 
barátokhoz hasonlóan, a fejüket kopaszra nyírják, de szakállukat 
meghagyják. A templomosok -— akárcsak a laikus barátok — mentesülnek 
továbbá a szerzetesek kötelező vallásgyakorlata alól, és ugyanúgy mint a 
laikus barátok: csak próbaidő után tehetnek fogadalmat. 

Szent Bernát regulája tehát azt sugallja, hogy a rendnek világi missziója 
van; küldetése az, hogy a világban munkálkodjék. 

Csak ekkortól kezdve számítanak szerzeteseknek. Hugues de Payns-t 
Jeruzsálemben még — a pátriárka kezébe letett eskü ellenére — világi 
embernek tartották. 


A regula azonban nem csak a kolostori életrendet szabályozza. Ne 
feledjük, hogy harci , lovagságot" alapítanak. Szent Bernát mintha az ősi 
kelta hagyományokat és tabuikat kívánná új életre kelteni, mintha az 
egykori kelta rendek örökösét szeretné látni ebben az új lovagságban. 


Valójában az egykori írországi , Vörös Ág? vagy , Sinn Féin7" mozgalom 
keresztény változatát hozza létre. 

Hallgassuk ezeket a bárdok énekéhez hasonlatos , triádákat"! 

Az eretnekek ellen mindig vállalniuk kell a harcot, még akkor is, ha azok 
háromszoros túlerőben vannak. 

Ha az életükért kell harcolniuk, de ellenfelük nem eretnek, csak a 
harmadik csapás után üthetnek vissza. 

Ha a kötelességüket elmulasztják, háromszor fogják megostorozni őket. 

A , triádák" a hétköznapi életre is kiterjednek. 

Hetente háromszor ehetnek húst. A hét többi napján három fogást is 
elfogyaszthatnak. 


Évente háromszor kell áldozniuk; hetente háromszor misét hallgatniuk; 
hetente háromszor alamizsnát osztaniuk... 

Érdemes lenne elgondolkodnunk Bernát regulájának és az újonnan 
alapított rendnek ezen a ,kelta?" jellegén, valamint azon is, hogy a 
templomosok a későbbiek folyamán (a Szentföldön kívül) elsődlegesen 
kelta területre összpontosítják világi tevékenységüket. Mintha a Fekete 
Madonna tejével táplált szent apát, a tölgyek és a bükkfák tanítványa, 
O"Morghair társa különösen fontosnak tartotta volna, hogy az új lovagrend 
a kelta hagyományokhoz kapcsolódjon. 

Talán csak így lehetett a Templomot, a templomos rendet a druidák földjén 
megalapítani. . . 


Sokan állították, hogy a templomosok lovagsága az  Anszarieh- 
hegyvidéken élő izmaelitáktól származott — e tézis hátterében nyilván ott 
van az egzotikum varázsa, másfelől meg egy időben szinte alaptételnek 
számított, hogy minden Keletről érkezett.  Sejk-al-Dzsebel alakja 
megmozgatta az emberek képzeletét. Ez a Hegyi öreg az asszaszinok népe 
fölött uralkodott, akikből gyilkosok — franciául assassins — lettek, és úgy 
mészároltak maguk körül, mint a modern detektívregények titkos ügynökei. 
Elég valószínűtlen, hogy ezek az unalmukat gyilkolással elütő ,,titkos 
ügynökök" szolgáltattak mintát a lovagság számára... Kérdés persze, ki mit 
ért , lovagság? alatt. 

Mindez egyáltalán nem egyeztethető össze a templomosok általunk ismert 
regulájával, sem a lovagok Szentföldön végzett tevékenységével. 

Valójában nincs és soha nem is volt hasonlóság a muzulmán lovagi 
szervezetek és a templomosok lovagrendje között (legfeljebb a katonai 
fegyelem terén); a muzulmán világban egyébként sem létezett soha 
semmiféle szerzetesi lovagrend. 

Kétségtelen, hogy -— főleg a szúfiknál — voltak bizonyos katonai 
szövetségek, amelyeknek tagjai egy szektához tartoztak, és e szektán belül 
volt (és ma is van) egy bölcsekből, tudósokból és szerzetesekből álló 
testület; a templomos rend katonai szervezete azonban (legalábbis 
kezdetben) csak szerzetesekből állt. Nem katonákról van szó, akik lehetnek 
szerzetesek is, hanem szerzetesekről, akik azért katonák, mert szerzetesek. 

Nem szabad elmosni a különbséget lovagság és lovagiasság, udvarias 
viselkedés között. A templomosok és a muzulmánok között általában — 


néhány kisebb-nagyobb összetűzést leszámítva — szívélyes volt a viszony, 
és ebben nincs semmi meglepő, hiszen ebben az időben a faji-nemzeti 
gyűlölködések teljesen ismeretlenek voltak, leszámítva persze a keleti 
germán területeket. 

Bizonyos időszakokban akár baráti viszonyról is beszélhetünk, ebből 
azonban még nem kell semmiféle elhamarkodott következtetést levonnunk. 

Nincs abban semmi meglepő, hogy a Palesztinából hazatérő katonák 
Nyugaton ismeretlen újdonságokat hoztak magukkal; új szokásokat, 
díszítőelemeket, ételeket honosítottak meg. Mi is átvettük Észak-Afrikából 
a kuszkuszt és a mésuit, a kuszkusz-kedvelőkre mégsem tekinthetünk úgy, 
mint akiket egyúttal a Korán ezoterikus tanításába is beavattak. 

Az Ordéne de Chevalerie című pikárd dialektusban írott ötszázegynéhány 
soros vers, amely a XIII. század elejéről származik, elbeszéli, hogy 
Tibériuszi Hugo 1187-ben miként adományozta a lovagrendet Szaladinnak. 
Ezt pedig meglehetősen nehéz volna elképzelni, ha a nyugati lovagság 
tényleg Keletről érkezett volna. 

Természetesen nem arról van szó, hogy a templomosok és a szúfik között 
nem volt semmiféle kapcsolat. Az is lehet, hogy a templomosok átvettek és 
továbbhagyományoztak bizonyos szúfi tanításokat. Talán valamiféle 
ezoterikus tanítást is. De hogyan lehetne ezt bebizonyítani? Az is 
elképzelhető, sőt valószínű, hogy a testvéri egyesületekbe tömörülő 
építőmesterek — a muzulmánok és a templomosok védencei — kapcsolatban 
álltak egymással, és e kapcsolat biztos nem kizárólag szakmai kérdésekre 
korlátozódott. Mindez mit sem változtat a tényen, hogy a templomos rendet 
Szent Bernát teremtette meg, akinek a regula megfogalmazásához semmi 
szüksége nem volt a Keletre. 

Furcsa egyébként, hogy míg a templomosokat állandóan keleti 
átvételekkel vádoljuk, a Jeruzsálemi (Istenes) Szent János Lovagrendet 
sohasem éri ez a szemrehányás, holott az ispotályosok már a templomosok 
előtt ott voltak a Közel-Keleten, és a rend — a kevésbé szigorú szabályok 
miatt — sokkal gyümölcsözőbb kapcsolatokat építhetett ki az iszlám 
, bölcseivel". 

Sokan a gazdagnak adnak alamizsnát, és a templomosok beavatásának 
gazdagságát egyesek nyilván túl nagynak látták ahhoz, hogy egyedül Szent 
Bernáttól származhasson. 


Azt is hangsúlyoznunk kell, hogy a templomos rend troyes-i 
megalapításával közel egy időben jelennek meg a világi lovagság első 
kezdeményei, amelyek később megerősödnek, és egyre inkább elterjednek. 
Ez is a küldetés része volt: egy hihetetlenül elmaradott, barbár nemességet 
kellett a civilizáció útjára téríteni. E lovagságot a  gesztaénekek 
népszerűsítik — szerzőik bencés klerikusok, akik azon munkálkodnak, hogy 
a lovasokat lovaggá változtassák. 

Mindez kétségtelenül egy előre kigondolt civilizációs tervnek a része, 
akárcsak a mezőgazdaság, a kézműipar vagy a kereskedelem fejlesztése. 

Szent Bernát nem is titkolja, mit ért katonai feladaton. Thibaut de 
Champagne-nak így ír: , A kardot csak azért adták kezedbe, hogy a gyengék 
és a szegények védelmére kelj...", és talán a templomos rend egész 
küldetését megfogalmazza az a felszólítás, amelyet az angliai perjel III. 
(Plantagenet) Henrikhez intéz: ,, Addig uralkodj, amíg igazságos vagy!" 

Ettől az időszaktól kezdve a világi lovagság körében terjedni kezd egy 
olyasfajta tanítás, amely a , szolgálat" fogalmát már nem kizárólag a 
hűbérúr személyéhez köti. A mesékben legalábbis szó esik valamiféle 
noviciátusról, ami azt jelenti, hogy a lovagok közé való belépést testi és 
erkölcsi próbatételeknek kell megelőzniük. Az új jelentkező — legalábbis 
elvben — beavatásban részesül, és csak ezután ütik lovaggá. 

A lovagok fegyvereit kabbalisztikus jegyek díszítik. A lovagok 
megtanulják e szimbólumok jelentését, és a jelképek tiszteletben tartására 
fegyverhírnökök vigyáznak. 

Ugyanígy a különböző mesterségek művelőit tömörítő testvéri 
egyesületekben is kialakul egyfajta lovagság, és a belépést itt is noviciátus 
és próbák előzik meg. Ezeknek is megvannak a jellegzetes kabbalisztikus 
jegyeik, amelyek az ezeréves gnózisból származnak, és amelyeket — hogy a 
titokhoz ne férhessen bárki hozzá - szimbólumokkal, rébuszokkal, 
hangasszociációkkal és zenei harmóniákkal fejeznek ki. 

Forradalomról van szó, amely a kora középkori társadalom káoszában 
megpróbál helyreállítani valamiféle logikus emberi rendet, és amelynek 
örök érvényű koncepciója az idők mélyéből ered. 

Bernát szándéka szerintem világos: azt kívánta, hogy a templomos rend az 
összes emberi tevékenységgel foglalkozzon, és egyszerre legyen 
szervezőjük, bírájuk és védelmezőjük. 


Nagyhatalmú, hacsak nem mindenható bírájuk — ezt a hatalmat pedig a 
regula egy másik része biztosítja számukra. Az a ki nem fejtett rész, amely 
a meggazdagodással kapcsolatos. 

A meggazdagodás kezdettől fogva a terv része volt. 

A rend — mondja ki a regula — rendelkezhet földekkel, szabad emberekkel 
és jobbágyokkal, akik azt megművelik. Lehetnek házai, és az egyházi 
jövedelmekből is részesülhet. 

Ez a kor minden szerzetesi közösségében így van, de ott az apátok 
viszonylag szabadon rendelkezhetnek  apátságuk vagyonával. A 
templomosoknál szó sincs erről. 

Senki nem rendelkezhet a rend javairól a káptalan megkérdezése nélkül. 

És ez még nem minden. A káptalan — korlátozott mértékben — 

rendelkezhet a rend javairól, de csak a rend érdekeinek szolgálatában; a 
rend tagjai semmilyen juttatásban nem részesülhetnek. 

A lovagok a csatában nem kérhetnek negyedrészt (ez is a kelta ,, Vörös 
Ág? hagyományából származik), és ha fogságba esnek, nem fizethetnek 
váltságdíjat. , Egyetlen garast, egyetlen faldarabkát, egyetlen hüvelyk földet 
sem." 

Ezért aztán — néhány egészen ritka kivételtől eltekintve — a fogságba esett 
templomosokat mindig kivégzik. 

, Nem adhatok más váltságdíjat — mondta egy fogságba esett nagymester —, 
mint övemet és tőrömet", ami azt jelenti: , Csak annyit ígérhetek, hogy nem 
harcolok többé." 

A nagymester, akit fenti ígérete után szabadon engedtek, lemondott, és 
, hagyvizitátor" lett belőle, tehát nem harcolt többé. 

Joinville krónikás meséli el a következő történetet: Amikor Szent Lajos a 
manszúrai csatában fogságba esett, szabadon engedése fejében hatalmas 
váltságdíjat tűztek ki -— a pénzt lehetetlen volt rövid időn belül 
összegyűjteni. Mivel Franciaország királya mégsem maradhatott fogságban, 
Joinville Saint-Jean-d?" Acre-ban a templomosok kincstárosától kérte, hogy 
előlegezzék meg számára a szükséges összeget. , Semmit sem tehetek a 
nagymester engedélye nélkül — mondta a kincstáros —, de nem tudok ön 
ellen védekezni, így kénytelen volnék engedni az erőszaknak." 

Erre Joinville meglóbálta a bárdját, a kincstáros pedig belátta, hogy az 
adott körülmények között — mivel erőszakkal kényszerítették — nincs más 
hátra, engedelmeskednie kell, és leszámolta a király váltságdíját. 


Joinville meséje kétségkívül komikus, mégis megfelelően érzékelteti, 
milyen szigorú szabályok védték a rend javait. 

A rend gazdagsága fontos szerepet kap Szent Bernát terveiben. Az alapító 
gazdag — korlátlanul gazdag — rendet szeretne. 

Ezzel egyidejűleg — vagy nem sokkal ezután — Bernát megtiltja, hogy a 
ciszterci apátságok saját területükön kívül házakat, embereket vagy földeket 
fogadjanak el. 

Ezt ugyan nemigen fogják betartani, mégis érezhető, mi volt a clairvaux-i 
apát szándéka: minden olyan világi feladatot, amelyet ez idáig az apátságok 
láttak el, a templomos rendnek kell átvennie. 

Mivel a rend gazdag volt, a lovagoknak szegényeknek kellett lenniük, és 
kezdettől fogva rájátszottak erre a , szegénység"7-arculatra. Gyanítható, hogy 
Hugues de Payns nem volt különösebben szegény, ahogy nem volt az 
Godefroy de Saint-Omer sem, aki ypres-i birtokából jelentős földterületeket 
adományoz a rendnek; nem volt szegény sem Payen de Montdidier, sem 
Archambaud de Saint-Amaud-les-Eaux, és természetesen az utoljára érkező 
Hugues, Champagne grófja sem. 

Nem is szegénységről van szó, hanem arról, hogy a rendben senkinek nem 
lehet személyes tulajdona. A helyzet ellentmondást rejt magában. Ha a 
lovagok nem volnának szegények, hogy lennének adományok? Márpedig a 
rendet gazdaggá kell tenni. 

Így jelenik meg már egészen korán az a kettősség, amely a regulában eleve 
benne rejlik, és amely minden későbbi intézkedésre rányomja majd a 
bélyegét; tudatosan megtervezett kettősségről van szó, mely azonban — 

közvetve — a rend bukásához vezet. Erre a későbbiek során még 
visszatérünk. 

Ez a kettősség határozza meg az egész szervezeti felépítést és a regulában 
is megjelenik, ugyanis kimondja, hogy a szerzeteseknek kettesével kell 
járniuk, és két szerzetesnek egy tányérból kell ennie. 

Valószínűleg innen ered a két lovagot egy lovon ábrázoló híres pecsét, 
amelyben egyesek a szegénység jelét látták. . . 

Az is lehet, hogy katonai előírásról van szó. Egy magányos lovag harci 
fegyverzetben félelmetes támadó, de nincs, aki fedezze. A fegyverzet súlya 
akadályozza a mozgását — sem kitérni nem tud, sem elég gyorsan válaszolni 
a támadásra. Ha két felfegyverzett lovag áll egymás mellett, jelentősen 
csökken a , holt tér", főleg ha rendszeresen együtt harcolnak. 


Az is lehet, hogy e kettősségnek valami mélyebb, ezoterikus jelentése van. 
Azok a kétarcú Janus-figurák juthatnak eszünkbe, amelyeket gyakran 
láthatunk szakrális műemlékeken. Még az egy pajzs mögé húzódó két 
lovagot is felfedezhetjük a chartres-i és a reimsi királykapun. 

E — tudatos — meggazdagodási — szándék ellenpontja volt az 
alamizsnaosztogatás. A gazdagságnak — akárcsak a kardnak — a szegényeket 
és a védteleneket kell szolgálnia. Mindkettőre csak a , szolgálat?" lehet 
mentség. 


A regula , katonai" része valószínűleg inkább Hugues de Payns, mintsem 
Clairvaux-i Bernát műve. Bizonyos mértékig egy hadban álló sereg 
szolgálati szabályzatára emlékeztet; különböző rendelkezések vonatkoznak 
a , határozott ideig? szolgáló katonákra, az  istállómesterekre, a 
fegyverszolgákra, ezen kívül meghatározzák a nagymester és az elöljárók 
kiváltságait is. 

A templomosok  regulájából csak annyit ismerünk, amennyit 
nyilvánosságra hoztak. S itt sem az eredeti dokumentumról van szó, csak 
másolatokról és fordításokról. 

Azok a bizonyos , titkos regulák", amelyeket állítólag megtaláltak, azután 
nyomuk veszett, nem sok hitelt érdemelnek. 

Az eredeti regulát egyébként később kisebb-nagyobb mértékben 
módosították. A hozzácsatolt kiegészítésekben rendelkeztek az új 
szerzetesek fölvételének hivatalos szertartásáról. 

Egyértelmű azonban, hogy egy rend, amely annyiféle (katonai, társadalmi, 
vallási) feladatot vállalt magára, mint a templomosok, és amely mindennek 
ilyen maradéktalanul tett eleget, nem lett volna képes megőrizni cselekvési 
egységét, ha az ismert regulán kívül nem kötik más, rendkívül szigorú 
előírások. 

Tehát bizonyos, hogy létezett egy titkos regula. 


4. A kezdet 


A troyes-i zsinaton megalapították a templomos rendet: van regulája és 
viselete: a lovagok fehér, a katonák fekete ruhát és köpönyeget hordanak. A 
bal vállukon hordott vörös keresztet csak 1145 után adományozza III. Jenő 
pápa a rendnek. 

Azonnal megkezdődik a toborzás. 

Hugues de Payns, aki a Champagne családon keresztül rokonságban áll az 
angol királyi trónt elfoglaló normandiai hercegekkel, Normandiából átkel a 
La Manche csatornán. Az út emlékét a Waverley-kolostor évkönyvei őrzik: 

, Ebben az [1128.] esztendőben Angliába érkezett Hugues de Payns, a 
jeruzsálemi Templom hadseregének vezére, két katonával és két klerikussal 
[mivel ebben az időben a templomosoknak még nincsenek sem klerikusai, 
sem káplánjai, elképzelhető, hogy két ciszterciről van szó], az egész vidéket 
bejárták, eljutván Skóciáig is, hogy katonákat toborozzanak; akik aztán 
ebben az évben meg az utána következőkben beálltak a keresztesek közé, és 


útnak indultak Jeruzsálem felé." 

Flandriát valószínűleg Godefroy de Saint-Omer járta be. Már említettük, 
hogy ő Eustache de Boulogne örökösei közé tartozott. 

Hugues de Payns 1129-ben Anjouba megy, a látszat szerint azért, hogy 
Hugues d"Amboise-nak elégtételt szerezzen; de talán azért is, hogy 
meglátogasson egy birtokot, amelyet 1127-ben, tehát egy évvel a hivatalos 
megalapítás előtt adományoztak a rendnek. 

Általános — vélekedés — szerint — Spanyolországban is megfordult, 
valószínűbbnek látszik azonban, hogy valamelyik társát bízta meg a terület 
föltérképezésével. 1130. január 29-én az avignoni püspök udvarában látták 
— a püspök az ottani Keresztelő Szent János-templomot adományozza a 
rendnek. 

1130-ban valóságos hadsereggel tér vissza Nyugatról Jeruzsálembe (vele 
egy időben érkezik seregével Foulgues d" Anjou is). 


Készen áll a sereg, amelynek felállításához Bernát szava és tekintélye 
teljes súlyát latba vetette: , Új lovagság jelent meg az Inkarnáció földjén. Új 
— mondom -—, és még nem méretett meg a világban, ahol kettős harcot 
folytat: egyaránt megküzd a hús-vér ellenséggel és a rossz szellemével. Azt, 
hogy e lovagok testi erejükkel szembeszállnak hús-vér ellenségeikkel, nem 
tartom csodálatosnak, hiszen ebben nincs semmi rendkívüli. De azt, hogy a 
lélek erejével harcba szállnak a bűnök és a démonok ellen, nem pusztán 
csodálatosnak tartom, hanem méltónak minden dicséretre, amely 
szerzeteseket megillethet." 

Bernát nem túl derűs színekkel festi le a templomosok mindennapjait: 
, Parancsnokuk egyetlen intésére jönnek, vagy mennek; olyan ruhát 
hordanak, amilyet kapnak, nem keresnek sem más öltözéket, sem más 
ételt... Az öltözködés és a táplálkozás terén óvakodnak bármiféle 
szertelenségtől... Együtt élnek, asszonyok és gyerekek nélkül... Egy fedél 
alatt laknak úgy, hogy semmit sem tekinthetnek sajátjuknak, még akaratukat 
sem..." 

És ami különösen fontos: , Senki sem alacsony rangú közöttük. A 
legjobbat, nem a legnemesebbet tisztelik. . . 

Továbbá: , Hajukat kopaszra nyírják, sohasem fésülködnek, ritkán 
mosakodnak, szakálluk torzonborz, szennytől bűzlenek, csorog róluk a 
verejték fegyverzetük és a forróság miatt..." 

Nem túl megnyerő a kép; a siker mégis óriási volt. Tény, hogy Isten 
számtalan képességet adott Bernátnak, többek között meggyőző erőt. Igaz, 
hogy erkölcsprédikációjához egy — egyébként rendkívül szép — értekezést is 
csatolt a megváltásról, és megengedte, hogy a templomosok püspökük 
beleegyezésével befogadják a kiközösítetteket. S az is igaz, hogy egyáltalán 
nem áltatta magát az így összetoborzott sereget illetően. 

, Vannak köztük — mondja -— gonosztevők, hitetlenek, leányrablók, 
szentségtörők, gyilkosok, esküszegők, házasságtörők, s így kettős a haszon: 
az ilyen emberek távozása az ország számára valóságos felszabadulást 
jelent; a Kelet pedig csak örülhet érkezésüknek mindazon szolgálatért, 
amelyet számára nyújtanak majd." 

Ez így persze kissé cinikusan hangzik. De tény, hogy a keresztes hadak 
távozásakor a Nyugat valósággal fellélegzett. 

Vajon Bernát tényleg szerzeteseket akart faragni ezekből az emberekből? 
Bizonyára nem, hanem katonákat. A templomosok szerzetesközösségébe 


csak próbaidő után lehetett belépni, és ez a próbaidő néha nagyon hosszúra 
nyúlt. 

Mindenesetre özönlenek a katonák, és özönlenek az adományok. A 
szerzetesi lovagság komoly népszerűségnek örvend. S e népszerűségből a 
Jeruzsálemi (Istenes) Szent János Lovagrend is hasznot húz. Azok, akiket 
elriaszt a templomos rend szigora, az ispotályosok között elnézőbb, de 
szintúgy lovagi légkörre találnak. 

A két rend hússzor is megmenti a Szentföldet, a templomosok hat 
nagymestere esik el a harcokban. 

A rend — szinte percek alatt — gazdag lesz, dúsgazdag. Keleten a fegyverrel 
szerzett zsákmánytól (háborúban a fosztogatás mindennapos, és a genfi 
törvények ezen legfeljebb formailag változtattak). Nyugaton a folyamatosan 
özönlő adományoktól. 

Az emberek adakoznak, ahogy korábban az apátságoknak adakoztak: 
bűnbánatból, a túlvilágtól való félelemből, lelkük üdvözüléséért. Pénzt, egy 
darab földet, sőt akár embert is. A templomosokat teszik meg örökösüknek; 
a nagyurak odaadják parlagon heverő földjeiket, a kallóföldeket, ahol 
semmi sem nő, erdőket. . . 

A templomosok mindent elfogadnak. 

Az aragóniai király egész királyságát a  templomosokra és az 
ispotályosokra akarta hagyni. A vazallusok és a nép a világi papság 
vezetésével ellenszegült. Sajnálhatjuk, hogy nem valósult meg a terv: egy 
egész ország, amelyet a szerzetes lovagság kormányoz! 

Kezdetben — érthető módon — főleg Champagne-ban és Flandriában 
gyarapodnak az adományok, aztán Poitou, majd Aguitánia következik, és 
végül az egész földközi-tengeri partvidék, ahol a barbárok betöréseit kell 
visszaverniük. 

Számítások szerint 1270 körül Franciaországban körülbelül ezer 
kommendatúra volt a templomosok tulajdonában, valamint rengeteg csűr — 
továbbra is ezt a nevet használták, amelyet a ciszterciek adtak a kolostortól 
távolabbra eső apátsági majoroknak. 1307-ben ennek kétszerese. 

A rend — bár alapvetően egységes — kettős szervezeti felépítést mutat. 
Keleten hadsereg; Nyugaton szerzetesi intézmény, amelynek tagjai fegyvert 
viselnek ugyan, de csak védelmi célokra használhatják. Nyugaton 
semmilyen csatában vagy háborúban nem vesznek részt, kivéve persze a 
spanyolországi és a portugáliai muzulmánok ellen folytatott harcot. 


Mindeközben emberek és élelmiszerek tömege áramlik szakadatlanul 
Keletről Nyugatra, Nyugatról Keletre, háborítatlan békében. 

Felvetődik a kérdés: hogyan szervezhették meg a rendet Nyugaton, ha 
továbbra is fenntartjuk (mint a történészek általában), hogy alapítóik 
kizárólag az első lovagok voltak? 

Valójában nyilvánvaló, hogy a rend nem lassanként szerveződik, hanem 
előre meghatározott terv szerint. A troyes-i zsinat után Hugues de Payns 
lovagjaival katonákat gyűjt, hivatalnokokat azonban mégsem toborozhat. 
Amikor Hugues 1130-ban visszatér a Szentföldre, hogy hadseregét 
megszervezze, egyszerűen sem ideje, sem módja nincs arra, hogy a kilenc 
nyugati tartománnyal foglalkozzon. 

Távozásakor Payen de Montdidier-t teszi meg Franciaország , mesterévé", 
Languedocban pedig — Marion Melville szerint — Geoffroy Bisot-t nevezi 
ki. De mi lesz a többi tartománnyal? Lehet, hogy a kijelölt emberek már 
készen álltak, hogy kézbe vegyék a terület irányítását? Ebben az esetben 
kénytelenek vagyunk elismerni, hogy Franciaországban a rendet titokban 
már korábban megalapították, céljait, eszközeit régóta kijelölték. 

Ezt azzal is alátámaszthatjuk, hogy adománylevelek már a rend 
megalapítása előtt, vagyis a kilenc lovag visszatérése előtt is készültek. 

A portugáliai Mária királyné már 1128. március 19-én a templomosoknak 
adományozta a Mondego menti Soure kastélyát és a vele járó kiváltságokat. 


Nem beneficiumokról " van szó, amelyek arra szolgáltak volna, hogy a 
szentföldi zarándokutakat őrző , szegény" lovagokat ellássák élelemmel, 
hanem olyan területekről, amelyeket birtokba kellett venni és meg kellett 
szervezni. 

Ugyanez volt a helyzet azzal az Azay-sur-Cher közelében fekvő területtel, 
amelyet Foulgues d" Anjou 1127-ben adományozott a rendnek. 

Az adományok özöne egyébként egyértelműen arra utal, hogy valamiféle 
kampányt indítottak annak érdekében, hogy a rend hozzájuthasson ezekhez 
a neki szánt területekhez, és ezt nem a lovagok kezdeményezték, hiszen ők 
nem voltak ott a helyszínen. 

Világosan látszik, hogy minden egy előzetes terv szerint alakul. A rend 
még azt is tudja, mely területekhez kell mindenáron ragaszkodnia. 1128-ban 
a templomosok egy Cérillyben fekvő földet elcserélnek a vauluisant-i 


ciszterci apátsággal egy coulours-i területért, , mert az megfelelőbb volt" a 
számukra! 

A lovagok, akik kilenc éven át a zarándokutakat őrizték, eszerint tudták, 
mely területek a , legmegfelelőbbek?" a számukra. Franciaország bizonyos 
pontjaira feltétlenül igényt tartottak. A coulours-i kommendatúra egyébként 


minden bizonnyal a franciaországi preceptorok székhelye volt, akiknek 
pecsétjén a felirat — , secretum templi" (a templom szentélyéről lehet szó) — 
gnosztikus szimbólumot fogott körül. 

Kénytelenek vagyunk tudomásul venni, hogy a templomos rend már 
hivatalos megalapítása előtt is létezett, akarták, megtervezték és 
előkészítették. És az is világos, hogy Szent Bernát az egyik mestere vagy 
egyenesen nagymestere volt. 

Azt azonban semmi nem bizonyítja, hogy ciszterci szerzetesként vállalta 
volna e szerepet. A templomos rend egyáltalán nem állt ciszterci befolyás 
alatt. A portugál mester esküjében , társainknak" nevezi a cisztercieket, ez 
azonban legfeljebb annyit jelent, hogy közös célt követnek. Az albigensek 
ellen folytatott keresztes hadjáratban egyébként elhatárolódnak a ciszterci 
Arnaud-Amaurytól, anélkül hogy nyíltan szembeszállnának vele. 

Mindez vajon azt jelentené tehát, hogy van egy , felsőbb vezetés", amely 
hosszú évszázadok óta előkészítette és irányította az egész , ügyet", , utat 
mutatva" a bencések, a ciszterciek és a templomosok szellemi vezetőinek? 

Mindezt sűrű homály borítja. 


5. Az eredet misztériuma 


Valóban ennyire megfejthetetlen lenne a titkok? A templomos rend három 
emberi vállalkozással fonódott szorosan egybe: a földműveléssel, a 
kereskedelemmel és a szakrális építészettel. Világos, hogy mindehhez Szent 
Bernát adja az éltető lángot. Az ő hatására kezd világiasodni és terjeszkedni 
minden, ami addig csak a kolostorok falai között létezett. 

A rendnek tehát társadalmi küldetése van: élelemmel kell ellátni az 
embereket és védelmezni őket; fejleszteni kereskedelmüket, kapcsolataikat, 
s végül létrehozni azt az eszközt, amely szellemi fejlődésükhöz teremt utat, 
hiszen e nélkül az ember aligha lehet több, mint felegyenesedett állat. 

Kétségtelen, hogy a szakrális építészet adhatja meg a templomos rend 
eredetének kulcsát, s ha ez így van, akkor már érthető, hogy a rend 
nagymesterének kormányzópálcája miért olyan, mint az építőmesterek 


, abakusza"." 

A szakrális építészet ismeretéhez  beavatásra van szükség. A 
kőfaragóknak, kőműveseknek, ácsoknak el kell jutniuk a , varázskéz" 
birtoklásához, amely egyszerre jelent , mesterfogást?" és az anyag ösztönös 
ismeretét, kéz és anyag egyesülését: a kéz mágiáját. 

Ezen kívül ismerni kell az anyag (nevezetesen a kő vagy a fa) 
sajátosságait, és itt nem csak az ellenállás kiszámításáról van szó. Azt is 
tudni kell, hogyan viselkednek különböző irányú erők hatására, amelyek 
ellentétek és feszültségek közt viaskodó, élő elemmé teszik őket. 

Nyilvánvaló, hogy még a mesterek között is kevés olyan akad, aki képes 
eljutni a beavattatás (nem túlzás e szó) legmagasabb fokára. 

A templomos rend — mint tudjuk — képes volt védelmet nyújtani a 
katedrálisépítőknek, és szabadságot biztosított számukra egy olyan 
évszázadban, amelyben a közrendűeket nem illette meg semmiféle 
szabadság; hozzásegítette őket ahhoz, hogy megalkossák művüket, hogy 
betöltsék szerepüket, és így életüknek értelme legyen — tanítani azonban 
nem taníthatta őket. 


Márpedig a templomos rend kétszáz éves fennállása alatt egyedül Francia- 
országban több, mint kétszáz világi (azaz a nép számára emelt), román és 
gótikus stílusú templomot építettek, amelyek közül néhányat még ma is 
láthatunk. 

S ez egyszerűen megdöbbentő, hiszen gondoljunk csak arra, hogy 
Salamonnak egyetlen templom felépítéséhez idegen mesterembereket 
kellett országába hívnia. 

Valamiféle emberi csoda lehet emögött. Egy rendkívül erős akarat csodája, 
amely több, mint hatszáz éven át töretlenül azon fáradozott, hogy 
hozzájáruljon egy biztos alapokon nyugvó, harmonikus civilizáció 
felépítéséhez. 

Ehhez mindenekelőtt a kézi munka színvonalát kellett fejleszteni. 

A barbár inváziók után, a barbárok uralma alatt ez nem kis feladatot 
jelentett. 


Bár a leigázott népeket elszakította hagyományaiktól, a Római Birodalom 
materializmusa előnyökkel is járt. Az élet anyagi oldalát példásan 
megszervezték, ami — és ebben nincs semmi meglepő — elsődlegesen a 
rómaiak javát szolgálta. A pax romana meglehetősen kényelmes életet 
biztosított, és gondoskodott az élvezetekről. Ebben az értelemben arra 
emlékeztet, amit ma amerikai civilizációnak nevezünk. A nép ehet, ihat, 
cirkuszi játékokat nézhet. Az ember maga azonban nem több egyszerű 
gépnél. 

Ez a római épületeken is jól látható: gigantikus, ám tökéletesen lélektelen 
alkotások. A mesterségek továbbhagyományozása azonban (legalábbis a 
szó anyagi értelmében) folytatódott. 

Aztán jöttek a barbárok. 

Germánoknak nevezzük őket, mert a távoli Eurázsiából érkezve 
visszaszorították a kelták germán ágát, és egy időre Germániában 
telepedtek le. 

Barbárok voltak, a szó igazi értelmében; bandákban éltek, földművelésre, 
építkezésre alkalmatlanok voltak. Ami Germániában értéket jelent, mint 
például a halstatti civilizáció, jóval az ő érkezésük előtt jött létre. 


Háromszáz éven át egymást követő hordák sora rohanja le a saját 
mocskában pusztuló Római Birodalmat, keresztül-kasul vágtáznak benne, 


rabolnak, gyújtogatnak, gyilkolnak. A gallok, akik — Julianus szerint — a 
germán betörés előtt, az Alpokon inneni területeket is számításba véve 26 
millióan voltak, alig 12 millióan maradtak az invázió végeztével. 

Gallia, Itália, Hispánia, Mauretania Tingitana lakói háromszáz éven át 
csak azzal foglalkoznak, hogyan tudnának elrejtőzni, elmenekülni — 
egyetlen céljuk a túlélés. 


Az inváziók a területfoglalással befejeződtek. Galliában (maradjunk ennél 
a példánál) a 600-as évek körül a következő rendszer épült ki. 

Van egy barbár harcosokból álló tejhatalmú uralkodó osztály, amelynek 
tagjai felosztották egymás között a teljes földterületet, a javakat és az 
embereket; és gyakorlatilag élet-halál urai voltak mindenki fölött, aki nem 
tartozott az uralkodó nemzetséghez. 

Mivel harcosok voltak, és kizárólag harcosok, rablók, akik egymást 
fosztogatták, politikájuk sem az építést, hanem a rablást szolgálta. 
Kizárólag hadi építményeket emeltek: erődöket, hogy megvédjék a 
zsákmányt. 

S ez Így megy egészen az ezredfordulóig, sőt még tovább. 

Éhséget ínség, rombolást elnyomás, elnyomást rombolás követ; a 
kilátástalan jövőtől elkeseredett parasztok és közrendűek bandákba 
verődnek, és maguk is tovább súlyosbítják a nyomort. 

Néhány egészen ritka kivételtől eltekintve a kézművesipar és a 
földművelés színvonala egészen mélyre süllyed. Sem a nép, sem az 
uralkodó osztály körében nem kérdés többé a tudás áthagyományozása — 
még az anyagi tudásé sem. 

Ott van ugyan az új vallás, amelynek doktrínáit — Szűz Mária, Oltárkő, 
Istenember, a lélek halhatatlansága, feltámadás előtti áldozat — ismerősnek 
érezte a kelták törzsi emlékezete. Ismerősek voltak a szimbólumok is: a 
szentháromság, a kereszt, a 12-ek testülete. 

A világi papság azonban szinte pillanatok alatt az uralkodó osztály 
eszközévé vált. 

I. Klodvig elismerte ugyan, hogy Soissons és Párizs megér egy misét, de a 
misének ára volt. A püspököket ő és vazallusai nevezték ki, természetesen 
saját rokonaik közül. Egy gall, egy jobbágy vagy akár közrendű aligha 
emelkedhetett püspöki méltóságra. 


Ez a politika — lényegében változatlanul — egészen a nagy francia 
forradalomig fennmarad. 

A civilizációs törekvések soha sehol nem ütköztek olyan erős ellenállásba, 
mint a feudális társadalomban! 

Amikor e társadalom végre formálódni kezd (kínkeservesen, és a nép 
hátán), a szaracén, majd a normann inváziók következnek, s kezdődik 
minden elölről. 

Azután az ezredforduló körül hirtelen minden megváltozik. 

Hallgassuk Raoul Glabert, a dijoni Szent Benignus-apátság szerzetesét: 
, Az ezredfordulót követő harmadik esztendő elején az egész keresztény 
világban — különösen Itáliában és Galliában — hozzáláttak a templomok 
felújításához. Még azok helyére is szebbeket emelnek, amelyeket nem 
kellett volna újjáépíteni. Mintha a világ leporolta volna kopottas öltözékét, 
hogy mindenütt új templomainak fehér ruháját öltse magára..." 

Az ezredforduló előtt nincs, vagy alig akad hozzáértő építőmester. Néhány, 
inkább bizánci stílusjegyeket mutató műemléket leszámítva ebből a 
korszakból hitvány és közönséges épületek maradtak ránk. 

Az ezredforduló után a romanika hihetetlenül gyors kibontakozásának 
lehetünk tanúi. 

Az ezredforduló körül 1108 román stílusú apátsági templom állt; ezeket 
szinte kivétel nélkül 950 után emelték, és az ezredforduló után építették 
újjá. A XI. században további 326 templom készül el, a XII.-ben pedig 702. 

És nem akármilyen tákolmányokról van szó, főleg nem e két utóbbi század 
folyamán. E templomok között ott van a clunyi, charité-sur-loire-i, tournusi, 
jumiéges-i apátság, továbbá két épület Caenban, az egyik a férfiak, a másik 
a nők számára. 

Egyszerűen érthetetlen, honnan termett elő hirtelen nemcsak a megfelelő 
számú kézműves és művész, hanem — mindenekelőtt — az a sok-sok 
építőmester, akik képesek voltak megtervezni egy székesegyházat, 
megtervezni a szó anyagi, lelki és szellemi értelmében egyaránt. 

Franciaországban a jelentősebb katedrálisok, templomok, apátságok 
kivétel nélkül 1000 és 1300 között épülnek fel. Háromszáz év alatt! 

Szinte mindet többször átépítették és felújították. . . 

Elég, ha arra gondolunk, hogy Franciaországban a XIV. század óta, vagyis 
600 év alatt alig több, mint ötven olyan épület készült el, amelyek valódi 
művészi értéket képviselnek, és nagy részük kastély. 


Félő, hogy az utóbbi 150 évben egyetlen ilyen sem akad, hiába van 
Képző-művészeti Főiskolánk. 

Vajon kőművesek, kőfaragók és ácsok hány nemzedéke kell ahhoz, hogy 
olyan zseniális mesterek szülessenek, akik képesek volnának felépíteni egy 
a chartres-i vagy amiens-i székesegyházzal vetekedő épületet? 

S mindez a , sötétnek" tartott középkor mestereinél úgy jelenik meg, mint 
valamiféle intuíció, a semmiből váratlanul előtermett tudás. 

Zsenialitás? Ez lenne a rejtély kulcsa? Akkor számoljuk csak ki, hogy az 
építőművészet hány ,,zsenijére? lett volna szükség ahhoz, hogy 
felépülhessenek a ma is álló, csodálatos épületek. Nem szólva a többiről, 
amelyek mára eltűntek — tönkrementek, vagy lerombolták őket! 

Valami más van emögött, hiszen semmi nem terem a semmiből. 

Valami csalás lehet a dologban. 

Eltitkolták a gazdagságot. 

Valamilyen emberi gazdagságot. 


Mielőtt továbbmennénk, szeretnék elkerülni egy esetleges szemrehányást, 
miszerint összetéveszteném a civilizációt az építészettel, pontosabban a 
szakrális építészettel. 

A szakrális építészetet mint a kérdés egyik aspektusát, mint az általános 
helyzet egészére jellemző jegyet emeltem ki. Számos más aspektus között 
ugyanis ez a leginkább társadalmi érvényű. 

Egy író, egy szobrász, egy festő nemigen adhat nekünk többet, mint ami ő 
maga. Ez persze nem jelenti azt, hogy ne kaphatnánk tőlük az adott 
korszakra jellemző információkat. Picasso például egy olyan korszak képét 
hagyta ránk, amely az orrot a fül mellett látja, és amelyben mindenütt káosz 
és diszharmónia uralkodik. De ki állíthatná bizonyossággal, hogy ez nem 
csak Picasso víziója volt saját koráról? 

Egy kivételes ember az elvadult, durva és barbár korszakban is képes 
kivételes művet létrehozni. 

A történelemben hiába keressük a választ, hiszen szerzői sohasem voltak 
elfogulatlanok. 

Az építészet egyértelműen tükrözi az építészek technikai tudását, 
felkészültségét, tágabb értelemben pedig azokról is sokat elárul, akik 
számára az épület készült. 


Természetesen nem az életszínvonalról van szó. Az életszínvonalat inkább 
a szokásrendszer, sőt a divat határozza meg. Kevés mai kétkezi munkás 
fogadná el, hogy Descartes életszínvonalán éljen. Ebből azonban alighanem 
túlzás volna azt a következtetést levonnunk, hogy Descartes alulmaradt a 
fejlődésben. 

Egyedül a szakrális építészeti alkotás jellemezheti egyszerre megépítőit és 
azokat, akik számára megalkották. Különösképpen igaz ez a keresztény és 
muzulmán épületekre; mindkét vallás , népi" vallás volt ugyanis, nem pedig 
kisszámú beavatott ügye, mint például az egyiptomi vallás. 


Ami a legfontosabb: a katedrális a város, a közösség temploma, amelyet 
demokratikus célból emeltek. Megalkotásához ugyanakkor legalább annyi 
(s talán még több) tudásra volt szükség, mint a kizárólag szerzetesek 
számára készült apátsági templomokhoz. 

Ez a világi fellendülés nem következhetett volna be , szervezők", többek 
között a templomos rend nélkül. 

Ez a fejlődés a mezőgazdaságot és a kereskedelmet, ezen belül a 
pénzforgalmat is elérte, és ezzel szoros összefüggésben a kézművesség és 
az oktatás területén is éreztette a hatását, csak ezt nehezebb észrevenni, 
mert nem maradtak látható nyomai. 


A templomos rendnek valójában egy , nemzetség? leszármazottjaként 
olyan cselekvési tervet kell megvalósítania, amelyet elődei hosszú ideje (az 
inváziók kora óta) készítettek elő. 

A templomos rend Cíteaux-ból nőtt ki, ahogy Cíteaux Clunyből, és Cluny 
Aniane-ból; Fleury bencés szerzeteseinek és Szent Kolumbán kelta 
kereszténységének törekvéseit egyesíti. 

A — ,templomos? jelenséget tanulmányozó  történészeket alaposan 
félrevezette a zarándokutat őrző kilenc lovagról szóló történet. Itt keresik a 
rend kezdetét ahelyett, hogy ott próbálnának rátalálni, ahol valójában van — 
vagyis hatszáz évvel korábban. 

Subiacóban és Monte Cassinóban. 


6. A leszármazás 


Még mielőtt a barbárok lerombolták volna Rómát, a zsidók egy 
kinyilatkoztatás hírét hozták keletről. 

Hogy miért adták tovább a hírt, és mit akartak elérni vele, nem sokat 
számít. A templomban mindig is voltak kufárok, s maga Szent Pál is azt 
mondta (legalábbis neki tulajdonítják a mondást), hogy mivel a 
kinyilatkoztatást a zsidó nép hozta el Rómába, természetes, hogy Róma 
támogatja őket. 

Mindez mit sem csorbított a kinyilatkoztatás értékén, amely nem is maradt 
hatástalan. 

Aztán barbár hordák söpörtek végig a Birodalom területén, és a római 
civilizáció szinte teljes egészében elpusztult. 

Ekkor egy igen különös ember lép színre. Benedeknek hívják. Nursiai 
Benedeknek. Szabin. 480-ban született. Remete lesz, aki a népvándorlás 
zűrzavara és a barbár törzsek csatározásai közepette a magányt és a 
meditációt választja. 

Szentségének híre megy, tanítványok sietnek hozzá, ami jelzi, hogy a 
remete kapcsolatban áll a külvilággal, és valószínűleg tanít is. Közösséget 
szervez, és megfogalmazza a közösség reguláját, amelynek minden sora 
mértéktartást, bölcsességet, emelkedettséget sugároz. 

Nem törődik a marakodó szektákkal, kolostora ajtaját válogatás nélkül 
megnyitja mindenki előtt, aki valóban Istent keresi. A közösségből zárt 
gazdaságot szervez. 

A teljes napot a kétkezi munkának (hét óra), a tanulásnak (négy óra) és az 
ájtatosságnak (négy óra) szentelik. 

A regula eredete vitatott. Egyesek szerint Nursiai Szent Benedek műve, 
mások szerint egy másik regula átvételéről van szó, amelyet a , Mester 
regulája" néven ismerünk. 

Ez a , Mester? szó természetesen megmozgatja képzeletünket. Egy 

esszénus szekta  regulájáról volna szó? Nem tudhatjuk. De ez a feltevés 


egy Szent Benedek előtti akaratra és cselekvési tervre utal. 

Szent Benedek szerzetesei idejük java részét kétkezi munkával töltik. Ez 
mintegy létszükséglet. Zárt közösségben élnek — bármilyen szerények is az 
igényeik, ha enni akarnak, meg kell művelniük a földet. Kolostorokat is 
építeniük kell. Az építési munkát többnyire saját apátjaik irányítják. 

Nursiai Szent Benedek mindezen felül olyan munkába kezd, amellyel a 
mindenkori keresztény civilizáció alapját teremti meg: egy többnyire tűzben 
és vérben álló, barbárok és keresztények dúlta vidéken gyűjteni és 
rendszerezni kezdi azokat az ókori kéziratokat, amelyeket a fiatal egyház az 
,aki nincs velünk, az ellenünk van"? elve alapján mint eretnek iratokat 
gyakorta megsemmisített. 

Megteremti tehát azt a tudós bencés hagyományt, amely azóta is töretlenül 
fennmaradt, és valószínű, hogy kolostorában tudósokból álló szűk csoport 
tevékenykedett. 

Szent Benedek és utódai nem csak a kéziratok mentésével törődnek. A 
kolostorokban antik szobrokat is gyűjtenek (e gyűjteményeket a XVI. 
században megsemmisítik); Nagy Károly uralkodása alatt Eginhard, 

Jumieges apátja egy olyan antik intagliót használ pecsétként, amely 
Venust ábrázolja... meztelenül. 

Amikor Monte Cassinót először rombolják le a barbárok (másodszor 
földrengés pusztítja el 1341-ben, harmadszor pedig amerikai bombák 1943- 
ban), a szerzetesek elsőként — előbb, mint a szent relikviákat — az értékes 
kéziratokat menekítik át Rómába. 

Nekik köszönhető, hogy már a muzulmán közvetítés előtt megismerjük 
Platónt és Arisztotelészt, Püthagoraszt és az alexandriai hellenisztikusokat. 

S ők azok, akik — miután a kőből való építkezés alapismereteit elsajátítják 
az utolsó római mesterektől, akik még képesek felhúzni egy falat; miután 
felkeresik a Dél-Itáliában és Bizáncban dolgozó bizánci mestereket — 
megteremtik a romanikát. 

Ők azok, akik — a már meglévő alapokra támaszkodva — megteremtik azt a 
varázslatos zenét, amely a bencés Gergely pápáról kapta a nevét: a 
gregoriánt. 

Szent Benedeknek és követőinek köszönhető, hogy a kereszténység 
beépítette doktrínájába a görög hagyományt. 


Voltaire barbárnak érezte a gótikát — a romanikát még inkább. Vagy 
antiklerikális az ember, vagy nem! 

A nagy francia forradalom idején a clunyi vagy jumiéges-i apátságot 
, ócska kőhalomnak? titulálják. 

A romantikusok az elragadtatástól könnyezve állnak a féktelen zseni előtt, 
aki az ihlet szent tébolyában megalkotta őket. 

Csak mostanában kezdjük megérteni, hogy ezeket az épületeket olyan 
tudományos ismeretekre támaszkodva tervezték és építették meg, amelyek 
egy része még ma is homályban marad előttünk, és amelyek közvetlenül 
Euklidésztől és Püthagorasztól származnak. 

Csak mostanában kezdjük megsejteni, hogy megépítésükhöz olyan 
csillagászati és földtani ismereteket is felhasználtak, amelyekre egyes ókori 
épületeknél láthatunk példát, és hogy tökéletes technikai megoldásokat 
alkalmaztak. 

S a tervrajzokból még sok mást is megtudhatnánk, ha a régészek 
hozzálátnának végre azoknak a harmóniatörvényeknek a 
tanulmányozásához, amelyeknek ismerete nélkül nem lehetett volna ilyen 
épületeket emelni. 

Ezeknek az ismereteknek jelentős része a görög tudományból 
hagyományozódott át. Az építészek tehát — legalábbis a romanika építészei 
— ismerték ezt a hagyományt, és nem is akárhogyan. 

Márpedig a romanika építészei kivétel nélkül bencések. Vagy az ő 
tanítványaik. 


Az építészethez azonban nem elég a filozófia vagy a geometria, bármily 
komoly tudományok is; az ismereteket az anyagra kell alkalmazni. Egy 
civilizáció, amelynek nincsenek , kivitelezői", nincsenek tényleges építői, 
halálra van ítélve. 

Márpedig kizárólag Szent Benedek szerzeteseinek köszönhető, hogy 
megmaradt az alkotó hagyomány folytonossága; ennek hátterében pedig a 
kétkezi munkát kötelezővé tevő regula állt. 

A rend egyre gyarapodott, a kétkezi munkára vonatkozó előírások azonban 
továbbra is érvényben maradtak. Szent Benedek szerzetesei e hagyományok 
kitartó kutatása és matematikai ismereteik szüntelen elmélyítése révén újra 
eljutottak a mesterségek beavattatást igénylő magas fokára, és vállalkoztak 
e tudás átadására is. 


A tudás azonban nem maradhatott a kolostorok falai között. Laicizálni 
kellett. Csakhogy a világiak, a közemberek védtelenek voltak az , uralkodó 
osztállyal" szemben. A megoldást a ,laikus barátok? megszervezése 
jelentette. Ők nem tesznek szerzetesi fogadalmat, de a rendhez tartoznak, 
vagyis bizonyos értelemben úgy élnek, mint a világi emberek, viszont 
bármikor egyházi kötelékeikre hivatkozhatnak, ha a püspökök vagy a 
hűbérurak rekvirálni akarnak tőlük, vagy zaklatják őket. 

E kézművesek, művészek, mesteremberek valószínűleg a bencések 
védelme alatt álltak mindaddig, amíg biztonságuk és kiváltságaik védelmét 
át nem vállalta egy másik rend — a templomosoké. 

A középkor összes hídépítője — márpedig a hídépítés elemi civilizációs 
érdek volt — a bencésekhez tartozott. Fratres pontis (hídépítő testvérek) 
néven ismerjük őket. 

Építőmestereik, kőműveseik, kőfaragóik már Nagy Károly alatt olyan 
magas szinten gyakorolják mesterségüket, hogy Eginhard, Jumieges apátja 
és történetírója Aachenben bizánci stílusban felépíttethette a Nagy Károly- 
kápolnát, mégpedig nem is akárhogyan, mert az épület az idők próbáját 
kiállva mind a mai napig fennmaradt. 


Az embert nem hagyja nyugodni a kérdés: vajon amikor Nursiai Szent 
Benedek megalapította Monte Cassinó-i kolostorát és belefogott a 
civilizáció újjáépítésébe, tudta-e, hogy mindebből Chartres fog kinőni? 
Micsoda határozott, pontos és bölcs akarat irányította hát a világot 
nyolcszáz éven át, vagy talán még tovább? 

Miféle akarat volt ez valójában? Hiszen nyugaton a görög, a római és a 
bizánci tudomány nem volt elég mindehhez. Szent Benedek 547-ben halt 
meg, hét évvel Szent Kolumbán születése után. Szent Benedek az antikvitás 
kincsestárát nyitotta meg a kereszténység előtt — Szent Kolumbán a kelták 
kincseit tárja eléjük. 


Szent Kolumbán írországi keresztény volt. Írország igen korán eljutott a 
kereszténységhez, és valószínű, hogy a római császárok, majd pedig a 
, keresztény?" barbárok erőszakos beavatkozása nélkül ez történt volna a 
kelta druidák valamennyi országában. Nyugodtan mondhatjuk, hogy Róma 
és I. Klodvig keresztényeinek sikerült elvenniük Gallia kedvét a 
kereszténységtől. 


Írországnak sem Rómával, sem a barbárokkal nem volt dolga, s így már 
érthető, miért tudta minden különösebb nehézség nélkül befogadni a 
kereszténységet. 

A druidákról nagyon keveset tudunk. Feltételezhető azonban, hogy azért 
tudták ilyen zökkenőmentesen befogadni a kereszténységet, mert annak 
szellemisége közel állt eredeti vallásukhoz. Egyáltalán nem lepte meg őket 
az , új" kinyilatkoztatás, amelyet az új korszak hajnalán egyébként is vártak. 
Nem volt tőlük idegen sem az isteni egység, sem a világegyetemet teljes 
egészében magában foglaló, öröktől fogva létező Isten, sem a három 
személyben egyesülő istenség, sem a Szűz által világra hozott Isten 
gondolata (Merlint is egy Szűz hozta a világra). Ugyanez mondható el a 
testet öltött Isten, a keresztre feszített Istenember szimbólumáról, a 
feltámadásról és a lélek halhatatlanságáról. 

Szent Benno a halála előtt így kiáltott fel: , Látom a Szentháromságot, 
Pétert és Pált, a druidákat és a szenteket..." 

A kelták — druidáik vezetésével — szinte a kereszténység elébe mentek. 
Lelkesedésüket azonban hamarosan kiábrándulás követte, mert a 
kereszténység a germán királyok és püspökeik kezében a szolgaság eszköze 
lett. Írország, amelyet elkerült a római hódítás és a barbárok támadása, 
keresztény maradt, de sajátos , druida módon". 

, Szent Kentigern — mondja egy angol szerző — számos druida hagyományt 
életre keltett, és egy időben teljesen úgy viselkedett, mint egy druida..." 

Ugyanez a szerző azt mondja Diarmuid Mac Cerbhail királyról, hogy félig 
druida, félig keresztény volt. 

Egyáltalán nem meglepő tehát, hogy a kereszténység , druida? koncepciója 
Írországból terjedt el. Galliába elsősorban Szent Kolumbán közvetítésével 
érkezett, támogatója pedig egy bencés pápa, I. Gergely, Nagy Szent Gergely 
volt. 

600-ban Szent Kolumbán megalapítja az ionai kolostort. . . 

Reguláját nem ismerjük eléggé. Valószínűleg közel állt Szent 
Benedekéhez, de valamivel aszketikusabb volt. Kár, hogy keveset tudunk 
róla, mert sokat tanulhattunk volna belőle a druidák vallásáról. Szent 
Kolumbán ugyanis druida volt; druidák nevelték föl. 

Írországban legalábbis annak tartják. Őt hívják a szigetre, hogy igazságot 
tegyen, amikor a király összeütközésbe kerül a filikkel, az írországi bárdok 


rendjével. Az ilyesfajta döntőbíráskodás jellegzetesen a druidák feladatai 
közé tartozik. 
Galliában 600 körül megalapítja még Anegay-t, Luxeuilt és Fontaine-t. 
Szent Kolumbán sokat utazik. Rómába megy, hogy meglátogassa Gergely 
pápát, felkeresi a Monte Cassino környékén élő lombardokat, Fríziában, 
valamint a Mosel és a Rajna mentén is megfordul. Talán az Ige utasa ő is... 


A bencés rend Itáliában született. Szent Kolumbán rendje Írországból ered. 
Első pillanatra meglepő lehet tehát, hogy a két rend párhuzamos 
fejlődésének és későbbi egyesülésének elsődleges színtere Gallia. 

Valójában nincs ebben semmi meglepő. Itália déli része bizánci befolyás 
alatt áll, és keleti hatások érik. A belharcok dúlta Róma darázsfészekre 
hasonlít, és nem spirituális kérdések foglalkoztatják. 

Az írországi kereszténység ingadozik a vallás , római" elemei és egy letűnt 
korszak ősi kultuszának öröksége között. 

Nagy-Britannia a szász betörések korszakát éli. A szászok, mihelyt 
kikeresztelkednek, megpróbálják (mint egykor I. Klodvig) a szász papság 
uralma alá vonni a brit egyházat. Szent Ágoston 601-ben megalapítja a 
canterburyi kolostort. Brit szerzetesei nem hajlandók az új angolszász 
egyháznak engedelmeskedni, ami oda vezet, hogy az angolszász hadsereg 
617-ben, a kerleoni csatában lemészárol ezerkétszáz brit szerzetest. 

Ezzel közel egy időben a skót szerzetesek követelik az angolszász 
papságtól való teljes függetlenséget. 

Galliában a terület tiszta. Mindent leromboltak. A pusztulást túlélő 
hagyományok közül egyik sem elég erős ahhoz, hogy vezető szerephez 
juthasson. Róma és a klerikális hatalomért folyó marakodás kellő távolságra 
van. Végül pedig, a hatalom korántsem egységes és szilárd, és így nem 
nehéz bújócskázni királyságok, hercegségek, grófságok között. 

A bencés rend vezetése pedig ötszáz éven át bújócskát fog játszani. 

590-ben egy bencés szerzetest választanak pápának. I. Gergelyt, Nagy 
Szent Gergelyt, az első gregorián szertartás megteremtőjét. 

Gergely pedig Szent Benedek és — részben — Szent Kolumbán örökébe lép. 

Gergely a gregorián szertartásba beillesztette a kelta egyházi rituálé 
bizonyos részeit, és ezt a kelta örökséget Monte Cassino szerzeteseinek 
zenei matematikájával, valamint Dávid zsoltáraival ötvözte. 


És ezzel kirajzolódik előttünk az a három alap, amelyekre felépül majd a 
nyugati civilizáció: a krisztusi kinyilatkoztatás, az antik tudomány és a kelta 
hagyomány. 

A krisztusi kinyilatkoztatással jelentős héber örökség is érkezik, amelynek 
szerepe később fokozatosan csökken. Míg az első századok zsidó- 
keresztény egyháza azt követelte, hogy a zsidó törvényeken jottányit se 
változtassanak (ez alól a körülmetélés sem volt kivétel), a középkori egyház 
legfeljebb az evangéliumokra és Szent Pálra hivatkozott. 

A görög hagyomány viszont újra megerősödik, és — elsősorban a córdobai 
és toledói iszlám iskolának köszönhetően — egyre szélesebb körökben 
terjed. 

A kelta hagyomány mindenhonnan visszhangzik — az anyaggal való, akár 
első találkozás feléleszti az ősi emlékeket. A kövek népe visszatalál ősei 
valamiféle kőbe vésett mágiájához. 

Szent Gergely, aki belekezd e szintézis megalkotásába, kivételes 
intelligenciáról és legalább ilyen rendkívüli jövőbe látó képességről tesz 
tanúbizonyságot. Jelentős szerepet játszott a középkori civilizáció 
felvirágoztatásában. 

Túlságosan bölcs ahhoz, hogy ne tudná: a druidák vallása és bencései 
kereszténysége között nincs lényeges különbség. Akár egymás mellé is 
lehet állítani a kettőt úgy, hogy szellemükön mit sem változtatunk — csak a 
külső formát kell kissé átalakítani. 

Hogy e szintézist megteremtse, megalkotja a gregorián szertartást, amely 
leírhatatlan varázserővel hat az emberekre. És munkájához Szent Benedek 
tudós szerzeteseit hívhatja segítségül. 

Ők lesznek misszionáriusai a barbár vezérek, a nem kevésbé barbár 
püspökök és a szinte vademberként élő nép körében. 

Civilizátorait Galliába küldi. 

Egyik legnagyobb erénye az volt, hogy belátta, a nyers erőszak 
értelmetlen. Ezáltal szembehelyezkedett a pannon Mártonnal, aki galliai 
tevékenykedése során leromboltatta a druida templomokat és 
megsemmisíttette a szent köveket. 

, Úgy határoztam — mondja Szent Gergely -—, hogy nem döntjük le az 
istenek templomait, csak a bálványokat." 

Márpedig sem a druidáknak, sem a keltáknak nem voltak bálványaik, és 
Szent Gergely ezzel tökéletesen tisztában volt. Bálványaik legfeljebb a 


rómaiaknak lehettek. Ezek ledöntése pedig a gall lakosság körében igazán 
nem okozott semmiféle sérelmet. 

A gallok vallásában nem voltak bálványok, csak úgynevezett szent helyek, 
amelyeket elnagyolt emberi vonásokat mutató fák vagy kövek jelöltek. E 
szent helyek elfogadása egyértelműen azt jelentette, hogy a druidák vallása 
beépülhet a katolikus egyházba. A szerzetesek Galliában a szent helyeken 
telepedtek le. 

Misszionáriusként maradtak ott, hogy civilizálják az uralkodókat, 
visszatereljék a vallás útjára a papságot, és tanítsák a népet. 

Miért ne néznénk szembe a tényekkel? A bencés kolostorok átvették a 
druida testületek szerepét: ők lettek a szertartás őrzői, a hatalmasok 
tanácsadói és a nép tanítói. 

Mindezt több száz éven át vitték véghez, állhatatos akarattal és bámulatra 
méltó találékonysággal. 

A szerzeteseknek szembe kellett szállniuk a püspökökkel, akik 
mindenáron irányítani akarták őket. Védekezniük kellett a királyok és a 
nagyurak ellen, akik maguk akarták kinevezni az apátokat, hogy a 
javadalmakat megtarthassák. 

Tudták, hol kell beadni a derekukat, hol kell tartani állásaikat, és készek 


voltak sorsukra hagyni a ,kommendába?" adott apátságokat. 

Az apátságok mindig ugyanazt a fejlődési utat járják be: megművelik a 
földeket, építkeznek, tanítanak. Minden szerzetesházból ,iskola? lett, 
amelyben földműveseket, kőműveseket, ácsokat, különféle 
mesterembereket és klerikusokat képeztek. E klerikusokból kerülnek majd 
ki a földesúri birtok hivatalnokai és a nép első , tanítói" . 

Érdemes végigkövetni, hogy a történelem folyamán — a politikai vagy 
katonai eseményekkel párhuzamosan -— hogyan választ magának más és más 
székhelyet a rend , központja". 

Mindig — mindig — a király hatalmi körzetén kívül. 

A rend bölcsei békében kívánnak dolgozni, saját apátjaikkal, nem pedig 
azokkal, akiket a hatalom erőszakol rájuk. 

A , központ" Latranból — I. Gergely utasítására — Fleury-sur-Loire-ba teszi 
át székhelyét, vagyis Franciaország, Burgundia és  Adguitánia 
metszéspontjába. 

Tulajdonképpen határvidékre költözik. 


Amikor a fleuryi apátságban tűz ütött ki, a szerzetesek elsőként azokat az 
értékes kéziratokat helyezték biztonságba, amelyek a kor legteljesebb 
klasszikus gyűjteményét alkották. 

Amikor a frank királyok átkelnek a Loire-on és visszaszorítják Aguitánia 
határait, a ,központ" elhagyja a vidéket. Burgundiába költözik, ahol — 

reményei szerint — megértőbb uralkodókra talál. A , központ" valószínűleg 
Saint-Seine-be kerül. 

Az biztos, hogy a Karoling-uralom elől menekülő Witiza apát Saint-Seine- 
ből megy át Katalóniába, a Montpellier közelében található Aniane-ba, ahol 
fölveszi a Benedek nevet. Ő lesz Aniane-i Szent Benedek. 

A két, egymáshoz közel álló rend, Szent Benedeké és Szent Kolumbáné itt 
végleg összeforr: Aniane-i Szent Benedek közös regulában egyesíti őket. A 
szabályok alkalmazását azonban mindenütt a területen illetékes apátra 
bízza. 

Kis idővel később a , központ" továbbköltözik Glanfeuilbe, majd — a 
normann fosztogatók elől menekülve — Saint-Savin-sur-Gartempe-ba, s 
végül Saint-Martin-d" Autunbe (880). 

Innen Berno, aki több, mint kilencszáz értékes kéziratot vitt magával, a 
székhelyet áthelyezte a Jura vidékén fekvő Gignybe. Nem maradt ott 
sokáig, hamarosan visszatért és 12 szerzetesével azon a területen telepedett 
le, amelyet III. Károly burgundiai király adományozott Clunynek. 

A rend , központja" egészen a keresztes hadjáratokig Clunyben marad. 


7. Cluny 


Cluny a X. század elején a bencések egész addigi működésének 
betetőződését jelenti. Összegyűjtötték a múlt örökségét: az anyagot 
megrostálták, és elhagyták belőle azt, ami ,nem volt megfelelő" a 
számukra. 

A héber ágból kizárólag Mózest, Dávidot és Salamont fogadták el. A többi 
zsidó írást ezentúl legfeljebb mint tanító példázatokat használják fel. Az 
evangéliumokat nehezen fogadták be a nyugatiak, akik főleg Szent Pálra 
hagyatkoznak, illetve a , filozofikus elmék" Szent Jánosra. 

A Szent Benedek által összegyűjtött görög ág, amely muzulmán 
glosszákkal, szövegkiadásokkal egészült ki, főleg Püthagorasz és Platón 
hatását mutatja. A laikusok számára könnyebben befogadható Arisztotelész 
csak a XIII. századtól kezdve szorítja háttérbe őket. 

A nép körében rejtve továbbhagyományozott kelta ág olyan keresztény 
druidák közvetítésével érkezett, mint Pelagius (akiről nem szabad 
megfeledkeznünk), Patrik, Kolumbán és később Malakiás. Lényegében ez 


jelenti az , alapanyagot": a dolmenből " katedrális lett, ahogy a Fekete 
Szűzből Miasszonyunk. 

Mindebből olyan tudomány születik, amely kétségkívül materialista 
(Cluny, Jumiéges, Tournus, Moissac apátságai nem légvárak!), de túllép a 
pusztán intellektuális tudáson. 

Megszületett a keresztény hagyomány. A nyugati keresztény civilizáció 
szilárd alapokon áll. 

Az építkezés következik. 

Gignyből Berno apát, aki útipoggyászában értékes kéziratokat hoz 
magával, tizenkét szerzetessel olyan területre költözik, amelyet 910-ben III. 
Károly burgundiai király adományozott a rendnek. Tizenketten vannak, 
ahogy tizenkét törzse volt Izraelnek és tizenkettő Izmaelnek, ahogy 
tizenketten voltak a tanítványok, és ahogy tizenkét csomó van a druida 
ölmértéken. .. 


Clunybe mennek. 

Egy erdőbe. 

, Clunyvel — mondja Chaume apát — Burgundia újra visszakapja azt a 
szervező szerepet, amelyet a VII. században játszott, amikor a görög-római 
civilizáció védelmének feladatát vállalta magára. 

Clunyvel valami egészen más érkezik Burgundiába. . . 

, Witiza (Aniane-i Szent Benedek) öröksége — mondja Dóm Berliere —, 
amelyet Berno hozott Clunybe, e kolostort egy nagy hagyomány 
letéteményesévé teszi: két évszázadon át valamiféle új Monte Cassino lesz. 
Otthon azoknak, akik a kolostori hagyományokban kívánnak elmélyedni, és 
ugyanakkor olyan cselekvési központ is, amely a kereszténység egészére 

hatni tud." 

III. Károly burgundiai király adománylevele kimondja, hogy ,a 
kolostorban kivételes buzgalommal kell irgalmat gyakorolni a 
szegényekkel, szűkölködőkkel, látogatókkal és utazókkal". 

932-ben XI. János pápai bullában tudatta Odóval, Cluny második 
apátjával: , Azt kívánjuk, hogy kolostora — minden tartozékával együtt — 
bármiféle királyi, püspöki, grófi hatalomtól független legyen." 

939-ben egy újabb pápai bulla Clunyt egyértelműen a Szentszék alá 
rendeli: ad tuendum non ad dominandum, ami azt jelenti, hogy Cluny 
ügyeibe még a pápa sem avatkozhat bele. 

999 körül, Odiló apátsága alatt és bizonyára a világi papsággal való 
összeütközések következtében V. Gergely pápa újra leszögezi: , Kimondjuk, 
hogy egyetlen pap sem lépheti át e tiszteletre méltó kolostor kapuját, nem 
szentelhet fel diakónusokat, sem templomot, és nem celebrálhat misét, ha 
nem a kolostor apátjától kapott meghívást." 

1027-ben XIX. János megtiltja, hogy az apátságot kiátkozzák, vagy 
kiközösítsék. 

Ezeket a kiváltságokat természetesen az akkoriban sokszor a bencések 
közül kikerülő pápák adományozzák a burgundiai hercegek vagy a máconi 
grófok támogatásával — egyes püspökök nemtetszése ellenére. (Ugyanezen 
kiváltságokban később a templomos rend is részesül.) 

Ezekre az elővigyázatossági rendelkezésekre nyilván azért volt szükség, 
hogy Cluny munkáját semmi ne  zavarhassa meg. Korlátlan 
mozgásszabadságot szeretne, és meg is kapja olyannyira, hogy -— a 


burgundiai hercegek beleegyezésével — mentesül minden politikai kényszer 
alól. 

Egyre jelentősebb befolyásra tesz szert. Ezt egyrészt saját tekintélye, 
kisugárzása, másrészt a kereszténység egész területén szétszóródó 
leányintézményei biztosítják. 

Több, mint 1300 kolostor tartozik az Odó által átdolgozott új clunyi regula 
alá. 

Ez a regula tovább csökkenti a klerikus szerzetesek kötelező kétkezi 
munkáját: ,a különféle mesterségeket, amelyekre egy ilyen nagy 
apátságban feltétlenül szükség van, és a mezőgazdasági munkákat a laikus 


barátokra (laici monachi), a földművesekre és a jobbágyokra hagyják?" 

A klerikus szerzetesek az ügyintézésnek, tanulásnak,  olvasásnak, 
kalligráfiának, miniatúrakészítésnek, építészetnek, szobrászatnak, 
festészetnek szentelik életüket. 

Cluny — a korabeli viszonyok között — hatalmas földterületekkel 
rendelkezett, amelyeken az irányítás vagy legalábbis a tulajdonjog továbbra 
is a kolostor kezében marad, de a mezőgazdasági munkákat világiak végzik. 
Már nem a szerzetesek művelik meg a földet. Csak a betanítás feladatát 
vállalják. 

Szerepüket később a templomos rend veszi át. 

A kolostorokban a kézművesipar szinte minden válfaját művelik. 
Némelyikük, mint például Cluny, az anyaintézmény, valóságos várossá növi 
ki magát. 

A mesterségek tanítását olyan magas szinten gyakorolják, hogy a 
kézművesek, amikor már félelem nélkül elhagyhatják a kolostort, 
kivételesen felkészült mesterekből álló testületekbe tömörülnek. 

A hagyományos építészeti ismereteket Cluny és leányintézményei 
esetében használták fel először egyházi épületek megalkotásához. 

Cluny első templomát Berno apát kezdte építtetni 915-ben. 

Fél évszázaddal később kezdtek hozzá Cluny második templomának 
építéséhez, valószínűleg Aymar apátsága alatt. A templom , az egyik első, 
ha nem a legelső példája annak a típusnak, amelyet Lefévre-Pontalis 

ybencés tervnekxk keresztelt el." 
E bencés terv alapján később még nagyon sok templom épült fel: e szerint 
készült a Mont-Saint-Michelen álló templom is, amelyet 1023-ban kezdtek 


építeni. 

Cluny, miután rátalált egy harmonikus építészeti megoldásra, igyekszik 
minél jobban felhasználni és minél szélesebb körben terjeszteni 
felfedezését. 

Talán ez is a tanítás része. 

Ezzel kapcsolatban Volpianói Vilmost kell megemlítenünk, azon kevés 
építőmesterek egyikét, akinek a neve fönnmaradt. 

Volpianói Vilmos (Guglielmo da Volpiano) olasz származású szerzetes 
építőmester egészen biztosan megfordult Clunyben, és talán részt vett 
Cluny második templomának munkálataiban. Ő építette fel a dijoni Szent 
Benignus-templomot, amelynek — mint mondják — apátja volt. 

Normandia lerombolása után a vidék lakói hozzákezdenek az 
újjáépítéshez; és a munkálatokat Volpiano irányítja. 

Ő építi újjá Fécamp-t 1003-ban és Bernay-t 1013-ban. Tanítványai pedig 
felépítik a bec-hellouini kolostort (1034) és a jumiéges-i apátságot, 
valamint két apátságot Caenban — az egyiket férfiak, a másikat nők 
számára. 

Volpiano, ez a Burgundiában képzett olasz, Cluny tudását viszi magával, 
de az ottani formákhoz nem ragaszkodik. Nem épít burgundiai stílusban 
Normandia földjén, normandiai ég alatt. Normann stílust teremt. 
Építőművészete az ottani földhöz, égbolthoz, a neusztriai lakosság 
szelleméhez alkalmazkodik. Meg a felhasznált anyaghoz. 

Fel kell hívnunk a figyelmet arra a lenyűgöző alkalmazkodási képességre, 
amelyről az aguitániai, az auvergne-i vagy a Loire menti romanika 
tanúskodik. 

Clunynek alapelve volt, hogy az épületnek a környezethez kell 
alkalmazkodnia (ezzel szemben Eginhard bizánci stílusban építette meg az 
aacheni székesegyházat). 

Volpiano tanítványai ott lesznek a Nyugat legnagyobb építőmesterei 
között. Ők — vagy az ő szellemi örököseik — teremtik meg az egész angol 
gótikát. 

Cluny gyakorlatilag száz év alatt megteremti a Nyugat egyházi építészetét. 
1088-ban I. Hugo (Szent Hugo) hatalmas vállalkozásba kezd: a rend érseki 
templomait kívánja újjáépíttetni. A munka közel harminc évig tart. 

, Az apátság a legkülönbözőbb vidékekről gyűjtötte össze a nagy mű 
megalkotóit. Cluny nagy családjának legügyesebb  szobrászait, 


legtehetségesebb festőit állította munkába." 

A mesterek tehát készen állnak. 

Itt az ideje, hogy tisztázzunk valamit: a bencés rend úgy gondolta ki, 
tervezte meg és építette fel a romanikát, mint a szerzetesek templomát. 

E templomban csak a beavatottak gyűlnek össze. Egy civilizáció 
felépítéséhez ez nem elég. Olyan épületre van szükség, amely közvetlenül 
képes hatni a tömegekre is. 

Még rituálé nélkül is. 

S e téren a kolostori romanika nem juthatott tovább. Ahhoz, hogy az 
épület közvetlenül hatni tudjon, szükség van bizonyos törvények 
ismeretére. A kő felhasználásával kapcsolatos ismeretekre, amelyekkel 
egyes dolmenek megépítői, bizonyos egyiptomi és görög emlékművek 
megépítői, Salamon templomának megépítői rendelkeztek. 

Héraklész a  Heszperidák kertjébe ment, hogy az  aranyalmákat 
megkeresse, laszón az aranygyapjú, Mózes a törvénytáblák keresésére 
indult. 

A Törvényt a frigyláda őrzi. 

A frigyláda Jeruzsálemben van... 

A mesterek készen állnak. 

A bencés Pierre de Molesmes megalapítja Cíteaux-t. 

1096-ban II. Orbán pápa (Odó, Odon de Lagery, Cluny egykori perjele) 
megindítja a keresztes háborút. 


8. A keresztes háborúk 


A keresztes háborúk gondolatát elsőként II. Szilveszter vetette fel, az 
ezredév pápája, aki a treuga Dei (Isten békéje) elrendelésével megálljt 
parancsolt az okkal, ok nélkül egymás torkának eső nemesek 
marakodásának. II. Szilveszter pedig valaha Gerbert néven volt bencés 
szerzetes. 

Ez a pápa sok szempontból igen különös figura, akire az egyház valójában 
némi gyanakvással tekint. 

A fiatal pásztor, akiből Saint-Géraud-d"? Aurillacban novícius lett, kivételes 
képességekkel volt megáldva a matematika és a fizika terén. Egy történet 
szerint, amikor az aragóniai herceg ellátogatott Aurillacba, a perjel 
megkérdezte tőle, hogy vannak-e az országában olyanok, akiktől a fiatal 
Gerbert többet tanulhatna, mint tőlük a kolostorban. 

A herceg igenlő választ adott, és a novíciust magával vitte Hispániába. 

Spanyol egyetemekre került, ami akkoriban egyértelműen arab vagy zsidó 
egyetemet jelentett Toledóban vagy Córdobában. A Nyugat neki 
köszönhetően ismeri meg az arab számrendszert és valószínűleg az algebrát 
is. Kiváló csillagász volt. Kidolgozott egy asztrolábiumot, és armilláris 
gömbjei, amelyekkel a csillagok mozgását szemléltette, kiváltották diákjai 
csodálatát. 

Egy Glaber nevű tanítványától ránk maradt leírás a holdfogyatkozásról 
bizonyítja, hogy igen sokat tudott a Naprendszer működéséről. 

Jelentős mértékben hozzájárult a korabeli orgonák tökéletesítéséhez is. 

Bár békeszerető volt (mint azt a treuga Dei is bizonyítja), mégis ő veti fel 
elsőként a keresztes hadjárat gondolatát, amelyet aztán — száz évvel később 
— II. Orbán pápa fog meghirdetni. 

Nem valószínű, hogy II. Szilveszter a muzulmánokkal akart volna 
háborúzni, de ha így lett volna, a spanyolországi muzulmánok sokkal 
közelebb voltak, mint a palesztinaiak. 

A Szentföld érdekelte; és bizonyára többet látott Jeruzsálemben, mint 
valamiféle szent helyet, a világ középpontját. E tudós, e rendkívüli szellemi 


képességekkel megáldott ember megértette, mit jelenthetnek a törvény 
táblák, amelyeknek talán a muzulmán civilizáció is sokat köszönhet. 

Annyi biztos, hogy 1000-ben (II. Szilvesztertől kezdődően) Jeruzsálem 
már bencés célpontnak számít. E célpontot azonban csak akkor fogják 
egyértelműen kijelölni, amikor már minden készen áll. 

Cluny ezt az előkészítő munkát vállalta magára... A kronológia azonban 
meglepő tanulságokkal szolgál. 

A bencés rend, bármilyen volt is a regulája, mindig gondosan ügyelt arra, 
hogy szellemi központja távol legyen a frank királyok hatalmi övezetétől; 
szívesebben bízták magukat az aguitániai, katalán, burgundiai uralkodókra, 
mintsem I. Klodvig utódaira. 

Úgy gondolták vajon, hogy a frankok képtelenek a civilizáció 
befogadására? Elképzelhető, hiszen a frank királyok sem szellemi 
kiválóságukkal, sem erkölcsi erényeikkel nem fényeskedtek. 

Cluny megalapításával közel egy időben azonban történik valami, ami sok 
szempontból alapvető változást hoz: a normannok immár több, mint száz 
éve pusztítják a nyugati tartományokat, és néha még beljebb hatolnak. 913- 
ban III. Károly, Franciaország királya Neusztria egy részét átengedi a 
norvég Rolf Gangernak, más néven Rollónak, aki olyan óriás termetű volt, 
hogy gyalog kellett járnia, mert nem volt ló, amely a súlyát elbírta volna. 

A norvég Rollo nem az Ukrajnán túli területekről származott; az ottani 
germánok nem mentek el Norvégiáig. Rollo és csapata kelta volt, akár az 
ősi skandinávok: 

, Az ősi északskót költeményekből megtudhatjuk — mondja Michelet —, 
hogy a skandinávok ismerték a druida rítusokat, és a brit druidák veszély 


E sa zők j KSNTE. Sár 
esetén tőlük kértek segítséget." 

Felvették a kereszténységet, de nem azért, hogy — mint I. Klodvig — 
hasznot húzzanak belőle. Lerombolták az apátságokat, de újakat építettek a 
helyükre. Ezek között volt Le Bec-Hellouin. Itt tanult az egész normann 
ifjúság, köztük Hauteville-i Tankréd cotentini nagyúr fiai. 

És most ámuljunk el azon, hogyan követik egymást az események. 

Le Bec-Hellouint 1034-ben alapították. 

1042-ben Hauteville-i Vilmos, Tankréd fia elfoglalja Apúliát. 

1059-ben Hauteville-i Robert Guiscard Apúlia és Calabria hercege lett. 
1060-ban elfoglalja Messinát. 1082-ben az Alexiosz Komnenosz felett 


aratott durazzói győzelemmel végleg kiűzi Bizáncot Itáliából. 1085-ben 
Siracusában van. 1090-ben Máltán. 

VII. Gergely pápa, a naptárat megreformáló tudós, Canossa pápája, aki 
valaha Hildebrand néven volt bencés szerzetes, minden erejével támogatja a 
normann uralmat Dél-Itáliában. 

1096-ban II. Orbán bencés pápa meghirdeti az első keresztes hadjáratot. 

Így már érthető, miért volt szükség a jeruzsálemi út , felderítésére", és 
miért találtak oly kedvező fogadtatásra az , indulási bázisokat" elfoglaló 
normann hódítók. 

Eközben a Le Bec-Hellouinben oktató bencés szerzetes, Lanfranc 
sugallatára a normannok 1066-ban meghódítják Angliát. Mintha a Nyugat 
hátországát akarták volna biztosítani a szászok ellen, akiktől éppúgy 
tartottak, mint a frankoktól. És a kerleoni szerzetesek lemészárlása után 
talán nem is ok nélkül. 

Különös egybeesés: egy normann indul először felderítő útra. 

Egy normann kalandor, a Nápolyi Királyságból érkező Roussel de Bailleul 
a bizánciak szolgálatába áll, és csapatával 1073-ban meghódítja Lycaoniát 
és Galatiát. Bizánc megretten a hadvezér sikereitől, és a szeldzsuk 
törököket hívja segítségül ellene, akik le is győzik Szofón hegyén. (Ezek 
után érthető, hogy a keresztesek némiképp bizalmatlanok voltak a 
konstantinápolyi császárokkal. . . ) 

Ugyanebben az időben a szerzetesek a keresztény Örményországban is 
tevékenykednek, mintha ott is szellemi bázist szeretnének teremteni 
maguknak. Ezt el is érik. 

Mennyi egybeesés, és mindig Szent Benedek rendje áll a középpontban... 

Végül ott a keresztes hadjárat: olyan sikeres reklámkampányról van szó, 
amelyet ma is bármely szlogengyáros vagy politikai propagandista 
megirigyelhet. 

Ne feledjük, hogy nincs sajtó, a közlekedés nehézkes, a kommunikáció 
szinte lehetetlen. 

Világos, hogy a néhány tízezernyi bencés megtette, ami csak tőle telt, 
mindenki a maga kis zugában... De akkor is! 

A vállalkozásba eredetileg a nemeseket, a , várbelieket?" kívánták bevonni. 
Háborúról van szó, a háború pedig kizárólag a nemesség osztályrésze. 
Jobbágyok, parasztok, közemberek nem használhatnak, még csak nem is 
tarthatnak fegyvert. 


A parancs így szól: Szabadítsátok fel a szent helyeket! 

Erre égi parancs jogosít fel: , Ez Isten akarata!" 

Titokban persze másról sem beszélnek, mint zsákmányról, kalandról, 
meghódítandó királyságokról, megszerzendő földbirtokokról. 

Öntudatlanul mégis valamiféle mágikus vállalkozás részeseinek érzik 
magukat. Ialán ugyanaz a kollektív mágia ez, amely Brennus keltáit Róma, 
Delphoi, Anatólia útjaira vezette. 

Mit sem veszített varázsából az ősi mágia! Talán túlságosan is erős ez a 
varázs! Harcosokat akartak: megkapták, de rajtuk kívül fegyvertelen, 
képzetlen, felügyelet és vezérek nélküli tömegek is útnak indulnak. Még a 
gyerekek is csapatostul kerekednek fel. Sem a közemberek, sem a 
gyermekek nem térnek vissza. 

Utánpótlásban azonban nincs hiány, és a harci nép meghódítja 
Jeruzsálemet. 


A város nehéz ostrom után, az 1099. július 14-én és 15-én lefolyt, 
kivételesen véres ütközet végén került a kezükre. 

A város bevétele két szakaszban történt. Először a falat foglalták el, a 
védők eközben Salamon egykori templomának , teraszára? özönlöttek 
vissza, melyet akkoriban Haram as-Sharifnak hívtak. 

Ezen a dombon két mecset magasodott: a Kubbat al-Aksza (a boldog), 
amelyet Omar emelt 637-ben, és a Kubbat asz-Szahra (Sziklamecset), 
amely később Templum Domini néven vált ismertté. 

A Sziklamecset meredek sziklára nyíló, nyolcszögletű építmény volt (és az 
ma is, mert azóta is áll), közepén kis kupolával. 

A hely kivételesen szentnek számít — a zsidók körében azért, mert itt állt 
Salamon temploma, a muzulmánoknál pedig azért, mert itt áll az a szikla, 
melynek tetejéről az álomba merült Mohamed Allah egébe emelkedett. 

A város utolsó védői itt gyűltek össze, és ádáz küzdelmet vívtak a támadók 
ellen. Az Histoire anonyme de la croisade (A keresztes háború ismeretlen 
szerzőtől származó története) így írja le a harcot: , A városba bejutva 
zarándokaink addig üldözték és mészárolták a szaracénokat, mígnem azok — 

Salamon templomához érve — rendezték soraikat, s olyan ádázul küzdöttek 
egész álló nap, hogy a Templom csak úgy patakzott a vértől." Türoszi 
Vilmos szerint , még a mecsetben is akkora vérfürdő volt, hogy a mieink 
bokáig jártak a vérben". 


A vérengzés az egész városban hihetetlen méreteket öltött; a 
kegyetlenkedés odáig fajult, hogy a keresztesek a zsidókat bezárták a 
zsinagógába, majd rájuk gyújtották az épületet — mint mondták, bosszúból, 
mert a zsidók néhány évvel azelőtt rész vettek abban a mészárlásban, 
amelynek során a fátimidák legyilkolták a város keresztényeit, és megöltek 
egy pátriárkát. 

A keresztes hadjárat — minden vérontás és kegyetlenség ellenére — elérte 
célját: a keresztények elfoglalták Jeruzsálemet. Egyházi célkitűzés volt ez, 
és a sereget kísérő latin papság — amely hagyta, hogy Boulogne-i Baldvin 
saját területéhez csatolja az Edesszai Grófságot, Tarentói Bohemund pedig 
az Antiochiai Hercegséget, Jeruzsálemet azonnal egyházi területnek 
kiáltotta ki. A bárók ebbe nem egyeztek bele, és Godefroy de Bouillon 
lotaringiai herceg mögé sorakoztak föl, aki azt mondta, nem fogadhatja el a 
koronát ott, ahol Krisztus töviskoszorút viselt. 

Felvette a ,Szent Sír oltalmazója?" címet, és Salamon egykori 
templomának helyén telepedett le, ott, ahol az ostrom során olyan ádáz 
küzdelem folyt. 

Unokaöccse, II. Baldvin 1118-ban a Templom kilenc szegény lovagjának 
adja át a területet. 

Mindeközben Harding Szent István cíteaux-i apát arra készült, arra 
készítette elő rendjét, hogy megfejtsen egy hamarosan odaérkező szent 
iratot... 

A királyok hiába csatároznak egymással, a történészek hiába hiszik, hogy 
ilyen vagy olyan, egyenes vagy oldalági trónörökösödés döntő fordulat volt 
a történelem menetében. A civilizáció e királyoktól függetlenül folytatja 
útját, ha lehet, az ő segítségükkel, ha nem, hát nélkülük. 

Ami pedig a keresztény civilizáció szempontjából fontos, azt hosszú, 
fáradságos munkával Clunyben készítették elő, Cíteaux-ban folytatják, 
Clairvaux-ból indítják útjára, és az egész keresztény Európát átfogó 
templomos rend használja fel. 


9. A templomos rend 


A templomos rend a Nyugat civilizációs törekvéseinek betetőzését jelenti, 
olyan tetőpontot, amelyet nagyon hosszú időn át készítettek elő. Küldetését 
nyugaton kell betöltenie — a Szentföld védelme inkább csak eszköz —, a 
lovagi próbán kívül a hatalomszerzést is szolgálja, hiszen a rend 
, reklámjának? sikerét elsődlegesen ez a , védő szerep"? biztosítja. Ezért 
érkeznek adományok, ami bizonyára nem így történne, ha a templomosok 
fölfednék valós — nyugaton betöltött — szerepüket. 

Egyébként, mint Marion Melville megjegyezte, a regula sehol sem tesz 
említést a templomosok első hivatalos küldetéséről — a zarándokutak 
őrzéséről... Szent Bernát megfeledkezett volna róla? Legfeljebb a világi 
lovasságot biztatja, hogy álljon be a templomosok seregébe. Az viszont 
világosan kiderül a regulából, hogy a templomos rend átvállalja magára 
azokat a világi feladatokat, amelyeket addig a kolostorok láttak el. 

Miközben a templomosok regulája lehetővé tette, hogy a rend földekkel és 
házakkal rendelkezzen, valamint emberekkel, akik a földet megművelik, 
Szent Bernát saját rendjének megtiltotta, hogy további földeket, házakat 
vagy embereket fogadjon el. 

A bencés apátságok egyébként fokozatosan át is engedik földterületeiket a 
templomosoknak, és e folyamat csak a templomos rend lerombolásával ér 
véget. 

És egyre inkább a templomosok biztosítják a kézművesek és 
építőmesterek védelmét, akik a rendházhoz tartozó területeken élnek, és a 
rend közbenjárására később királyi szabadságjogokat kapnak. 

A világi hatalommal szemben már eddig is védték őket az egyházi 
privilégiumok, a pápa azonban külön kiváltságokat ad számukra a világi 
papsággal szemben, és ezáltal minden gyámságtól megszabadítja őket. 

Az eredmény persze egyfajta állam az államban, ami magában rejti a 
hatalmi túlkapás veszélyét. Ezt valószínűleg a rendkívül szigorú fegyelem 
segítségével tudták elkerülni... meg azzal, hogy a rendbontókat bármikor 
Palesztinába küldhették harcolni. 


Csakhogy e fegyelem betartatásához olyan emberekre volt szükség, akik 
képesek minden kísértést legyőzni magukban; és itt újra felvetődik az 
, irányító központ" kérdése. 

Bár ez egyértelműen sehol nincs megfogalmazva, nyilvánvaló, hogy a 
templomos rend két csoportra oszlik: szerzetesekre és olyan világiakra, akik 
a szerzetesi vagy legalábbis katonai regula szabályai szerint élnek. 

Így épül fel a szerzetes lovagok testülete — ők alkotják mindvégig a 
templomos rend magját. 

A templomos sírok feltárása során a kutatók olykor csodálkozva 
tapasztalták, hogy a holttesteket koporsó nélkül, arccal a földnek temették 
el. Nem tudták eldönteni, vajon az alázat utolsó megnyilvánulásaként kell-e 
értelmezni e szokást, vagy bizonyos szúfi temetési szertartások átvételéről 
van szó. 

A magyarázat egyszerű: a ciszterci szerzetesek temették (és temetik ma is) 
így halottaikat. A szerzetes holttestét ruhájánál fogva egy deszkára 
szegezik, és arccal a föld felé leeresztik a sírgödörbe. 

Az ásatást végző kutatók igazi templomosok — vagyis szerzetesek — 

maradványaira bukkantak. Ők valamennyien átestek a noviciátuson, 
amelyet a regula kötelezően előírt, idejét azonban nem határozta meg, 
hanem a mesterek belátására bízta. Ez egyértelműen azt jelenti, hogy a 
szerzeteseknek beavatási szertartáson kellett átesniük; másképp pontosan 
meghatározták volna a noviciátus idejét. 

A pert megelőző vallatások során egy idős lovag keserűen panaszolta el, 
hogy hosszú éveken át kellett várakoznia, amíg bekerülhetett a 
szerzetesközösségbe, és addig — mint novíciusnak — alantas munkákat 
kellett végeznie, bár született lovag volt. 

E szerzetes lovagok közé egyébként nem csak a nemesi származásúak 
léphettek be, Szent Bernát írásaiból legalábbis ez derül ki. 

Más szabályok vonatkoztak azokra a templomos lovagokra, akiket nem 
szerzetesnek, hanem katonának szántak; a seregbe csak azokat a nemeseket 
vették fel, akik jó családból és törvényes házasságból származtak. 
Helyzetük a rendben a laikus testvérekéhez hasonlított: néhány évig vagy 
életfogytiglan szolgáltak a rend kötelékében; nem tettek fogadalmat, de 
beiktatásukkor megígérték, hogy engedelmeskedni fognak, lemondanak 
személyes tulajdonukról, tiszteletben tartják a ház szokásait és előírásait, 
őrzik a Szentföldet, és — ami nem akármilyen feladatot jelentett — , soha 


nem tartózkodnak olyan helyen, ahol egy keresztényt igazságtalanul és 
oktalanul elnyomnak". 

A szerzetesek és a világi lovagok egyforma öltözéket viseltek — avatatlan 
szem semmilyen különbséget nem láthatott közöttük; együtt harcoltak, 
együtt, vagyis ketten egy tányérból ettek, egyforma fegyvereik voltak, 
azonos parancsokat követtek, egyforma cellákban háltak, s látszólag azonos 
vallási és világi feladatoknak tettek eleget. Ilyen körülmények között 
érthető, hogy lehetetlen volt őket egymástól megkülönböztetni, és talán 
maguk a lovagok sem tudtak különbséget tenni egymás között — ettől 
függetlenül tény, hogy a lovagság egészén belül létezett egy beavatottakból, 
vezetőkből álló testület. 

Bár a szerzetesek közé nagyon nehéz volt bekerülni, a katonákról ez már 
aligha mondható el, és Szent Bernát nem is tiltakozik ez ellen. 

Olykor-olykor előfordult persze, hogy a katonák , káromkodtak, mint egy 


kövsieé"" tivornyáztak, hetvenkedtek, de a testületben — főleg a 
hadseregben — uralkodó rendkívül szigorú fegyelemnek köszönhetően 
többé-kevésbé kordában lehetett tartani őket. Egyébként pedig minden 
különösebb teketória nélkül kiadták az útjukat, ez történt például 
Floyrannal, Montfaucon egykori perjelével, akiből a per során az egyik fő 
feljelentő lett. 

Így jelenik meg már kezdetben az a kettősség, amely a templomos rend 
egész szervezeti felépítését jellemezni fogja. 

A lovagokon kívül a templomosoknak volt egy másik katonai testületük is, 
ennek tagjai a rendben szolgáltak ugyan, de nem voltak nemesek, és 
valószínűleg nem tettek fogadalmat; megtörténhetett azonban, hogy egy 
katonából novícius, majd szerzetes lett. 

Akárcsak a lovagok, ők is lovon harcoltak (legalábbis Palesztinában), és 
majdnem ugyanúgy voltak felfegyverezve, de kevesebb lovuk volt. 

A templomos házak intézői rendszerint katonák voltak, komturi címmel. 


A templomosok regulája hovatartozás szerint kétféle öltözetet ír elő: a 
lovagok fehér, a katonák barna köpenyt hordanak. 

1141-ben a pápa adományozza nekik a vörös keresztet, amelyet a bal 
vállukon viselnek: ezt láthatjuk a Monuments de la Monarchie francaise (A 


. ; ző gas éa éke gi ss sa 
francia monarchia műemlékei) című munka 2. kötetében (185.) vagy a 


Templier en priére (Imádkozó templomos lovag) című képen, a Saint-Denis 
székesegyház egyik üvegablakán. 

Milyen volt ez a templomos kereszt? Erről sokáig folytak viták, és ma 
sincs egyértelmű válasz a kérdésre. A lehető legkülönbözőbb formák 
merültek fel, de mivel máig nem alakult ki egységes álláspont e téren, 
feltételezhető, hogy nem egy, hanem több kereszt létezett. 

Gondolhatnánk persze, hogy a kereszt formájának nincs igazán 
jelentősége. Aki ezt hiszi, nincs tisztában a szimbólum jelentésével — sem 
heraldikai, sem ezoterikus szempontból. A latin kereszt például, amelynek 
függőleges szára hosszabb, a keresztre feszítést jelképezi. Egy kínzóeszköz 
közvetlen megjelenítésével az anyaghoz szegezett istenséget szimbolizálja. 
Innen ered a gótikus templomok kereszt alakú alaprajza is. 

A máltai kereszt, amelyet a nyolc mennyei boldogság keresztjének 
neveznek, a nyolc csúcspont geometrikus formájával a meditációt jelképezi. 

A templomosok keresztje, amely — bár eltorzítva — a nagymesterek 
fegyverein és a pecséteken látható (valószínűleg ez volt a vállkereszt), a 
kelta keresztre vezethető vissza. Görbe vonalakból épül fel, és egyes 
ábrázolásokon ahhoz a talpas kereszthez hasonló, amely a portugál nyílt 
tengeri flotta vitorláin látható. S talán itt a kézzelfogható bizonyíték arra, 
hogy ez az , új lovagrend? a kelta lovagok örököse. 

A templomosoknak valószínűleg lángnyelvekben végződő keresztjeik is 
voltak. Az ilyen kereszten a szárak a végükön szétfoszlanak, és olyanok, 
akár a kettéhasadt láng. A tüzet és a rubint összekapcsoló allegória 
egyértelműen alkímiai jellegű — a templomosok pedig egészen biztosan 
foglalkoztak alkímiával. 

Elképzelhető, hogy a kereszteknek volt valamiféle megkülönböztető 
szerepük. Abból, hogy ki milyen keresztet hordott, a beavatottak rögtön 
tudták, milyen , titkos" rangot visel a rendben. 

A keresztet eredetileg a vállukon viselték, és valószínűleg innen ered az a 
segélykérő mozdulat, amelyet a szabadkőművesek , eső hull a Templomra" 
néven ismernek: ilyenkor jobb kezüket bal vállukra helyezik, mintha a 
keresztet fednék be. 

A rend történetének későbbi szakaszában a keresztet — az akkori 
előírásnak megfelelően — a katonák és a káplárok egyaránt a mellükön és a 
hátukon viselték, a fogadalmat tett szerzetesek azonban továbbra is hordták 
a vállkeresztet. 


Curzon szerint a templomos rend a szerzetesek két csoportját foglalta 
magában: a kolostori szerzeteseket és a kézműves szerzeteseket, akiknek 
viszonyát a regula pontosan meghatározza. 

Egyébként a templomos rend a maga egészében is két osztályra tagolódik. 

Az elsőt a káplánok, a szerzetes lovagok, a rendben szolgáló világi 
lovagok, a katonák és a szerzetes mesteremberek alkotják. 

A másikba a ház körüli szolgálatokat ellátó katonák és a gazdasági 
munkákat végző szolgák tartoznak. 

Mindig ugyanaz a kettősség. 

A kézművesek között patkolókovácsok, fegyverkovácsok, kőművesek, 
ácsok, posztókészítők stb. voltak, akik hadigépeket, fegyvereket, patkót, 
ruhaneműt készítettek, egyszóval mindazt, amire a hadseregnek vagy a 
gazdaságnak szüksége volt. 

Egyik kommendatúrából a másikba költöztek át, akár a katonák, aszerint, 
mikor hol volt szükség a munkájukra. Elküldhették őket a Szentföldre, akár 
a katonákat, és be kellett tartaniuk a mindenkire kötelező fegyelmi 
előírásokat. 

Bizonyára voltak közöttük hajóácsok és tengerészek is — bár ennek 
semmilyen dokumentumban nincs nyoma —-—, hiszen tudjuk, hogy a 
templomosoknak jelentékeny flottájuk volt. 

A szolgák, jobbágyok és a gazdasági alkalmazottak alkotják a , háznépet", 
rájuk vidékenként más és más szabályok vonatkoznak. 


A templomos rend külső felépítése rendkívül összetett volt, és ma még 
nem ismerjük teljes egészében. A rend először is két egységre tagolódott, az 
egyik keleten volt, a másik nyugaton. Ezek — bár folyamatosan érintkeztek 
egymással — önálló rendszert alkottak. 

Keleten a rend hadjáratot folytató sereg volt. 

Nyugaton a civilizáció előmozdítása és a béke biztosítása volt a feladata. 

Mindig ugyanaz a kettősség. 

A képet tovább bonyolítja, hogy bár Hispániában és Portugáliában a 
muzulmánokkal való összetűzések ritkábbak voltak, mint Keleten, a rend 
mégis szigorú katonai életmódot folytatott. Portugáliában ráadásul 
kizárólag portugálok lehettek templomosok. 

Az egység azonban mindvégig töretlen maradt, és ez vitathatatlanul annak 
az irányító központnak volt köszönhető, amely beavatott szerzetesekből állt: 


idetartozott a nagymester, a vizitátorok és a különböző tartományok 
mesterei. Ok jelölték ki az általános politikai célkitűzéseket, és ők 
vigyáztak a regula, a fegyelem betartására. 


A rend vezetője a nagymester. Korlátlan hatalmú vezér, aki — mint azt a 
regula kimondja — botot és vesszőt tart a kezében. 

A botot a karddal, a vesszőt az ostorral szokták azonosítani. Tudjuk 
azonban, hogy a nagymester — méltósága jeleként — olyan botot tartott a 
kezében, amelyet abakusznak neveznek. A bot négyszögletű alátéten áll, 
tetejét gömb koronázza. 

Ez a bot szimbolikus, de feltehetően konkrét értelemben is mértéket 
jelentett. Áron élő botját jelképezi. Azt jelzi, hogy a nagymester az 
építészek vezetője. 

A vessző talán az ostornak felel meg. A beavatott fáraó is abakuszt és 
ostort tartott a kezében. 

Talán érdemes megjegyeznünk, hogy a chartres-i katedrális déli kapuján, 
az , utolsó ítélet"-nek nevezett középső oszlopszobron egy szárnyas figura 
látható, amely egyik kezével a templom oszlopát tartja, a másikban pedig 
ott a háromágú ostor. Az ostor tökéletesen egybevág azokkal, amelyeket a 
fáraószobrokon, például Tutanhamon szarkofágján láthatunk. Háromágú 
ostor ez, csomókkal arányos részekre tagolva. 

E jelvények hasonlósága, sőt szinte tökéletes egyezése már csak azért is 
különös, mert a templomosok nem ismerték Egyiptomot. Hivatalosan akkor 
léptek először egyiptomi földre, amikor Szent Lajos keresztesei elfoglalták 
Damiettát. 

A nagymesternek valóban fáraói hatalma van a rend és a templomosok 
felett, és nem kizárt, hogy e hatalom spirituális természetű. 

A templomosok néha ,Isten képviselőjének?" vagy a ,pápa első 
helyettesének? nevezték, és a rendben mintegy pápai kiváltságokkal 
rendelkezett. 

A nagymester a rend legfőbb apátja, aki — mint bármely más rend esetében 
— zsinati választás útján kerül hivatalába. 

S egyben ő a , generalisszimusz? is, aki megszervezi a hadsereget, részt 
vesz a király haditanácsán, és a harcban vezeti csapatát. 

Katonai vezetőként tejhatalma van. 


Szerzetesként azonban be kell tartania a regulát, és alá van rendelve a 
pápának, apátként, vagyis hivatalnokként pedig a káptalannak. 

Rendelkezhet tehát az emberekkel, a rend vagyona vagy , politikája" fölött 
azonban nincs hatalma. 

A templomos lovagok misztériumának egyes kutatói — akik hajlamosak 
kicsit kiszínezni a dolgokat, holott erre semmi szükség — azt állították, hogy 
a nagymester mellett volt egy másik, okkult nagymester is, a rend titkos 
vezetője, aki nem választás útján került tisztségébe, hanem elődje jelölte ki 
a végrendeletében. Ez a titkos nagymester pedig természetesen a fő 
beavatott volt, a rend valódi irányítója. 

Erre épül egyébként az egész per, amelyet Szép Fülöp és az inkvizíció 
indított a templomosok ellen. A vallatások során — rendszerint kínpad 
segítségével — mindenáron azt akarták kihúzni a templomosokból, hogy a 
rendnek volt egy titkos doktrínája, és ebből következően egy okkult 
vezetése, amely alkalmazta és betartatta ezt a doktrínát. 

A kínvallatás eredményeképpen a templomosok bevallották ugyan, hogy 
bizonyos cselekedeteikkel vétettek az igaz hit és a jó erkölcs ellen, de azt 
már nem, hogy e bűnök a rend sugalmazására születtek volna — a rendet 
nem lehetett elítélni. 

A nagymesternek mint katonai vezetőnek vezérkara is van. Ennek első 
embere a várnagy, utána következik a tábornagy, aki a fegyverekért és a 
lovakért felel. 

A nagymesternek négy lova és egy rendkívül értékes harci ménje van, 
amelyet türkmén lónak neveznek. 

Háznépét két magas rangú lovag (tulajdonképpen vezérkari tisztek), egy 
káplán, egy három lóval rendelkező klerikus (a lovakra nyilván az üzenetek 
mielőbbi célba juttatása miatt van szükség), egy , szerzetes katona", egy 
szaracén tolmács és a szolgák alkotják. A szolgák közé tartozik egy 
turcople (bennszülött), egy patkolókovács, egy szakács és két istállófiú, 
akik a türkmén lovat gondozzák. 

Nála van a rend lobogója, a Baussant-nak vagy Bausséant-nak nevezett 
fekete-fehér zászló. A csatában ez olyasféle szerepet játszik, mint a 
tengernagyi zászló, táborozáskor pedig a nagymester sátra felett lobog. 

Ennek a fekete-fehér (homok és ezüst) felosztásnak valószínűleg volt 
valamiféle ezoterikus jelentése. Erről már számtalan — rendszerint képtelen 
- elmélet született, pedig akinek van némi fogalma a Kelet 


fényviszonyairól, tudja, hogy aligha lehetne ennél a fekete-fehér 
párosításnál feltűnőbb jelet találni. 

Nem tudom, mit gondoljak azokról a legendákról, amelyek szerint a 
Bausséant fekete-fehér kockás zászló lett volna. A fekete-fehér kockás 
lobogó alighanem valamilyen más szimbólum lehetett, és csak a későbbi 
korok tulajdonították a templomosoknak. 

A Bausséant mindenekelőtt hadi lobogó, csatában a kapitány helyét jelzi. 
Nem valószínű, hogy a keleti hadseregben szolgáló templomosok komoly 
érdeklődést tanúsítottak volna az okkultizmus, a filozófia vagy a 
szimbólumtan iránt. 


A káptalan felépítéséről keveset tudunk. Valószínű, hogy a rend elöljárói 
alkották, néhány olyan káplánnal, akiket erre az alkalomra a Szentföldre 
hívtak. Erre ritkán került sor, mert az út hosszú volt, az elöljárók pedig 
rendszerint Európában, saját tactományukban tartózkodtak. 

A káptalan választja meg a nagymestert, vagy érvényesíti egy korábbi 
választás eredményét, amely sietve, a csatamezőn született, mint például 
Askalón ostroma alatt. 

A Szentföldön élő elöljárókból és a palesztinai komturokból állt a Tanács, 
amelynek valószínűleg csak tanácsadói joga volt. 

A nagymestert távolléte esetén — éppúgy, ahogy egy modern hadseregben 
- a legmagasabb rangú elöljáró helyettesítette, felettese "minden 
méltóságával és kiváltságával felruházva. 

A Szentföld elöljárói — a már említett várnagyon és tábornagyon kívül — az 
alábbiak voltak: 

- A jeruzsálemi királyság komturja, aki a , Provincia?" kincstárát és 
közigazgatását felügyelte. 

— Jeruzsálem város kormányzója, akinek az első kilenc lovag misszióját 
kellett folytatnia: biztosítani a zarándokutak védelmét, gondoskodni a 
zarándokok  elszállásolásáról, élelmezéséről és - szükség esetén — 
ápolásáról. 

— Utána a régiók (Antiochia, Iripoli, Saint-Jean-d"Acre stb.) komturjai 
következtek. 

— Végül a szerzetesházak (a Szentföldön ezen várakat kell érteni) és a 
lovagok komturjai. 


A katonai rendfokozatú lovagoknak három lovuk volt, köztük egy harci 
mén, és egy istállómesterük, aki fizetségért vagy önkéntesen szolgált. Az 
önkénteseket szigorúan tilos volt megütni. 

Az épületekben a lovagok külön cellákban háltak — az ágykereten kívül 
egy matracuk, egy párnájuk, egy lepedőjük és egy takarójuk volt. 

Hadjárat idején sátorban aludtak. 


A lovagok után a katonák következtek, ők is lóháton harcoltak. Egy lovat 
és valószínűleg egy szolgát is tarthattak. 

A katonák hálóteremben aludtak, a lovagokéhoz hasonló fekhelyen. 
Hadjáratban nem volt sem sátruk, sem üstjük, a szabad ég alatt aludtak, és 
közösen étkeztek. 

A sereghez tartozott még egy szakács, egy patkolókovács és a segédje. A 
zászlóvivő fogadta fel és irányította az istállómestereket. A csatában hadi 
zászló segítségével vezette őket. Ők valamennyien szerzetesek és katonák 
voltak — két lovat és egy fegyverszolgát tarthattak. 

S végül a hadsereghez tartoztak még a turcople-oknak nevezett 
segédcsapatok — jellegzetesen szentföldi seregről van szó, amelyet ott, 
helyben toboroztak, és többnyire örményekből állt. Vezetőjük, a turcoplier 
közvetlenül a nagymesternek és a tábornagynak volt alárendelve. 


10. A hadsereg 


Amikor 1130-ban Hugues de Payns visszatér Palesztinába az 
összetoborzott lovagokkal, és Salamon templomába megy — ez lesz a 
templomosok központja, vagy legalábbis a nagymester székhelye —, a rend 
keleten és nyugaton egyaránt szilárd alapokon áll. 

A nagymester keleten van, ott szervezi hadseregét; Payen de Montdidier 
marad Franciaországban, az ország mestere, aki először Payns-ben, majd 
Coulours-ban telepszik le, aztán Párizsba megy, ahol a templomosoknak 
már van egy házuk a Szajna mentén, a ma is nevüket őrző rue Vieille-du- 
Temple és a rue des Blancs-Manteaux közelében. 

A siker azonnali és szinte hihetetlen. Igaz, hogy a reklámot Szent Bernát 
kürtszava indította el... 

A hősi énekek, a Kerekasztal lovagregényei, amelyek a Grál kereséséről 
mesélnek, jelentősen hozzájárulnak ehhez a sikerhez. 

Ma már tudjuk, hogy ezek a , regények" bencés kolostorokban születtek; 
azért készítették őket, hogy a dalosok kastélyról kastélyra járva valami új 
eszményt állítsanak a vidéki és udvari , nemesség?" elé, amely eddig csak a 
rablásban-fosztogatásban talált örömet. 

Szinte azt mondhatnánk, divatba hozzák a civilizációt, azt, hogy a kardnak 
a szegények és gyengék védelmezését kell szolgálnia. Mindez persze kevés 
volt, de nem maradt teljesen hatástalan. 

Az eredmény mindenesetre az volt, hogy a templomos rend egészen rövid 
idő alatt felállított egy edzett, bátor, már-már túlságosan vakmerő sereget, 
amely ráadásul — és ez a korban még fontosabb — példásan fegyelmezett 
volt. 


A templomos rend Szentföldön folytatott katonai tevékenysége jól ismert. 
Minden megvan benne, ami a történetíráshoz szükséges: háborús 
előkészületek, megindított ütközetek, győztes és vesztes csaták, 
egyezmények, amelyeket soha senki nem tartott be (de a levéltárból elő 
lehet keresni őket). 


A templomosok serege szünet nélkül háborúzott, mindig kész volt a vérét 
ontani, sohasem szegte meg tilalmát — sohasem tért ki a harc elől. 

A históriának ezt a részét minden valamirevaló történetíró feljegyezte. 

1128-tól 1298-ig (a Szentföld elhagyásáig) huszonkét nagymester követte 
egymást. 

A harmadik, Everard des Barres (1147—1149), aki VII. Lajossal érkezett 
Franciaországba, Clairvaux-ba ment, és a szerzetesi élet teljes szigorát 
vállalva elküldte lemondását Jeruzsálembe. 

A hatodik, Philippe de Naplouse, egy év után mondott le. A hetedik, Odon 
de Saint-Amand (1171-1179) fogságban halt meg, mert nem volt hajlandó 
váltságdíjat fizetni. 

A nyolcadik, Arnaud de Torroge (1179—-1184) szintén fogságba került, és 
szabadulása fejében megígérte, hogy nem harcol többé a muzulmánok 
ellen; lemondott, és nagypreceptor vált belőle (lehet, hogy a preceptorok 
alkották a titkos káptalant?). 

A tizenötödik, Pierre de Montaigu (1219—1233) lemondott, vagy 
lemondatták. 

Öten csatában estek el: Bernard de Tramelay (1149-1153), Gérard de 
Riderfort (1188—-1191), Armand de Périgord (1233—1247), Guillaume de 
Sonnac (1247—1251) és Guillaume de Beaujeu (1273—1291). 

Az utolsó, a huszonkettedik, Jacgues de Molay Szép Fülöp és Guillaume 
de Paris máglyáján végezte. 

Ennek az eposznak van egy másik hőse is: a Jeruzsálemi (Istenes) Szent 
János Lovagrend. 

E két rend feladata volt a frank seregek felderítése és , bekerítése". 
Felosztották egymás között az előőrs és a hátvéd szerepét. Amikor az egyik 
elővéd volt, a másik a hátvonalat biztosította. 

Hősiesen versengtek egymással. 

A két rend között időnként voltak komolyabb összeütközések, de 
kizárólag katonai kérdések kapcsán. 

Nincs ebben semmi különös, hiszen mindkét seregben kivételesen erős 
volt a közösségi szellem. A két rend a nézeteltérések ellenére segítette 
egymást, még a harcokban is. A templomosok egyik harci előírása 
kimondja, hogy a társaitól elszakadt lovagnak az ispotályosok hadi 
zászlajához kell csatlakoznia. 


Az sem meglepő, hogy volt némi hiúság ezekben a katonákban, akik 
valamennyien tudták magukról, hogy kiváló harcosok. 

Katonai szempontból alig van különbség a két rend között, legfeljebb 
annyi, hogy az ispotályosok fehér keresztet és vörös köpenyt, a 
templomosok pedig fehér köpenyt és vörös keresztet viselnek. Céljuk 
látszólag egyértelműen világi cél, és bár katonai szempontból egyenrangúak 
voltak, az ispotályosok , polgári" tevékenysége eltörpül a templomosoké 
mellett. 

Az ispotályosoknak saját flottájuk és haditengerészetük volt, emellett 
bizonyára önálló mérnöki testülettel és katonai létesítményekkel is 
rendelkeztek. Erődeik a legkiválóbbak közül valók, mint például a Homsz- 


szorosban található Krak des Chevaliers erődítmény." 

Nem valószínű azonban, hogy az ispotályosok közvetlen kapcsolatban 
álltak volna a szakrális építészet beavatott mestereivel. A hagyomány úgy 
tudja, hogy mindig becsületesen ellátták a rájuk bízott , feladatokat", de 
ennél tovább nem mentek. 

Furcsa lenne, ha Szent Bernát nem gondolt volna arra, hogy valahogy 
beszervezze őket — és ezt bizonyára meg is tette, bár ennek egyáltalán nincs 
nyoma -—, míg például a teutonok feladatát egyértelműen kijelöli: az európai 
kereszténység keleti határát kell védeniük. 

Amikor II. (Hohenstaufen) Frigyes — aki azt képzelte, hogy sorsa az egész 
világ feletti uralomra rendelte — mindent a német császárság uralma alá 
akart vonni, a keleti határt őrző teutonok az ő zászlaja alá sorakoztak fel. A 
templomosok határozottan ellenszegültek, az ispotályosok pedig sokáig 
bizonytalankodtak anélkül, hogy valaha is nyíltan állást foglaltak volna. 

Mindazonáltal sem az ispotályosok, sem a templomosok nagymestere nem 
volt hajlandó megjelenni azon az ünnepségen, amelyen II. Frigyest 
jeruzsálemi királlyá koronázták. 

Birtokaik, a majorok és a kommendatúrák legfeljebb a hadsereg 
élelmezését, tartalékait biztosították, és az idős vagy sebesült lovagok 
számára szolgáltak pihenőhelyül. 


Vörös köpenyt hordanak és fehér, úgynevezett máltai keresztet... Az 
ispotályosokkal kapcsolatban mégsem született semmiféle ezoterikus 
elmélet. Nincs titokzatos jel, nincs titkosírás (holott mindenképpen léteznie 


kellett legalábbis egy katonai titkosírásnak), nincs Baphomet, " nincsenek 
állítólagos bálványok... 

Lovagságuk — bár regulájuk nem volt olyan szigorú, mint a templomosoké 
— rendkívül jelentős szerepet játszott. Példamutatásuk bizonyítéka az a 
tisztelet, amely egészen a XVIII. század végéig övezte őket. 

Szerepük talán a , jószándékú lovagok? szerepe volt, megtették, amit 
tehettek, több nem telt tőlük. 

Szent Bernát egyértelműen kijelentette ugyan, hogy a templomos rendbe 
való belépésnél nem számít a nemesi származás, a harci lovagságot 
láthatóan mégis a nemesség köréből toborozták. A magyarázat egyszerű: 
harcosokra van szükség, akiket — érthetően — a harcosok osztályában 
keresnek. 

Ne feledjük, hogy a barbár hódítás óta a nép nem tanulhatta meg a 
fegyverforgatás mesterségét, a nemeseket pedig már gyermekkoruktól 
kezdve erre készítették fel. 

Egyszerűen a szakértelem felhasználásáról volt szó. 

A törvénytelen származásúak kizárására nyilván azért volt szükség, mert a 
nagyurak (sőt királyok) szívesen képzelték, hogy az apátságok biztos 
egyházi méltóságot és javadalmat jelentenek ,bal kézről? született 
gyermekeik számára. Közülük többekből — akár erőszakkal is — sikerült 
olyan apátokat faragni, akiknek szívéhez inkább közel álltak az e világi 
javak, mintsem az emberiség üdvözülésének ügye. 


S most itt az ideje, hogy tisztázzuk, milyen is volt az az oly sokat 
emlegetett kapcsolat a templomosok és a muzulmán beavatottak között. 
Egyesek azt állítják, hogy egyenesen vérszerződésről volt szó. 

Nehéz pontot tenni az ügy végére, az után a sok-sok, többé-kevésbé 
valószínűtlen legenda után, amelyek részben a per idején születtek (hogy az 
árulással vádolt rendnek kellően , rossz sajtója?" legyen), részben a XIX. 
században, amikor divat volt azt képzelni, hogy minden világosság keletről 
érkezett. 

Már elmondtam, mit gondolhatunk az , Arábiából származó lovagság?" 
elméletéről. Miért higgyük azt, hogy a templomosok lovagrendjét az arab 
lovagság mintájára szervezték meg, amikor teljesen biztosan tudjuk, hogy a 
rendet nyugaton hozták létre, igaz, a keresztes hadjáratok ideje alatt. 


T. E. Lawrence Seven Pillars of Wisdom" című munkájában meggyőzően 
bizonyította, hogy a máltai lovagrend katonai erődjei egyértelműen nyugati 
koncepció alapján épültek. E minta szerint készültek a templomos erődök 
is, amelyeken kétségkívül felfedezhetők bizánci stílusjegyek, de szó sincs 
muzulmán hatásról. 

A muzulmánok pedig mindig különös gondot fordítottak arra, hogy a 
fogságukba esett templomosokat és ispotályosokat kivégezzék. Ez megint 
csak azt mutatja, hogy katonai téren a köztük lévő viszony nem volt éppen 
szívélyes. 

A vád, amely szerint a templomosok szervezeti felépítése és méltóságai a 


,hegyi öreg" izmaelita ,asszaszinjainak"" mintáját követi, ennyi erővel 
bármely más szervezet esetében felmerülhet, legyen az akár a jelenlegi 
francia hadsereg, hiszen a nemzetközi szervezetek rendfokozatai között 
nyilván vannak megfelelések. 


S végül: ne feledjük, hogy egy olyan fegyveres testületről van szó, amely 
mintegy kétszáz éven át egyfolytában háborúzott, és erejét elsődlegesen a 
biztos fegyverkezelés és a fegyelem, tehát a kiképzés biztosította. 

Csaták, kiképzés, ájtatosságok, étkezés, alvás. Mikor lett volna a 
templomos harcosoknak idejük arra, hogy szorosabb kapcsolatot (mint 
mondják, filozófiai kapcsolatot) építsenek ki ellenségeikkel, akik még csak 
nem is ugyanazt a nyelvet beszélték? 

Elég, ha arra gondolunk, hogy a huszonkét nagymester közül hatan a 
csatamezőn estek el. Akármilyen békés lehetett is a viszony az ellenséges 
táborok között a fegyverszünet ideje alatt, kizártnak tartom, hogy a 
templomosok seregének katonái mély filozófiai gondolatokat cserélhettek 
volna a muzulmánokkal. 


A kérdés valójában nem ez. A templomosok és a muzulmánok között nem 
csak katonák voltak. A világi lovagokat biztos nem foglalkoztatta a Korán 
filozófiája, de a szerzetesek és főleg a mesterek már egészen másképp álltak 
e kérdéshez. 

A Közel-Kelet ebben az időben még valóságos olvasztótégely volt, ahol 
egymás mellett éltek a héber tudósok, a gnosztikus filozófusok, a 


e. 7 34 . DD ; és 
nesztoriánus keresztények, a manicheusok és — a muzulmánok közül — a 


szúfik. A legkülönfélébb tanok érintkeztek, keveredtek itt, s olykor össze is 
olvadtak egymással. 

A beavatottak közötti eszmecsere pedig bizonyára több volt egyszerű 
beszélgetésnél. 

Persze lehetetlen megmondani, hogy a templomosok bizonyos épületein 
látható gnosztikus szimbólumok keletről származnak-e, vagy egyszerűen 
nyugatról, ahol ez a filozófia — bár titkos tannak számított — egyáltalán nem 
volt ismeretlen. 

A Nemzeti Levéltárban látható egy pecsét, amelyet az othe-i erdőben 
felépített coulours-i kommendatúrához köthető André de Coulours, a 
templomos rend franciaországi preceptora helyezett egy oklevélre. A 
pecséten olvasható felirat — Secretum Templi — olyan alakot vesz körül, 
amelynek lába kígyófejben végződik, feje pedig oldalnézetből ábrázolt 
kakasra emlékeztet. Az ilyen figurát a gnosztikusok Abraxasnak nevezték 
(de nem csak a templomosok használtak nyugaton gnosztikus 
szimbólumokat). 

Azt is tudjuk, hogy néhány templomos foglalkozott alkímiával, amint ezt a 
per híres Baphomet-ja tanúsítja. Márpedig keleten ezt a tudományt 
kizárólag a perzsa szúfik ismertethették meg velük, akik tudásukat 
feltehetően egyiptomi iratokból szerezték, valószínűleg olyan szövegekből, 
amelyeket a híres alexandriai könyvtárban őriztek, amíg Omar fel nem 
gyújtotta az épületet. Elképzelhető egyébként, hogy a dokumentumok egy 
része mégis megmaradt, mert a legértékesebb kéziratokat kimentették a 
könyvtárból, még mielőtt a maradékkal a fürdők fűtéséről gondoskodtak 
volna. 

Tudjuk, hogy a szúfik, ezek a perzsa matematikusok és alkimisták már a 
Saint-Denis-székesegyház megépítése előtt képesek voltak alkímiai üvegből 
üvegablakot előállítani, és elképzelhető, hogy  Saint-Denis-be -— a 
templomosok közvetítésével — eljutott valamiféle szúfi tanítás; ez azonban 
egyáltalán nem biztos, más is betölthette a közvetítő szerepet. Egyébként 
pedig a keresztények jóval a perzsák előtt is használhatták az alexandriai 
könyvtárat; Atanáz püspök maga is elégetett néhány iratot. 

Nem lehet véletlen, hogy a rózsakeresztes építőmesterek, akik oly szép 
rózsaablakokkal díszítették katedrálisainkat, éppen a rózsa szimbólumát 
választották. A rózsát, a perzsa alkímia szülöttét Champagne-i Tibald (IV. 
Tibald, a templomosok pártfogója) hozta Provins-be, ahol a templomos 


rend kertészei gondozták, és ahol a provins-i építőmesterek, , Salamon 
gyermekei", a templomosok védencei beillesztették a keresztbe. 

Itt sem bizonyítható azonban, hogy a szúfi alkimistáktól a provins-i 
kertészekhez és építőmesterekhez a templomosokon át vezetett volna az út. 


11. A Nyugat 


Nincs különösebb jelentősége annak, hogy a templomos lovagok milyen 
szoros kapcsolatban álltak a muzulmánokkal, hiszen itt egyébként is 
legfeljebb a , civilek? egymás közti érintkezéséről lehet szó. Az ezzel 
kapcsolatos vádaskodások a per során egyértelműen arra szolgáltak, hogy 
az árulás vádját valamiképpen alá lehessen támasztani, vagyis nem érdemes 
több szót vesztegetnünk a kérdésre. Már csak azért sem, mert soha 
semmilyen bizonyítékot nem tudtak felmutatni. 

Ráadásul továbbra is fenntartom, hogy a templomos rend beavatott 
elöljáróinak egyáltalán nem volt szükségük muzulmán forrásokra, hiszen 
maguk a törvénytáblák álltak rendelkezésükre. 

Miután a lovagok első küldetésüknek eleget tettek — elhozták a 
törvénytáblákat —, keleten nem maradt más feladatuk, mint a Szentföld 
, védelme". E feladat egyúttal a lovagok kiképzését is biztosította. 

A Szentföld védelme ugyanakkor a rend gazdagodásának is záloga volt: ne 
feledjük, hogy a templomosok elsősorban katonai tevékenységüknek 
köszönhették kiváltságaikat és vagyonukat. 

Mi másért kapták volna kiváltságaikat, ha nem azért, mert seregük a 
kereszténység ügyéért harcolt? 

E kiváltságok előnyeit pedig csak nyugaton élvezhették, ahogy 
vagyonukat is szinte kizárólag nyugati javak alkották. 

Nyugaton volt igazi küldetésük, a templomos rend második küldetése, a 
társadalmi küldetés. 

A kiváltságok, amelyeket a különböző pápák adományoztak a 
templomosoknak, a korabeli viszonyok között egészen kivételes helyzetet 
teremtettek a rendnek. 

Először is az egyházhoz tartoztak, és így mentesültek a földesúri vagy 
királyi törvénykezés szinte minden kötelezettsége alól, az adókat is 
beleértve, ami pedig még ennél is fontosabb: mint szerzetesek, saját 
területeiken menedékjogot élveztek. Ma ezt területenkívüliségnek 
neveznénk. 


Nemcsak a világi, hanem az egyházi törvényhozás kötelezettségei alól is 
mentesültek, mivel kizárólag a pápai hatalomnak voltak alárendelve. 

Következésképpen semmilyen (sem világi, sem egyházi) adót vagy tizedet 
nem fizettek. 

S mindezen felül egy pápai bulla a templomosok káplánjait a püspökök 
kegyelmi jogával ruházta fel. 

Kommendatúráikban tehát egyszerre voltak állam az államban és egyház 
az egyházban. 

Tegyük mmég hozzá, hogy harcokban  megedződött, gyakorlott 
fegyverforgatókról van szó, akiket senki sem zsarolhatott-fosztogathatott 
kénye-kedve szerint. Így aztán a templomosok birtokai minden üldözött 
számára menedéket jelenthettek. 

Az adományok között pedig nemritkán teljes falvak szerepeltek, földesúri 
joggal, vagyis az alsó- és felsőfokú igazságszolgáltatás jogával. 


Meglepőnek tűnhet, hogy a szerzetes, aki Vézelay-ben meghirdette a 
második keresztes hadjáratot, csak másodlagos feladatnak tekintette a 
Jeruzsálemi Királyság védelmét. 

Elfelejtjük — pedig ez történelmi tény —, hogy Szent Bernát nem akarta 
meghirdetni ezt a keresztes hadjáratot. A Nyugat és fejlődése ez idő tájt 


fontosabb volt számára, mint Levante területi érdekei. 

Egyre-másra kitért, és végül parancsot kért a pápától az új toborzás 
meghirdetésére. Mintegy ezáltal is jelezve, hogy az ügy nem tartozik rá. 

Miután a kilenc lovag az értékes rakománnyal együtt visszatért a 
Szentföldről, Szent Bernátnak a közel-keleti zűrzavar valószínűleg csak 
ürügy volt, hogy az új rend tovább terjeszkedhessen. 

Egyébként semmit nem tett a keresztes hadjárat megindítása érdekében, az 
akció egészen haláláig nem is mozdult előre, és tudjuk, hogy később óriási 
munkába került a lehető legrövidebb időn belül felállítani a sereget. Szent 
Bernátot köztudottan nem érdekelte az ügy. 

Miféle küldetést bízott hát a templomosokra? 

Nem mást, mint egy forradalmat. 

Ennek a történetnek van egy gazdaságpolitikai része is. 

A templomosok szervezetének alapsejtje nyugaton a kommendatúra. Egy 
komtur irányítja, aki éppúgy lehet lovag, mint katona, szerzetes vagy világi. 


Milyenek is ezek akommendatúrák? 

A regényes képzeletű szerzők néha erődszerűen festették le őket. Ez 
túlzás. 

A templomosoknak tényleg vannak erődjeik. Ezeket az épületeket 
általában készen kapták, és meghagyták eredeti formájukban. Kevés ilyen 
van. Néhány másik erődöt — Hispániában és Portugáliában — a muzulmánok 
legyőzésével szereztek meg, s végül vannak olyanok is, amelyeket maga a 
rend építtetett. A legfontosabbak a Földközi-tenger mentén hosszú 
láncolatot alkotnak, és kifejezetten katonai célokat szolgálnak: a kalózok 
támadásai ellen nyújtanak védelmet. Provence és Katalónia partvidékén 
külön együttest formálnak. 

A kommendatúrák legnagyobb része major, legfeljebb annyiban 
emlékeztetnek erődre, hogy van némi hadiépítmény jellegük. Szerkezetük a 
templomosok. építészetének sajátos jegyeit mutatja, így ma is könnyű 
felismerni őket, ha viszonylag épségben maradtak. 

A kommendatúra általában várnégyszöget alkotó falakból és épületekből 
áll, négy saroktoronnyal — innen az erődítmény jelleg. A tornyok azonban 
inkább a falaknak adnak támasztékot, védelmi funkciójuk jelentéktelen. Az 
egész épületegyüttes egyébként nem tudna ellenállni egy jól szervezett 
rohamnak, de a rablóbandák támadása ellen biztos védelmet nyújthatott. 

Érdekes és tanulságos, hogy e szerint az alaprajz szerint készültek azok a 
kolostorok is, amelyeket a XII. század végén és a XIII. század elején a 
ciszterciek építettek az északnémet területeken. A livóniai Dunamünde 
kolostora egy az egyben a payns-i kommendatúra tervrajza alapján épült, 
sarokbejárattal. — Látható, hogy a ciszterciek a — templomosok 
építőmestereihez fordultak segítségért. 

Ez a bekerített terület alkotja a várnégyszöget. Három oldalát rendszerint 
vizesárok veszi körül, a negyedik természetes vagy mesterséges tóra néz. 

Mivel a regula szigorúan korlátozza a húsfogyasztást, a tó nemcsak 
védelmi célokat szolgál, hanem az itató és a halastó szerepét is betölti. 

A templomosok talán azért hoztak létre olyan sok mesterséges tavat, mert 
szükségképpen alapélelmük volt a hal. Tény, hogy a templomosok egykori 
birtokain mindig találunk mesterséges tavat, akár kommendatúra, akár 
egyszerű major állt a területen. 

E tavaknak nyilván más , előnyük"? is volt, erre a későbbiekben még 
visszatérek. 


A várnégyszögben található a , nagy ház" (a név sok esetben megmaradt). 
Ez nem más, mint a kolostor épülete, a lovagok és a komtur lakhelye. 
Emeletes épület (erről kapta a nevét), falait rendszerint támasztornyok 
erősítik. 

Ebben az épületben található vagy közvetlenül innen nyílik a lovagok 
kápolnája, egy üres, négyzet vagy téglalap alakú terem, ahová kívülről nem 
lehet bejutni, és amely nem tévesztendő össze a kommendatúra mindenki 
számára nyitva álló kápolnájával. 

Ugyanebben a várnégyszögben kap helyet a többi épület: a major, a 
, fogadó" és akézművesek műhelye. 

A , kolostor? részt, vagyis a , nagy házat" általában fal választja el a többi 
épülettől, amelynek alapjai a legtöbb kommendatúra esetében máig 
megmaradtak. 

A major épületeiben lakik a háznép, földművesek, inasok, pásztorok stb., 
akik a földműveléssel foglalkoznak. Családostul élnek ott, a kolostorba 
azonban nem léphetnek be; e tilalom fokozottan érvényes az asszonyokra, 
ami érthető, hiszen végső soron szerzetesek lakhelyéről van szó. 

A vendégfogadó az utazókat szállásolja el, a zarándokutak mentén a 
zarándokokat. (Az utazók védelme volt a templomosok egyik állandó 
feladata — erre a későbbiekben még visszatérek.) 

A falakon kívül sokszor menhely vagy leprakórház áll. 

A  kommendatúrák kápolnái - akárcsak a cisztercieknél -— a 
, Miasszonyunk?" nevet viselik. Némelyiket később - azután, hogy 
Jeruzsálemi (Istenes) Szent János rendje kapta meg a templomosok javait — 

, Keresztelő Szent János?" kápolnává keresztelték át. Franciaország 


főperjelének cartulariumában" azonban szerepel néhány olyan kápolna, 
amelyek megőrizték a ,, Templomos Miasszonyunk? (Notre-Dame-du- 
Temple) nevet, ezekben hetente háromszor kellett misét tartani, amiből arra 
következtethetünk, hogy továbbra is érvényben maradt a templomosok 
regulája. 

Minden egyes kommendatúrához majorok tartoznak, bár területenként más 
és más rendszer szerint gazdálkodtak rajtuk: Brie-ben jobbágyok, 
Normandiában bérlők végezték a munkát, Limousinban a feles gazdálkodás 
terjedt el. 


A majorokon kívül a komturok másféle javak, többek között az 
ingatlanvagyon hasznosításával is foglalkoznak. Troyes-ban például a 
templomosok a Templomon, vagyis a szerzetesek lakóházán kívül mintegy 
ötven házzal rendelkeznek, amelyeket magánszemélyeknek adnak bérbe. 

És ez így megy minden városban. A vádak szerint Párizsban több kerület 
teljes egészében az ő birtokukban volt, és ezt nem is lehet kizárni. 

Ezen kívül egész Franciaországban vannak más egyéb javadalmaik is 
(tizedek, templomok, piacok stb.), ezeket is a komturok felügyelik. 


Több kommendatúra együtt alkotott egy templomos körzetet (,, baylie?"-t). 
Ezekben a baylie-kben tartják a területi káptalanokat. Itt veszik fel az új 
tagokat. Némelyikben, ahol a tellurikus adottságok kedvezők, beavatási 
szertartásokat rendeznek; az új tagok itt teszik le fogadalmukat néhány 
kiválasztott lovag jelenlétében. Ezeket a gyűléseket éjjelenként tartották; a 
per során ezért fogják boszorkánysággal vádolni őket. 

A baylie-k a tartományi házak irányítása alatt állnak. A tartományi házak 
együtt alkotják a tartományt. 

Kilenc tartomány van: három önálló és hat páros: Portugália, Aragónia, 
Mallorca, Kasztília és León, Franciaország és Auvergne, Anglia és Írország, 
Németország és Magyarország, Alsó- és Felső-Itália, Apúlia és Szicília. 

Az önálló tartományok muzulmán területekkel érintkeznek. 

Portugália külön egységet jelent. Területén kizárólag portugál lovagok és 
katonák tartózkodnak, Portugália mestere pedig a ciszterciek kezébe teszi le 
esküjét. A templomosoknak négy központi házuk van Portugáliában. 

Aragóniában, mint ahogy az egész mediterrán partvidéken, a templomos 
épületek hadi készültségben álló katonai erődök. 

Mallorcán egyetlen hatalmas kommendatúra épült. A mediterrán 
partvidéken valószínűleg itt volt a templomosok flottájának irányító 
központja. 

Kasztília és León együttesét 24 körzet alkotja — az idetartozó erődök és 
kommendatúrák a Santiago de  Compostela-i zarándokút vonalán 
sorakoznak; meglehetősen titokzatos kommendatúrákról van szó, amelyek 
kettős utat szegélyeznek. 

Jól látható, hogy a muzulmán területekkel érintkező tartományok 
kivételével a házak mindig párosával sorakoznak. Mintha itt is a templomos 
rend szervezetének minden szintjén megfigyelhető kettősség érvényesülne. 


Ez a ,páros" felépítés nem pusztán adminisztratív kérdés; mélységes 
életfilozófia rejlik mögötte. 

Ha szemügyre vesszük a baylie-k és a kommendatúrák földrajzi 
elhelyezkedését, jól látható, hogy mindegyiknek megvan a maga tükörképe, 
amellyel szorosan össze van kötve. Az okiratok egyébként rendszerint 
együtt is említik őket. Így például: Saint-Gilles és Montfrin; Arles és Fos; 
Luz-la-Croix-Haute és Col-de-Cabres; Bailes és Marseille; Montpellier és 
Vauguieres; Pézenas és Cazouls-d? Hérault; Narbonne és Peyrens; Douzens 
és Sant-Jean; Toulouse és Lespinet; Étampes és Chalou; Payns és Iroyes. 

Nemcsak minden egyes baylie-nek, hanem minden kommendatúrának is 
megvan a maga testvérháza. . . 

Sőt — mint már említettem — maga a regula is kimondja, hogy a lovagok 
ketten egyenek egy tányérból, és a későbbi kiegészítések azt is előírják, 
hogy csak kettesével hagyhatják el a kolostort. . . 

S itt megint az a pecsét juthat eszünkbe (a rend talán legismertebb 
pecsétje), amely egy lovon ábrázol két, pajzzsal és lándzsával felfegyverzett 
lovagot. 

És az a két lovag is eszünkbe juthat, akiket a reimsi, a chartres-i és az 
amiens-i székesegyház kapuján láthatunk közös pajzs mögé húzódva, és 
akiket a reimsi mester mezítelenül ábrázol. 

Tudjuk, hogy maga a nagymester sem indult soha útnak , fegyvertársa" 
nélkül. 

Mindez bizonyára egy dualista tett- és létfilozófiára vezethető vissza, ami 
nem feltétlenül jelent manicheizmust: a lovagok, kommendatúrák, baylie-k 
kettősei mindig ugyanannak a dolognak két összetartozó aspektusát jelölik. 

Ez pedig a regula alapján egyenesen Szent Bernátra vezethető vissza. Egy 
olyan dualista rendszerről van szó, amely a templomosok egész szervezeti 
felépítésére rányomja a bélyegét, a Kelet-Nyugat felosztástól kezdve a 
párosával járó lovagokig, és ezt a kettősséget szimbolizálja a Bausséant, a 
templomosok fekete-fehér lobogója is. 


Vajon nem ugyanezt a kettősséget tükrözi a gótikus épület is, ahol a 
boltozatot két egyforma, egymással szemben álló támpillér támasztja alá? 


12. A csipkebokor misztériuma 


A payns-i hűbérbirtokon volt egy dűlő, Lezpincey-nek nevezték. E terület 
a kommendatúrához tartozott, később Lépinay-dűlő lett belőle. Az Épine 


(csipkebokor) helye." 

Márpedig, kevés kivétellel (s ezek is inkább a név későbbi eltűnésének 
tulajdoníthatók), minden kommendatúra vagy legalábbis minden kettős 
kommendatúracsoport közelében volt egy Épine nevű hely. Ezekből lett 
később aztán Épinay, Pinay, L"Épinay, Épinac. 

Ma az ilyesfajta nevek jelölhetnek mezőt, házat, tanyát, sőt akár várost is, 
ilyen például Épinay-sur-Orge, de biztosak lehetünk benne, hogy a 
kommendatúrák ott vannak a közelben. Épinay-sur-Orge a Ris-ben és 
Viryben épült kommendatúrákat jelzi. A név nemritkán továbbterjedt, főleg, 
ha erdő volt a közelben, mint például a courbépine-i erdő esetében, amely 
az othe-i erdőben, a colours-i baylie szomszédságában található. 

A csipkebokor soha nem számított ritka növénynek Franciaországban, de 
ez az állandóság azért meglepő, mint ahogy az is, hogy a templomosok Lez- 
Pincey nevét rögtön Lépinay-re változtatták, mihelyt beköltöztek a 
kommendatúrába. 


A jelenség már csak azért is különös és érdekes, mert azelőtt, hogy a 
perzsa alkimisták kertészei a X—XI. században , feltalálták" volna a rózsát, 
Rómában -— akárcsak Galliában — a galagonyát (épine blanche) nevezték 
így. 

S máris egy csodálatos szimbolikus üzenet rejtelmével találjuk szembe 
magunkat — a csipkebokor és a rózsa üzenetéről van szó, mely a legősibb 
időkből maradhatott ránk, mert minden vallás, minden szent könyv 
megemlékezik róla. 

Hogy a legismertebb példánál maradjunk, a frigyláda is csipkebokorból 
készült. Ennek arannyal bevont fája, a ,, spina-christi", valójában olyan 
tűlevelű növény, amely egyáltalán nem hasonlít a mifelénk termő 
csipkebokorhoz. 


Nem más ez, mint a töviskoszorús Krisztus. 

Szerepel az Énekek énekében is: ,, Olyan vagyok, mint a szároni nárcisz, 
én vagyok a völgyek lilioma. Mint a bogáncs között a liliom, olyan a 
mátkám a lányok között. Akár az erdő fái között az almafa, olyan a 


szerelmem az ifjak között. ne 

Nem más ez, mint a Szűz, akit a litániában ,, lilium inter spinas?-nak, 
tövisek közt virágzó liliomnak neveznek. 

A mese, a beavatástörténet ennél is többet árul el. Az alvó Csipkerózsika 
kastélyát tüskés vadrózsasövény növi be, amelyen egyedül a mesebeli 
királyfi képes áthatolni, hogy felébressze a Szépséget. Megint csak liliom a 
tövisek között. 

A koszorúba font csipkebokorágak a keresztény szimbolikában a Szent 
Szívet fogják körül; az alkímia jelképrendszerében pedig a lángoló szívet 
övezik, vagy azt, amelyikből a hétvirágú liliom nyílik; máskor a rózsa köré 
fonódnak. 

Nyilvánvaló -—- a meséből ez egyértelműen kiderül -, hogy a 
vadrózsasövénynek, csipkebokornak védelmi feladata van. Csak a töviseken 
áthaladva lehet eljutni a Szépséghez, a liliomhoz, a rózsához. 


Ennek a szimbolikus üzenetnek azonban van egy másik, közvetlenül az 


emberre vonatkozó aspektusa is, amely a hátgerinccel," a gerincvelő 
rejtekével kapcsolatos. 

A hátgerinc nemcsak a gerincvelő rejteke, hanem olyan , csatorna? is, 
amelyben az emberi életerő áramlik. 

Mivel egyedül a hindu bölcsek voltak hajlandók valamiféle magyarázatot 
adni e tárgyban, kénytelenek vagyunk az ő kifejezéseikhez folyamodni. 

Létezik az emberben egy a biológiai erejétől független életerő. A hindu 
hagyomány ezt úgy ábrázolja, mint a nemi mirigyek mellett, a combközben 
spirál alakban összetekeredő kígyót. Ez az alvó kundalini kígyó, amelyet az 
embernek fel kell ébresztenie. Ikonográfiailag ezt az erőt jeleníti meg az 
összetekeredett kígyón ülő, a megvilágosodás előtt álomba merülő Buddha. 

Ha a megfelelő gyakorlatok elvégzésével felébresztettük ezt az erőt, a 
gerincvonal csatornáján megindul felfelé (a gerincet egyenesen kell tartani), 
és útja közben felébreszti azokat a központokat, amelyeket a hinduk 


csakráknak neveznek, és amelyekben az ember kivételesen finom érzékei 
működnek. 

Ez az erő aztán kígyószerű mozgásával felkúszik egészen a fejtetőre, és ott 
feltárja az ember előtt az isteni megismerés útját, majd továbbhalad egészen 
a tobozmirigyig, és a homlok közepén felnyitja a , harmadik szemet", amely 
a tényleges — időn és téren átható — látás kulcsa. 

Ezt az állapotot a buddhista ikonográfiában a kobra szimbolizálja, amely 
csuklyáját a megvilágosodott Buddha feje fölé emeli. 

Ugyanezt jelképezi az egyiptomi fáraószobrokon az ,, aureus?", a beavatott 
fáraó homloka közepéből kibújó kobrafej. 

A templomosok pedig kétségtelenül ismerték ezt a beavatási folyamatot. A 
per során fény derült arra a szokásra (amelyet a laikusok egyébként 
elferdítettek), hogy a mester a tanítvány hátgerincének alját csókolgatta. 
Nem másról van itt szó, mint hogy a beavatott segít felébreszteni a 
tanítványban szunnyadó erőt. 

Érdemes egyébként megjegyeznünk, hogy pontosan ebben rejlik a 
tanítványoktól megkövetelt szüzesség igazi értelme. Fontos, hogy ez a 
felébresztett erő valóban belső útja felé induljon, és ne kerüljön tévútra a 
nemi aktusban. 

A kötelezően előírt szüzesség és a gerinc aljára helyezett csók már 
önmagában jelzi, hogy a templomos rendben voltak beavatottak. 

Jacgues de Molay halála pedig, amelyre a későbbiek során még 
visszatérek, kellőképpen bizonyítja, hogy nem pusztán jelképes beavatásról 
volt szó. 


Mi köze mindennek a kommendatúrák közelében lévő , Épine? nevű 
helységekhez? 

Nem kizárt, hogy a föld alatti járatok vagy folyosók között — a szokásos 
analógia szerint — létezett valamiféle föld alatti beavatási út. . . 

Az is elképzelhető, hogy egy titkos föld alatti lejárat egyenesen a , nagy 
házba"? vezetett. A templomos rendnek a titkos központ mellett nyilván 
voltak titkos megbízottai is, akiknek bizonyára nem kívánták felfedni a 
kilétét. Számukra már maga az , Épine?" név egyértelműen jelezhette a titkos 
átjárót. 

Ennek kapcsán érdemes megjegyeznünk, hogy azokban a nagyvárosokban, 
ahol a városfalakon belül volt egy kommendatúra, mindig volt egy másik is 


a falakon kívül, nemritkán a védőfallal szemben. Ez nyilván föld alatti 
összeköttetésben állt a belső épülettel, tehát a kapuk elkerülésével is be 
lehetett jutni amásik kommendatúrába. 

Tudjuk, hogy minden kommendatúrának voltak rejtett pincéi, nem egyet 
fel is tártak közülük. A , feltártak" persze nem igazán helyes kifejezés: 
valójában a beomlások miatt derült ki, hogy egyáltalán léteznek. Néha 
viszont hosszas munkával találták meg őket: Dormelles-ben (Seine-et- 
Marne megye) például a már meglehetősen régen feltárt kazamatában a 
kommendatúra helyét elfoglaló major földműves szerszámait tárolják. A 
kazamata félköríves dongaboltozatú széles pince, ahol egyszerre akár 
három lovas is elférne egymás mellett. A pincét nyolcvan méter után 
beomlás rekeszti el. Az út Paley felé, a dormelles-i testvérkommendatúra 
épületének irányába vezetett. 

Az épine-i vagy épinaci kastélyok és házak föld alatti járatainak feltárása 
kétségkívül sok érdekességei szolgálhatna. . . 


Azon is érdemes lenne elgondolkodni, vajon az az oly titokzatos Notre- 
Dame-de-VÉpine templom, amelyet a XIV-XVv. században emeltek egy kis 
dombon a Vesle folyó partján, Chálons-sur-Marne-tól néhány kilométerre, 
nem valamelyik kommendatúra közelségének köszönheti-e nevét. 

Ez a bazilika — egyúttal zarándokhely — valójában több kommendatúrával 
egy vonalban található, amelyek valaha La Villeneuve-au-Temple alá 
tartoztak, és ma is a Saint-Étienne-au- Temple, Dampierre-au- Temple, Saint- 
Hilaire-au-Iemple nevet viselik. . . 

, A Notre-Dame-de-V Epine-bazilika — mondja Luc Benoist — különös 
kettősséget mutat: sík vidéken, bármiféle jelentősebb központtól távol épült, 
s ugyanakkor -— természetesen a reimsi Notre-Dame után — egész 
Champagne legszebb épülete." 

Les Mystéres de la Cathédrale de Chartres (A chartres-i katedrális titkai) 
című munkámban már megjegyeztem, hogy a párizsi medence régi francia 
Notre-Dame-jai a földön reprodukálják a Szűz csillagképének égi rajzát, és 
e csillagkép egyik (a Spica, vagyis kalász közelében található) csillagának 
megfelelője éppen ez a furcsa Notre-Dame-de-l Épine templom. 

Furcsa, mert sem történetében, sem koncepciójában nincs semmi logika. 

A hagyomány szerint a templom azon a helyen épült, ahol egy pásztor 
1400 körül egy égő csipkebokorban Mária-szobrot talált: innen származna a 


, Notre-Dame-de-V Épine? elnevezés, és ezért lett a környék zarándokhely. 

Néhány, a XIII. századból ránk maradt szöveg viszont azt bizonyítja, hogy 
ezen a — bizonyára igen régi — helyen már 1230-ban állt egy ilyen nevű 
templom. És maga a zarándokhely is ókori eredetű lehet. 

A templomot -— ezt biztos forrásból tudjuk — a XV. században kezdték el 
építeni, azután, hogy a  csipkebokorbeli Szűz legendája kezdte 
odacsalogatni a zarándokokat. A munkák 1410-ben, a százéves háború 
kellős közepén kezdődtek, és több, mint száz évvel később fejeződtek be. 

Valamennyi régész jelezte, hogy bár a templom a XV. századból való, 
maga a tervrajz a XIII. század legelejéről származik. Nemcsak az alaprajz, 
hanem az épület egésze is erre a korábbi időszakra vall, leszámítva néhány 
építészetileg — teljesen jelentéktelen díszítőelemet, amelyek az 
építőmunkások korának ízlését tükrözik. 

Az épület alaprajza és arányai a chartres-i székesegyházra emlékeztetnek. 
A kórus és a hajó hossza között 1:8 az arány, akárcsak Chartres-ban. 
Ugyanez az arány érvényesül a hajó és az oldalhajók szélessége között. 

Az is jól látható, hogy a templomhajó horizontális vonalainak ritmusa (az 


oszlopfők, a trifórium" és az ablakpárkányok, a boltozat csúcsíveinek 
alapja stb.) olyan, mint a chartres-i székesegyházban, vagyis a gregorián 
zene első modusának felel meg. A boltozat viszont keresztbordás, mint 
Amiens-ben. 

A templomban egyébként megfigyelhető az úgynevezett , pilier cantonné" 


(kantonált pillér)" szisztematikus alkalmazása, ugyanúgy, mint a chartres-i, 
reimsi és az amiens-i székesegyházakban, azaz fordított kelta kereszt 
formájában. Szerintem ez az építészeti megoldás azoknak az 
építőmestereknek a jelvénye, akik e három templomot megalkották, és akik 
— bár ez bizonyíték híján csak feltevés — , Salamon gyermekei" lehettek, 
vagyis közvetlenül a templomos rend kötelékébe tartoztak. 

A XV. századra azonban az építészek egykori testvéri szövetségeit 
betiltották, így feloszlottak, vagy illegálisan folytatták működésüket. És 
kinek jutott volna eszébe kétszáz évvel korábbi adatok alapján új 
templomot építeni? 

Az is elég valószínűtlen, hogy a XV. századi mesterek a régi katedrálisokat 
szerették volna , lemásolni", de az eredeti tervből csak az alapkoncepciót 


vették át, hiszen a kapuk, a harangtornyok és az apszis egyértelműen saját 
koruk ízlését tükrözik. 

Lehet, hogy a terv már kétszáz éve készen állt? Vajon miféle üzenetet 
akartak továbbítani az időn túlra, a csipkebokorbeli Szűz legendájával (a 
Mária-szobor tényleg abból a századból származik, amikor megtalálták) és 
ezzel a letűnt időknek, egy 1314-ben lezárult korszaknak emléket állító 
épülettel? 

A legenda szerint a terv kivitelezését kezdettől fogva egy bizonyos Patrice 
nevű angol mester vezette. Luc Benoist szerint elképzelhető, hogy 
tévedésről van szó és a nevet egy chálons-i kőműves — Poutrice — nevével 
keverték össze, aki 1453 körül a tornyokon dolgozott... De akár Angliából 
érkezett a terv, akár nem, az biztos, hogy már régóta készen volt... S 
egyszerre minden ott terem: a csodálatos szobor (mintha erre az alkalomra 
készült volna), a terv... és az ismeretlen mester, , Salamon gyermekei"-nek 
leszármazottja, aki — a terv alapján és olyan régebbi ismeretekre 
támaszkodva, amelyek neki még birtokában állnak — belefog a mű 
megvalósításába. 

S ezek után, azt hiszem, világos, hogy ez a hely — akárcsak a többi, mely 
nevében az Épine szót viseli — közvetlen kapcsolatban áll a templomosok 
szomszédos kommendatúráival. 

Lehet, hogy mégis fönnmaradt a templomos rend? 

Ki tudja? 


Még egy megjegyzés a csipkebokorról: tudjuk, hogy a Bírák könyvének öt 
francia fordítása készült kifejezetten a templomosok számára. 

... Azért, hogy a refektóriumban olvassák őket — mondták. Lehet. Bár 
inkább valamiféle törvénykönyvre gondolna az ember. 

A Bírák könyvében mindenesetre ezt olvassuk: 

,, Most a fák mind a tövisbokorhoz fordultak: Gyere, és légy a királyunk! A 
tüskebokor így válaszolt a fáknak: Ha valóban királlyá akartok kenni, hogy 
uralkodjam rajtatok, gyertek, és pihenjetek meg árnyékomban. Ha nem, 


b ; ss sé váz ése sítő ; sz 2548 
akkor tűz csap ki a tövisbokorból, és megemészti a Libanon cédrusait! " 


13. A templomos utak 


A kommendatúra nemcsak major volt, hanem egyúttal olyan , ház? is, ahol 
az utazó útját megszakítva megpihenhetett. Mivel az egyházhoz tartozott, 
menedékhelyet is jelentett, kolostora pedig vendégfogadót. 

A templomos rend itt is átvette a szerzetesházak szerepét. A kolostorokban 
a vendégfogadás kötelezettségét szigorú előírások szabályozták. Így volt ez 
a templomosoknál is, egy alapvető különbséggel: ha máshol az utazó 
elhagyta az éjszakára menedéket nyújtó kolostort, vállalnia kellett az út 
minden veszélyét, így például ki volt téve a törvényen kívüliekből 
összeverődött vagy földesurak szolgálatában álló rablóbandák támadásának. 
Ezzel szemben a templomosok földjén — sőt azon túl is — tökéletes volt a 
biztonság. 

A templomosok minden adományt, házat, földet elfogadtak, de 
természetesen nem a legjobb földek kerültek hozzájuk, hanem ugarok, 
erdők, mocsaras, terméketlen területek. A templom háznépe feltörte a 
földeket, erdőt irtott, mesterséges tavakat és gátakat épített ki, megművelte 
az ugart. Közben cseréltek, és amikor meggazdagodtak, vásároltak is 
területeket. 


Az egyik kommendatúra terjeszkedését lépésről lépésre követni tudjuk: az 
Yonne megyében található coulours-i baylie-ről van szó. 

Néhány szerzemény Coulours közelében található, ami érthető; a távolabbi 
szerzemények láthatóan egy kettős vonal mentén helyezkednek el: az egyik 
Payns-nel köti össze Coulours-t, a másik Joignyval, ahol egy másik 
kommendatúra volt. 

Legelőször Rigny-le-Ferronban jutottak területhez, ahol megalakították a 
coulours-i kommendatúra testvérpárját. 

Aztán megszereztek egy másik terület, már kissé távolabb, Mesnil-Saint- 
Loup-ban, Payns közelében. Ide újabb házat telepítettek. 

A harmadik alkalommal ahhoz a területhez jutottak hozzá, amely a Vanne 
egyik gázlója körül helyezkedik el, Rigny és Mesnil között, Villemaur-sur- 


Vanne-ban. 

Coulours hat kilométerre fekszik Rigny-le-Ferrontól. Rigny-le-Ferron és 
Villemaur között kilenc, Villemaur és Mesnil-Saint-Loup között hat 
kilométer a távolság. 

Mesnil-Saint-Loup-t és  Pavillon-Sainte-Julie-t tizenkét, Pavillont és 
Payns-t pedig hat kilométer választja el egymástól. 

Így tehát az az utazó, aki Coulours-ból Payns-be akart eljutni, végig olyan 
földeken járt, amelyek a templomosok birtokában voltak, vagy az ő 
ellenőrzésük alatt álltak. 

Ugyanígy volt ez a Joigny felé vezető úton, ahová az othe-i erdőn 
keresztül lehetett eljutni. 


A , templomos utak?" nem csak ebből a két szakaszból állnak. Nemegyszer 
tovább lehet rajtuk haladni kommendatúrától kommendatúráig. 

Sőt tovább mehetnénk. Világosan látszik, hogy ezekre az utakra nem a 
kommendatúrák . miatt volt szükség, hanem épp fordítva, a 
kommendatúrákat — ha csak lehetett — szánt szándékkal az utak mellé 
telepítették. 

Nem azt akarom ezzel mondani, hogy egyetlen kommendatúra sincs az 
utaktól távolabb; a templomosok mindent elfogadtak, amit kaptak, és 
valószínűleg nem mindig azt kapták, amit a leginkább szerettek volna. 

Miért ragaszkodtak annyira ezekhez a közlekedési útvonalakhoz? Nem 
kétséges, hogy erre is a Szent Bernát-i küldetés lehet a magyarázat, hiszen 
civilizációs küldetésről volt szó, a civilizáció pedig elképzelhetetlen 
közlekedés nélkül. 

Itt is egy ősi kelta hagyományt újítottak fel. 

Őseinkről, a gallokról (akiknek, mint azt mindnyájan tudjuk, szőke 
bajszuk volt) sokáig azt hittük — sokáig azt hitették el velünk —, hogy mint 


afféle vademberek, teljesen elszigetelten éltek , hosszú hajú Galliájuk""" 
erdeiben. Az igazság az, hogy ezeknek a barbároknak tökéletesen kiépített 
úthálózatuk volt, ezt az is bizonyítja, hogy Caesar — és mások — igen rövid 
idő alatt tudtak eljutni egyik helyről a másikra. 

Ugyancsak Caesar Limagne-ban képes volt 24 óra alatt megtenni egy 75 
km-es útszakaszt, majd Soissons és Reims között újabb 45 km-t haladt 


előre. Hétéves hadjárata alatt mindössze egy út és egy híd építéséről tesz 
említést (mert hidak is vezettek a folyókon át). 

Hannibál az elefántjaival — a római utakat elkerülve — napi 37 km-t tett 
meg. 

Néhány út ma is őrzi annak a druidának a nevét, aki megépíttette: ilyen 
például a Chaussée Brunehaut. Egy Rajna menti római út alsó rétegében Kr. 
e. 500-ból származó övcsatot találtak — a római utat eredetileg ugyanis 
gallok építették. 

A breton szigetekről az ón harminc nap alatt ért a Szajna torkolatától 
Marseille-be. 

A gall utak kereskedelmi utak voltak. A rómaiak katonai utakkal 
egészítették ki őket. S mindez nyomtalanul eltűnt a barbár inváziók alatt. 
Az akkori új uralkodók közül pedig senki nem hozatta rendbe őket. Igás 
állataikkal a régi utakat használták, ezek pedig karbantartás híján gyorsan 
tönkrementek, a folyókon való átkelés szinte megoldhatatlan problémákat 
okozott. 

Az , elsősegélynyújtás" feladata megint csak Szent Bernát fiaira hárult. A 
rend kötelékébe tartozó építőmesterek, a  , hídépítő szerzetesek?" 
hozzákezdtek a hidak újjáépítéséhez (ezek közül némelyik ma is áll). Ez 
lehetővé tette, hogy a hűbérurak magas hídvámokat vezessenek be. 

A mocsarak, az erdők, a vadállatok és főleg a paraszti vagy nemesi 
rablóbandák miatt a középkorban óriási gondot jelentett a közlekedés, a 
személy- és teherszállítás egyaránt. 

Aki útra kelt, az életét vagy legalábbis a magával vitt vagyontárgyakat 
kockáztatta. Csak az élvezhetett bizonyos fokú védettséget, aki valamiféle 
, hatalomhoz? tartozott. 

A templomosok, ahol csak megjelennek, gyökeresen megváltoztatják a 
kialakult helyzetet. , Házaik" általában elég közel vannak egymáshoz, és így 
az utazókat (zarándokokat, kereskedőket, mesterembereket) végig 
fegyveresek kísérik, és szükség esetén megvédik őket. 

Néhány kommendatúrát egyértelműen azért építettek, hogy az utak 
védelmét biztosítsák. Az ilyen épületek gázlók vagy hidak közelében, 
olykor az utat keresztező folyó két partján helyezkednek el. A történelem 
nem árulja el, vajon ők szervezték-e meg ezeket az átjárókat, az viszont 
biztos, hogy az ő őrizetük alatt álltak. 


Erről pedig — bár mindez a térképeken világosan látható — sem a regula, 
sem a későbbi kiegészítések nem tesznek említést. Ez megint csak azt 
bizonyítja, hogy volt egy vezető testület, amely a templomos rend egészét 
irányította, szándékait azonban nem kürtölte világgá. 

A zarándokmeneteket felfegyverzett lovagok kísérték, és tudjuk, hogy e 
gondoskodás a kereskedőkonvojokra is kiterjedt. Sőt, azt is tudjuk, hogy a 
templomosok, akik elleneztek bármiféle vámot és korlátozást, gyakran 
megtalálták a módját annak, hogy a konvojokat mellékutakra terelve 
elkerüljék a fizetést. 

A kereskedelem fejlődését azzal is segítették, hogy vállalták a raktározást, 
ami egyúttal természetesen újabb jövedelemforrást is biztosított a rendnek. 

Ennél is jelentősebb vállalkozásba kezdtek a piacok megszervezésével. 
Egyszerre voltak felügyelői és haszonélvezői e piacoknak, amelyek 
alapvetően befolyásolták a régiók fejlődését, hiszen a termékeket csak itt 
lehetett eladni. 


Csábító ötlet volna a , templomos utak" felfedezésére indulni, legalábbis 
Franciaországon belül. Ez nem mindig könnyű feladat, hiszen ma még 
számos egykori létesítmény helyét nem ismerjük. Franciaország térképén 
több nagy kiterjedésű fehér foltot találunk, pedig a kérdéses vidékeken 
legalább annyi kommendatúra állhatott, mint máshol. 

A leginkább , olvasható? út a Franciaország határain kívül eső Santiago de 
Compostela-i útvonal, amely gyakorlatilag érintetlenül fennmaradt. 

Vajon felismerhetők-e még ezek a templomos utak a helyszínen? 
Általában nem vagy legalábbis nem pontosan, hiszen gyakorlatilag nem 


egyeznek meg sem a Peutinger-táblák " galloromán útvonalaival, sem a mai 
utakkal. 

Ha azonban egy térképen az ismert kommendatúrákat összekötjük 
legközelebbi szomszédjukkal, hatalmas háló rajzolódik ki előttünk, és 
előbukkannak a legfontosabb útvonalak, amelyek meglepően szabályos 
módon szelik át az országot. 

Mielőtt sorra vennénk a nagyobb útvonalakat, próbáljuk meg felvázolni, 
hol helyezkedtek el a kommendatúrák Franciaország területén. 

A mediterrán partvidéken, Barcelona és Monaco között először is volt egy 
kettős, néha hármas erődövezet. 


Ezeket egyértelműen védelmi célból emelték a szaracén tengeri rablók 
ellen, akik időről időre rajtaütöttek egy-egy falun, majoron, kifosztották 
őket, majd továbbálltak. 

Kifejezetten katonai feladatot láttak el, védelmi vonalat alkottak. 

Ehhez járult még azoknak a kikötőknek a védelme, amelyek a szentföldi 
sereggel való összeköttetést biztosították. 

E kikötők már-már kizárólag templomos tulajdonnak számítottak; 
közöttük volt (a francia partvidéken) Collioure; talán Meéze a Thau- 
medencében,  Martigues-Berre,  Saint-Iropez és Monte-Carlo. Más 
kikötőkben is voltak kommendatúrák vagy várak: Marseille-ben, Hyeres- 
ben, Toulonban, Antibes-ban, Villefranche-ban, Beaulieu-ben, Mentonban. 

Ezen a védelmi vonalon kívül a jelenleg ismert mintegy ezer 
kommendatúra egyes helyeken sűrű csomópontokba tömörült. 

Felső-Burgundia és Alsó-Champagne határán, Auxerre és a Bari 
Hercegség között a kommendatúrák különösen szoros hálót alkotnak. 

E tömörülésben — érthető módon — ott találjuk Payns-t, amely bizonyos 
mértékig mindig is a rend nyugati központját jelentette. 

Ugyanebben a körzetben található Clairvaux és a titokzatos Keleti-erdő. 
Egy másik csoportosulás Felső-Champagne-ban, Reims és Soissons között 
jött létre, és egészen a Somme folyó torkolatáig ér. 

Párizs körül a kommendatúrák kereszt alakban helyezkednek el — a kereszt 
függőleges ága Nemours-ból Beauvais-ba vezet, vízszintes ága pedig Ver- 
sailles-ból Meaux-ba tart, majd folytatódik Provins, valamint Payns és 
Iroyes irányában. 

Végül egy rendkívül szorosan összeépült kommendatúraegyüttes található 
La Rochelle körül, úgy 150 km-es körzetben. 


A többi kommendatúra többé-kevésbé arányosan oszlik el francia földön, 
akár gazdag, akár szegény területről, akár síkságról, akár hegyvidékről van 
szó. A térképemen üresen maradt részek Elzászban, Lotaringiában, 
Flandriában, Normandiában nem azt jelzik, hogy arrafelé nem voltak 
templomos. létesítmények, hanem azt, hogy nem tudom, pontosan hol 
helyezkedtek el. 

Már említettem, hogy ha összekötjük ezeket a pontokat, kirajzolódik egy 
olyan úthálózat, amelyből kiemelkednek a főútvonalak. 

Rögtön láthatóvá válnak a térképen. 


A Földközi-tengert két út köti össze Manche megye északi részével, az 
egyik Párizson, a másik Payns-en át halad. 

Az első Marseille-ből indul, és felfelé tartva Arles, Nímes, Alés, Le Puy, 
Lezoux, Saint-Pourcain-sur-Sioule, Pougues, Nemours, Párizs, Tillé-prés- 
Beauvais, Abbeville érintésével elvezet egészen a Temple-sur-[7" Autie nevű 
helyig, amely Berk közelében található. Feltevésem szerint egészen 
Boulogne-ig és  Calais-ig folytatódott, vagyis az Angliával való 
összeköttetést biztosította. 

A második szintén Marseille-ből indul, a berre-i tavon keresztül Avignon- 
ba vezet, majd a Rhőne völgyében folytatódik, a folyó bal partján, de nem 
követi végig a medret, hanem a Lyon-Belleville-Mácon-Chalon-Iroyes- 
Payns útvonalon keresztül, Compiégne és  Montdidier érintésével 
Abbeville-be tart. 

E kettő között van egy összekötő út is, amely valószínűleg arra szolgált, 
hogy télen ne kelljen átkelni a Francia-középhegységen: ez elhalad Saint- 
Étienne mellett, majd Bourbon-Lancyból az auxerre-i elágazáshoz ér, 
ahonnan vagy Payns, vagy Párizs felé lehet továbbhaladni. 

S végül Provence-ból Chálons-ba vezet egy másik út is, amely Grenoble, 
Voiron és Bourg érintésével az Alpokon halad át. 


Manche megye déli részébe és Bretagne-ba azon az úton lehetett eljutni, 
amely a Thau-medencéből indul, felfelé tart Espalion és Riom-és- 
Montagnes felé, aztán az Indre folyásával párhuzamosan halad Villandryig, 
majd Le Mans-on, Balleroy-n és a Cotentin-félszigeten keresztül eljut 
Saint- Vast-la-Hougue-ba és Valcanville-be, Barfleur közelébe. 

Le Mans-nál az út kettéválik, és az egyik elágazás Rennes, Saint-Malo, 
Saint-Cast és Saint-Brieuc érintésével Bretagne-ba vezet. 


Egyébként ugyanígy a 1Ihau-medencéből vezet út Montaubanon át 
Bordeaux felé; ezt Damasanban keresztezi egy másik út, amely Port- 
Vendres-i kiindulópontjától Perpignanon és Toulouse-on halad át. 


A nyugat-kelet irányú keresztutak különböző hágókhoz és szorosokhoz 
vezetnek. 

Az egyik Flandriából Strasbourgba tart, egy másik, vele párhuzamos út 
pedig Berckből Colmarba. 


Egy másik az Alsó-Szajna vidékéről (caudebeci kiindulóponttal) a Jura- 
hegység felé vezet. Áthalad Párizs északi vagy déli részén, érinti Payns-t, 
Iroyes-t és Besancont. 

Ezt keresztezi a Rennes-t, Le Mans-t, Orléans-t és Auxerre-t érintő 
bretagne-i út. 

Van egy olyan útvonal is, amely az Alsó-Loire vidékéről indul, és a 
Jurahegység déli részéhez vezet. Áthalad Nantes-on, a Loire déli oldalán, 
Bourges-on, Pougues-on és Chalonon. 

Payns-ből is több út indul Keletre a Vogézeken és a Jura-hegységen 
keresztül, illetve dél-nyugati irányba, La Rochelle és Bordeaux felé. 


Azokat az utakat is meg kell említenünk, amelyek a pireneusi hágók felé 
vezetnek: a puymaurens-i, a peyresourde-i, illetve a Somport-hágó felé tartó 
keresztutakról van szó. 

Az alpesi hágókhoz is el lehetett jutni: biztosan vezetett út Restefond-ra, 
Mont-Genévre-re és Mont-Cenis-re; szerintem a Szent-Bernát-hágóra is, de 
ezt nem tudom bizonyítani. 


A kirajzolódó úthálózat azonban valami egészen megdöbbentő tényt tár a 
szemünk elé. 
Hat nagy út indul La Rochelle-ből, és behálózza egész Franciaországot. 


14. La Rochelle misztériuma 


Hat fontos út indul La Rochelle-ből, behálózva egész Franciaországot: 

1. La Rochelle — Saint-Vaast-la-Hougue — Barfleur; mellékutakkal az 
atlanti-óceáni partvidék és Bretagne felé. 

2. La Rochelle — Baie de la Somme; Le Mans, Dreux, Les Andelys, 
Gournay, Abbeville érintésével. 

3. La Rochelle — Ardennek; ez az út Angers-n, Párizson és Champagne 
északi részén halad át. 

4. La Rochelle — Lotaringia; Parthenay, Chatellerault, Preuilly-en-Berry, 
Gien, Iroyes érintésével (Preuillyből egy másik út is indul, amely Cosnes- 
on át az othe-i erdőbe vezet). 

5. La Rochelle — Genf; az út Poitou déli részén, a Marche-on, majd Mácon 
környékén halad át (Saint-Pourcain-sur-Sioule-nál elágazik Chalon és 
Besancon irányába). 

6. La Rochelle — Valence-sur-Rhőne; az út Angoumois déli részén, Brive- 
en, Cantalon és Le Puy-n halad át (egy vele párhuzamos út La Rochelle-t és 
Saint-Vallier-t köti össze, Limoges, Issoire és Saint-Étienne érintésével). 

A térképet valószínűleg ki kellene egészítenünk egy olyan úttal, amely 
Bordeaux-ba indul, és onnan Narbonne-on keresztül az Atlanti-óceánig 
vezet. 

Az embert gondolkodóba ejti, mitől lehetett a templomosoknak annyira 
fontos La Rochelle, az a város, illetve kikötő, amelynek abban az időben a 
nevét is alig ismerték. Miért éppen ide telepítették azt a szerzetesházat, 
amely az atlanti-óceáni partvidéken az összes kommendatúrát összefogta és 
irányította? 

Az egymás közvetlen szomszédságában fekvő kommendatúrák itt is olyan 
szoros kettős gyűrűt alkotnak, mint a Keleti-erdő körül. 

S az embernek óhatatlanul az jut eszébe, hogy ez nem véletlenül alakult 
így. 

Mindebből akár arra a következtetésre is juthatunk, hogy a La Rochelle-i 
kikötő kivételesen fontos volt a templomosok számára — az is elképzelhető, 


hogy flottájuk itt valamiféle titokzatos tevékenységet folytatott. Miért is ne? 

Bár a rendelkezésünkre álló dokumentumok száma igen csekély, az 
összevetésekből kiderül, hogy a templomos rendnek igen jelentős tengeri 
flottája volt. 

A flotta jelentékenységére utal, hogy a marseille-i hajósok kénytelenek 
voltak szigorúan korlátozni, hány templomos hajó horgonyozhat a 
kikötőjükben, attól féltek ugyanis, hogy a rend mindenki mást kiszorít a 
Szentfölddel folytatott kereskedelemből. A szállítások egy részét a 
marseille-ieknek kellett átengedniük. 

Volt egyébként saját kikötőjük is a provence-i Saint-Raphaölben, valamint 
a katalán partvidéken Collioure-ban. Ezen kívül bizonyosan volt egy 
flottájuk Mallorcán, és valószínűleg egy másik is Portugáliában. 

Egy törvényszövegből megtudhatjuk, hogy: ,,A Saint-Jean-d"Acre-ban 
horgonyzó tengeri hajók a szárazföld komturjának parancsnoksága alatt 
állnak; az acre-i kikötő komturja és szerzetesei is neki tartoznak 
engedelmességgel..." 

Azt is tudjuk, hogy Oroszlánszívű Richárd a rend egyik hajóján, 
templomos öltözékben tért vissza nyugatra. 

De mi köze La Rochelle-nek a Szentföldhöz? 

Semmi az égadta világon. 

A templomosoknak Angliában, Portugáliában és Hispániában is vannak 
birtokaik, az Angliával való összeköttetést azonban a flamand és a 
normandiai partvidék kikötői biztosítják, mindenekelőtt Barfleur, amely a 
valcanville-i  baylie-hez tartozik; másfelől  Saint-Valéry-en-Caux a 
blosseville-i és a drosay-i kommendatúrával, s végül a Somme folyó és az 
északi partvidék kikötői. 

A Hispániával és Portugáliával való összeköttetés a szárazföldön át 
könnyebben biztosítható, hiszen a hágókat a kommendatúrák őrzik, a 
tengeren való átkeléshez pedig egyébként is inkább a kantábriai partvidék 
kikötőit választották volna. . . 

Hát akkor? 

A magyarázathoz hallgassuk meg, mit mond Jean de La Varende. 
Személyében olyan rendkívül megbízható — bár természetesen nem minden 
elfogultságtól mentes — történész áll előttünk, akiben a széles körű 
ismeretekhez írói tehetség párosult, és aki adatait, információit normandiai 
szülőföldje magánlevéltáraiból és egyéb forrásokból szerezte. 


Jean de La Varende tehát Les Gentilshommes (A nemesurak) című 
könyvében azt állítja, hogy a templomosok rendszeresen jártak Amerikába 
és az ottani bányákból nem aranyat, hanem ezüstöt hoztak. 

Nos, én a magam részéről elfogadhatónak tartom Jean de La Varende 
álláspontját. Az , ezüst" említése mindenképpen meggyőző, és bizonyos 
értelemben szerénységre vall. Ha az egész csak mese volna, írója nem érte 
volna be az ezüsttel, hanem feltétlenül aranyat és drágaköveket hozatott 
volna a templomosokkal. 

Minderre persze nyilván nincs semmiféle bizonyíték. A templomosokról 
egyébként általában lehetetlen bármit is bebizonyítani. A nyomokat mindig 
gondosan eltüntették. Ami megmaradt, azt nem a levéltárakban találjuk. 

De gondoljuk csak végig: 

1. A templomosoknak saját flottájuk, következésképpen saját tengerészeik 
voltak. 

2. E tengerészek között bizonyára voltak normannok is; azoknak a 
normannoknak a leszármazottai, akik a rend alapításának idején vagy 
néhány évtizeddel azelőtt Grönlandból eljutottak Amerikába (a területet 
, Wineland"-nak nevezték), és a későbbiek folyamán többször is megtették 


ezt az utat." 

3. A tengerészek között egészen biztosan voltak bretonok is, bizonyos 
jelek pedig arra utalnak, hogy a bretonok ősei hajóikkal már jóval 
Kolumbusz Kristóf előtt eljutottak Philadelphiába. 

4. A templomosok között nyilván voltak olyan tudósok is, akik már tudták, 
hogy a Föld gömbölyű, ahogy tudta ezt a bencés II. Szilveszter pápa és 
néhány tanítványa is, és ahogy tudta ezt a chartres-i építőmester, aki még a 
pontos méretekkel is tisztában volt. 

5. A templomosok számos föníciai kikötőben megfordultak, és 
elképzelhető, hogy olyan ókori eredetű térképre bukkantak arrafelé, 


amelynek készítői maguk is kikötöttek az amerikai partokon. Piri Reis 
nevezetes térképei alapján megfelelő képet kaphatunk az antikvitás földrajzi 
ismereteiről. 

6. A rend feloszlatása után az Ibériai-félsziget lovagjai szétszóródtak, és a 
templomos rendhez némileg hasonló lovagrendek valamelyikéhez 
csatlakoztak; Hispániában például a calatravai rendhez, Portugáliában pedig 
, Krisztus rendjéhez", amelyet kifejezetten számukra hoztak létre. 


Márpedig köztudott, hogy Kolumbusz Kristóf tanulmányozta a calatravai 
okiratgyűjteményt és a levéltárat. S vele együtt mások is, akik értesítették 
Izabella királynőt. Néhány évvel később a spanyol flotta bátran útra kelt 
Amerika felé. Busás hasznot hajtó rablóhadjárat reményében. 

A portugál flotta — a spanyolokkal közel egy időben — nem kisebb 
merészséggel ismeretlen tengeri utak felfedezésére indult; és íme, egy 
meglepő részlet: , A Mogador-fokot elhagyva a portugál hajók kizárólag a 
rend zászlaja alatt hajózhatnak tovább. Templomos zászló alatt hajózva 
fedezte fel Vasco da Gama Indiát, és Albuguergue meg Juan de Castro is e 


zászló színeiben igázták le a kontinenst." 

Mindez persze bizonyítéknak még kevés. Ahhoz viszont elég, hogy 
feltevések egész sorát indítsa el. 

Csakhogy ennél is többről van szó. 

A vézelay-i templom előcsarnokának egyik timpanonja, amely körülbelül 
az 1150-es évekből származik, a Föld népei között egy nagy fülű , indiánt" 
ábrázol, és egyértelmű, hogy nem indiairól, hanem amerikai indiánról van 
szó. Csak mellékesen jegyzem meg, hogy a szabad mesterlegények, 
, Salamon gyermekeinek?" leszármazottai, a templomosok védencei, maguk 
is az , indián" nevet vették fel, mintha valamiféle utazásnak kívántak volna 
emléket állítani. 

Továbbá: 

Azt hiszem, az eddigiek során már bebizonyítottam, hogy mindaz, ami a 
középkori Franciaországban élő hagyományként van jelen, ősi kelta 
gyökerekre vezethető vissza. 

Itt érdemes egy kicsit megállnunk. 


Mások (és itt mindenekelőtt Marcel Moreau" és Régine Pernoud" 
munkáira gondolok) már bebizonyították, hogy milyen jelentékeny hatást 
gyakorolt a kelta és a gall hagyomány a romanikára. Akik a román és a 
gótikus stílust megteremtették, tudták, hogy ókori hagyományt újítanak fel. 

E hagyománynak pedig megvoltak a maga legendái, amelyek talán 
megtörtént eseményeket beszélnek el. 

Cú Chulainn, az írországi ,, Vörös Ág" lovagja, Kr. u. 2-ben halt meg. Az 
alakja köré fonódó geszta szerint a lovag — sok más legendás hőshöz 
hasonlóan — eljutott a , boldog szigetekre". Ez a varázslatos hely valahol 
nyugaton, a messzi tengereken túl, , Labred szigetén, a Gyönyörök földjén, 


egy áttetsző kék vizű tó közepén rejtezik. Itt a paloták ágyait színezüstből 
készítik, a finom porfír borítású falakon metszett fegyverek csillognak, és 
hatalmasra nőtt almafák roskadoznak termésük súlya alatt". 

A legenda szerint Cú Chulainn e bűvös szigeten harcolt, hogy 


vendéglátóját megliszabadítsa ellenségeitől, aztán egy kis időt a legteljesebb 
gyönyörök közepette töltött, majd visszatért Ulsterbe, feleségéhez, 
Elmerhez. 

A guatemalai és yucatáni maják egyik legendája pedig azt meséli, hogy 
valamikor régen, őseik idejében fehér emberek szálltak partra az indiánok 
földjén. A hajótestek ragyogtak a napfényben, és úgy siklottak a habok 
tetején, mint hatalmas kígyók. 

Az idegenek magasak és szépek voltak, szemük kék, és furcsa ruhákat 
viseltek. Homlokukat embléma díszítette, amely két összetekeredő kígyót 
ábrázolt. Ezek a ,,chane?-ok (ahogy a bennszülöttek nevezték őket) 
letelepedtek a maják földjén, és tanították az indiánokat. . . 

Századok múltak el... 

Egyébként azt is mesélik, hogy a XI. század tájékán egy idegen szállt 
partra Yucatán földjén. , Mexikói" neve Ouetzalcoatl (madárkígyó) volt; a 
maják Kukulkannak (tollas kígyónak) nevezték. Először — mint Chichén 
Itza-i hadifoglyot — belökték egy kútba, ő azonban életben maradt. Kihúzták 
a kútból és ettől fogva ,, Isten küldötteként" tisztelték. 

Szakállt viselt. 

Érdemes elgondolkodnunk ezeken a történeteken. Több okból is. 

Először is azért, mert Cú Chulainn nevét, amely mára már , Kurulin"-ná 
szelídült, valaha Kukulhánnak ejtették. 

Másrészt pedig azért, mert az ír tengerjáró hajók nagyon hasonlíthattak a 
norvég Drakkarokra, (a Drakkar a Drak, vagyis a sárkány szó többes számú 
alakja), és a hajó orrát kígyó- vagy sárkányfej díszítette. Az evezők pedig 
mintegy tollruhaként kapcsolódtak a kígyótesthez. 

A tollas kígyón hajózó idegenek fehérek, magasak, kék szeműek voltak és 
szakállt viseltek, tehát egyáltalán nem hasonlítottak az , indiánokra?" . 

S ha a csapat parancsnoka — akinek homlokán ott volt a beavatottak 
jelvénye, amely az ír hagyományoknak megfelelően összetekeredő 
kígyópárt ábrázolt — házigazdája segítségére sietett, és legyőzte annak 


ellenségeit, csoda-e, ha e tollaskígyó-embert istenként tisztelték, amikor 
újra tengerre szállt? 

Ha pedig a legenda fennmaradt, és a XI-XII. század tájékán ismét egy 
szakállas fehér ember köt ki Yucatán partján, egy olyasfajta hajóval, amely 
nagyon hasonlított a Drakra, és ez a szakállas fehér ember kiáll egy 
rendkívüli próbát (kútba vetik, és mégis életben marad), csoda-e, ha úgy 
tekintenek rá, mint a legendás Kukulkan isten küldöttére? 

Ezek után miért is volna lehetetlen, hogy a templomosok valóban partra 
szálltak Amerikában, egész pontosan a Yucatán-félszigeten, ahol tényleg 
vannak ezüstbányák? 

Mindenesetre történelmi tény, hogy amikor Kolumbusz és társai 
Amerikába érkeztek, az ottani bennszülöttek ismerték a keresztet, 
egyáltalán nem lepődtek meg a furcsa idegenek láttán, és végső soron elég 
barátságosan fogadták őket. 

A konkvisztádorok viszont aranyat akartak. S tudjuk, mi következett 
ezután. 


Senki sem köteles elfogadni, hogy a legendák megtörtént eseményeket 
beszélnek el mese formájában. Vannak azonban száraz tények is. 

Először is, a középkor elején alig van ezüstpénz. Szinte kizárólag aranyat 
és bronzot vernek. Keleten az ezüst értékesebb, mint az arany. 

A középkor vége felé az ezüstpénz elterjedt fizetési eszköz. 

Honnan érkezik az ezüst? 

Európában nagyon kevés az ezüstbánya, ez alól legfeljebb a Német-Római 
Birodalom kivétel, az ottani bányákban viszont ekkor még nincs termelés. 

Az oroszországi bányákat nem ismerik. 

A legtöbb ezüstbánya Mexikóban és Észak-Amerikában található. 

Honnan érkezik hát a tömérdek ezüst a középkor végén, Kolumbusz 
Kristóf előtt? 

Mi másért vezetne az összes út La Rochelle-be, ebbe az akkor még 
jelentéktelen kikötőbe, ha nem azért, hogy innen induljanak felfedező útra 
az ezüstöt kereső templomosok? 

Európa a XII. századig szegény. Alig van kereskedelmi forgalom. Kevés a 
pénz. 

A XII-XIvV. század folyamán a gyors ütemű gazdagodás egészen kivételes 

művek megvalósítását teszi lehetővé. 


Ekkor épülnek — többek között — a katedrálisok is. . . 
Nem olyan az egész, mint valamiféle infláció? Nem a papírpénz értéke 
csökken, hiszen a papír még nem szerepel a pénzforgalomban, hanem a 


fémpénzé. 
S megint csak felmerül az eredeti kérdés: honnan jön a fém? 
Egyértelmű a válasz: hozzák, vagy előállítják — a megoldás a 


kereskedelem vagy az alkímia. 

A kettő egyébként nem zárja ki egymást. . . 

Nem hiszem, hogy különösebb naivitás volna azt gondolni, hogy az az 
alkimista, aki elő tudta állítani a katedrálisok üvegablakainak anyagát, akár 
aranyat is előállíthatott volna — lehet, hogy ez meg is történt, de csak 
nagyon kis mennyiségről lehetett szó. 

Akkor pedig újra csak a La Rochelle-i kikötőbe jutunk vissza, hiszen 
keleten éppúgy nem volt ezüst, mint nyugaton, vagy legalábbis nagyon 
kevés. 


15. A templomos rend gazdagsága 


Ami a templomos rend szervezőmunkájának eredményei közül a 
leginkább kiváltotta mai (magán- vagy állam-) kapitalista korszakunk 
csodálatát, az a bankrendszer kiépítése volt. 

Valójában nem valamiféle váratlan felfedezésről van szó — a bankrendszer 
megteremtését . tudatos — szervezőmunka: az újabb és újabb 
, fiókintézmények", vagyis kommendatúrák kiépítése tette lehetővé. (Nem 
hiszem, hogy ezeket a meggazdagodás szándékával hozták volna létre; a 
templomosok csak felhasználták a rendelkezésükre álló eszközöket.) A 
vállalkozás egyértelműen a kereskedelem fejlesztését szolgálta. A 
templomosok az utak kiépítésével és az utak mentén a pihenőhelyek, 
vendégfogadók, raktárak felállításával a biztonságos árucseréhez szükséges 
feltételeket kívánták megteremteni. 

A közlekedés fejlődésével, a szállítási feltételek javulásával 
szükségképpen megnőtt a kereskedelemhez nélkülözhetetlen pénz szerepe 
is. 

Ne feledjük, hogy a korban a váltópénz nem papírból, hanem fémből 
készült, a fém pedig nehéz, ezért nagyobb összegek szállításához speciális 
közlekedési eszközökre, rendszerint igavonó állatokra volt szükség. A 
nehezen járható utak egyébként sem voltak biztonságosak, a rablóbandák 
támadásai állandó veszélyt jelentettek. 

A templomosok a kockázat csökkentése érdekében birtokaik egész 
területén bevezették a váltólevél rendszerét, amelyet a velenceiek és a 
lombardok már korábban is használtak. 

Rendkívül egyszerű megoldásról van szó. A megbízó a , fémet" letétbe 
helyezte valamelyik kommendatúra raktárában: például Provins-ben vagy 
Párizsban. A kommendatúra pénztárnoka e letét ellenében kiállított egy 
váltólevelet, amely egy másik kommendatúrában — mondjuk, Toulouse-ban 
vagy Saint-Gilles-du-Gard-ban — volt érvényesíttethető: itt a megbízó a 
papír bemutatásával megkapta a letétbe helyezett fém ellenértékét, a 
tetszése szerint választott pénznemben. 


A nagykereskedőnek így nem kellett többé a pénz szállításáról 
gondoskodnia, ha úton volt, egyedül a váltólevelet vitte magával, ezzel 
pedig a rablók nem sokra mehettek volna. 

A váltók tökéletes biztonságot jelentettek, csak azok a pénztárnokok 
tudták hitelesíteni őket, akik ismerték a megfejtésükhöz szükséges titkos 
jeleket. 

Nem tudjuk, miféle titkosírással készültek a váltók, amelyeket a 
pénztárnokok küldtek egymásnak egyik kommendatúrából a másikba. A 


Probst-Biraben"" által javasolt megoldás már csak azért sem meggyőző, 
mert a kulcs, amelyet szerinte a megfejtéshez használtak, nem templomos, 
hanem máltai kereszt. A rendszer ráadásul — kereszttel vagy anélkül — egész 
egyszerűen gyermeteg, és túlságosan könnyen megfejthető. A 
templomosok, ha titkaik megőrzése volt a tét, mindig rendkívül ravasznak 
és találékonynak bizonyultak, nem véletlen, hogy a mai napig nem sikerült 
egyetlenegy titkukat sem igazából megismernünk. 

A templomosok a váltólevelek kiállításakor nyilván felszámítottak 
valamennyi jutalékot, az összeg azonban nem lehetett túlzottan magas, 
emiatt legalábbis soha senki nem panaszkodott, a rend pedig ennek fejében 
fegyveres kíséretet adott a pénz szállításához. 

A kérdés lényege az, hogy a , bank" is a civilizációs küldetés része volt: 
egy civilizáció nem léphet előre a kereskedelem fejlődése nélkül. 

A templomosok bankja olyan megbízhatóan működött, hogy kis idő 
elteltével, akinek csak volt valami vagyona, az ő felügyeletükre bízta, és 
nemegyszer a könyvelést is a templomosokkal végeztette. Több püspökség 
is náluk helyezte el vagyonát. Franciaország királya a rend párizsi 
szerzetesházában tartotta kincstárát, és pénztárnoka a templomosok 
pénztárnoka volt. 

És még mindig nincs vége. 

A templomosokra testált adományok között a legkülönfélébb adók, 
tizedek, vámok szerepeltek, a rend pénztárnokai tehát kiválóan értettek az 
effajta javadalmak számbavételéhez, kezeléséhez. A király így aztán 
nemegyszer a rendet bízta meg a királyi adók behajtásával. 

Champagne és Flandria területén például a payns-i komtur hajtotta be a 
királyi adókat. Az összegyűjtött pénzt fegyveres kísérettel a rend párizsi 
szerzetesházába szállították, és a királyi kincstárban helyezték el. 


Tulajdonképpen a főadóbérlő szerepét töltötték be. 

Egyébként — mivel bőségesen volt pénzük — kölcsönzéssel is foglalkoztak. 
Hatalmas összegeket adtak kölcsön Szép Fülöpnek, aki másként nem tudta 
volna lánya  hozományát előteremteni. Gyakorta kölcsönöztek a 
püspököknek is, akik valószínűleg ezekből a kölcsönökből biztosították az 
építkezésekhez szükséges pénzt. 

Szívesen kölcsönöztek magánszemélyeknek is, erre már egészen korán 
találunk példát. Adatok szerint a zaragozai Pedro Desde és Elisabeth nevű 
felesége , már — 1135-ben  kölcsönszerződést kötött velük. Még 
zálogkölcsönnel is foglalkoztak. Az 1307. évi letartóztatáskor készített 
leltájákban zálogtárgyak is szerepelnek. A király egyébként a saját 
számlájára íratta e kölcsönöket, és a tárgyak kiváltása fejében járó pénzt be 
is zsebelte. Királyian. 

Nyilvánvaló, hogy a templomosok kezén jelentékeny összegek forogtak, 
amelyekből hatalmas vagyont lehetett volna felhalmozni. Erre legfeljebb 
akkor került sor, ha a bankügyletek miatt szükség volt rá. Tény, hogy az 
egész gazdasági életet megbéníthatták volna, ez pedig soha nem következett 
be. 

A kultúra, a kereskedelem, a kézművesipar, az építészet csak akkor 
, működik", ha van pénzforgalom. Márpedig akkoriban Szép Fülöp 
, pénzrontása" ellenére sem lehetett csak úgy , papírokat" kibocsátani, 
ahogy ezt ma bármely kormány megteheti. A forgalomban lévő pénz 
mennyiségét az szabta meg, mennyi volt a pénzveréshez felhasznált fém. 

Ha a hatalmas vagyonnal rendelkező templomosok kincstárukban 
halmozták volna föl a pénzt, rövid időn belül érezhetően csökkent volna a 
forgalomban lévő pénz mennyisége, ami a kereskedelem megbénításához és 
egyúttal a civilizáció minden további fejlődésének megakadályozásához 
vezetett volna. 

A templomosok a rendelkezésükre álló összegeket mindig birtokvásárlásra 
fordították. 

Abból a pénzből például, amelyet Jacgues de Molay a hadsereg 
kincstárából hozott magával, több nagyobb földterületet vásároltak, 
elsősorban a Rhőne völgyében, Baucaire környékén és a Rajna völgyében, 
Trier közelében. 

Ekkoriban a rend már nem állomásozott a végleg elveszített Szentföldön, 
és alig-alig (legfeljebb a felvételüket kérő új tagoktól) kapott adományokat; 


bevételei azonban így is akkorák voltak, hogy gyakorlatilag korlátlanul 
terjeszkedhetett. 

Ez a területi növekedés rövid időn belül olyan méreteket öltött, hogy Szép 
Fülöp — alig valamivel a templomosok letartóztatása előtt — dekrétummal 
próbálta megakadályozni a további vásárlásokat. A dekrétumot hamarosan 
vissza kellett vonnia. 


Egyes múlt századi szerzők — kevés sikerrel — megpróbálták kiszámítani, 
mekkora lehetett a templomosok vagyona. Az arany értékét vették alapul, 
ez azonban a századok folyamán sokat változott. Megpróbálták 
hozzávetőlegesen megállapítani, hány lovagot tartott el a rend, és ezen kívül 
mást nem is vettek számításba. Még így is csillagászati összegeket kaptak 
eredményül. 

Egy ilyesfajta becslést ma már egyszerűen lehetetlen elvégezni, hiszen az 
értékrendszer teljesen átalakult. 

Egyébként szinte biztos, hogy csak Franciaország területén közel kétezer 
kommendatúra volt. Ha számításba vesszük, hogy minden egyes 
kommendatúrához további csűrök tartoztak, belátható, hogy egy-egy ilyen 
együttes (megművelt területekkel, mezőkkel, tavakkal, erdőkkel) mintegy 
ezer mai hektárt foglalt el. 

Mellesleg a kevés ránk maradt leltárból kiderül, hogy a földeket mindig 
megművelték, mégpedig nem is akárhogyan; és így, mintegy mellékesen, 
arra is választ kapunk, miként lehet, hogy a történelemben kétszáz éven át 
alig volt komoly éhínség. E csapás később újra tömegével szedi áldozatait. 

S megint csak mellesleg: a fennmaradt páncélokból és ruhákból kiderül, 
hogy a XIV-XV. században az átlagos testmagasság jóval kisebb volt, mint 
kétszáz évvel korábban, ami nyilván azzal is magyarázható, hogy a 
százéves háború idején gyakoriak voltak a járványok. 

A kommendatúrákon, majorokon, raktárakon, vendégfogadókon kívül a 
templomosoknak minden városban voltak olyan házaik, amelyek a ránk 
maradt okiratokban általában nincsenek feltüntetve. Ezeket rendszerint 
magánszemélyeknek adták ki. Párizsban például templomos tulajdon volt az 
egész Marais negyed, a szajnai kikötővel rendelkező régi Templommal és 
az új Templommal, ahol a híres torony állt; ehhez még hozzá kell tenni a kis 
kertekkel beépített belleville-i dombot, és a Montmartre lejtőit a 
szőlőskertekkel. 


A bal parton is voltak házaik a Saint-Marcel negyedben, és övék volt 
majdnem az egész Faubourg Saint-Jacgues. 

És ez a többi francia városban is így volt. 

Érthető tehát, ha Szép Fülöp, akinek — a kormányokhoz hasonlóan — 

sohasem volt elég pénze, a templomosok vagyonára fente a fogát. 

S ekkor felvetődik az egyik legfontosabb kérdés: miért e vagyonosodás? 

Olyan rendről van szó, amelyben a szegénység nemcsak elengedhetetlen, 
hanem egyenesen kötelező, a regula írja elő. E regula azonban úgy követeli 
meg a szegénységet, hogy eközben a gazdagság is kötelezővé válik. 

A kérdésre — részben — a templomosok jelmondata adhatja meg a választ: 
Non nobis, Domine, non nobis, sed nomini tuo da gloriam. Ne nekünk, 
Urunk, ne nekünk, hanem a te nevednek adj dicsőséget! 

Engedjük szabadon a képzeletünket. . . 

Mi történt volna, ha Szép Fülöp 1307-ben nem rendeli el a templomosok 
letartóztatását, nem zároltatja a rend vagyonát, és gyóntatója, Franciaország 
nagy inkvizítora, Guillaume de Paris felbujtására nem indítja meg ellenük a 
pert, a méltánytalanság és a koholt perek mintaképét? 

Csak Franciaországban közel kétmillió hektár volt a templomosok 
kezében, és birtokaik után semmilyen adót vagy tizedet nem fizettek. 
Hamarosan a meglévő területek kétszeresével rendelkeztek volna; a 
földeken pedig saját embereik gazdálkodnak, akik a rend védelmét élvezik, 
és maguk is mentesülnek bármiféle adó vagy tized fizetése alól; az 
igazságszolgáltatás terén pedig kisebb és nagyobb ügyekben egyaránt csak 
a rend ítélkezhet felettük. 

Ha ez így folytatódik tovább, kis idő múlva mivé lett volna az egyház és a 
nagyurak világi hatalma? 

Világi hatalmat csak két módon: erővel vagy pénzzel lehet fenntartani. Az 
egyik az adóztatást, a másik a vásárlást teszi lehetővé. Márpedig a 
nemesség ereje a templomosokhoz áramlott, akik kétségkívül a világ akkori 
legütőképesebb hadseregével rendelkeztek. A nemesség hozzájuk 
csatlakozott, a vagyon is az ő kincstáraikban halmozódott fel. 

A püspököknek bele kellett volna törődniük, hogy ezentúl egyszerűen csak 
Isten emberei. Ilyen körülmények között ugyan melyik királyi fattyú, 
melyik másodszülött fiú pályázott volna a püspöki székre? 

A nemesség pedig — a templomos rend égisze alatt — nem jelentett volna 
mást, mint lovagságot, ahol a lovag előtt egyetlen választás állt: vagy nemes 


lesz, a szó igaz értelmében, vagy semmi. 

Lássunk tisztán: mindez benne van Szent Bernát regulájában, amely a 
rendnek hatalmat ad, ugyanakkor azt is kimondja, hogy a lovagoknak e 
hatalomból nem származhat semmiféle személyes előnyük vagy hasznuk. 

A templomos renddel körülbelül egy időben megszülető és fokozatosan 
szabályrendszerré formálódó lovagi eszménynek megfelelően a rend 
lovagjai elsődlegesen , szabadítok" . 

A keleten állomásozó hadsereg tevékenységétől eltekintve (amely inkább 
csak ürügy volt, és a lovagok újoncidejének letöltését szolgálta) általában 
nem szokták észrevenni, hogy a rend valamennyi missziója felszabadító 
küldetés volt. 

A földműveléssel (amelyet oly gondosan végeztek, hogy ezt katonáktól 
igazán nem várná az ember, még akkor sem, ha szerzetesek) 
megszabadították az embereket a középkor legnagyobb csapásától, az 
állandó éhínségtől. 

Természetesen jóval többet termeltek annál, mint amire maguknak vagy a 
keleten állomásozó katonáknak szükségük volt. A búzát, árpát nyilván 
eladták a piacon, a fontosabb termelőkörzetekben pedig — például Beauce- 
ban — csűröket építettek, és az itt tárolt gabonát aztán mindig oda 
szállították, ahol éppen fogytán volt az élelem. 

A regula azt is előírta, hogy alamizsnával kell segíteni azokon, akik 
ennivalójukat sem tudják megfizetni. Minden szerzetesházban hetente 
háromszor osztottak alamizsnát; ezen kívül pedig két templomosnak mindig 
meg kellett hagynia annyi ételt, hogy a maradékból egy nincstelen 
jóllakhasson; a szerzeteseknek tehát figyelniük kellett arra, hogy mennyit 
esznek. 

Tudomásunk szerint ezeket az előírásokat mindig szigorúan betartották. A 
per során egy olyan kommendatúra is szóba került, ahol egyszer, éhínség 
idején egyetlen hét alatt több, mint tízezer adag élelmet osztottak szét. 

Az utak kiépítésével, illetve felügyeletével a templomosok 
felszabadították a kereskedelmet. 

Az utazókat pedig megpróbálták mentesíteni a különféle vámok alól, 
amelyeket sok hűbérúr bevezetett az utakon és a hidakon. 

Azokat a mesterembereket is , felszabadították", akiknek megengedték, 
hogy a kommendatúrák területén telepedjenek le, ahol biztonságban 
lehettek, és sem adó, sem rekvirálás nem fenyegette őket. 


Azt is tudjuk, hogy Szent Lajos Amaurynak, a rend franciaországi 

perjelének kérésére adott különleges kiváltságokat a templomépítőknek — 
belőlük lettek a , szabadkőművesek", akiket többé senki nem 

háborgathatott. 

Végül pedig a templomosok, ha csak tehették, felszabadították 
jobbágyaikat, akik így szabad , bérlők" lettek a földeken. 

Ezt persze nem mindig tehették meg, jobbágyaiknak viszont olyan jól 
ment a soruk, hogy a , polgárok? számára nem jelentett lecsúszást, ha 
leányuk jobbágyfiúval házasodott össze, mint ahogy ez — például Provins 
környékén — nemegyszer előfordult. 

El tudjuk-e vajon képzelni, milyen társadalmi forma jött volna létre, ha a 
templomos rendnek sikerül bevégeznie lovagi küldetését? 

A válasz nem könnyű, hiszen a templomos filozófia titkos , alapjairól" 
szinte semmit nem tudunk. Nagy vonalakban talán úgy lehet elképzelni a 
dolgot, hogy van egy fegyveres testület, amely lényegében minden hatalmat 
(hadsereg, pénzügyek stb.) a kezében tart, tagjai azonban e hatalom 
semmiféle előnyét nem élvezhetik. Ez a testület minden emberi tevékenység 
felett védnöki szerepet vállal, és biztosítja a szabadság és az igazságos 
jogrend fennmaradását. 

A templomos szerzetesek, a rend beavatottjai pedig — akár az egykori 
druidák — a döntőbíró szerepét töltötték volna be. Ami pedig — mélyebb 
értelemben — az emberiség fejlődését illeti: szakrális épületeket emeltek 
volna, hogy ezzel is elősegítsék e fejlődési folyamat kibontakozását. 


16. A katedrális 


A templomos rend belső felépítése annak a szervezeti sémának feleltethető 
meg, amelyet az ókoriak az emberiség számára ideálisnak tartottak. 

A paraszt élelmet termel, a kézműves szerszámokat készít, a kereskedő 
szétosztja a termékeket, a katona pedig őrzi a javakat, amelyekhez ő maga 
nem juthat hozzá. Az egyes kategóriákon belül további három szintet 
különböztethetünk meg, ezek az emberi fejlődés három szakaszát jelentik. 
Az egész együtt — sematikusan — egy piramissal ábrázolható. 

A kenyér, a szerszámok, a közlekedési eszközök és a biztonság 
megteremtése az emberi élet legalapvetőbb szükségleteinek kielégítését 
jelenti. 

Mindez nélkülözhetetlen, de nem elegendő. 

Az emberhez méltó lét szellemi ébredést is feltételez, hiszen ez — még a 
nevetésnél is inkább — az ember sajátja. 

Ami az élet anyagi oldalát illeti, az emberi kéz szinte mindent meg tud 
tanulni. 

Ami az élet szellemi oldalát illeti, az emberi agy szinte mindent meg tud 
tanulni, a marignanói csata évszámától egészen az integrálszámításig. 

Ez azonban még mindig csak az állati létezés egy fejlettebb fokát jelenti. 
Szellemi ébredés nélkül a kétkezi munka egyszerűen feltételes reflex, a 
szellemi munka pedig nem egyéb, mint a memória működtetése. 

A szellem öntudatra ébresztése pedig nem oldható meg a dialektika 
, ergo"-ival és a logika törvényeivel. Ehhez gyakorlatok hosszú sorára van 
szükség, ahol az első lépést az jelenti, hogy az ember összhangot teremt 
magában a természet ritmusával, mert ebben a szellem anyagi formaként 
jelenik meg: ezt látjuk az imában, az énekekben, a rituálékban, a jógában, 
néhány táncban (például a dervisekében). Ennek megtapasztalásához 
azonban tanulásra, hozzáértő irányítókra van szükség, ez az út tehát csak a 
, szerzetesek" számára járható. 

Az anyag megmunkálása, vagyis az anyag és a munkás között fokozatosan 
kialakuló természetes összhang elvezethet ehhez a szellemi ébredéshez. 


Ilyenkor a munkás észrevétlenül művésszé válik, eljutva a ,kéz 
mágiájához", amelyet ősidők óta továbbadnak a kézművesek. Ezt a mágiát 
a fiú apjától, az inas mesterétől veszi át, művelését a bencés szerzetesek 
különösen fontosnak tartották. 

A szerzetesek ebben az értelemben hasonlítják a munkát az imádsághoz, 
valahogy úgy, ahogy egyes hindu szekták a jógához. 

A ritmus, amelyet a munkás keze mágikus erővel előcsal az anyagból, 
maga is hatni kezd, és a mágia erejével másokban is megszólaltatja ezt a 
lényük legmélyén szunnyadó ritmust. 

A műalkotás tehát előidézheti az ember , szellemi ébredését?" — különösen 
igaz ez az építészeti alkotásokra, amelyek az emberben valamiféle belső 
mozgást indítanak el. Ezért volt minden civilizációban megkülönböztetett 
szerepe a szakrális építészetnek. A mesterek mindig részesültek egyfajta 
beavattatásban. 

Szakrális építészet nélkül semmilyen civilizáció nem tud kiteljesedni, ez a 
magyarázat arra, hogy a templomosok miért fonódnak olyan 
elválaszthatatlanul össze a katedrálisépítőkkel. 

Természetesen másféle élmények is elindíthatják az embert e , szellemi 
ébredés" felé: a költészet, a zene, a színek és a formák — mind a rituálé 
elemei. . . 

S bizonyos helyeken maga a föld is e folyamat irányában hat: e különleges 
pontokon alakulnak ki rendszerint a zarándokhelyek. Elgondolkodtató 
egyébként, hogy a keresztény zarándokutak nemegyszer ókori pogány 
zarándoklatok útvonalát követik, és bizonyos helyeken változatlanul 
történnek csodák, függetlenül attól, hogy éppen melyik istenségnek 
tulajdonítják őket. 

Az egyiptomi Abukirban eleinte Ízisz, aztán Szent Kürosz tett csodákat — 
ma, úgy hírlik, egy marabu vette át ezt a szerepet. . . 

Egyes elméletek szerint a vallások mindig hasonulnak ahhoz a valláshoz, 
amelyet egy adott helyen felváltanak. Egyszerűen arról van szó, hogy 
minden megnyilvánulásuk ugyanabból a talajból nő ki, azonos forrásból 
táplálkozik. 

Az ilyen helyeken könnyebben magára eszmél a szellem, a civilizáció 
építői tehát ezeket találták legalkalmasabbnak szakrális épületek emelésére. 
S az épület elkészítésekor szerették volna a lehető legjobban kihasználni a 
választott terület adottságait. 


E cél eléréséhez természetesen egészen kivételes tudás birtokában lévő 
mesterekre volt szükség. 

A templomosok pedig nyilván nem csak azért kapták nevüket, mert az első 
lovagok Salamon templomának egykori helyén telepedtek le. 

Ahhoz, hogy a népre hatni tudjanak, új eszközre volt szükség. Az első 
kilenc lovag visszatérésével megjelent a gótika. 

A gótika megjelenése, elterjedése és maga a gótikus szerkezet máig 
megfejtetlen titok a történészek előtt. 

A szakértők — magyarázat híján — általában a könnyebbik megoldást 
választották, mondván, hogy a romanika egyszerűen átfejlődött a gótikába: 
innen az , átmeneti gótika" kifejezés. Ez viszonylag új keletű elnevezés, 
azelőtt inkább , korai gótikáról" beszéltek, és ez a régebbi kifejezés a 
pontosabb. 

Az ,átmenet" tényleg megfigyelhető, ám kizárólag a részletekben, a 
díszítésben, az oszloptól fokozatosan elszakadó szobrokon, a megváltozott 
formájú oszlopfőkön, az üvegablakokon; itt azonban nem arról van szó, 
hogy a romanika átfejlődik a gótikába, hanem arról, hogy a mesterek 
alkalmazkodnak egy új építészeti stílushoz. A kőművesek és kőfaragók nem 
teremtenek gótikát a romanikából — a romanika mesterei csatlakoznak a 
gótikához. Lényeges különbség! 

Olyasféle gótikakezdeményekkel is találkozhatunk, — amelyeken 
megfigyelhető, ahogy a román stílushoz szokott mester gótikus formát 
próbál létrehozni anélkül, hogy az új stílust megfelelően ismerné. Román 
alapzatokon is láthatunk gótikus  ráépítéseket. Szó sincs azonban 
, átmenetről". 

A romanika és a gótika közötti különbség építészetileg statika és dinamika 
különbségével írható le, ami a nehézkedés és a lendület viszonyának 
átrendeződését jelenti. 

A döntő különbség a boltozat formájában ragadható meg. Minden más 
eltérés (falszerkezet, ablakok stb.) ennek az alapvető eltérésnek a 
következménye. 

A két szerkezet különbsége az erők megfordulásával jellemezhető. A 
román stílusú épület boltozata a falakra nehezedik. A legfontosabb elem 
tehát biztonsági okokból a vastag és erős fal. 

A gótikus boltozat egy olyasfajta rugalmas kőszerkezet, amely nem a 
falakra nehezedik, hanem a magasba tör. A falakra lényegesen kisebb 


feladat hárul, elveszítik tartófunkciójukat — ez teszi lehetővé a hatalmas 
üvegablakok létrehozását. 

A két statikai megoldás között nem lehet semmiféle átmenet. Ha egy 
román stílusú templom falaira gótikus boltozatot helyeznénk, a falak 
összeomlanának, hacsak nem hatalmas kövekből vannak összeillesztve. Ha 
egy román stílusú boltozat két támpillér közé kerülne, meghajolna és 
felülről omlana be. 

A gótika teljesen új rendszer, semmilyen előzményét nem ismerjük. 
Lényege, hogy a támpillérek oldalirányból fejtenek ki erőt a boltozatra, és e 
nyomás alatt az egész szerkezet összeomlana, ha a zárókő nem biztosítaná 
az erők kiegyenlítődését. 

A támpillérek súlya tehát oldalirányú nyomást hoz létre. A boltozat 
köveinek súlya pedig vertikális irányú erőként hat a zárókőre. A boltozatot 
maguk a kövek nyomják felfelé. 


A súly mintegy megtagadja önmagát. Mintha a levitáció " jelenségével 
állnánk szemben. 

A bordás boltozatot, a gótikus épület ,lelkét", ezt a valóságos 
feszültséggócot azok a támívek tartják fenn, amelyek a támpillérekre 


nehezednek, és amelyeket a fiálék" tömege ellensúlyoz. 

A feszültség akkora, hogy Viollet le Duc kőművesein rémület lett úrrá, 
mert néhány kő a legkisebb ütés hatására olyan hangot adott ki magából, 
mint a kifeszített rugó vagy a hangszerek húrja. 

E folyamatosan érzékelhető rezgésnek köszönhető, hogy a gótikus 
templom vagy katedrális oly ellenállhatatlan erővel tudott hatni a népre: 
nemcsak kultikus helyet jelentett, hanem , közös otthont", ahol az emberek 
szívesen voltak együtt. 

A katedrálisokban még táncoltak is. Chartres-ban húsvét idején a püspök 
vezette a körtáncot. Ahogy a régiek táncoltak a szent kövek körül. 

A nagyobb katedrálisokban, ahol a boltozat a talajszinttől több tíz méteres 
távolságra van, felmérhetjük, micsoda rendkívüli tudás birtokában lehetett 
az épület felállítását irányító mester. 

Les Mysteéres de la cathédrale de Chartres (A chartres-i katedrális titkai) 
című könyvemben már megpróbáltam erről képet adni: mivel a chartres-i 
székesegyház méreteinek megtervezéséhez feltétlenül ismerni kellett a 
földgömb méretét, kiterjedését, arra a következtetésre jutottam, hogy valami 


egészen kivételes tudományos irat lehetett az építők és főleg a tervezők 
birtokában; ez az irat pedig nem lehetett más, mint a mózesi törvénytáblák, 
amelyeket az első kilenc lovag hozott magával a Szentföldről. Ennek 
kapcsán azonban más is szöget üthet az ember fejébe. 

A , Compagnons du Devoir de Liberté" (a szabadság iránti elkötelezettség 
társaságának) tagjai, , Salamon gyermekeinek" örökösei, akik a legtisztább 
gótikus katedrálisok némelyikét építették, nem titkolják, hogy művészetük 
alapját, a gótikus építészethez nélkülözhetetlen ábrázoló geometriát a 
cíteaux-i szerzetesektől tanulták. 

Közkeletű nézet szerint a gótikát a ciszterci rend teremtette meg, vagy 
legalábbis — Pierre du Colombier kifejezésével — a ciszterek voltak a 
, gótika utazó ügynökei". 

A templomosok Szent Bernát révén — , aki tanította a rendet, és küldetést 
jelölt ki számára?" - tulajdonképpen a ciszterek leszármazottai. A 
templomos rend elválaszthatatlanul összefonódik a gótikával. 

Daniel-Rops — Anne-Marie Armand után — ezt írja: , A gótikus építészet 
számos lényegi vonása Szent Bernátra vezethető vissza." 

, Salamon gyermekei"? egyébként — s ezt maga a név is világosan jelzi — 
rendkívül szoros szálakkal kötődnek Salamon templomos rendjéhez. 

S ez még nem minden. 


Egyszerűen felfoghatatlan, hogy az akkoriban meglehetősen csekély 
lélekszámú francia lakosság körében honnan volt annyi építőmester, 
kőműves, kőfaragó, sőt üveges, hogy közel egy időben ennyi világi (úgy 
értem, a nép számára emelt) templomot tudtak felépíteni. Nyilván a 
bencések és Cluny tanította őket, de gondoljuk csak végig: 

A XII-XIII. század folyamán a következő településeken fognak 
templomépítésbe: 

1140: Noyon; 1153: Senlis és Laon; 1163: Párizs; 1166: Poitiers; 1170: 
Sens és Lisieux; 1175: Soissons; 1190: Bourges; 1194: Chartres; 1200: 
Rouen; 1211: Reims; 1215: Auxerre; 1217: Le Mans; 1218: Coutances; 
1220: Amiens; 1229: Toulouse; 1230: Sées; 1240: Strasbourg; 1247: 
Beauvais; 1248: Clermond-Ferrand; 1250: Metz; 1262: Iroyes; 1272: 
Narbonne; 1277: Rodez... 

És csak a legfontosabbakat említettem. 

Ennyi építőmester! Ennyi kőfaragó! Ennyi ács! 


Akiket mind meg kell fizetni! 

Ezek a mesterek nyilván hívő emberek voltak, de akkor sem a levegőből 
éltek, és még csak a kolostorban begyűjtött termésből sem, mint a szerzetes 
építőmesterek. Voltak ugyan szerzetesek köztük, többségük azonban világi 
ember, akiknek feleségüket és családjukat kellett eltartaniuk. 

Ki adta hát a pénzt? Ki adta a pénzt, amikor nemcsak az építőmestereket 
kellett megfizetni, hanem a kőfejtőket, szállítókat, segédeket, őröket, 
kubikosokat, vízhordókat, sőt a szobrászokat, üvegeseket, szénégetőket is? 

Természetesen a nép. Bármilyen munkáról van szó, így vagy úgy, mindig a 
nép fizet, a nép viszont szegény volt, és ha folyton adott is, a munkák csak 
nagyon lassan haladhattak volna előre. 

A király, a nagyurak, a püspökök, a kanonokok — ezt azért tudjuk, mert 
adományaikról mindig gondos jegyzéket készítettek - legfeljebb 
jelentéktelen apróságokat adtak: egy-egy oltárt, üvegablakot, képet. . . 

A települések? Ekkoriban — Párizst leszámítva — legfeljebb kisebb 
mezővárosok voltak, amelyek aligha tudták volna a szükséges összeget 
rövid idő alatt előteremteni. 

, Bankár" nélkül ez nem ment volna. És csak egyetlenegy bankár volt elég 
gazdag ahhoz, hogy a hiányzó összeget megelőlegezze: a templomos rend. 


Mi másért tette volna, ha nem azért, mert ebben állt a küldetése? A titkok 
gyökerei tehát megint csak Szent Bernát köré fonódnak, Szent Bernát köré, 
aki — mondjuk el újra — tanította a rendet, és küldetést bízott rá. 

Küldetést? 

Valójában hármas küldetésről van szó. 

Megtalálni Mózes frigyládáját. 

Fellendíteni a nyugati civilizáció fejlődését. 

Felépíteni a Templomot. 

S az a csodálatos, hogy a templomosok sohasem tértek le a kijelölt útról. 

A fennmaradt kommendatúrák ma is tanúsítják, milyen sokféle feladatnak 
tettek eleget. Vendéglátó, védelmező, alamizsnaosztó hírnevük sohasem 
szenvedett csorbát. Lovagi erényeiket soha nem érte semmiféle vád. S hogy 
néha káromkodtak ez igazán bocsánatos bűn volt... 

Ezek után ugyan mit számít a sok-sok rágalom, amelyet a koholt per során 
zúdítottak rájuk? 


17. A letartóztatás 


Minden megsemmisült 1307. szeptember 14-ével. IV. Fülöp (Szép Fülöp) 
elrendelte, hogy tartóztassák le a királyság összes templomosát. 

S velük együtt, mintha gyökerétől szakították volna el, elsorvadt a 
kibontakozása teljében lévő nyugati civilizáció. Európa hosszú századokon 
át hercegek kénye-kedvének, vallási szekták acsarkodásának, római 
katolikusok, anglikánok, protestánsok véres viszályának lesz kiszolgáltatva; 
a pénz hatalmasainak lesz alávetve, akiket már nem köt semmilyen regula, 
nem tart vissza semmiféle erkölcs. 

, A templomos rend felszámolása — írja egy nevét csak részben felfedő 
szerző a XIX. század elején — minden bizonnyal sokkal jelentősebb és 
nagyobb politikai horderejű esemény volt, mintsem ez idáig gondoltuk, 
tekintettel arra, hogy már akkoriban milyen felháborodott tiltakozást váltott 
ki... s hogy ötszáz éven keresztül visszhangoznak az egykori átkok és a 
bosszúállásra való felhívás." 

A templomosok egyre növekvő hatalma természetesen súlyosan fenyegette 
a fennálló érdekviszonyokat. Maga a királyság nem volt ugyan veszélyben, 
de bizonyára nem olyan formában maradt volna fenn, ahogyan azt Szép 
Fülöp elképzelte. Ugyanez áll a feudalizmusra is. A világi papságot pedig 
az fenyegette, hogy egyházi jövedelmein kívül minden más bevételi forrása 
kiapad. 

A mindig pénztelen Szép Fülöpnek ráadásul nagy kísértést jelenthetett a 
templomosok kincstára. . . 

Végül pedig — s azt hiszem, ez a legfontosabb — volt egy hatalomra éhes 
szerzetesrend, amely az egész kereszténység felett szeretett volna uralkodni, 
és mivel képességei jóval elmaradtak egykori alapítója képességeitől, 
terrorral próbált célhoz érni. A templomos rend pedig az útjában állt. 

A templomos rend felszámolásához vezető okok, amelyek a történelmi 
dokumentumokból feltárhatók, határtalan aljasságról árulkodnak. S az 
eszközök sem voltak különbek. 


A rendet eleinte megpróbálták a legkülönfélébb célok érdekében 
felhasználni. A mindenkori hatalom szokásos módszeréről van szó. 

A sort II. (Hohenstaufen) Frigyes császár kezdte, aki a rend dél-itáliai 
birtokain megpróbálta uralma alá vonni a templomosokat, és amikor terve 
kudarcot vallott, megfosztotta a templomosokat javaiktól. Mindeközben 
arra is volt gondja, hogy megrágalmazza őket. 

III. Ince pápa maga is igényt tartott volna a rend szolgálataira, amikor 
Barbarossa Frigyes császárral került összeütközésbe. Kérése elutasításra 
talált — a pápa nem erősködött. 


Grouvelle" szerint Szent Domonkos rendje (a templomosok későbbi 
legfőbb ellensége) szerette volna, ha nem is irányítani, de legalább 
felhasználni a rendet. , Különös — írja —, hogy a templomosok és a 
dominikánusok között milyen szoros volt a kapcsolat. 1143-ban a 
dominikánus káptalan határozatban mondta ki, hogy a szerzeteseknek, akik 
gyóntatóként jelen vannak, amikor egy haldokló  végrendelkezik, 
gondoskodniuk kell arról, hogy a templomosoknak is jusson valami 
hagyaték. A dominikánusok így próbáltak az előkelő családok kegyeibe 
férkőzni. Később elárulták, bevádolták, megalázták, megkínozták, és 
máglyára vetették jótevőiket. Akkor már valamilyen más érdek lebegett a 
szemük előtt". 

Mivel a templomosok felett sehogy sem tudtak hatalmat szerezni, új 
lovagrendet szerveztek. A , víg barátok?" vagy Gaudens (Itáliában Gaudenti) 
rendjét ,, 1209-ben alapították, annak a keresztes hadjáratnak a során, 
amelyet Simon de Montfort az albigensek ellen vezetett. Az új rendet 
dominikánus irányítás alá rendelték. Szerepeltek a templomosok perében, 


és jócskán részesedtek a rend javaiból?" 

Szép Fülöp is szerette volna hatalmába keríteni a rendet. Egy hadsereg, 
amelynek egységei a Nyugat legkülönbözőbb pontjain állomásoznak, igen 
hasznos lett volna nagyzoló álmai valóra váltásához. 

Először csellel próbálkozott. A hazatérő Jacgues de Molay-t valósággal 
elhalmozta a tisztelet és a barátság jeleivel, majd azzal a javaslattal állt elő, 
hogy egyik fiát vegyék fel a templomosok hadseregébe. A fiú előkelő 
származásánál fogva előbb vagy utóbb legalábbis nagymester lett volna. 

Jacgues de Molay a kérést udvariasan, de határozottan visszautasította. 


Szép Fülöp ekkor megpróbált erőszakkal célhoz érni. Azt kérte a pápától, 
hogy vonja össze a két katonai rendet, a templomosokat és az 
ispotályosokat, és rendelje őket egyik fia parancsnoksága alá. 

Jacgues de Molay azonban már 1305-ben azt felelte a pápának, amikor 
Őszentsége egy ilyesfajta összevonás lehetősége felől tudakozódott, hogy a 
kérdés nem időszerű. 

Eközben Szép Fülöp, aki nem tudta, sikerül-e ravaszsággal markába 
kaparintania a templomosokat, már előre ürügyet keresett, hogy aztán 
erőszakkal érjen célhoz. Először is azzal biztosította be magát, hogy 
Bertrand de Got-t ültette a pápai székbe (a templomos rend jogilag 
kizárólag a pápának volt alárendelve), aztán rágalomhadjáratot indított a 
templomosok ellen, amelyben újra előkerültek a II. Frigyes híresztelte 
vádak, és végül , tanúkat" keresett a templomosok. eretnekségének és 
erkölcstelenségének bizonyítására. A tanúk kilétét szigorúan titkokban 
tartották. 

Szerzetesek voltak, akiket kizártak a rendből, vagy azért, mert valamilyen 
gonosztettet követtek el, vagy talán éppen azért, mert katharok, vagyis 
albigens eretnekek voltak; a perben a vád valamennyi tanúja Albi vidékéről 
származott. 

A történet annyira ismert, hogy nem is érdemes visszatérnünk rá. 

1307. szeptember 14-én Szép Fülöp elrendelte, hogy a királyság területén 
tartóztassák le az összes templomost; ,, tekintettel — így a parancs — az 
előzetes és körültekintő nyomozásra, amelyet az innen-onnan hallható hírek 
igazolására kezdett kedves testvérünk Krisztusban, Guillaume de Paris, az 
eretnek fajtalanság inkvizítora", továbbá: , teljesítve a fent nevezett 
inkvizítor kérését, aki indítványával hozzánk folyamodott". 

A parancs úgy szólt, hogy , kivétel nélkül minden szerzetest le kell 
tartóztatni, és börtönbe kell zárni... ingó és ingatlanvagyonukat lefoglalni". 

A parancs azt is kimondta, hogy a nyomozás után , értesíteni kell az 
inkvizítor embereit, és gondosan megvizsgálni az igazságot, ha szükséges, 
kínvallatással... [A foglyokat] pedig figyelmeztetni kell, hogy csak a 
beismerés mentheti meg őket a halálbüntetéstől". 

Azt kellett bevallaniuk, , milyen fogadalmakat és ígéreteket tettek, amikor 
beléptek a rendbe; hogy megtagadták Urunkat, Jézus Krisztust, és leköpték 
a keresztet; hogy szemérmetlen csókokat adtak és kaptak; hogy szodómiára 
buzdították a szerzeteseket, és bálványokat imádtak". 


, A király megbízottainak pedig a lehető leghamarabb el kell juttatniuk az 
udvarba azon vádlottak vallomásának másolatát, akik beismerték a nevezett 
bűnöket, mindenekelőtt a mi Urunk, Jézus Krisztus megtagadását." 

Azokat, akik bevallották, amit vártak tőlük, fogva tartották. A többieket 
kivégezték. Védekezésre nem volt lehetőség. 

A főbb vádpontokra és a vallatások eredményére még visszatérünk; 
valamit azonban már most le kell szögeznünk. 

Néhány történész arról próbált meggyőzni bennünket, hogy Szép Fülöp jó 
katolikus volt, és jó szándék vezérelte. Ő, a kiközösített király, aki 
letartóztatta a pápát, és hagyta, hogy emberei megüssék! S aki fizetett azért, 
hogy neki ,jobban megfelelő?" pápa kerüljön hatalomra! Szép Fülöp a 
templomosok , bőrét" akarja, és indítékai egyértelműen személyesek: a 
legfontosabb természetesen a pénzvágy, de nem utolsó köztük a harag és a 
gyűlölet sem. 

A király megbízottja, aki az ügyet elejétől a végéig magára vállalja, 
Nogaret, valószínűleg kathar vagy — ahogy Bonifác pápa mondta — 

,pPatarénus és patarénusok fattya". Nincs különösebben ellenére, hogy a 
pápát zaklassa, sem az, hogy tönkretegyen egy katolikus szerzetesrendet. 
Épp ellenkezőleg! 

Csakhogy egyházi pert akartak, amelyet csak olyanok indíthattak meg és 
vezethettek le, akik alaposan ismerték a kánonjogot; és ebből már világosan 
következik, hogy az ügy kulcsfigurája és szellemi atyja Guillaume de Paris. 

Guillaume de Paris dominikánus szerzetes, a teológia doktora ugyanis 
nemcsak Franciaország inkvizítora, 1303-tól nagyinkvizítora, hanem 1305 
óta a király gyóntatója is. 

Az első vádiratok 1305-ben születtek. II. Jakab aragóniai királyhoz 
juttatták el őket, az ügynek azonban nem lett folytatása, pedig láthatóan 
szerették volna ráhárítani a felelősséget. 

Nogaret ekkor terhelő tanúkat keres és talál. Ugyanezt a Nogaret-t 
azonban ez idő tájt kiközösítették az egyházból, és Guillaume de Paris 
bármikor eretnekpert indíthat ellene. A tanúkat előállítja, de vallási téren 
vajon ki kezeskedhetett érte? A pápa bizonyára nem, csakis Franciaország 
nagyinkvizítora. 

Nogaret-nak az ostor vagy a kenyér között kellett választania. Az utóbbit 
választotta, és — mintegy véletlenül — a hivatalos letartóztatási parancs 
kiadása után tíz nappal, szeptember 23-án főpecsétőrré nevezik ki. 


Feloldják a kiközösítés büntetése alól. 

Szép Fülöpnek a templomosok vagyonára fáj a foga, az inkvizíció magát a 
rendet akarja. 

Miért? 

Az inkvizíció igazából sohasem titkolta, hogy ő, és egyedül ő kívánja a 
keresztény vallást és ezen át az egész kereszténységet vezetni. A templomos 
rend azonban minden hatalomnak ellenszegül. A rendnek tehát el kell 
tűnnie. 

Az inkvizíció minden pere besúgással és rágalmazással kezdődött; a 
templomosok pere is rágalmazással és besúgással indul. 

A rágalom az egyetlen fegyver, amely ellen a templomosok nem tudnak 
védekezni. S e rágalmakat rendkívül ügyesen adagolják. Mindenki 
válogathat belőlük ízlése és kedve szerint. 

A templomosokat — bár nem mindenütt népszerűek — általános tisztelet 
övezi. Be kell tehát bizonyítani, hogy méltatlanok erre a tiszteletre. Az első 
vádak a hadsereget érik. Miattuk veszett el a Szentföld; árulók. Elárulták a 
kereszténységet, mert szövetkeztek a muzulmánokkal... 

Nyugaton tulajdonképpen senki nem tudja, kik is azok a muzulmánok, 
arról azonban mindenki meg van győződve, hogy ördögi teremtményekről 
van szó. A templomosok tehát az ördöggel cimboráinak, és naphosszat mást 
sem tesznek, mint a mi Urunkat, Jézus Krisztust tagadják. Boszorkányok, 
bálványokat imádnak, és tőlük kapják hatalmukat. Tanácstermeikben pedig 
fekete macskák látogatják őket. 

A nép nem szereti a boszorkányokat, mert fél tőlük. Nem is lát semmi 
rosszat abban, ha a boszorkányokat börtönbe vetik, vagy máglyán 
megégetik. 

S hogy a templomosok maradék tekintélyét is aláássák, elterjesztik róluk, 
hogy szodomiták, ami a franciák szemében mindig is a becstelenséggel volt 
egyenlő. 

A birtokaikat féltő nagyuraknak azt mondják, a templomosok bármilyen 
eszközzel, akár esküszegés árán is megszerzik mások vagyonát. 

A kiváltságaihoz annyira ragaszkodó papságnak azt súgják a fülébe, hogy 
a templomosok elöljárói — még a világiak is — igényt tartanak a gyóntatás és 
a bűnbocsánat jogára. S hogy eretnekek, mert káplánjaik a mise alatt nem 
szentelik meg a kenyeret és a bort. 


Azzal is megvádolják őket — teljesen alaptalanul -, hogy megszegik 
szüzességi fogadalmukat, újszülött gyermekeiket pedig megsütik, és 
zsírjukkal a bálványokat kenegetik. 

Megannyi képtelenség, láthatjuk. S a per pontosan ezekre a vádakra épül. 

Általában ilyesfajta vádakra épül majd az összes per, amelyekkel az 
inkvizíció századokon át rettegésben tartotta a nyugatot. 

Vajon ki terjeszthette e rágalmakat? Ugyan ki más, mint a vándorok? A jól 
szervezett hadjárat egyébként is az inkvizíció szokásos hírvivőire, a 
dominikánus barátokra vall. 

A király mindenütt megvetett kémei alkalmatlanok lettek volna erre a 
feladatra. 

Szükség volt még egy , vezetőre", egy teológusra, aki az inkvizíciós 
perekben is kellőképpen jártas ahhoz, hogy a vádlottaknak esélyük se 
legyen a megmenekülésre. A dokumentumok szerint ez a , vezető" 
Guillaume de Paris volt, Franciaország nagyinkvizítora és Szép Fülöp 
gyóntatója, aki a király feltétlen támogatását élvezte. 


A templomosokat tehát letartóztatták. 

Sokak szerint egyszerűen érthetetlen, miért nem tanúsítottak semmiféle 
ellenállást. Elképzelhető, sőt valószínű, hogy ebben a meglepetés is 
közrejátszott. 

Igen, de mennyire? 

Különös, hogy a legtöbb kommendatúrában nem találtak pénzt, s ami még 
inkább meglepő, még szent kelyheket sem. A király egyik tisztje, Placians 
meg is vádolta a templomosokat, hogy eladták őket. 

Biztos nem eladták, hanem elrejtették. 

Valaki tehát értesítette őket. 

Egyesek azt beszélték, hogy a letartóztatás előtti napon gyanús 
szénásszekerek hajtottak ki a párizsi szerzetesház kapuján. Ezt állítólag 
bizonyítani is tudták. 

Egyébként, ha belegondolunk, ahhoz, hogy a letartóztatási parancsot az 
egész királyságban ugyanaznap hajtsák végre, a parancsokat a végrehajtás 
napja előtt legalább egy hónappal útnak kellett indítani. A leveleket nyilván 
lepecsételték, valószínűtlen azonban, hogy senki, egyetlen írnok vagy tiszt 
sem szivárogtatta volna ki a hírt, főleg Aguitániában vagy Bretagne-ban. 


Elképzelhető persze, hogy a királyi levelek nem csak a hivatalos utakon 
haladtak, és valamely, a ,.titokba? beavatott szerzetesrend nyújtott 
segédkezet. . . 

Bármiként történt is, a letartóztatás híre nem érhette teljesen váratlanul a 
rendet. Akkor viszont újra felmerül a kérdés: miért nem tanúsítottak 
semmiféle ellenállást? 

Franciaországban ez idő tájt a rendhez — egy akkori püspök becslése 
szerint — két- vagy háromezer lovag tartozott. Ehhez hozzá kell adni 
ugyanennyi istállómestert és fegyverhordozót, csupa gyakorlott, harcban 
edzett katonát, akikkel szemben a királyi tisztek serege csúfos vereséget 
szenvedett volna. 

A rendnek — lovagjai mellett — legalább ennyi katonája is volt, ugyanígy 
harcedzett és felfegyverzett emberek. 

S ott volt még a templomosok , háznépe?. Ezek az emberek nem szoktak 
ugyan a fegyverforgatáshoz, a védőfalak mögött azonban segíthették volna 
a harcosokat. 

Egyébként tudomásunk van arról is, hogy amikor a templomosok végleg 
elhagyták a Szentföldet, az arab zsoldosok egy része velük jött Ciprusról 
Franciaországba, és a feldúlt Albi és Toulouse vidékén telepítették le őket. 

Miért nem próbáltak hát ellenállni? 

Megint csak a regula adhatja meg a választ. A regula megtiltja, hogy 
keresztények ellen fogjanak fegyvert. Védekezni csak akkor védekezhetnek, 
ha már háromszor támadtak rájuk. 

Egyedül a nagymester adhatott volna parancsot a harcra. Mivel nem 
kaptak semmiféle utasítást, egyszerűen engedelmeskedtek a regulának. 

Franciaországban sehol nem tanúsítottak ellenállást. 

Börtönbe vetették, kihallgatták, megkínozták őket — , vallottak". A király 
parancsa értelmében azokat, akik nem tették meg a kívánt beismerő 
vallomást, kivégezték. A jegyzőkönyvekben pedig az szerepel, amit a 
vádlottaktól hallani akartak. 

Ezért aztán az első vallatások során felvett jegyzőkönyvek legfeljebb 
olyankor tartalmaznak némi igazságot, ha valami véletlenül elkerülte az 
írnokok figyelmét. E jegyzőkönyvek kapcsán még annyit kell 
megjegyeznünk, hogy igencsak kétes értékű vallomásokat is megőriztek; 
olyan szerzetesek vallomásait, akik tétovázás nélkül megtagadták és 


levetették magukról a szerzetesi csuhát, és akik aztán megpróbálják a rendet 
tönkretenni. Valósággal hemzsegnek a hamis tanúk. 

Azt is meg kell jegyeznünk, hogy a fennmaradt vallomások nagy része — 
néhány kivételtől eltekintve — egyszerű szolgáló barátoktól származik. Ők a 
rendről legfeljebb annyit tudtak, ami napi munkájukat közvetlenül érintette. 

A kihallgatások láthatóan előre megírt forgatókönyv szerint és olyan 
kegyetlenségek közepette folytak, hogy felháborodott püspökök tiltakoztak 
a pápánál. V. Kelemen úgy ítélte meg, hogy a vizsgálat folytatását jobb lesz 
kivenni az inkvizíció kezéből, és úgy határozott, hogy a tárgyalást minden 
egyházmegyében a püspöknek kell levezetnie, két kanonok, két 
dominikánus és két ferences szerzetes jelenlétében. 

Az inkvizíció továbbra is többségben maradt ezekben a bírói 
testületekben. . . 

A dokumentumok szerint a tárgyalásokon sem bencések, sem ciszterciek 
nem vettek részt. 

A sensi püspök, Marigny — Enguerrand de Marignynak, a király 
kincstárosának fivére — rögtön azzal kezdte, hogy kihallgatás nélkül 
máglyára küldött ötvennégy, Párizsban fogva tartott templomost. A legtöbb 
püspök valami kapóra jött betegségre vagy halaszthatatlan utazásra 
hivatkozva távol maradt az ülésekről. 

Az újabb kihallgatások is előre megírt forgatókönyvet követtek, de mivel 
kínvallatás nélkül folytak, érezhető változást hoztak. Sokan visszavonták 
korábbi vallomásukat, ennek viszont az lett a következménye, hogy 
visszaeső bűnösnek számítottak, és máglyára lehetett küldeni őket. 

Valójában senkinek nem volt esélye megmenekülni. 

A pápa a templomosok elöljáróit maga kívánta kihallgatni, de semmilyen 
határozott lépést nem tett az ügy érdekében. Amikor pedig e magas rangú 
vádlottakat Poitiers-ba akarták szállítani őszentsége színe elé, és útjukat 
valamilyen álnok ürüggyel megszakítva a chinoni várba zárták őket, a pápa 
nem nagyon tiltakozott a történtek miatt. 

Közkeletű nézet szerint félelemből és gyengeségből nem mert cselekedni. 
Túlságosan könnyen megfeledkezünk arról, hogy 1311-ben, nyolc nappal 
szeptember kalendja előtt V. Kelemen levelet intézett a ciprusi királyhoz, 
valamint Nicosia és Famagusta püspökeihez, amelyben felszólította őket, 
hogy az eljárás során a templomosokat vessék kínvallatás alá; Rodoszon 


missziót teljesítő legátusát pedig Ciprusra küldte, hogy ellenőrizze a pápai 
parancs végrehajtását. 

, Annak érdekében, hogy az igazság a maga tisztaságában és teljességében 
álljon előttünk — így a levél a bíróság kimondta, hogy a templomosokat 
kínvallatásnak kell alávetni. A püspökök és a megbízottak azonban 
felelőtlenül elhanyagolták e módszert. Határozottan megparancsoljuk tehát, 
hogy a lovagokat vessék alá a megfelelő kínvallatási eljárásnak, hogy minél 
hamarabb megismerjük a teljes igazságot. A zsinati határozatok kimondják, 
hogy az ilyen esetekben, amikor a gyanúok ennyire erős, és a gyanújelek 
ennyire nyilvánvalók, a vádlottakat az egyházi bíróság hóhérainak kell 
átadni." 


A fenti levelet Raynouard " tette közzé, a Vatikán titkos levéltárában talált 
rá abban a templomosokkal kapcsolatos anyagban, amelyet Napóleon 
megszerzett és Párizsba vitetett. A konkordátum megkötésekor az anyag 
visszakerült a Vatikánba. 

Az igazság az, hogy őszentsége ekkorra már Comtat-ban és Provence-ban 
a templomosok minden vagyonát megszerezte, és a javakat rokonai között 
osztotta szét. . . 

A vienne-i egyetemes zsinatot 1311. október 16-án hívták össze, hogy a 
templomosok ügyében ítéletet hozzanak. A légkör a vádlottak 
szempontjából inkább kedvező volt; V. Kelemen így aztán a zsinat 
megkerülésével pápai bullában (vagyis nem bírói ítélettel, hanem 
megfellebbezhetetlen pápai döntéssel) feloszlatta a templomos rendet. A 
döntés értelmében a rend vagyona Jeruzsálemi (Istenes) Szent János 
Lovagrendjére szállt. 

Sem az egyházban, sem a világiak között nem akadt senki, aki a 
templomosok védelmére kelt volna, bár néhány területi zsinat a német 
fejedelemségekben és Itáliában egész egyszerűen fölmentette őket. 

Aragóniában állítólag szembeszálltak a királyi csapatokkal, ez azonban 
elég valószínűtlen, hiszen ott mindenféle kihallgatás és per nélkül 
beléphettek a calatravai rendbe, ebbe a ciszterci eredetű lovagrendbe, illetve 
a Szent Jakab-rendbe. 

Portugáliában a király kifejezetten az ő számukra alapította meg a 
, Krisztus lovagjai?" rendet. A templomosok belépésükkor ide vitték át 


minden vagyonukat, jelvényként pedig megőrizték a templomos keresztet, 
amelyet majd viszontláthatunk a nagy felfedezők hajóinak vitorláin. 

Angliában a letartóztatási hullám nem volt ugyan olyan méretű, mint 
Franciaországban, de a királyi tisztek így is sok szerzetest letartóztattak és 
átadtak az inkvizítoroknak. 1311 áprilisában hetvenkét foglyot hallgattak ki 
karmelita, Ágoston-rendi, dominikánus és ferences szerzetesek jelenlétében. 

Német földön, ahol nem tartóztatták le, csak bíróság elé idézték őket, 
páncélban és lándzsával a kézben jelentek meg Frankfurtban. A bírák nem 
is ragaszkodtak tovább a vizsgálathoz. 

Jacgues de Molay nagymestert, aki nyilvánosan visszavonta korábbi 
vallomását, 1314. március 18-án az Íle de la Cité kiszögellésén máglyán 
elégették mint eretneket és visszaeső bűnöst. 

A testvéri szövetségekbe tömörült építőmesterek kiváltságait eltörölték. A 
következő évek során Salamon gyermekei , Compagnons du Devoir de 
Liberté? néven a szabadság elkötelezettjei lesznek, és sokan elhagyják 
Franciaországot. Ők építették fel a legtöbb német gótikus templomot. 

Néhány évvel később a százéves háború feldúlta egész Franciaországot, 
Bajor Izabella Iroyes-ban — TIroyes-ban! — a Capeting-dinasztia nevében 
lemondott a francia trónról a Plantagenet-ház javára. 

A civilizáció letért a kijelölt útról. 

A reneszánsz megpróbált az eredeti forrásokhoz visszatalálni, de minden 
erőfeszítése az egyház ellenállásába ütközött. Péter és Kálvin egyháza 
ugyanúgy kínpaddal és máglyával zárta el az utat. 

, Miasszonyunkat" pedig hol meggyalázták, hol kegyszerárust faragtak 
belőle. 


18. A vádak 


A templomosok ellen pert indítani meglehetősen bonyolult jogi problémát 
jelentett. . A — templomosok mint szerzetesrend kizárólag pápai 
igazságszolgáltatás alá tartoztak; egyedül a pápa  idézhette őket 
törvényszéke elé. 

Ha az eljárást a templomosok mint magánszemélyek ellen folytatják le, a 
meghozott ítélet is csak rájuk vonatkozhat, és nem a rendre: a rend 
megmenekülhet. 

A kérdést úgy oldották meg, hogy a  templomosokat mint 
magánszemélyeket vádolták meg, de úgy, hogy vallomásaik alapján a 
rendet is el lehessen ítélni: vagyis, amikor majd a pápai igazságszolgáltatás 
elé kerül a rend ügye, a büntető ítélet magától értődően születik meg. 

Ahhoz, hogy ez a jogi bűvészmutatvány eredményes legyen, szükség volt 
egy olyan bírói hatóságra, amely fenntartás nélkül követi az előre megírt 
forgatókönyvet. Mivel az egyetemes zsinat nem volt hajlandó eljátszani ezt 
a szerepet, nem maradt más, mint az inkvizíció. Csak az inkvizíció 
vezényelhetett le egy koholt egyházi pert, a világi hatalom és a pápai állam 
cinkosságával. 

A világi hatalom gondoskodott róla, hogy a templomosok ne tudjanak 
védekezni. A pápa hagyta, hogy a dolgok menjenek a maguk útján. 

Mindebből arra következtethetünk, hogy a pápát már korábban beavatták a 
tervbe. Egyes vélemények szerint ennek teljesítése volt az egyik titkos 
feltétele annak, hogy Szép Fülöp Bertrand de Got-t emelje a pápai székbe. 
Ez lehetséges, sőt valószínű. 

Furcsa, miért nem figyeltek fel a történészek arra, hogy a pápaság elleni 
támadások, amelyek később a különböző eretnekmozgalmakhoz és 


szkizmákhoz" vezetnek, mind e korszakban kezdődnek. 

A templomosok vagyonából sok olyan ember is szemérmetlenül hasznot 
húzott, akik éppúgy megvetették V. Kelement, mint az általa betöltött 
méltóságot. Dante bölcsebb volt annál, semhogy összetévessze a tisztséget a 


tisztségviselőjével, így beérte annyival, hogy a Pokol XIX. énekében II. 
Miklóssal megjövendölteti V. Kelemen kárhozatát, amiért új Iaszónként 
kifosztotta a , jeruzsálemi Templomot", hogy Antiokhoszt gazdaggá tegye, 
mert az ő kegyének köszönhette a pápai méltóságot. 

A rend tagjain keresztül magát a rendet akarták elítélni. A vallatok 
számára készítettek egy kérdőívet, amelyet később a pápai törvényszék 
bírái elé kívántak terjeszteni. 

A ma is tanulmányozható kérdőív szerint a vádlottaknak 127 kérdésre 
kellett válaszolniuk. A bennük foglalt vádpontok nagyjából így foglalhatók 
össze: 

— Az új tagok felvétele zárt ajtók mögött folyt, és a káptalanokat titokban 
tartották, kora hajnalban vagy késő éjszaka. 

— A jelöltnek a rendbe való belépéskor hol Krisztust, hol a Megfeszítettet, 
hol Istent, hol akár magát Szűz Máriát vagy a szenteket kellett megtagadnia. 

— Azok, akik az új tagokat fogadták, azt hirdették, hogy Krisztus nem az 
igaz Isten, hanem hamis próféta, és nem azért szenvedett kereszthalált, hogy 
az emberiséget megváltsa, hanem azért, mert valóban bűnös volt. 

— A jelölteknek le kellett köpniük a keresztet. Sem az oltáriszentséget, sem 
az egyház más szentségeit nem fogadták el. 

— Azt hitették el velük, hogy a nagymester feloldhatja őket bűneik alól. 
Ugyanezt állították a vizitátorokról és a preceptorokról is, pedig közöttük 
világiak is voltak. 

- A rend papjai a mise kánonjából kihagyták a kenyér és a bor 
megszentelésére vonatkozó részt. 

— Az újonnan felvett szerzeteseknek azt mondták, hogy nemi kapcsolatot 
folytathatnak egymással. 

— A szerzetesek felvételekor előfordult, hogy a jelölt és az, aki fölvette, 
szájon csókolták egymást, és egymás köldökére, meztelen hasára vagy akár 
végbélnyílására és hátgerincére is helyeztek csókokat. 

— Minden tartománynak voltak bálványai; ezeknek hol három arcuk volt, 
hol csak egy, de voltak köztük emberi koponyák is. Azt állították, hogy e 
bálványok megmenthetik őket, nekik köszönhető a rend gazdagsága, 
miattuk virágoznak a fák és csírázik a földben a mag. 

— E bálványok fejét zsinórral körültekerték, vagy megérintették, aztán 
ezeket a köteleket ingük alatt tulajdon testük köré csavarták. A köteleket 
mindig hordaniuk kellett, még éjszakára sem vehették le. 


A kérdőív fenti pontjai különféle , csapdakérdésekkel? egészültek ki: Ez 
vagy az a szokás melyik tartományban volt jellemző? Mindenütt, a többi 
királyságban is? Ez az egész rendben így volt, egységesen? Valamilyen 
ókori szokás szerint? A rend szabályai szerint? E szokások, szabályok, 
rendeletek és előírások... abban a szabályzatban szerepelnek, amelyet a 
rend az apostoli szentszék jóváhagyásával vezetett be? 

Így aztán a tagok külön-külön vallomásával magát a rendet lehetett 
megvádolni. 

A kínpaddal elérték, hogy a vádlottak mindent bevallottak, amit csak 
vártak tőlük. A pápai vizsgálóbizottság előtt azonban sokan visszavonták 
vallomásukat. 

Amikor a pápai megbízottak fel akarták olvasni a kérdéseket a mintegy 
ötszáz templomosnak, a , püspök úr őméltósága palotája mögötti kertben, a 
templomosok, akik meg akarták védeni a rendet, végighallgatták a latin 
szöveget, de amikor a megbízottak feltették a kérdést: sKívánják, hogy 
franciára fordítsuk a kérdőívet?c, felkiáltottak: vElég volt a latin! Más se 
hiányzik, mint hogy franciául is végighallgassuk ezt a gyalázatot! 


Szemenszedett hazugság az egész, aljas rágalomle?" 

Aljas vádak voltak, az biztos. De vajon teljesen alaptalanok is? A 
vádakban egészen biztosan volt némi igazság, amelyet aztán a célnak 
megfelelően színeztek ki. 

A rosszallások döntő része szemmel láthatóan az új tagok felvételét érinti. 
Valószínű, hogy a vizsgálat vezetői szinte semmit nem tudtak meg a rendről 
ettől a felvételi ceremóniától eltekintve, ez pedig soha nem számított 
hétpecsétes titoknak. 

Miért nem gondolt vajon soha senki a , kopaszavatásra"? Nem szabad 
elfelejtenünk, hogy itt végső soron katonák fogadják az újoncokat (még 
akkor is, ha az újoncokat nem feltétlenül a seregbe szánják). 

A főiskolák, egyetemek elsőévesei és a hadsereg újoncai számára 
rendszeresített , avatási" szertartások sokszor meglehetősen ízléstelenek, de 
nem lehet őket igazán komolyan venni. 

Ki venné komolyan azt az öreg katonát, aki öreg katonai tekintélyének 
magaslatáról így szól a kopaszokhoz: 

, És véssétek jól az agyatokba, hogy itt mindenki buzeráns, és most 
nyomás megkeresni a lőtér kulcsát!" 


Nyilván ugyanerről van szó, amikor az ,öreg templomos? gondosan 
figyelmezteti a rend újoncát: 

, És ha elönt a hév, a testvérek majd lehűtenek!" 

Hugues de Payraud, Franciaország vizitátora, saját bevallása szerint 
ugyanis körülbelül e szavakkal fogadta az , újoncokat". Majd hozzátette: 
, Ezt persze nem mondtam komolyan." 

Amikor az inkvizítor erre azt kérdezte: , Hát akkor miért mondta?", így 
felelt: , Ez volt a szabály". 

Itt egyértelműen az inkvizítor , fordításáról" lehet szó, hiszen Hugues de 
Payraud maga mondta, hogy a szabályok szigorúan tiltották a szodómiát. 
Nyilván a , hagyomány" szót használta. S tudjuk, hogy a kopaszavatás soha 
nem lép túl a hagyományos - olykor kétségtelenül trágár — vicceken. 

Érthető persze, hogy az inkvizítoroknak nem volt érzékük ez efféle katonai 
humorhoz. 

Szinte minden templomos elismerte, hogy ez a vicc, amelyet mindenáron 
komolyan akartak venni, létezett, azt viszont határozottan tagadták, hogy a 
szodómia tényleg szokásban lett volna a szerzetesek között. 

A pápai vizsgálóbizottság előtt valamennyien hazugnak mondták, nem a 
viccet, hanem a belőle koholt rágalmakat. 

Hogy mit mondtak? 

Ponsard de Gizy testvér, Payns preceptora: ,A rendet ért rágalom, 
miszerint... a szerzeteseknek megengedték a nemi közösülést és más 
hasonló szörnyűségeket — mindez szemenszedett hazugság." 

Aymond de Barbonne testvér: , A tengerentúlon három évig álltam a 
mester személyes szolgálatában. Soha semmi rosszat nem tapasztaltam sem 
ott, sem a többi szerzetes között." 

Jean du Four testvér: ,.Igaz, valaha beismertem ezt a bűnt, de 
vallomásomat már visszavontam, és ma is visszavonom." 

Jean de Saint-Benoít testvér, Íle-Bouchard preceptora: ,, Nem láttam, nem 
hallottam és nem is tudtam arról, hogy bárki ilyesfajta bűnt sugalmazott, 
vagy követett volna el a rendben." 

Jean IV Anglais (bár vallomása nem feltétlenül érdemel hitelt): , Soha nem 
hallottam, hogy engedélyt vagy parancsot adtak volna arra, hogy egy 
szerzetes a másikkal közösüljön." 

Az összes többi vádlott is határozottan elutasította ezt a gyalázatos vádat, 
azt azonban egyikük sem tagadta, hogy az újoncok felvételekor 


rendszeresen elhangzott az a bizonyos mondat. 


Az úgynevezett , obszcén csókok" már bonyolultabb problémát jelentenek. 
Ez is az újoncok felvételi szertartásának része volt, és egyes esetekben 
ennek is volt némi , kopaszavatási" jellege. 

Az egyik templomos például, amikor elmeséli, hogyan lépett be a rendbe, 
elmondja, hogy a szerzetes, aki a komoly felvételi szertartás után fogadta, 
egyszer csak így szólt hozzá: , Most pedig csókold meg a seggem!" 

Mire a , jelölt" így válaszolt: , Engedje meg, hogy előbb meghaljak!" 

Ezt tényleg nem lehet komolyan venni. S ebben a rituáléban épp ez a 
nyugtalanító. 

Korábban, a tövisbokor kapcsán már említettem, hogy a hátgerinc tájékára 
adott csók a beavatási szertartás része volt, amelyen csak azok vehettek 
részt, akik már letöltötték próbaidejüket. 

Az történt tehát, hogy egy szertartásból, amelyen eredetileg csak a 
szimbólumok ismerői vehettek részt, akiket a jelképek alkalmazására 
szántak, az eredeti tartalom elhomályosulásával olyan , szokás" lett, 
amelyet bárki bármikor alkalmazhatott. 

A vizsgálati anyagot tanulmányozva ráadásul az embernek az a kínos 
érzése támad, hogy még a templomosok elöljárói sem voltak tisztában e 
csókok jelentésével. 

A kihallgatási jegyzőkönyvek szerint az új tagok felvételekor a csókokat 


mintegy véletlenszerűen adták; hol a Hgt hol a szerzetes, aki az új 
tagot fogadta. És bárhová. Egyszerűen nincs már jelentésük. 

E csókok eredetileg a felvételi szertartás részei voltak, de csak a 
beavatottak szűk körében. Miként engedhették meg, hogy e rituálé minden 
szimbolikus tartalmát elveszítse? 

E csókok azonban mégis bizonyítanak valamit: azt, hogy a templomos 
lovagok körében eredetileg létezett valamiféle spirituális beavattatás, 
amelyet a beavatottak, a mesterek képesek voltak továbbadni. 

A templomosok között volt tehát egy beavatottakból álló testület. 

19. Krisztus megtagadása 


Krisztus megtagadásának bűne, amelyet az első kihallgatáskor szinte 
minden templomos bevallott, nem kevésbé rejtélyes kérdés. 

Mivel az első kihallgatások alatt kínvallatást alkalmaztak, e vallomások 
hitele meglehetősen kétes, és nem is kellene foglalkoznunk velük, ha a 
templomosok többsége nem ismételte volna meg vallomását a pápai 
vizsgálóbizottságok előtt is, ahol már nem használták a kínpadot. 

Ráadásul nemcsak a katonák vagy a kolostorban szolgáló egyszerű 
szerzetesek tettek ilyen beismerő vallomást, hanem a rend elöljárói is. 

Hallgassuk, mit mondtak az első kihallgatás során. 

Jacgues de Molay nagymester (akit nem vetettek kínvallatás alá): , Ezek 
után Humbert testvér egy érckeresztet hozatott, amely a Megváltót 
ábrázolta, és azt parancsolta, hogy tagadjam meg a kereszten látható 
Krisztust. Rossz szívvel, de megtettem..." 

Hugues de Payraud, Franciaország vizitátora: , János testvér aztán egy 
keresztet tett elém Jézus Krisztus képével; azt mondta, tagadjam meg azt, 
akit a kereszt ábrázol, és köpjem le a keresztet... Megtettem, de csak 
kénytelen-kelletlen. . ." 

Geoffroy de Charnay, Normandia preceptora: , Miután felvettek, és a 
köpönyeget rám terítették, egy keresztet hoztak, amelyen Jézus Krisztus 
képe volt; Amaury testvér (Franciaország perjele, Szent Lajos személyes jó 
barátja) azt mondta, ne higgyek abban, akit a keresztre festettek, mert ő nem 
Isten, hanem hamis próféta. Háromszor kellett megtagadnom Krisztust. . ." 

Geoffroy de Gonneville, Aguitánia és Poitou preceptora: , Robert testvér 
(Robert de Torteville angliai mester) egy misekönyvet felnyitva a keresztre 
mutatott Jézus Krisztus képével, és felszólított, hogy tagadjam meg a 
megfeszített Krisztust. Elborzadva tiltakoztam, mondván: 3De uram, miért 
tennék ilyet? Nem, soha nem tudnám megtenni.x Ekkor a következőket 
mondta: sIedd csak bátran. Lelkem üdvösségére mondom, nem eshet 
semmi bántódásod." 


Renaud de TIremelay, Párizs perjele: , Belépésem után megtagadtam 
Krisztust..." 

Az elöljárók azt is bevallották, hogy maguk is Krisztus megtagadására 
szólították fel az új tagokat. 

E kérdést illetően a legtöbben a pápai bizottság előtt is megismételték 
vallomásukat. 

S erre vonatkozóan vannak más dokumentumok is, nem csak az inkvizíció 
kihallgatási jegyzőkönyvei. 

John of Eyre Angliában például azt meséli, hogy egyszer vacsorára hívta 
William of Fenne-t, Westerdale preceptorát. A vendég egy olyan könyvet 
adott házigazdája feleségének, amely szerint Krisztus nem Isten fia volt, 
nem egy szűz hozta a világra, hanem hamis próféta, akit saját bűnei miatt 
feszítettek meg. 

Tocci de Thoroldeby állítása szerint Brian of Jay, a londoni templomosok 
mestere százszor is kijelentette, hogy Jézus Krisztus nem igazi Isten, hanem 
ember. 

John of Stokes káplánt egyszer maga elé hívatta a nagymester, Jacgues de 
Molay. Egy keresztet hozatott, amelyet ketten tartottak, kivont karddal. 

Jacgues de Molay megkérdezte, kit ábrázol a kereszt. 

A káplán így válaszolt: , Jézus Krisztust, aki azért szenvedett a kereszten, 
hogy az emberiséget megváltsa bűneitől." 

Jacgues de Molay erre így felelt: , Hazugságot beszélsz, és óriási 
tévedésben élsz, mert ez egy ismeretlen asszony fia, akit azért feszítettek 
meg, mert Isten fiának mondta magát." 

Mindez jóval túlmegy azon, ami a kínvallatással kicsikart hiteltelen 
vallomásokban szerepel. 

Akkor mi lehet a magyarázat? 


Szép Fülöp és az inkvizíció védelmezői azt mondják erre: ,Az ügy 
világos. Eretnekek voltak..." 

Vajon tényleg annyira világos? 

Ezek az emberek közel kétszáz éven át a kereszténységért harcoltak, a 
kereszténységért ontották vérüket. Ha fogságba estek, inkább hagyták, hogy 
a muzulmánok kivégezzék őket, mintsem katolikus hitüket megtagadják. 

Hitetlenektől ez mégiscsak túlzás lenne! 


S az sem kevésbé furcsa, hogy ezek az eretnekek (ezt olyan tanúktól 
tudjuk, akik egyébként végig a templomosok ellen vallottak, mint például 
az angliai János) , évente három alkalommal, húsvétkor, pünkösdkor és 
karácsonykor a rend papjainak kezéből áldoztak". 

Különös eretnekek, akik a börtönben azt kérik, hogy részt vehessenek a 
misén. És ráadásul hogyan? Hallgassuk, mit mondott Jacgues de Molay a 
pápai vizsgálóbizottság előtt: , Megbízott urak, kancellár úr, végezetül 
alázatosan kérem Önöket, méltóztassanak elrendelni, hogy részt vehessek a 
misén és az isteni ájtatosságokon." 

Szinte mindegyikük kérte, hogy misére járhasson, és részesülhessen a 
szent áldozatból. 

Hogy az eretnekség vádja még súlyosabb legyen, Krisztus megtagadásán 
kívül azt is felróják a rendnek, hogy káplánjai a mise szövegéből kihagyták 
a kenyér és a bor megszentelésére vonatkozó részt. Furcsa vád! Ha egyszer 
hitetlenek voltak, mit érdekelte volna őket a misének ez vagy az a része? 

Krisztus megtagadása azonban egész biztosan nem rágalom. 

A templomosok védelmezői igyekeztek erre magyarázatot találni. 

Az első és leginkább elfogadhatónak tűnő magyarázat szerint Krisztus 
megtagadásának szimbolikus értelme volt. Péterre utalt, aki háromszor 
tagadta meg Krisztust, mielőtt a kakas megszólalt (az új tagok felvétele 
pedig épp a kora hajnali órákban történt). 

Ha ez tényleg így volt, akkor egyszerűen érthetetlen, miért nem akadt akár 
egyetlen templomos, aki e magyarázatot elárulta volna. 

A második -— a tényeknek ellentmondó — elmélet szerint olyan próbáról 
van szó, amellyel az új tagok állhatatosságáról kívántak megbizonyosodni. 

Így viszont a rendbe nem kerülhettek volna be azok, akik megtagadták 
Krisztust. 

Másrészt viszont az is egészen biztos, hogy ez a kérdés nem a 
, kopaszavatás"? része volt. Nem valószínű, hogy a szerzetesek épp abból 
űztek volna gúnyt, ami életük lényegét jelentette. 


Hát akkor? 

Lehetséges volna, hogy nem tekintették azonosnak Krisztust — akihez 
segítségül — fordultak, és akinek istenségét vallották —- Pilátus 
megfeszítettjével? 


Fontos, hogy a jelölteknek nem a keresztet kellett megtagadniuk — amely 
egyébként is a rend egyik emblémája —, hanem azt, aki a kereszten látható, 


a megfeszítettet. 

Lehet, hogy a templomosok titka egyúttal történelmi titok is? 

Tény, hogy Pilátus keresztre feszítettjét nem akármilyen történelmi rejtély 
övezi. 

Olyan történelmi rejtély ez, amelyet sokáig talán szándékosan is 
homályban hagytak, és amelyre a megtalált holt-tengeri tekercsek végre 
megadhatják a választ. 

Először is a rómaiak a meghódított népeknek sohasem engedték meg, 
hogy saját igazságszolgáltatásuk legyen. Nehéz tehát elhinni, hogy Pilátus 


, mosta kezeit", és hagyta, hogy végrehajtsák a szanhedrin" ítéletét. 

Továbbá: a keresztet Palesztinában egyértelműen a rómaiak használják ki- 
végzőeszközként. A zsidók megkövezték a halálraítéltet. Ha Jézust ki 
akarták volna végezni, megkövezték volna, mint Istvánt. 

S végül: egy római helytartó soha senkit nem ítélt volna halálra vallási 
okból, ha a vallási izgatás Róma szempontjából nem jelentett veszélyt. 

Ha Krisztus valami eldugott, isten háta mögötti lyukban szenvedett volna 
kínhalált, esetleg elképzelhető lenne, hogy a zsidókat terheli a felelősség. 
De Jeruzsálemben, Pilátus palotájának közelében, ez egyszerűen ki van 
zárva. 

Jézust csak Pilátus parancsára feszíthették meg. 

És semmiképpen nem vallási okokból. Pilátustól aztán bárki nyugodtan 
káromolhatta Jahvét, egészen addig, amíg nem okozott felfordulást, és ez a 
felfordulás nem veszélyeztette Róma érdekeit. 

Egyébként ez az evangéliumokból minden csűrés-csavarás ellenére 
világosan kiderül. 


Hallgassuk János evangélistát (18): A csapat és parancsnoka, valamint a 
zsidó szolgák elfogták Jézust és megkötözték. (Jn 18,12) 

Először Annáshoz vitték, Kaifás apósához. Abban az esztendőben Kaifás 
volt a főpap, [...] Jn 18,13) 

Ekkor Annás megkötözve elküldte Kaifás főpaphoz. (Jn 18,24) 

Ezért Pilátus jött ki hozzájuk, és megkérdezte tőlük: ,, Mivel vádoljátok ezt 
az embert? (Jn 18,29) , Ha nem volna gonosztevő — felelték —, nem hoztuk 
volna eléd." (Jn 18,30) 

Pilátus szabadkozott: ,, Vigyétek vissza és ítélkezzetek fölötte saját 
törvényetek szerint!" De a zsidók nem tágítottak: ,, Nekünk senkit sem 


szabad megölnünk." (Jn 18,31) 

Hát ez bizony nem túl logikus. Annyit kell megjegyeznünk belőle, hogy 
Jézust egy csapat és egy ezredes tartóztatta le, zsidó templomszolgák 
vezetésével. Nyilván Júdásról van szó. 

Jézus tehát a rómaiak kezébe kerül, akik Annáshoz vezetik, a főpap 
apósához, aztán a főpaphoz. Hogy miért? Azért, hogy azonosítsák. 

A tárgyalóteremben Pilátus megkérdezte, miért hozták elé Krisztust. Így 
feleltek neki: , Ha nem volna gonosztevő, nem hoztuk volna eléd." 

Pilátus nem akar tárgyalást — mint a funkcionáriusok általában, nem szereti 
a bonyodalmakat. , Öljétek meg ti magatok." 

Mire a zsidók azt felelik: , Nekünk senkit sem szabad megölnünk." 

Pilátus ekkor keresztre feszítteti Jézust. De nem mint prófétát, nem mint 
istenkáromlót, hanem mint gonosztevőt. 

Hogy mi a bűne? Ezt a szokásnak megfelelően feljegyzik a halálraítélt feje 
fölé a keresztre. ,, Pilátus feliratot is készíttetett, és a keresztfára erősítette. 
Ez volt a felirat: , A názáreti Jézus, a zsidók királya!" (János 19,19). 
Latinul és görögül volt írva. 

Itt tehát a lex Iulia crimen majestatist alkalmazták, azt a törvényt, amely a 
főbenjáró bűnösök, a római nép és a közrend elleni merényletek elkövetői 
felett ítélkezik. E törvény bűnösnek mondja ki azt, aki fegyveres 
összeesküvést szervez a Köztársaság megdöntésére, vagy lázadást szít. 

A tanítványok nem voltak fegyvertelenek. Ne feledjük, hogy Péter az 
Olajfák hegyén kardot rántott a római katonák érkezésekor. 

Róma elleni lázadás? Nyilván. Jézus genealógiáját ismerjük. Józsefen 
keresztül — és talán anyján keresztül is — Dávid leszármazottja. Dávid 
trónjának örököse. És egyáltalán nem titkolja, hogy igényt tart erre a trónra. 

Ez a szentírásban egyre-másra visszatér. 

Gábriel így szól Máriához: ,, Gyermeket fogansz, fiút szülsz, és Jézusnak 
fogod elnevezni. Nagy lesz ő és a Magasságbeli Fiának fogják hívni. Az Úr 
Isten neki adja atyjának, Dávidnak trónját, és uralkodni fog Jákob házán 
örökké, s országának nem lesz vége." (Lukács 1,31—33) 

A napkeleti bölcsek úgy üdvözlik, mint a zsidók királyát. Amikor Pilátus 
megkérdi tőle: , Je vagy a zsidók királya?" , Magad mondod." — felelte 
Jézus. (Máté 27,11) 

A választ persze többféleképpen lehet értelmezni. Jelentheti azt is: ,,Te 
mondtad, nem én." De mindenképpen igenlő válaszról van szó. 


És egy olyan zsidó királyról, aki nem csak szavakkal követeli a trónt. 
Hallgassuk csak, mit mond a tanítványainak: ,, Ellenségeimet pedig, akik 
nem akarták, hogy királyuk legyen, vezessétek ide, és öljétek meg a szemem 
láttára." (Lukács 19,27) 

Dávid fia úgy beszél, akár egy polgárháborús katonai parancsnok: , Aki 
nincs velem, az ellenem van..." (Lukács 11,23) 

, Ne gondoljátok, hogy békét jöttem hozni a földre. Nem békét jöttem 
hozni, hanem kardot." (Máté 10,34) 

Megátkozza a vidékeket, ahol rosszul fogadták: ,,— Jaj neked, Korozain! 
Jaj neked, Betszaida!" (Máté 11,21) ígéreteket is tesz: , Akkor Péter vette át 
a szót: xsNézd, mi mindenünket elhagytuk, és követtünk téged. Mi lesz hát a 
jutalmunk?x Jézus így válaszolt: xBizony mondom nektek, ti, akik 
követtetek, a megújuláskor, amikor az Emberfia dicsőséges trónjára ül, ti is 
ott ültök majd vele tizenkét trónon és ítélkezni fogtok Izrael tizenkét törzse 
fölött.x? (Máté 19,27—28) 

Lukács evangéliuma (23,2) szerint az összeverődött nép Pilátus előtt így 
vádolta meg Jézust: ,, Ott vádolni kezdték: Azt tapasztaltuk — mondták —, 
hogy fellázítja népünket. Megtiltja, hogy adót fizessünk a császárnak. Azt 
állítja magáról, hogy ő a Messiás-király."? (, Krisztus?" a héber vfelkentc 
görög megfelelője. Az Úrnak áldozott elsőszülöttek valamennyien felkentek 
voltak.) 

Meglepő-e vajon, ha a templomosok, akik felkutatták Salamon 
templomának föld alatti járatait — ugyanerre épült Kr. előtt 500 körül az a 
templom is, amelyet Titus romboltatott le Kr. után 70-ben —, meglepő-e 
tehát, ha ott olyan dokumentumokra bukkantak, amelyekből feltárult 
számukra a Jézus Krisztus alakját övező titok? 

Olyasfajta lázadó lehetett, mint Josephus Flavius, csakhogy ő nem állt át a 
rómaiakhoz? 


A templomosok ennek ellenére keresztények maradtak. A jegyzőkönyvek 
figyelmes olvasásából kiderül, hogy csak azt kellett megtagadniuk, aki a 
kereszten látható — azt, akit Pilátus megfeszíttetett. 

Van még valami más is? 

Nos, ez teljesen egyértelmű. 

Az evangéliumban megszólal a gyűlölet hangja, de nem csak a gyűlölet 
hangja szólal meg. A szereteté is. Az igazán keresztényi szó, a bölcsesség, a 


beavatottak szava. 

A kettő néha alig-alig egyeztethető össze, bármennyire igyekszünk is hol 
szó szerint, hol meg allegorikusan értelmezni az egyes részeket. . . 

Hogy is lehetne összeegyeztetni az alábbi két kijelentést: ,, Ha kezed vagy 
lábad botrányt okoz, vágd le és dobd el" és , nehogy a konkolyt gyomlálva 
vele együtt a búzát is kitépjétek". (Máté 18,8; 13,29) 

Mondhatott ilyet a harcias lázadó? , Ha tudnátok, mit jelent: 
Irgalmasságot akarok, nem pedig áldozatot, nem ítélnétek el az 
ártatlanokat." (Máté 12,7) Ő, aki azt kívánta, hogy ellenségeit a szeme 
láttára öljék meg? S hogyan lehet összeegyeztetni a következőket: ,, Azért 
jöttem, hogy szembeállítsam az embert apjával, a lányt anyjával..." (Máté 
10,35); , Tiszteld apádat és anyádat [...]!" (Efezusiaknak írt levél 6,2) 

Két szöveg keveredett volna össze? 

És két ember? 

Egyszerűen nem történhetett másképp. 

És ott van János esete. János evangélistáé. 

Ha az elbeszélt események között nem volna annyi párhuzam, ki hinné el, 
hogy Máté, Márk és Lukács ugyanarról az emberről beszél, mint János? 

Máténál, Márknál és Lukácsnál Krisztus a mózesi törvényt alkalmazza 
anélkül, hogy akár jottányit is változtatna rajta. Jánosnál megbocsát a 
házasságtörő asszonynak, ami ellentmond a mózesi törvénynek. 

János evangéliumában egyetlen utalás sincs Jézus  genealógiájára. 
Genealógiája — János szerint — az Ige. S az Ige testté lett. Józsefnek semmi 
keresnivalója a történetben. Van egy lázadó, és van egy mester. A Róma- 
ellenes politika érdekében a mester szavait a lázadó szájába adták. 

Néha meglehetősen ügyetlenül. 

A mester pedig mester, az Ige fia, az Ige, aki testté lett; és akit egy szűz 
hozott világra (bármiféle férfi segítsége nélkül), egy szűz, aki talán Dávid 
leszármazottja. 


A lázadó kiléte könnyen felfedhető. Alighanem József nagyobbik fiáról 
van szó, aki apja után Dávid trónjának örököse. Hogy örökségét 
visszaszerezze, lázadást szít, a rómaiak pedig keresztre feszítik. Neve 
valószínűleg Barabbás (Bar Abbas, vaz atya fiac) volt. 

S a mester? Róla semmit nem tudunk. Lehet, hogy az esszénusok 
, igazságos mesterével" azonos; azzal, aki , olyan nagy volt, hogy nevét nem 


lehetett kiejteni". 

Őt is keresztre feszítették volna? Lehet, bár nem valószínű, hogy két 
keresztre feszített is szerepelne a történetben. A holt-tengeri tekercsekből 
mindössze annyit tudunk, hogy a zsidók megkínozták az igazságos mestert. 
, Nem kímélték a testét." Alakja, amelyben az isteni lényeg öltött formát, 
mindenképpen a , kereszthez kötődik", mert ez az anyag hagyományos 
jelképe. 

A Korán Jézust prófétának tekinti, de tagadja, hogy keresztre feszítették 
volna (4. Szúra, 156—158): , [a zsidók] azt mondták: Megöltük Jézust, a 
Messiást, Mária fiát, Allah küldöttétx — holott [valójában] nem ölték meg őt 
és nem feszítették keresztre, hanem [valaki más] tétetett nekik [Jézushoz] 
hasonlóvá lés azt ölték megl]... Bizonyosan nem ölték meg őt, ellenkezőleg, 

Allah magához emelte őt." 


Mindez csak feltevés, és nem is lehet más, azt azonban megmagyarázhatja, 
miért tisztelték annyira a templomosok, Jézus urunkat, a Szent Krisztust, az 
Örök és Mindenható Atyát, a bölcs teremtőt, jószándékú adományozót és 

hőn szeretett barátot, kegyes és alázatos megváltót"; és miért tanúsítottak 
oly mélységes megvetést Pilátus megfeszítettje iránt. 

Ettől még minden bizonnyal kiváló katolikusnak érezhették magukat. A 
kérdés végső soron nem érinti a vallás lényegét. 

Nyilvánvaló persze, hogy e történelmi titok elterjesztése — főleg előzetes 
magyarázat nélkül — alapos zavart kelthetett volna a fejekben. 

Valószínűleg ugyanaz történhetett, mint az állítólagos , szemérmetlen 
csókok?" esetében: egy titok, amelyet eredetileg csak a beavatottak szűk 
köre ismerhetett, a rend egészében elterjedve elveszítette eredeti jelentését, 
és végül már-már hittagadássá fajult. 

A per során egy templomos elmesélte, hogy amikor Ormeteau-ban idős 
mesterétől megkérdezte, miért kell megtagadniuk Krisztust, a megkérdezett 
így felelt: , Menj már... Az ember azt se tudja, hol fogjon bele... Egy 
prófétáról van szó... Túlságosan hosszú lenne elmesélni..." Tehát nem 
Isten fiáról van szó. 


Az inkvizítorok a templomosokat rögtön a katharokkal állították 
párhuzamba, akik azért undorodtak a kereszttől, mert abban a kínhalál 


anyagi eszközét látták. 

Azok után, hogy a rendet egy ismert, lajstromba vett és már elítélt eretnek- 
mozgalommal hozták kapcsolatba, a pápai döntés nem lehetett kétséges. 

Ezért mindenáron azt akarták kihúzni a templomosokból, hogy papjaik a 
misén nem mondták el a kenyér és a bor megszentelésére vonatkozó 
szöveget. 

Erről már a katharok kihallgatásakor készített jegyzőkönyvekben is szó 
esett. 

A tanúk azonban olyan egyöntetűen állították, hogy a misék minden 
szempontból a kánonnak megfelelően folytak, hogy ez az út nem volt 
járható. 

Azóta viszont a templomos rendnek szentelt sok-sok írás némelyikében a 
szerzők a katharokhoz hasonlítják a templomosokat, és eretnekséggel 
vádolják őket. 

Ez éppolyan elsietett, felszínes megállapítás, mint amikor az egész 
délfrancia civilizációt a kathar eretnekmozgalomhoz kötik. 

Az albigensek manicheizmusáról nem sokat tudunk, de alighanem 
túlértékeljük, ha azt állítjuk, hogy az egész délfrancia civilizáció erre épül. 

Tudomásunk szerint mindenesetre szigorúan dualista rendszerről van szó, 
amely anyag és szellem feltétlen különválasztására épül; ez pedig 
homlokegyenest ellentétes a templomosok Szent Bernátra visszavezethető 
felfogásával, amely szerint a szellem is testszerű. 

Igaz, a templomosok nem voltak hajlandók részt venni az albigensek ellen 
folytatott , keresztes hadjáratban", de ugyanígy távol maradt Jeruzsálemi 
(Istenes) Szent János Lovagrendje is, őket mégsem vádolta soha senki 
összeesküvéssel. 

Mindkét rend világosan láthatta, miféle , kegyességi" gondolat vezérelte a 
keresztes hadjáratot, amely a seregek számára elsődlegesen gyilkolást és 
rablást jelentett. 

A németek pedig, amikor úgy zarándokolnak Montségurba, mint 
valamiféle ősgermán kegyhelyre, elfelejtik, hogy az albigensek elleni 
keresztes hadjáratban részt vevő szászok milyen mohón vetették rá magukat 
a gazdag és napfényes occitániai koncra. 

A templomosoknak nem lehetett közük ehhez a háborúhoz. 


A rendet egyébként nem is gyanúsította senki; a toulouse-i gróf számára 


készült első charta" arra kötelezte a grófot, hogy eressze szélnek portyázó 
katonáit, akik inkább hasonlítottak banditákra, mint harcosokra; hagyjon fel 
a zsidók, eretnekek és uzsorások védelmével;  zarándokoljon el 
Jeruzsálembe, és világi személyként lépjen be valamelyik rendbe, vagy a 
templomosok, vagy az ispotályosok közé. 

Később, amikor Pamiers-ban összeült a bíróság, és két chartában 
határoztak Albi tartomány sorsáról — az okleveleket lezáró tizenegy pecsét 
között ott volt Simon de Montfort-é is —, a bizottság tizenkét tagja között 
négy egyházi ember volt: két püspök, egy templomos és egy ispotályos. 
Ezek az oklevelek ma is fellelhetők a Nemzeti Levéltárban, és ki is adták 
őket az Histoire du Languedoc (Languedoc története) nyolcadik kötetében. 

E charták a feudális törvényeknek megfelelően határoztak a kivethető 
adóterhek, vámok stb. mértékéről, és kimondták, hogy elfojtották az 
eretnekmozgalmat. 

Az uzsora, a túlságosan magas vámok és a garázdálkodó katonák ellen 
hozott intézkedések (amelyeket egyébként nem a katharok, hanem a 
toulouse-i grófnak és alattvalóinak túlkapásai tettek szükségessé) 
összhangban álltak a templomosok általános törekvéseivel. 

Ami pedig a manicheus eretnekséget illeti, a mozgalom nem korlátozódott 
Albi területére, Champagne-ban legalább ennyire elterjedt volt. 

Ugyanakkor az is biztos, hogy a templomosok és az ispotályosok nem 
kérdezősködtek, ha valaki menedéket keresett náluk, és így sok kathar az ő 
szerzetesházaikban húzta meg magát. 

Ismerjük például a kathar Sancho Espada esetét, aki a montferrand-i várat 
védte a , keresztesek" ellen, és az ostrom során sikerült elmenekülnie — az 
ispotályosoknál talált menedékre, és a toulouse-i szerzetesház perjele lett. 

Hasonló esetek a templomos rendben is előfordultak. 

Elképzelhető, hogy az albigensek megpróbáltak kisebb központokat 
kiépíteni, ami a déli partvidék néhány szerzetesházában talán sikerült is. 

Feltehetően ez áll annak a levélnek a hátterében, amelyet IV. Kelemen 
pápa intézett a templomosok nagyvizitátorához: , Figyelmeztetem a 
templomosokat, ne várják meg, amíg elfogy a türelmem, mert akkor az 
egyház kénytelen lesz alaposabban utánajárni bizonyos káros 


jelenségeknek, amelyek iránt ez idáig túlságosan is elnézők voltunk, és 
akkor már nem lesz bocsánat." 

Lehet, hogy már ekkor is Krisztus megtagadásáról volt szó, de azt sem 
lehet kizárni, hogy a pápa bizonyos kathar szokások elterjedéséről szerzett 
tudomást. Ám ha ilyesmire fény derült, a tett elkövetője nem maradhatott 
tovább semelyik kolostorban. 

Nem véletlen, hogy Albi vidékén a legelső feljelentők kivétel nélkül a 
rendből kizárt templomosok voltak. 


20. A Baphomet és az alkímia 


Az új tagokat titkos gyűléseken vették fel, amelyek — a jegyzőkönyvek 
tanúsága szerint — általában a baylie-kben zajlottak. 

A titoktartás azonban mégsem volt annyira tökéletes, hogy ne 
szivároghattak volna ki bizonyos információk. Erre alapozták a vizsgálat 
vezetői a kérdőívet, amely — mint láthattuk — elsődlegesen a gyűlések 
rituáléjára vonatkozott. 

A vidéki szerzetesházakban azonban másféle gyűléseket is tartottak, 
amelyeken már csak néhány lovag vehetett részt. Ezek valószínűleg 
szerzetes lovagok voltak, akik szigorú titoktartást fogadtak. 

A tárgyalás folyamán sokan beszéltek ezekről a gyűlésekről, amelyeket 
általában a szerzetesház kápolnájában tartottak, de a vádlottak szinte kivétel 
nélkül azt mondták, hogy ők maguk ilyenkor nem léphettek be az épületbe. 

A gyűlések ideje alatt a szerzetesház kapuit bezárták. A kápolna bejárata 
előtt, sőt néha még a tetőn is őrök álltak. 

Ha néha előfordult, hogy ilyenkor — a tartomány legkülönbözőbb 
pontjairól összesereglett lovagok előtt — egy idegen prédikátor tartott 
szentbeszédet, a prédikáció végeztével el kellett hagynia a kápolnát, és a 
lovagok maguk között maradtak. 

A rendelkezésünkre álló jegyzőkönyvek semmit sem árultak el a 
kápolnabeli gyűlésekről, a vádlottak ugyanis vagy megtagadták a választ, 
vagy kijelentették, hogy nem vehettek részt e gyűléseken. 

Egyedül néhány olyan szolgáló baráttól sikerült információt szerezni, akik 
maguk sem sokat láthattak abból, ami történt, s akikben egyébként maradt 
is némi keserűség, amiért kizárták őket. 

Egyikük szerint a lovagok bálványt imádtak. A másik azt állította, hogy 
fekete macska sétált fel-alá közöttük. Ami önmagában igazán nem meglepő, 
hiszen a szerzetesházban nyilván tartottak macskát az egerek miatt. 

Ami az állítólagos bálványt illeti, gyakran lehetett látni, és nem is tartották 
különösebben nagy titokban. Általában egy nagy faliszekrényben volt a 


helye. A tanúk leírásából az derül ki, hogy különböző vidékeken más-más 
formája volt. 

A legtöbben egy szakállas férfit ábrázoló mellszoborról beszéltek. 
Állításuk szerint fából vagy fémből készült, szeme csillogott, és néha két 
vagy akár három arca is volt. 

Nyilván arról a bálványról van szó, amelyet kötéllel körültekernek, vagy 
megérintenek. 

Ezeket a figurákat nem rejtegetik szigorúan, de csak ritkán állítják ki úgy, 
hogy mindenki láthassa. 

A kihallgatás során a rend elöljárói is beszéltek erről a bálványról, ők 
azonban meglehetősen furcsa leírásokat adtak róla. Hugues de Payraud, a 
templomosok második embere szerint a Montpellier-ben őrzött bálványnak 
négy lába van: kettő elöl, kettő hátul. 

A vallatók kérdéseikkel újra és újra visszatértek e különös szoborfejekre. 
Szemmel láthatóan azt szerették volna elérni, hogy a templomosokat 
, bizonyítékok alapján" lehessen bálványimádással vádolni. Még a 
bálványok köré tekert köteleknek is különös jelentőséget tulajdonítottak, 
mintha nem lett volna teljesen világos, hogy a szerzetesek hagyományos 
köteléről van szó. Ez a kötél szinte minden rendben megtalálható, és 
némileg összefüggésben áll a szüzességi fogadalommal. A csomók 
számától függően olyan sajátosságai vannak, amelyekre itt most nem 
tudunk kitérni. 

Az inkvizítorok hiába kutatták át az összes szerzetesházat a pincétől a 
padlásig, nem sikerült a bálványok nyomára bukkanniuk. Semmit sem 
találtak. Éppúgy eltűntek a bálványok, akár a szentelt edények vagy a 
kincstár. 

A párizsi templomosházban viszont találtak egy  ereklyetartóra 
emlékeztető fejet, és benne két emberi koponyából származó csontocskát. A 
fejen a következő felirat állt: Caput LVIII. Senki sem tudta megfejteni. 

Furcsa, miért nem akadt egyetlen templomos sem, aki azt mondta volna, 
hogy a kérdéses fejek nem bálványok voltak, hanem ereklyetartók, hiszen a 
rendnek voltak ereklyéi (ezeknek is nyomuk veszett), tehát ereklyetartói is. 
Közülük némelyik pedig — a korabeli divatnak megfelelően — akár 
emberformájú is lehetett, mint például ez a Caput LVIII feliratot viselő 
fej... 


A templomosok - legalábbis a rend elöljárói — néha kitértek a kérdések 
elől, vagy homályos választ adtak, de nem hazudtak. 

A nyomozók, akik nem értették, miről van szó, különösebben nem is 
firtatták a kérdést. Az ördöngösségnek már a gyanúja is elég volt ahhoz, 
hogy a rendet el lehessen ítélni. 

Gaucerant testvér, a Mont Pezat katonája, nevet is adott a bálványnak. 

Vallomásából nagyjából ez derül ki: Egy szakállas férfifejről van szó, in 
figuram baffometi, vagyis amely , baphomet" formájú, s állítólag egyedül ő 
mentheti meg az embereket, senki más. 

Vajon honnan ered ez a szó, és mi a jelentése? 

Elképzelhető, hogy egyszerűen népnyelvi torzításról van szó: Languedoc 
vidékén így ejtették a , Mahomet" (Mohamed) szót. Errefelé egyébként a 
mecseteket , baphomerie"7-nek hívták. 

A középkorban ráadásul ismerték azokat a Mohamed-fejnek nevezett 
bűvös varázsfigurákat, amelyeket a néphiedelem szerint maga az ördög 
mozgatott, ezek kizárólag az egyszerű nép ijesztgetésére szolgáló 
, automaták" voltak. 

A tudós II. Szilveszter pápa állítólag Hispániából hozatott egy ilyen fejet. 
A szerkezet a hozzá intézett kérdésekre igennel és nemmel válaszolt. Ha 
pedig saját magáról kérdezték, akkor állítólag elmondta, hogy a kettes 
számrendszeren alapszik, vagyis olyasfajta bináris elmélet alkalmazásáról 
lenne szó, mint a mai elektronikus központok esetében. (A történet nem 
bizonyítható.) 

Nagy Albertnek is volt egy hasonló automatája. 

Az arab alkímiai és mágikus írások is beszélnek egy úgynevezett 
Aranyfejről, de sohasem derül ki pontosan, valójában mi ez. Al-Gharbinak, 
a híres kairói boszorkánynak is volt egy ilyen , feje", amely időnként 
jóslatokat mondott, máskor meg szellem szállta meg, és titkos kincsek 
hollétét árulta el. 

A templomosoknál egészen biztosan voltak efféle fejek, főleg a vidéki 
szerzetesházakban. 

Az is valószínű, hogy a ,baphomet?" szó fennmaradt a templomosok 
körében, mégpedig nemcsak a déli nyelvjárásokban, hanem másutt is. Az 
elnevezés tehát nem a per során született, hiszen az itt készült 
jegyzőkönyvek nem kerültek nyilvánosságra. 


A déli nyelvjárást beszélő nép számára tehát a baphomet jelenthetett 
ugyan Mohamedet, de a templomosoknak aligha. 

A párizsi templomos negyedben, a Saint-Méry-templom kapuján egy 
szakállas, szárnyas, szarvas kis ördög látható; félig állat, félig asszony 
(állati karmokkal, női mellel). A hagyomány ezt , Baphomet"-nak, 
pontosabban ,, Templomos Baphomet"-nak nevezi. 

Egy hasonló szakállas, szarvas, szárnyas hermafrodita ördögöcske látható 
a provins-i Saint-Croix-templom kapuján is; a templomkapuval szemben 
pedig valaha a templomosok egyik szerzetesháza állt. 

Ez a két ördögfej a templomos rend felszámolása utáni időkből való; az 
Auxerre melletti Saint-Bris-le- Vineux-ben, a mezőváros közepén viszont áll 
egy ház, amely valaha templomos tulajdonban volt, és a La Saulce-sur- 
Yonne-i körzethez tartozott. 

Az épületben ma a posta kapott helyet, és a homlokzatot teljesen 
átalakították, de megmaradt rajta egy faragott timpanon, amely régen 
valamelyik ablakhoz tartozhatott. A meglehetősen elnagyoltan kidolgozott 
faragás egy bölcsőt és valamilyen állatot — talán ökröt — ábrázol, három 
szárnyas angyallal. 

Van rajta egy olyan szakállas-szárnyas figura, amely egyértelműen rokon a 
Saint-Méry- és a Saint-Croix-templom , baphomet"-figuráival. 

A szája nyitva van, mintha beszélne, vagy kiáltana, szarvai pedig úgy 
nyúlnak ki oldalt a fejéből, mint egy félhold két szára. 

Ez a Saint-Bris-le-Vineux-i figura pedig a templomosok korából 
származik. 

Valószínű, hogy ez a három figura ugyanabból a hagyományból nőtt ki: 
vagy az történt, hogy egy templomos hagyomány a rend feloszlatása után is 
fennmaradt, vagy egy idegen hagyomány  gyökeresedett meg a 
templomosok körében. 

Nem bizonyítható, hogy a tanúk említette bálvány azonos ezzel a Saint- 
Bris-le- Vineux-beli figurával, a hasonlóság azonban kétségtelen. Ezt 
bizonyítja a champagne-i Raoul de Gizy testvér vallomása is, aki így 
jellemzi: , Rettenetes. Mintha valami démont vagy ördögöt mintázna." A 
fejéből kétoldalt kiálló álszarvak láttán tényleg ez jut az ember eszébe. 

Ha valaki csak egy kicsit is ismeri az alkímiát és annak szimbólumait, 
rögtön észreveszi, hogy a Saint-Méry-templom , baphomet"-ja alkímiai 
szimbólumok valóságos sűrítménye. 


Elképzelhető, hogy a templomosok , baphomet"-jait is különböző 
szimbólumegyüttesek alkotják, és akkor az állítólagos bálványimádás 
voltaképpen nem más, mint egyfajta kollektív meditáció e szimbólumok 
értelméről. 

A , baphomet" szónak tehát volna valamiféle ezoterikus jelentése? 

Hammer-Piergstall szerint a Baphé keresztelést, felszentelést, a Météos 
pedig beavatást jelent. Tűzkeresztségről van tehát szó, amely talán 
gnosztikus eredetű, a templomosok legnagyobb ünnepe pedig éppen 
pünkösd napjára esett, vagyis arra a napra, amikor a Szentlélek lángnyelvek 
formájában jelent meg az apostolok előtt. 

De mit ábrázolhat maga a fej? 

John Charpentier szerint a  Bap(tiste-Ma)homet szókapcsolat nyolc 
betűjének összevonásáról van szó, a név pedig Keresztelő Szent Jánosra 
utal; ez azért nem meggyőző, mert a szentet nem szoktuk egyszerűen 
, Keresztelő"-ként vagy , baptista"-ként emlegetni. 

Emilé Ollivier szerint a szó Baffóra, vagyis arra a ciprusi kikötőre utal, 


ahol valaha Astarta" (Asztarté) híres temploma állt. Ez teljesen alaptalan 
feltevés. 

Gérard de Sede már közelebb jár az igazsághoz, amikor azt mondja, hogy 
a Baphomet mögött a Bapheus mété kifejezést kell keresnünk, amelynek 


jelentése , a hold kelmefestője"." 

Ez esetben a Baffometi, amely az in figuram baffometi kifejezésben 
jelzőként szerepel, a következőképpen fordítható: a hold kelmefestőinek 
mintájára; úgy, mint a hold kelmefestői. 

Ez alkímiai értelemben azokra vonatkozik, akik az ezüstöt arannyá tudják 
változtatni, vagyis azokról a beavatottakról van szó, akik eljutottak a nagy 
mű megvalósításához. 

A , Baphomet" tehát alkímiai rejtély. Nem a templomosok belső titkát, 
hanem az alkímia rejtelmes nyelvét kell hozzá megfejtenünk. Így már 
érthető, hogy nemcsak a templomosoknál, hanem másutt is találkozhatunk 
vele. 

S ha kell, íme, itt a bizonyíték, hogy a rendben volt egy alkimistákból álló 
titkos testület. 

Ezt egyébként maga a vádirat is alátámasztja. A bálvánnyal kapcsolatban 
így fogalmaz: , miatta virágoznak a fák, csírázik a földben a mag..." Ez a 


vegetációra gyakorolt hatás pedig tipikusan azon (tényleges vagy 


allegorikus értelmű) tulajdonságok egyike, amelyeket az athanorból "" 
kikerülő készítményeknek tulajdonítanak. 
A vizsgálat tudatlan vezetői azonban összetévesztik a képletet a 
készítménnyel, holott maga a Baphomet megfejtésre váró képletet jelent. 
Abban az értelemben, ahogy Szent Pál mondta a törvényről, hogy ,, a 
jövendő javak árnyéka" (Zsidóknak írt levél 10,1). 


Így már érthető, miért mondhatták a novíciusoknak, hogy minden hatalom 
e , fej"-ből származik. 

De miért ez a visszataszítóan csúnya külső? Erre is egy alkímiai allegória 
lehet a magyarázat; a beavatottak szerint ugyanis a legfőbb szépet magában 
foglaló nagy mű közönséges, csúnya, pikkelyes, bűzlő , alapanyagból" 
készül. 

,,. .. Mint Hamupipőke a tündér érkezése előtt, mint a királykisasszony, 
mielőtt levetette volna szamárbőrét. Mint a tövisbokor... a rózsa körül..." 
így már teljesen világos, hogy az inkvizítorok miért nem tudhattak meg 
senkitől semmit e , bálványokról". A tájékozatlanok semmit nem tudtak 
mondani róla — a beavatottak pedig tudatlannak tettették magukat. 


A templomos rendben tehát volt egy alkimistákból álló testület. Vajon 
aranyat gyártottak, s ez volt hatalmuk és gazdagságuk titka? 

Nem hiszem, hogy az alkímia legfőbb célja az aranygyártás volna, de 
kétségkívül el lehet jutni a tudás olyan fokára, ahol ez egyáltalán nem 
megvalósíthatatlan. 

Természetesen volt, aki úgy vélte, hogy a templomosok képesek voltak 
aranyat előállítani. Még azt is pontosan megjelölték, hol folyt e 
tevékenység: Luz-la-Croix-Haute-ban, Luz-Saint-Sauveur-ben és a híres 
,tour d" Arginies?-ban, a Saóne párján, ahol a szóbeszéd szerint az 
alkimisták még ma is összegyűlnek éjjelente, ha kedvező a csillagok állása. 

Kissé prózaian ezt úgy mondanánk, hogy a tudás néha , aranyat ér", vagyis 
a hatalom és a gazdagság e tudásból származik. 

Az alkímia, amely lényegében vallásos tudomány, nem néhány uncia fém 
megszerzésére törekszik, ennél sokkal magasabb eszményt tűz maga elé. Az 
arany előállításának azonban elméletileg nincs akadálya. 


A modern tudomány néhány évvel ezelőtt — olyan dogmákból kiindulva, 
amelyek körülbelül annyira bizonyíthatók, mint a pápa tévedhetetlensége — 
kijelentette, hogy aranyat nem lehet előállítani. 

Amikor az atomkutatóknak a nukleáris robbantások során mégis sikerült 
aranyat előállítaniuk (igaz, rendkívül parányi mennyiségben), már nem 
voltak annyira biztosak a dolgukban. A tudomány ekkor kiszámította, 
mennyi energiára lenne szükség az arany előállításához. Hatalmas 
mennyiséget kaptak eredményül — az eljárás nem volna nyereséges. 

Tehát nem tudunk aranyat előállítani. Nem vagyunk képesek átalakítani a 
fémeket, ha nincs a birtokunkban a régiek valamely ismeretlen 
energiaforrása. S ezzel minden meg van oldva. 

Minden meg lenne oldva, ha nem tudnánk, hogy a természet — a 
számításoknak fittyet hányva — folytonosan átalakítja az egynemű testeket, 
néha egészen kevés energiával. 

S ezt teszi maga az ember is anélkül, hogy tudna róla. . . 

A történet mulatságos és egyértelműen bizonyítható. 

Az átlagember szervezetének bizonyos mennyiségű káliumra van szüksége 
az élet fenntartásához. Amikor az olajkutak felállítására mérnököket és 
munkásokat küldtek a Szaharába, előre tudták, milyen veszélyt jelent ott a 
káliumhiány, és megtették a szükséges óvintézkedéseket. Az orvosokban 
viszont felmerült a kérdés, hogy a Szahara népei, a sivatagi nomádok 
hogyan gondoskodnak a szükséges káliummennyiségről. 

Meg is kérdezték tőlük. Amazok nemigen értették a kérdést, de azt 
felelték, hogy sót, vagyis nátrium-kloridot esznek. Ezek után a kutatók a 
nomád lakosság körében megfigyeléseket végeztek, néhány állatot pedig 
kísérleti étrendre fogtak. 

Sem az emberek, sem az állatok táplálékában nem volt egyetlen gramm 
kálium sem, verítékükben és vizeletükben mégis kimutatható volt ez az 
elem. 

A tények előtt meg kell hajolnunk. Az emberi és állati szervezetben 
egyaránt valamiféle átalakulás ment végbe. 

Vagyis a fizikusok állításai között valahol megbújik egy tudatlanságból 
eredő tévedés. 

Az , ember-állat" — különösen a diplomás fajtából való — alázat híján 
gyakran vétkezik. 


Salamon dúskált az aranyban. Nyilvánvalóan voltak aranybányái. De hol? 
Ridder Haggard kész regényt írt Salamon király dél-afrikai aranybányáiról. 

De hát milyen hajókkal vitette el Salamon ezt az aranyat? Éppúgy nem 
volt flottája, mint apjának, Dávidnak vagy fiának, Roboámnak. 

Igaz, a föníciaiak (és talán a krétaiak is) a tengeren át hoztak aranyat. Azt 
is tudjuk, honnan. Rio de Oróból, ahol valami ócska portékát adtak érte. 

De miért hoztak volna aranyat Salamonnak? Nem tartoztak a király 
fennhatósága alá, Izraelnek pedig aligha volt cserepénze. 

A legenda azt mondja, hogy Salamon maga állított elő aranyat, és — 

különös egybeesés — a legenda azt is mondja, hogy az Énekek éneke a 
beavatott Salamon király könyve. Salamon tehát beavatott, aki képes 
aranyat előállítani. 

Nem kellene elfelejtenünk, hogy a tudomány — egyébként viszonylag 
gyorsan változó — , dogmái" mindig késésben vannak, a bölcs pedig éppúgy 
át tudja alakítani az egyszerű testeket, ahogy a természet teszi ezt nap, mint 
nap. 


Salamon, a beavatott, az egyiptomiak minden bölcsességének ismerője, 
felépítteti a jeruzsálemi Templomot , az örökkévaló nevének legnagyobb 
dicsőségére". 

A templomosok, az alkimisták katedrálist építenek ,a Te nevednek 
legnagyobb dicsőségére, Uram". 

A fémek átalakulásánál ugyanis fontosabb számukra az az emberi 
átalakulás, amelyet a katedrális, e különös athanor képes előidézni. Ilyen 
athanor volt Salamon Iemploma is. 

E kérdést, amennyire tudtam, kifejtettem már Les Mysteéres de la 
cathédrale de Chartres (A chartres-i katedrális titkai) című könyvemben, és 
most nem is kívánok részletesebben kitérni rá: a lényeg az, hogy az alkímia 
és a szakrális építészet között rendkívül szoros a kapcsolat. 


Fulcanelli Le Mystére des cathédrales című könyvében" az alkimista 
domborművek figurái közül kiemelte annak a koronás királynak az alakját, 
amely Chartres-ban látható, egyik kabátszárnya alatt hosszú nyakú lombikot 
tartva. 

Santiago de Compostelában, a , Glória-kapun", Mateo alkotásán a glóriás 
Krisztust 24 zenész állja körül, és hangszere mellett szinte mindegyik ott 


fogja kezében a nevezetes hosszú nyakú lombikot, a nagy mű szimbólumát. 
A hagyomány szerint egyébként a nagyobb  Notre-Dame-ok 
mindegyikében kialakítottak egy rejtekhelyet, ahol a bölcsek kövének egy 
darabkáját helyezték el, a sikeresen megszületett mű jelképeként. 
Állítólag e rejtekhelyet jelzi csőrével a holló a párizsi Notre-Dame 
kapuján. 
A beavatottról azt mondják, hogy a tudás egy bizonyos fokára eljutva 
túllép az emberlét szűk határain, és az időnek nincs többé hatalma felette. 
Ez pedig igen különös következtetésekre késztet. 


21. Az időn túl 


Valamikor az 1930-as években PB.-V. Piobb, aki tiszteletreméltó 


odaadással vállalkozott — Nostradamus olvashatatlan centuriáinak " 
kibetűzésére, lebilincselő olvasmánya végeztével váratlan következtetésre 
jutott: Nostradamus a neki tulajdonított próféciáknak egyetlen sorát sem írta 
le. 

Nostradamus. egyáltalán nem tudhatta, miről szól a könyv, amelyen az 
aláírása szerepel. 

E könyvet, amelynek leghitelesebb és legteljesebb kiadása az 1668-as 
évszámot viseli, Nostradamus életében, azaz 1566 előtt nyomtatták. 

Röviden tehát, hiszen a kérdés bemutatásához le kellene másolnunk az 
egész könyvet, egy templomos iratról van szó, amely a rend hivatalos 
feloszlatása után íródott, és nem is annyira próféciákat tartalmaz, mintsem 
egyfajta üzenetet az időn túlra, utasításokat a jövő emberei számára. 

A könyv , profetikus?"? jellegét az adja, hogy nem egyszerűen előre látott 
eseményekről, hanem előre megtervezett és előkészített eseményekről szól, 
amelyek későbbi beteljesüléséhez nem férhet kétség. 

Egy előre eltervezett és gondosan előkészített esemény majdani 
bekövetkezését hírül adni nem jövendölést, hanem pusztán előrelátást 
jelent, és ha jól értem P.-V. Piobb néhol kissé homályos gondolatmenetét, a 
Nostradamus névjegyét viselő könyv nemcsak jóslatokat tartalmaz, hanem 
— mintegy kézikönyvként — utasításokat azok számára, akiknek a jövőben 
meg kell valósítaniuk a tervezett eseményeket. 

Egyfajta kézikönyvről van tehát szó. 

Az sem lehet véletlen, hogy a Michel de Nostradamus álnévre esett a 
választás, mintha már ezzel is jelezni akarták volna, hogy az ő írásaiban, és 
nem máshol kell keresni a titkos üzenetet, hiszen a templomos rend mindig 
is a Miasszonyunkra (Notre-Dame) hivatkozott, ,akinek tiszteletére 
teremtették vallásunkat". 


Nostradamus könyve — ebben a megközelítésben — számos igen-igen 
elgondolkodtató részletet rejt magában. 

A , Templom" sok helyen előkerül, a nevet azonban a szöveg szándékosan 
homályos nyelvezete, sejtető kifejezésmódja miatt még nem lehet 
egyértelműen a renddel azonosítani. Bizonyos versszakok azonban mintha a 
templomos rend történetének, s főleg bukásának néhány ismeretlen részletét 
beszélnék el. 


A kelta összeomlás előtt 
A Iemplomban ketten egyezkednek (V, 1) 


Néha mintha egy rejtett kincstár helyét is megjelölné; több ilyen utalás is 


van, Serge Hutin már jelezte őket." 

Az I. centuria 27. versszaka szerint a kincsek helyét egy Guien nevű tölgy 
jelzi. A , Guien" szó feltehetően a ,, Gui" (fagyöngy) szóval hozható 
összefüggésbe, tehát egy szent fáról van szó. 

Meg is fenyegeti azt, aki a tabut megtöri: 


Ki felnyitja a talált [sír] emléket, 
és nem fogja azt azonnal lezárni, 


73 
Baj jön őrá... (IX, 7) 


Megjelenik az újjászerveződés gondolata is, vagy talán egyfajta útmutatás 
a majdani újjászervezők számára: 


miután a Templom kincseit 
e félreeső, titkos helyen elrejtették, 
a Nyugat városlakói megnyitják a Templomot. . . (X, 81) 


Valószínű, hogy az alábbi sorok is a rend feloszlatása utáni időkre 
vonatkoznak: 


A Templom feketéi, a fekete erdőből 
fogadósok lesznek. . . (V, 1) 


A , Templom feketéi" alatt nem a fekete vagy barna köpenyt viselő 
katonákat kell érteni? . . . 


A , fekete erdő" talán a Fekete-erdőre utal, de jelenthet más helyet is, 
például a Marne vidékén, Sainte-Menehould körzetében, a Dammartin-sur- 
Yévre-i kantonban található Noirlieu (a , fekete hely") kommendatúráját. 

Mi lehet a fogadó? Valamilyen rejtek- vagy pihenőhely? 

Aztán ott van még az a szakasz is, amelyre Jean Monterey hívta fel a 

figyelmemet, aki kiváló könyvet írt Nostradamusról (a templomosokra 
vonatkozó összes utalást nem tudom itt felsorolni): 


mg . 


A kérődző állatok takarmánya alatt 
Herbipolis gyomra felé indultak 
az elrejtőzött katonák. . . (X, 13) 


A kérődző állatok takarmánya természetesen a széna — vagy a szalma. A 
kihallgatások során elhangzott, hogy november 12-én, tehát közvetlenül a 
templomosok letartóztatása előtt legalább egy szénásszekér hagyta el az éj 
rejtekében a párizsi Templomot, de nem tudni, hová tartott. A szekeret a 
jegyzőkönyv szerint ökrök húzták. 

A Herbipolis gyomra bizonyára egy olyan hely pincéjére utal, amelynek 
nevében szerepel a város és az ,, herbe" (fű) szó. Franciaországban több 
város és falu neve is magában foglalja az ,, herbe" tagot: ilyenek például 
Malesherbes, Malherbe, Herbeauvilliers stb. 

Lássuk be, hogy Nostradamus centuriái igencsak meghökkentők: ez a 
XVI. századi , próféta", aki eljövendő eseményekről tudósít, Amerikáról 
soha nem beszél, holott a kontinenst — a hivatalos álláspont szerint — 

születése előtt 12 esztendővel fedezték fel (Nostradamus férfikora már a 
konkvisztádorok fénykorának éveire esik). 

Tehát egyáltalán nem zárhatjuk ki, hogy a könyvet már Nostradamus 
születése előtt megírták. A szerkesztés módja azonban egyértelműen az ő 
korának jegyeit viseli magán. 

Ha viszont a könyvet Nostradamus korában állították össze, és a szerző 
mégsem Nostradamus, kellett, hogy legyen valaki, akinek az volt a 
küldetése, hogy —-  kisilabizálhatatlan próféciák köntösében - a 
templomosokról adjon hírt, olyanok számára, akik e homályos, kusza 
írásból képesek kihámozni a lényeget, megfejteni az üzenetet, és — nyilván 
— engedelmeskedni a parancsnak. . . 


Mindez azt sugallja, hogy a rend túlélte a máglyát, az ítéletet, az 
illegalitást. 

Valamiféle , közvetítés? állhat e mögött. Olyan közvetítés, amelynek 
folytonossága a mai napig sem szakadt meg. S ha ez így van, 
kérlelhetetlenül újra kellene értékelnünk a történelmi eseményeket. . . 


A templomosok valójában nem mindenütt végezték a börtönben, a 
máglyán vagy a kínpadon. 

Még Franciaországban sem sikerült a rend valamennyi tagját letartóztatni. 
A királyi csapatok sohasem tudták volna egyetlen nap alatt körülzárni az 
összes templomos rendházat. 

Plaisians, Szép Fülöp feltétlen híve, maga is bevallja: , Némelyek, akiket 
eretnekség vádjának gyanúja miatt letartóztattak, megszöktek a börtönből; 
mások -— bár beidézték őket — nem jelentek meg a bíróság előtt; megint 
mások, akiknek őrizetbe vételére maga a pápa adott parancsot, 
elmenekültek; ezekből aztán erdei zsiványok, útonállók, gyilkosok lettek, 
akik a legkülönbözőbb halálnemekkel fenyegetik az ügyben szerepet vállalt 


bírákat és tanácsosokat. .. azok közül pedig, akik a hispániai királyságokban 

laktak, sokan átálltak a szaracénokhoz. .. 


Helyi legendák (amelyekben mindig van némi igazság) templomos 


,, maguisard"?-okról " beszélnek, akik a bozótos vidékeken húzták meg 
magukat. 

, Besse-től nem messze, Cheix-ből (Puy-de-Dőme) kijövet találhatók a 
híres Jónás-barlangok, amelyek harminc-negyven méter magasságban, 
lépcsőzetesen emelkednek egymás fölé... Még ma is több, mint hatvan 
barlangot lehet látni. Meghatározhatatlan korú, emberkéz vájta barlangok 
ezek. Kőbe vésett, védőkorláttal ellátott ösvények, furcsa, épen maradt 
csigalépcsők vezetnek a barlangok belsejébe, ahol a belső teret válaszfalak, 
folyosók tagolják. Egyesek szerint ezt a valósággal ősi kelta városra 
emlékeztető együttest később a templomosok foglalták el és építették át, 

rendjük feloszlatása után pedig itt kerestek menedéket." 
Tudjuk, hogy Humbert Blanc-nak, az auvergne-i preceptornak sikerült 


Angliába menekülnie, ahol letartóztatták és kihallgatták." 


Lyon környékén is sokan rejtőzködtek (talán a kolostorokban); e bujkáló 
templomosok jelenléte egy időben komoly veszélyt jelentett. 

Hispániában voltak más, a templomos rend mintájára felállított szerzetesi 
lovagrendek (Calatrava, Alcantara stb.). A rend felszámolásakor a 
templomosoknak megengedték, hogy a szerzetesi lovagrendek 
valamelyikéhez csatlakozzanak. Tömegesen léptek be, főleg a ciszterci 
eredetű calatravai rendbe, mert ez állt legközelebb a templomos rendhez. 

Javaikat és feltehetően dokumentumaikat is magukkal vitték... 


Portugáliában a templomos rendet egyszerűen , Krisztus lovagjai" névre 
keresztelték át. A lovagok megtartották a fehér köpenyt és a templomos 
keresztet — ez került a világfelfedezők hajóinak vitorlájára is. 

Angliában a templomosokat letartóztatták, börtönbe vetették és 
kihallgatták. Természetesen minden vagyonuktól megfosztották őket. 

Egy szabadkőműves hagyomány szerint a Skóciába menekült lovagok 
szabadok maradhattak (Skócia akkoriban független királyság volt), és 
megvetették a szabadkőművesség alapját, megteremtették tehát azt a 
hagyományt, amely látszólag a semmiből nőtt ki. 

Német vidékeken nem lehetett sem letartóztatni, sem kihallgatni a 
templomosokat. Különféle területi zsinatokon felmentették őket. 

A priori tehát nem vethető el az elmélet, miszerint a templomos rend — 

titokban — mégis fennmaradt. Azok között, akik elmenekültek, vagy 
hazájukban szabadon maradhattak, bizonyára voltak olyan elöljárók is, a 
, titkos testület?" tagjai, akik nemcsak a rend politikájának és szervezeti 
felépítésének, hanem ezoterikus tanításának a titkát is ismerték. 

Elképzelhető tehát, hogy a rend e , bölcsei?" tanítványokat gyűjtöttek 
maguk köré, és átadták nekik azt, , aminek nem volt szabad kihunynia", és 
bizonyára olyan cselekvési eszközöket is adtak a kezükbe, amelyekről 
semmit sem tudunk. 


A templomos rend esetleges továbbéléséről már eddig is könyvtárnyi 
irodalmat írtak, és valószínűleg még sok ilyen munka születik. Nem 
véletlenül, hiszen nem könnyű szabadulni a gondolattól, hogy létezhet egy 
titkos , testület", amely azóta is befolyásolja a történelmi eseményeket. 

Ez aztán a lehető legszertelenebb elképzelések megvalósításához vezetett. 


Nemegyszer kifejezetten mulatságos torzszülöttek jöttek létre; az egyik 
ilyen Fabré-Pélaprat nevéhez fűződik, aki a XIX. század elején egy maga 
fabrikálta . templomos rend  nagymesterévé nevezte ki magát, a 
, leszármazás" megdönthetetlen bizonyítékai között pedig szerepelt például 
egy olyan XIV. századi okirat, amelynek nyelve a XV. századi franciát 
imitálta. 

Említhetnénk az amerikai Templomos Lovagrend (Knights Templars) 
példáját is. Ezek a lovagok díszes köpenyt, büszke sörényes sisakot 
viselnek, titkos gyűléseiken pedig fényképezőgépeiket kattogtató újságírók 
hada hemzseg. 

. . Megannyi templomos maradvány, az egyik titkosabb, mint a másik, 
bejegyzett társaságok, hivatalos közlönnyel. S köztük protestánsok, akik 
mintha megfeledkeztek volna arról, hogy: , Miasszonyunk jelentette 
vallásunk kezdetét, benne és az ő dicsőségére ér véget életünk és rendünk, 
Isten rendelése szerint. . . 

Ezek a templomos rendek olyan ördögien ezoterikusak és olyan szemmel 
láthatóan titkosak, hogy az már túlzás. Beavatási szertartásaik azonban 
végső soron veszélytelenebbek, mint azok, amelyeket a nevadai 
atomtudósok rendeznek. S bizonyos értelemben némi értéket is 
képviselnek, hiszen érezhetően ott él bennük a vágy, hogy felébresszék az 
alvó embert, és tudatosítsák benne egy magasabb rendű állapot létét — ez 
pedig végső soron az igazi templomosok egyik missziója volt. S hogy 
egyesek ebből kellő anyagi hasznot is húznak, és a beszedett pénzből egy 
szebb öltönyre futja — hát Istenem, nem a szegénységi fogadalom korát 
éljük. 

Arról sem szabad megfeledkeznünk, hogy a templomos utódok e már-már 
komikus burjánzása egyúttal a legjobb védelem, a legbiztosabb rejtek is. 

Fabré-Pélaprat tétovázás nélkül besorolta du Guesclint azon nagymesterek 
sorába, akiktől állítólag e címet örökölte. Mások Jeanne d" Arcot helyezték a 
lovagnők közé (akik — tudomásom szerint — a templomos rendben sohasem 
léteztek, legalábbis sem a regula, sem a későbbi kiegészítések nem utalnak 
erre); az elméletet egyébként egy hiteles és meglehetősen furcsa történettel 
szokták alátámasztani. Amikor Jeanne VII. Károly koronázási szertartására 
Reimsbe érkezett, hadizászlajával együtt akart részt venni az ünnepségen. A 
zászlót Jean de Foucault tartotta, ami természetes volt, hiszen az Orléans-i 
Szűz vezette a sereget. 


A szertartásmester azonban sehogy sem akarta megengedni, hogy a zászlót 
bevigyék a székesegyházba. Ismerjük Jeanne válaszát: ,, Velünk volt a 
szenvedésben, illő hát, hogy velünk legyen a dicsőségben is." 

Vajon miért akarta mindenáron megakadályozni a szertartásmester, hogy a 
zászló bekerüljön a templomba? Nyilván azért, mert — mint ezt már többen 
fölvetették — a zászló a Bausséant volt, a templomosok homokezüst 
lobogója. 

A történet — vagy inkább rege — eszerint a következőképpen festene: a 
templomos lovagnőnek szánt Jeanne-t fegyvernöke, a természetesen 
templomos Jean d" Aulon nevelte és irányította; a Szűz valószínűleg tőle 
szerezte hadászati ismereteit is. 

Amikor Jeanne Chinonban (ott, ahol még ma is láthatók a bebörtönzött 
templomosok egykori falrajzai) találkozott a trónörökössel, és elárulta, 
hogy maga is a templomosokhoz tartozik, a rend megbocsátást ígért Szép 
Fülöp utódjának (aki — az angol királlyal ellentétben — nem volt Szép Fülöp 
egyenes ági leszármazottja). 

A megcsalt és kijátszott Jeanne-t az inkvizíció mint eretneket és visszaeső 
bűnöst ítélte el, és égettette meg; Jacgues de Molay-t ugyanezen vádpontok 
alapján küldték máglyára. 

Jeanne d" Arc történetének — mint oly sok más történetnek — nyilván van 
valamilyen okkult rétege. De biztos-e, hogy a rejtély a templomos rend 
fennmaradásával áll összefüggésben? Ki tudná ezt bebizonyítani? A rend 
fennmaradását mindenképpen titok övezi. 


Nem szabad azonban elfelejtenünk, hogy ami a templomosok örökségéből 
megmaradt, az maga a templom, vagy — közismertebb néven -— a katedrális. 

Bár a katedrálisnak nem ők voltak a szó legnemesebb értelmében vett 
szellemi szülői, oly sokat tettek felállításáért, hogy már-már teljesen 
összeforrtak vele, a katedrális egy kicsit (vagy talán nagyon is) önnön 
részükké vált. 

Az ő felügyeletük alatt született meg a katedrális, a technikai, tudományos 
és emberi ismeretek e rendkívüli ötvözete, a , Természet könyvének" 
legtökéletesebb megvalósítása. S így juthatunk el a templomos rend 
egyetlen , hivatalos?" örököséhez, még ha nem közvetlen örökösökről van is 
szó: a szabad építőmesterekhez. 


Szinte a csodával határos, hogy képesek voltak fennmaradni azok után, 
hogy hol a királyi hatalom, hol a céhek üldözték őket, mígnem a nagy 
francia forradalommal végre elérkezett az idő, amikor kiléphettek az 
illegalitásból. A szakszervezetek is szívesen eltörölnék őket a föld színéről, 
ha tehetnék. 

Szerzetesi gyökereikből fakadóan megmaradt bennük a létrehozandó mű 
iránti vallásos tisztelet. Csodálatos, hogy etikájuk mindmáig érintetlen 
maradt. A mű tisztelete egyben a munka tiszteletét jelenti, a munkáét, 
amely nemcsak a mű megalkotásának eszköze, hanem a személyes 
tökéletesedés útja is. 

Vallástalan század gyermekeiként nem vallásosak többé, megőrizték 
viszont azokat a szabályokat, tanokat, és rituálékat, amelyek az anyag 
értelmes megmunkálásával elvezetnek a beavattatáshoz. 

E munkát pedig a , feladatnak", vagyis a , műnek" ajánlják. Vagyis a 
templomosok jelmondatát követik, amely talán az övék is: Non nobis, 
Domine, non nobis, sed nomini tuo da gloriam." 

Ez a , non nobis" teszi őket lovagokká. 


A templomosok franciaországi perjelének kérésére a templomépítők Szent 
Lajostól különböző kiváltságokat kaptak; így lettek szabadkőművesek. 


Amikor Szép Fülöp (miután leszámolt védelmezőikkel -— és talán 
mestereikkel -, a templomosokkal) megfosztotta őket kiváltságaiktól, 
ellenszegültek. 


Szabadkőművesek voltak és szabadkőművesek akartak maradni. Salamon 
gyermekei a szabad építőmesterek testületébe tömörültek. Kivándoroltak 
vagy illegalitásba vonultak. 

Továbbra sem maradtak azonban tanítványok nélkül, akiknek átadták 
tudásukat, tanaikat, rituáléikat. Nagymestereik, a rózsakereszt megalkotói 
még hosszú időn át bele tudják foglalni a rózsát a keresztbe — így születnek 
katedrálisaink nagy rózsaablakai. 

Csakhogy nincs már eleven kapcsolatuk azokkal, akik a nagy tervet 
kigondolták. A szimbólumokat és allegóriákat megőrzik. Belevésik őket itt- 
ott a kőbe, mint valamiféle üzenetet, de már nem tudják, mire szolgálnak 
valójában. A jelképek már nem közvetlenül hatnak. Az építőmesterek 


elszakadtak az ősi gyökerektől, és már nem tudják, mire valók a 
szimbólumok. 

Életük értelmét azonban a mű megalkotása jelenti. Erre már nem képesek. 
Keresőútra indulnak. 

Sokan nem bocsátanak meg sem a királynak, sem a pápának, és többé- 
kevésbé szakítanak az egyházzal. A Grál új birtokosait szeretnék felkutatni. 

A filozófusok, a világi klerikusok körében vélik megtalálni őket. 
Közösségüket, rítusaikat (legalábbis némelyiket) az ő szolgálatukba állítják, 
és még nevüket, a szabadkőműves nevet is nekik adják. 

A , filozófusok" nem jutottak hozzá a Grálhoz. Ezt bizonyítja mindaz, ami 
a XV. század után épült. Nem volt meg bennük sem a Grál kiérdemléséhez 
szükséges alázat, sem a non nobis (ne nekünk Urunk. ..). 

Nem kizárt azonban, hogy magukra vállalták a templomos 
építőmestereken esett sérelem megtorlását. 

Jól tudjuk, hogy 1791-ben a királyi családot abba a toronyba zárták, 
amelyben 1307. szeptember 14-én a győztes Szép Fülöp tért nyugovóra, 
miközben a templomosokat egy föld alatti tömlöc mélyére vetették. 

Azt is beszélik, hogy 1793. január 21-én, amikor XVI. Lajos feje a 
kosárba hullt, valaki felkiáltott: ,Jacgues de Molay, megbosszultuk a 
halálodat!" 


22. Az eretnekség 


Az inkvizítorok mindenáron be akarták bizonyítani, hogy a templomosok 
eretnekek voltak. Lehet, hogy tényleg ezt gondolták. A francia püspökök 
némelyikének (általában azoknak, akik a királyhoz közel álltak) ugyanez 
volt a meggyőződése, és elkövettek mindent, hogy a templomosokat — ha 
csak lehetett — máglyára küldjék. A Vienne-ben összeülő egyetemes zsinat 
azonban már sokkal tartózkodóbbnak bizonyult a kérdés megítélésében. 

A pápa végül nem várta meg az ítéletet, hanem megfellebbezhetetlen pápai 
döntéssel tett pontot az ügy végére. 

Láthatjuk, hogy a templomosokat még Franciaországban sem tartották 
egyértelműen eretneknek. 

A perről fennmaradt dokumentumok (a templomosok vallomásai, válaszai, 
tiltakozásuk), valamint a csodálatos , templomos ima? szavai egyértelműen 
bizonyítják, hogy semmiféle értelemben nem tekintették magukat 
eretnekeknek. 

A kihallgatottak természetesen nem voltak hittudósok. Ettől azonban még 
nem tartották magukat kevésbé jó katolikusnak (a szó apostoli és római 
értelmében); a rend elöljárói azért követelték mindenáron, hogy egyedül a 
pápa ítélkezzen felettük, mert inkább bíztak benne, mint az inkvizícióban. 

Volt, amit beismertek. Az elkövetett hibákat azonban inkább 
ügyetlenségnek érezték, mintsem a vallás ellen elkövetett bűnnek. Így 
például azt, hogy az új tagok felvételi szertartásán nem akadályozták meg a 
beavatási rituálé eltorzulását. Mindegyikük határozottan ragaszkodott 
ahhoz, hogy misét hallgathasson, áldozhasson: ez nem éppen eretnekekre 
vall... 

Hát akkor? 

Lehet, hogy az eretnekeket inkább a másik oldalon kellene keresni? 

Csakis erről lehet szó. Ami a vallás lényegét illeti, nem hiszem, hogy a 
rend valaha is letért volna a Szent Bernát által kijelölt útról. Mondták és 
hirdették: ,, Vallásodat, Krisztus templomának vallását egyetemes zsinaton 
alapította meg szent gyóntatod, a boldogult Bernát, a Te Anyádnak, a Szent 


és Dicsőséges Szűz Máriának tiszteletére; Bernát volt, aki — más bölcsekkel 
együtt — tanította a rendet, és küldetést jelölt ki a számára." 

Csakhogy Szent Bernát , vallása?" bizonyosan nem az inkvizítorok vallása. 

A templomosok a XIII. század végén már nyilván nem teljesen olyanok, 
mint amilyenek kezdetben voltak, egyszerűen arról van szó, hogy a rend — 
mint általában minden — fejlődött. Posztókészítőik finomabb posztót 
állítanak elő. A gyapjú, a len saját gazdaságukból kerül ki, éppúgy, mint az 
élelem, amelyben bizonyára nagyobb a bőség, mint azt az alapító gondolta, 
de hát az éhínségek sem olyanok már, mint valaha, s ez épp nekik 
köszönhető. 


A sine proprio"" előírás azonban változatlanul érvényes. 

Lehet, hogy a Szentföldről visszatért katonák nem voltak túlzottan 
szerények, és nem mindenki kedvelte őket, de hitükön semmi nem ejthetett 
foltot. 

A regula előírásai szerint minden kommendatúrán hetente háromszor 
osztottak alamizsnát. Ami két lovag adagjából megmaradt, abból egy 
szegényt tápláltak. . . 

Hetente háromszor hallgattak misét, és akommendatúrák templomai közül 
azokban, amelyek később is megőrizték a ,,Notre-Dame-du- Temple" 
(, templomos Miasszonyunk") nevet, még a XVII. században is hetente 
háromszor tartottak misét. 

Évente háromszor áldoztak. . . 


Ha a regula előírásait mindebben ilyen szigorúan betartották, milyen 
alapon lehetne a rendet eretnekséggel vádolni? 

Sokan elhagyták a rendet, és Cíteaux-ba mentek, hogy addigi — lovagi — 
életmódjukat a szigorúbb szerzetesi életrenddel váltsák fel. Ezek után 
miként is lenne elképzelhető, hogy ne léptek volna fel a lehető 
leghatározottabban bármiféle eretnek megnyilvánulás ellen? 

De hát az inkvizíció vajon nem tartotta volna eretneknek magát Szent 
Bernátot, az egyházatyát is? 

E kivételes csodatevőt akár ördöngösséggel is megvádolhatták volna, ezzel 
az egyébként tökéletesen képtelen váddal, amely a Sátánt, az anyag urát 
mintegy isteni hatalommal ruházza fel, és valóságos , manicheus?" démonná 
növeszti. 


Mit mondtak volna vajon a dominikánus inkvizítorok arról, aki azt 
hirdette, hogy Regnum Die intra mos est — Isten országa bennünk van? 
Arról, aki azt hirdette, hogy a tölgyek és a bükkfák hasznosabb 
tanítómesterek, mint a könyvek? Aki ezt írta — hallgassuk az isteni 
alkimistát: , Többet adhatnak nektek az erdők, mint a könyvek; a fáktól és a 
kövektől olyasmit tanulhattok, amit mestereitek sohasem tudnának 
megtanítani nektek. Hát azt hiszitek, hogy nem tudnátok mézet szívni a 
kőből, olajat fakasztani a legkeményebb sziklából? Hát nem szelídséget 
hintenek-e szét a hegyek? S a dombokból vajon nem tej és méz csorog? S a 
völgyek vajon nem érett búzával vannak tele? Annyi mindent szeretnék 
elmondani nektek. Alig tudom türtőztetni magam." 

Vannak olyan istenfelfogások, amelyeket a középszerű ember képtelen 
elfogadni — egyszerűen azért, mert képtelen felérni hozzájuk. S ha a 
középszerűek diktálják a törvényt, biztos, hogy a törvény is az ő szintjükön 
marad. 


A kihallgatási jegyzőkönyvek olvasása közben az embernek néha az az 
érzése, hogy a , szellem? bizony elhagyta a templomosokat. Jacgues de 
Molay nagymester halála azonban megint csak elgondolkodtató. 

A kihallgatások során a rend elöljárói sem elmés válaszaikkal, sem férfias 
viselkedésükkel nem vágták ki a rezet. 

S mégis... 

1314. március 18-án, közel két esztendővel azután, hogy a pápai bulla 
feloszlatta a rendet, Jacgues de Molay nagymestert és a vizitátorokat — 
Hugues de Payraudt-t, Geoffroy de Gonneville-t és Geoffroy de Charnay-t — 
a párizsi Notre-Dame terén felállított vérpad elé vezették. 

Ott, az összesereglett tömeg előtt akarták kihirdetni az ítéletet, amely 
életfogytiglani börtönnel sújtotta őket. 

Jacgues de Molay ekkor beszélni kezdett. Szavait Villani fordításában 


Lizerand könyvéből" idézem: , Azt mondta, hogy semmi sem igaz a 
bűnökből, amelyekkel megvádolták őket, hogy a templomosok regulája 
szent, igaz és katolikus regula; ő azonban megérdemli a halált, és kész 
türelemmel elviselni büntetését, amiért a kínzásoktól való félelmében, 
valamint a pápa és a francia király álnok hízelgésére hallgatva korábban 
más vallomást tett. Geoffroy de Charnay csatlakozott hozzá, és kijelentette, 


hogy a rend ellen felhozott vádakból és a kínvallatással kicsikart 
vallomásokból egyetlen szó sem igaz." 

Tudták mind a ketten, hogy az út innen egyenesen a máglyára vezet. A 
rend két éve megszűnt — nem lehetett többé megmenteni. 

S már csak ezért is biztos, hogy sem Jacgues de Molay, sem Geoffroy de 
Charnay nem hazudott. 

A két foglyot rögtön visszaesőnek nyilvánították, és haladéktalanul átadták 
őket Párizs főbírájának. Az ott helyben összeülő királyi tanács azonnali 
máglyahalálra ítélte őket. 

A két elöljárót még aznap este megégették azon a kis szigeten, amely az 
Íle de la Citénél kissé lejjebb, a mai Pont Neuf helyén volt, ott, ahol IV. 
Henrik szobra áll. 

A király állítólag palotája, a mai Palais de Justice (Igazságügyi Palota) 
egyik ablakából figyelte a kivégzést. 

Lássuk, miként számol be erről Geoffroy de Paris, az esemény egyik 


szemtanúja (sorait René Gilles" nyomán idézem): , A nagymester, látva, 
hogy felállították a máglyát, tétovázás nélkül levetette ruháit. Úgy mondom, 
ahogy láttam. Egy szál ingre vetkezett, lassan és nyugodtan egyáltalán nem 
remegett, pedig durván rángatták-taszigálták. Megragadták, hogy kezét 
megkötözzék, és a cölöphöz láncolják, ő azonban így szólt hóhéraihoz: 
yLegalább hadd kulcsoljam össze a kezem, hogy Istenhez fordulhassak 
imámmal, itt az ideje, hiszen nemsokára meghalok. Isten tudja, hogy 
ártatlanul halok meg. Hamarosan nagy szerencsétlenség fogja érni azokat, 
akik igazságtalanul elítéltek bennünket. Az Úr bosszút fog állni halálunkért 
— ebben a meggyőződésben halok meg. Kérem Istent, fordítsa arcomat Szűz 
Mária, Jézus Krisztus anyja felé.x Kérése meghallgatásra talált, és az ott 
állók elragadtatva nézték, milyen szelíden vette magához a halál." 


Érdemes elgondolkoznunk a történteken. Először is, Jacgues de Molay 
szándékosan leveti templomos öltözékét. A templomos rendet nem ítélik el. 
A , köpeny" nem lesz a tűz martaléka. 

Továbbá: az ott állók elragadtatva nézték, milyen szelíden vette magához a 
halál. 

Egy átlagember számára a tűzhalál valószínűleg nem a lehető legszelídebb 
halálnem. Itt valami csoda történt. 


Az embernek óhatatlanul azok a saigoni buddhista papok jutnak eszébe, 
akik szándékosan felgyújtották magukat, és valami egészen különleges 
képesség birtokában a szenvedés legkisebb jele nélkül haltak tűzhalált. 

Hallgassuk, mit mond Nostradamus a II. centuria 13. versszakában: 


A test lélek nélkül többé nem lesz áldozat, 
A halál napja születéssé lesz. 
Isteni szellem teszi a lelket boldoggá, 


s; ező esz kt ej szegek ző 83 
Látva az igét az ó örökkévalóságában. 


Olvassuk újra Szent Bernátot is: , Amikor belém költözik az Ige, messze 
tűnnek bűneim; testi vágyaimat legyőzöm; lelkem átalakul; a belső ember 
újjáéled..." 

A templomos rendhez eljuttatott tanítás több volt egyszerű regulánál. 

A tudás e fokára eljutva, , az Igét a maga örökkévalóságában szemlélve? 
meglepő-e vajon, hogy a nagymester, Jacgues de Molay alig egy hónappal 
később Isten ítélőszéke elé idézte a pápát, és egy évre rá Szép Fülöpöt...? 

A kivégzés után 33 nappal, április 20-án, V. Kelemen pápa meghalt. 
Bélgyulladás okozta a halálát annak, aki oly falánk volt e világi életében. 

Nyolc hónappal később Szép Fülöp — ez a lovagság nélküli király — 

Fontainebleau-ban lezuhant a lováról, megbénult, és november 29-én 
meghalt. 

Ugyanebben az évben Nogaret, aki a király megbízásából az egész ügyet 
lebonyolította, rejtélyes és kegyetlen körülmények között meghalt. 

Nem kerülhették el sorsukat azok a feljelentők sem, akik a pert 
, Megindították": Esguieu de Floyrant leszúrták; Gérard Lavernát és 
Bernard Pelet-t felakasztották. 

Enguerrand de Marigny 1315-ben a montfauconi akasztófán végezte. 

1328-tól nem Szép Fülöp leszármazottai ülnek a francia trónon. 

. ..S azután háborúk, pestisjárvány, éhínségek következtek. . . 


. . tűz csap ki a tövisbokorból, és megemészti Libanon cédrusait. 


Legendák keringtek... Alighogy a két templomos — Jacgues de Molay és 
Geoffroy de Charnay — testét elemésztették a lángok, a nép megrohanta a 
még parázsló halmot, és hamvaikat mint relikviákat gyűjtötte össze. 


Éjjel pedig — a legenda szerint — hét kőműves egy templomos vezetésével 
a kivégzés helyszínére vonult; kezükbe egy marok hamut ragadtak, és a 


királyi palota felé szórták, így kiáltva: Machbenach " — úgy, ahogy elődeik 
tették ezt valaha, amikor meggyilkolták tíruszi Hírámot, Salamon 
templomának építőjét. 

A nagymester jelvényei között ott volt az abakusz, a Templom 
építőmestereinek magiszteri botja. . . 

Franciaországban kihalt a dinasztia. Szép Fülöp unokáját, az angliai I. 
Edwardot trónjáról letaszították és meggyilkolták. Dédunokája, III. Edward 
romhalmazzá változtatta a Francia Királyságot. 


23. A templomos rend kincsei 


A vienne-i zsinat 1311. október 16-án ült össze, hogy meghallgassa a 
templomos rend elleni vádakat, és megreformálja az egyházat. 

A pápai bizottságok jegyzőkönyveinek felolvasása után az atyák úgy 
határoztak, hogy addig semmiféle döntést nem hoznak, amíg a 
templomosokat meg nem hallgatták. 

A pápa ebbe nem egyezett bele. 1312-ben kiadta a in exccelso kezdetű 
bullát, és ezzel lezárta az ügyet. 

, Tekintettel a templomosok rossz hírére, valamint az őket ért 
gyanakvásokra és vádakra; tekintettel arra, milyen titokzatos körülmények 
között fogadja a rend az új tagokat; tekintettel arra, hogy e fogadásokon 
sokan milyen rossz és keresztényellenes magatartást tanúsítanak; tekintettel 
mindenekelőtt az esküre, amelyben megfogadták, hogy soha semmit nem 
árulnak el abból, ami e belépési szertartáson történik, és hogy soha nem 
lépnek ki a rendből; tekintettel arra, hogy e botrányt a rend fennmaradása 
esetén nem lehet jóvátenni; valamint arra, hogy a Hit és a lelkek 
szempontjából mindez mekkora veszedelmet jelent; tekintettel továbbá a 
rend számos tagjának rettenetes gonosztetteire; továbbá arra, hogy a római 
egyház ennél kisebb bűnökért is nem egy neves rendet feloszlatott már; a 
templomos rendet összes intézményével együtt — nem minden keserűség és 
lelki fájdalom nélkül — nem bírósági ítélettel, hanem apostoli döntéssel — 
feloszlatjuk." 

A május 2-án kiadott Ad providam kezdetű bulla a rend javainak 
átörökítéséről döntött. Hogy a hivatali visszaélés tüskéjét kihúzza, a 
bevezetőben megismétli: , A rend státusának, viseletének, sőt nevének 
megszüntetését a szent zsinat beleegyezésével, nem bírói határozattal 
mondtuk ki, hiszen ezt a vizsgálat és a per alapján bírói úton nem állt 
módunkban megtenni, hanem megfellebbezhetetlen pápai döntéssel, 
visszavonhatatlanul szentesített és örök időre érvényes apostoli határozattal. 
Megtiltjuk tehát, hogy ezentúl bárki belépjen e rendbe, szerzetesi ruháját 

magára vegye, és templomosként viselkedjen, mert ipso facto a 
kiközösítés büntetését vonja magára." 

A rendet felszámolták, túlélőit — ha voltak — kiközösítették, de nem ítélték 
el. A pápa számára az ügy egyszerűen politikai kérdés volt. 

Ezek után a javak sorsáról rendelkezik: , Végül úgy határoztunk, hogy e 
javakat végleg egyesítjük Jeruzsálemi (Istenes) Szent János ispotályos 
rendjének javaival... mindazt, amivel a templomos rend, a mesterek és 
szerzetesek letartóztatásuk pillanatában, azaz 1307 októberében a Francia 
Királyság területén rendelkeztek, az ispotályosoknak adományozzuk." 

Ez nem vonatkozott a Francia Királyság területén kívül található kasztíliai, 
aragóniai, portugáliai,  mallorcai birtokokra, amelyek a Szentszék 
tulajdonába kerültek. 


A kommendatúrákon őrzött pénz és kincsek azonban nem jutottak Szép 
Fülöp kezére. 

Guillaume de Plaisans a pápához intézett beszédében nem is titkolja 
csalódását: , Mert szerte a világon megerősítették váraikat az egyház és 
karja ellen, és a lopott vagyont elrejtették, eltékozolták; még a szentelt 
edényeket is eltüntették. . ." 

Vagyis a király emberei semmit sem találtak a kincsekből, még a szentelt 
edények sem kerültek elő. 

Csak az maradt a helyén, amit nem lehetett elmozdítani: a földműves 
szerszámok, az állatok és ami a csűrökben és a raktárakban volt. 

Sem arany, sem ezüst, sem okiratok, a levéltárban is csak a különféle 
földvásárlásokkal kapcsolatos dokumentumok maradtak. 

Erre két magyarázat lehetséges: vagy az, hogy Szép Fülöp hivatalnokai a 
saját zsebükre dolgoztak, vagy az, hogy a hosszú időn át előkészített 
letartóztatási parancs mégiscsak kiszivárgott. 

Tegyük fel, hogy a hivatalnokok tényleg ellopták az aranyat és az ezüstöt — 
az okiratokra viszont igazán nem volt szükségük. 

Kétségtelen, hogy a legtöbb kommendatúrán általában nem tartottak túl 
sok pénzt; ez azonban biztos nem vonatkozik azokra, amelyek kereskedelmi 
szempontból kulcsfontosságú helyen voltak, mint például Provins vagy 
Baucaire, ahol más rendházak pénzügyeit is intézték, és a váltók miatt 
jelentős mennyiségű ércpénzre volt szükség. 


Így alakultak ki az elrejtett kincsekről szóló legendák. S valószínű, hogy e 
legendák nagy része igaz. Vagy legalábbis igaz volt, mert a , megtalált" 
kincseket aligha jelentették be. 

Természetesen minden kommendatúrának megvolt a maga , rejtekhelye". 
Bármennyire féltek is a rablók a templomosoktól, a rendházak ki voltak 
téve egy esetleges ostrom vagy rablótámadás veszélyének. E rejtekhelyeket 
már egészen korán kialakították. Az is lehet, hogy a legértékesebb 
vagyontárgyakat mindig ott tartották. 

Megmaradtak volna tehát a templomosok kincsei? 

Egészen biztosan. A kincskeresők mindenesetre elgondolkodhatnának a 
kérdésen. 

Azokat a kommendatúrákat, amelyek a pápai döntéssel az ispotályosokhoz 
kerültek, minden bizonnyal alaposan átkutatták, itt tehát a mai kutatók nem 
sok szerencsével járhatnak. 

Elképzelhető egyébként, hogy az elmenekült templomosok közül 
néhányan később visszatértek, és az ismert rejtekhelyeken megkeresték az 
elrejtett kincseket. 

Lehet, hogy megadták a kulcsot a fontosabb  rejtekhelyekhez. 
Véleményem szerint ebben áll a chinoni falrajzok titka. 

E falrajzok történetét jól ismerjük — az Atlantis folyóirat hasábjain 


olvashattuk erről Paul Le Cour" kitűnő elemzését. 

Amikor a pápa bizottságokat állított föl a vizsgálat lefolytatására, a magas 
rangú foglyok kihallgatásának jogát a maga számára tartott fenn. Mivel ez 
idő tájt Poitiers-ban tartózkodott, kérte, hogy a foglyokat vezessék elé 
személyes kihallgatásra. 

Sem a király, sem az inkvizíció nem utasíthatta el a kérését. A foglyokat 
útnak is indították Párizsból Poitiers felé, TIours közelében azonban 
valamilyen mondvacsinált ürüggyel, a foglyok állítólagos betegségére 
hivatkozva megállították a konvojt, és a templomosokat a király chinoni 
várába zárták. 

Egy ideig ott maradtak. Soha nem kerültek a pápa színe elé, visszavitték 
őket Párizsba. 

A templomosok a Chinonban töltött idő alatt egészen különleges rajzokat 
véstek a börtönükül szolgáló terem falára. 


Valamennyi rajz szimbolikus értékű, nagy részük pedig kifejezetten 
beavatási szimbólum: lángoló szíveket, keresztet, hármas övét, malmot, 
rubinokat ábrázolnak. 

Paul Le Cour figyelmét természetesen ez a beavatási aspektus ragadta 
meg. Arra a logikus következtetésre jutott, hogy a foglyok beavatottak 
lehettek; ez pedig nagyon valószínű, még akkor is, ha tudjuk, hogy a 
szimbólumok jelentését nem csak a beavatottak ismerhették. 

A chinoni foglyok egész biztosan ismerték a szimbólumok hagyományos 
jelentését. S felmerül a kérdés, miért vésték a falba ezeket a jelképeket, 
amelyek önmagukban egyáltalán nem titokzatosak. A titok abban rejlik, 
miként lehet fölhasználni őket. 

Mondhatnánk persze, hogy a rajzokat egyszerűen a kényszerű tétlenség 
szülte. 

Csakhogy nem akármilyen rajzokról van szó. Szerintem e rajzokat azzal a 
határozott szándékkal készítették, hogy üzenetet közvetítsenek a jelen vagy 
a jövő emberei számára. Márpedig nem akárki számára: az üzenetet csak 
azok érthetik, akik ismerik e szimbólumok jelentését. 

De ha ismerik a szimbólumok jelentését, miért kellene átadni őket? A 
rajzok semmi újat nem árulnak el. Semmi értelmük nem lenne tehát, 
hacsak... 

Hacsak nem rejtvényekről van szó. 

A szimbólumokat rejtvényként is lehet olvasni. Mindig is ezt a módszert 
használták (és használják ma is) azok, akik azt szeretnék, hogy üzenetüket 
csak az fejthesse meg, aki maga is jól ismeri ezt a fajta írásmódot. 

A chinoni falrajzok azokhoz szólnak, akik nemcsak ismerik e 
szimbólumokat, hanem meg is tudják fejteni őket. S valószínű, hogy 
megfejtésükre a templomosoknak volt egy külön módszerük. 

Testvérekhez szólnak, és nem azért, hogy a jól ismert szimbólumokat 
emlékezetükbe idézzék, hanem azért, hogy e szimbólumok segítségével 
olyan titkot bízzanak rájuk, amelyet csak nekik szabad megismerniük. 

E szimbólumok olyasvalamire utalnak, ami el van rejtve, és ez az elrejtett 
dolog anyagi természetű. 

Vegyünk egy példát (kizárólag a példa kedvéért). 

Tegyük fel, hogy az egyik fogoly egy kereszttel koronázott szívet vésett a 
falra. Ez egy szimbólum. Többek között keresztény szimbólum; nem 
kifejezetten keresztény szimbólum, de mindenképpen gyakori; majdnem 


minden egyházi épületben látható. Senki nem gondolná, hogy érdemes 
felfigyelni rá. 

Csakhogy egy szívet sokféleképpen meg lehet rajzolni. Szabályosan vagy 
hibákkal; és egy ilyen , hibának" a szívben különleges jelentése lehet, főleg 
azok számára, akiknek van némi gyakorlatuk a titkosírások megfejtésében, 
például ismerik a templomosok titkosírását. 

Egy ilyen , hiba? — képileg vagy fonetikusan — egy adott földrajzi helyet is 
jelölhet. 

Ott tehát, ahol az , analfabéta"? csak egy kereszttel koronázott szívet lát, az 
, írástudó" talán ezt olvassa: , Ezen és ezen a kommendatúrán (lásd azt a 
bizonyos hibát a szívben) a rejtekhely a kereszt alatt található." 

Ezt pedig kizárólag a beavatott testvérek fogják megérteni. 

Természetesen semmivel sem tudom bizonyítani, hogy a fenti magyarázat 
helyes, de mindenképpen logikusnak látszik. 

E magyarázatot az is alátámasztja, hogy a chinoni rajzok nem olyan 
egyszerű vonalak, amelyeket az unatkozó fogoly egy szöggel könnyen a 
falra karcolhatott volna, hanem szabályszerű domborművek; a kivitel nem 
árulkodik különösebb kézügyességről, a vonalak viszont annyira mélyen 
vannak bevésve, hogy világosan látható: alkotójuk azt szerette volna, hogy 
hosszú időn át megmaradjanak. 

Egyáltalán nem biztos persze, hogy ezek az elrejtett kincsek komoly 
pénzértéket jelentenek. 

De hátha nem csak pénzről van szó? 


24. A hatalmas erdő 


Jacgues de Molay gyermeki jóhiszeműségében azt kérte, hogy a rend 
javait ne tékozolják el. Megtették. A torta nagy volt, és sokan vettek belőle. 

Megosztoztak az értékes koncon. Néhány évvel később megindult a 
pusmogás, hogy ezek az ispotályosok tulajdonképpen semmivel sem voltak 
ártatlanabbak, mint a templomosok. 

Az egyház süketnek tettette magát. Még egy szerzetesrendet lerombolni — 
ez már túlságosan messzire vezetett volna. Szép Fülöp halott volt. Az 
ügynek nem lett folytatása. 

A kommendatúrák az ispotályosokhoz kerültek, akik aztán a legtöbbet 
elég hamar el is adtak. A javak eltűntek, s velük együtt a ,,kisebb 
kincstárak" is. A templomos rend kincstárát azonban nem találták meg. S 
még ma is keresik. 

Vajon mit rejtegethet ez a kincstár? 

Aranyat? Dokumentumokat? Bizonyára. De talán még ennél is többet. 

A Grált. 

A Grál pontos jelentését nem ismerjük, éppúgy nem, ahogy nem tudjuk, 
mit jelent valójában Dagda üstje, Lucifer smaragdja, a Heszperidák 
aranyalmái, Hórusz szeme, az aranygyapjú, a törvénytáblák vagy a szent 
serleg... 

Mindenesetre sejthető, hogy különböző elnevezések alatt, különböző 
formákban ugyanarról a dologról van szó. 

Lehet, hogy maguk a szavak is egészen mást jelentenek ma, mint eredeti 
jelentésük szerint. Olyan holt nyelvekből vettük át őket, amelyek 
kabbalisztikus kulcsát nem ismerjük többé, és legendáik töredékesen 
maradtak ránk. 

Mindenesetre megállapíthatjuk, hogy a civilizációk fejlődését elősegítő 
tárgyi szimbólumokról van szó. 

Szimbólumok, de egyben valóságos tárgyak is: ezeket a különleges 
könyveket az ősi , jelek"? azon egyetemes nyelvén írták, vésték, faragták, 
amelyet — egy ma már ismeretlen eredetű névhasonlítás révén — sokáig 


, madárnyelvnek"? neveztek. Ezek az iratok, metszetek, szobrok adhatják 
meg a , világ kulcsát". 

Az emberi világban ez az egyedüli dolog, amely az embert emberi 
mivoltában érinti. 

Ezek a tárgyak természetesen talizmánok is. Ki kételkedhetne ebben? 
Tudjuk — bár sajnos nem eléggé —, hogy a formák milyen nagy hatással 
vannak az emberre; és minden tárgy, amely a természet arányaival, 
méreteivel, ritmusaival összhangban áll, közvetlen befolyása alá vonja az őt 
szemlélő embert. 

Platón azt mondta, hogy a művészek az isteni világban keresik a Szép 
ideáját, és műveikben ennek visszfényét rekonstruálják. 

A Grál mindent megadott azoknak, akik titka közelébe férkőzhettek: 
táplálékot, örömet és kiteljesedést. 

A Grál jótékony hatása talán abban nyilvánult meg, hogy felnyitotta az 
ember szellemét, intelligenciáját — nem arra tette képessé, hogy használja az 
eszét, mert erre az állatok is képesek, hanem arra, hogy közvetlenül 
eljusson a dolgok valódi természetéhez. 

S így már érthető, miért őrizték olyan féltő gonddal e varázserejű tárgyat: 
vigyázni kellett, nehogy valami boszorkányinas a rossz szolgálatába állítsa. 
Az aranyalmákat Anteusz és a sárkány őrzi; Hórusz szemét Ízisz óvja; 
Médea apja a Kaukázusban őrzi az aranygyapjút, ott, ahol a leláncolt 
Prométheusz raboskodott; Mózes szigorú tabu alá helyezi a frigyládát, 
amelyet a leviták őriztek, és Salamon a templom mélyébe rejt. . . 

Manapság, kissé megkésve, az atomtudósok próbálnak hozzájutni ezekhez 
a képletekhez, amelyekkel talán az egész emberiséget elpusztítják. Ám 
egyelőre csak tapogatózó lépéseket tesznek a tudás felé. 

Amikor a XII. században megjelent a Grál-legenda keresztény változata, 
az eszményi lovagság arra áhítozott, hogy megtalálja ezt a tárgyat, 
amelynek puszta látványa minden földi és égi táplálékot megad annak, aki 
méltó rá. 

A másik feladat a Grál őrzése volt. 

A legenda szerint Titurel ázsiai herceg Galliába hozta a Grált, ahol 
csodálatos templomot építtetett Salamon templomának mintájára, és itt 
helyezte el a szent urnát. 

A Grál őrzésére, védelmére és tiszteletére hadsereget szerveztek. Az 
őröknek meg kellett akadályozniuk, hogy a Grál közelébe férkőzhessen 


bárki, aki arra méltatlan. 

E hadsereg tagjait templomőröknek hívták. 

A templomőrök, akik ehhez az eszményi lovagsághoz tartoztak, senkinek 
nem árulhatták el, miért állnak ott, és mi a feladatuk a hadseregben. Az 
ilyen kérdésekre nem válaszolhattak, sőt nem is maradhattak tovább a 
kíváncsiskodó társaságban, azonnal sarkon fordultak, és bármilyen messze 
volt is a Templom, útnak indultak, hogy csatlakozzanak társaikhoz. 

A sereg vezetőjét a , Grál királyának" hívták. 

A Nyugat országai azonban méltatlanná váltak a Grál őrzésére, s így 
Parsifal (neve , napfényes völgyet" jelent), akinek sikerült eljutnia a Grál 
király országába, a csodás urnát a templomos lovagcsapat élén Keletre vitte. 


A Kelet (, Orient") szó alatt ma a keletre eső területeket, a felkelő nap 
országait értjük; a középkorban azonban többről volt szó: egy tárgy 
szépségét, fényét is jelentette. S egyúttal azt a szent helyet, ahonnan a fény 
érkezik; a templomban például a szentélyt. A középkori hagyomány 
Krisztust olykor ,, Oriens"-nek (napistennek) nevezi. Jelentheti a hajnalt is, 
mint , ébredést", és ugyanígy a , megvilágosodásra? is vonatkozhat. 

A szabadkőművesek páholyában a főmester helye ma is , keletre? van, ami 
jelzi, hogy ő a hagyományos doktrína ismerője. A műhelyekben ez a 
magiszter helye. 

Parsifal tehát Keletre vitte a Grált. De a Kelet mindig ott van, ahol a Grál. 


...A templomosok birtokai hármas gyűrűben övezik a Keleti-erdőt. A 
Szajna és az Aube között pedig övék a terület összes erdősége. . . 

Lehet, hogy a Kelet nem más, mint a Keleti-erdő? 

S újra visszaértünk a történet kezdetéhez. 


A letartóztatási parancs érvénybe lépésének napján, 1307. november 13-án 
Jean de Villarcel troyes-i bíró nem kevesebb, mint negyven embert vitt 
magával, hogy a payns-i kommendatúrát körülzárja. A falak mögött alig 
néhány szerzetest találtak, köztük Raoul de Gizyt, Champagne királyi 
adószedőjét, Payns és Iroyes preceptorát. 

Valaki talán külön felhívta volna a figyelmét erre az oly szerényen 
megerősített kommendatúrára? 

A troyes-i bíró itt sem igen talált mást, mint társai a többi kommendatúrán. 


A kincstár nem volt ott. Elképzelhető azonban, hogy egy darabig ott 
őrizték, és ennek maradt valamiféle nyoma. 

Lehet, hogy innen vitték Keletre. . . 

Ha az ember repülőgéppel halad át e táj fölött, olyan magasan, ahonnan 
már nem látszanak a kallóföldek többé-kevésbé szabályos vonalai, 
egyértelműen kiderül, micsoda áthatolhatatlan bozót lehetett valaha ez a 
hatalmas erdőség. 

A térkép fölé hajolva (ha a mai utakat nem vesszük figyelembe) az is jól 
látható, hogy bizonyos helyekre egyszerűen nem lehetett eljutni. 

Ha ősszel próbálunk sétálni az avarban, amikor a talaj teleszívja magát 
vízzel, felmérhetjük, milyen veszélyes lehetett arra járni, amikor az erdő 
még igazi vadon volt; a veszélyt pedig csak tovább növelte az egész 
környéket ingovánnyá változtató tucatnyi mesterséges tó. 

A Nemzeti Térképészeti Intézet (Service National Géographigue) kiváló, 
20:1000 arányú térképe még feltünteti azokat az egykori gátakat, 
amelyekkel a mára már kiszáradt vagy feltöltött kis tavakat szorították 
medrükbe. A térkép segítségével megpróbáltam felvázolni, milyen lehetett 
ez az erdő, pontosabban az a része, amely a , ITemplomos-erdő"? nevet 
viselte, akkoriban, amikor a tavak még tavak voltak, és az utak nem voltak 
kiépítve. 

Lássuk, hogyan is fest az eredmény: a talaj minősége miatt biztosra 
vehető, hogy a járható utak — legalábbis azok, amelyeken egy egész csapat 
előrejuthatott — kizárólag a gerincvonalak mentén haladtak; aki ezekről 
letért, zsákutcába került, ahol vagy a tórendszer, vagy a mocsaras 
mélyföldeken lassan csordogáló patak zárta el az utat. 

A , Templomos-erdő? bizonyos pontjai egyszerűen megközelíthetetlenek 
voltak, legalábbis azok számára, akik nem ismerték az átjárókat. 

Valóságos labirintus ez, varázserdő. . . 

Bármit el lehetett oda rejteni. Csak az találhatott rá, aki a , jelszót? ismerte. 
A templomosok ráadásul nem az erdőszélen építették ki ezt a tórendszert, 
ahol a favágók könnyebben dolgozhatnak, hanem az erdő kellős közepén! 


Miért volt szükség ennyi mesterséges tóra? Biztosan nem a halak miatt, 
hiszen a területen nagyon sok a természetes tó. 

Már megadtam a magyarázatot: azért, hogy egész évben fenntartsák ezt a 
mocsíri klímát. De volt egy másik ok is: azért, hogy elrejtsék a kincseket. 


Az erdő és az egész vidék talaja felül agyagos ugyan, alsó rétege viszont 
krétakőzetből áll, amely alig-alig ereszti át a vizet. 

Bizonyos föld alatti járatok feltárásából pedig tudjuk, hogy a templomos 
rend mérnökei, akiket nem szabad összetéveszteni a szakrális építészet 
mestereivel, felfedezték, hogy különböző agyagfajták összedolgozásával a 
mai cementhez hasonló anyagot lehet előállítani, amely rendkívül jól bírja a 
nedvességet. 

Hol lehet biztosabb rejtekhely, mint egy tó fenekén? Főleg mesterséges tó 
esetén, amelyet bármikor feltölthetünk, ha a rejtekhelyet biztonságosan 
kialakítottuk úgy, hogy ne érje víz? Az ilyen rejtekhelyet lehetetlen 
felkutatni, mert ha valaki ügyetlenül próbál hozzáférni a kincshez, könnyen 
elárasztja a víz. 

Másik előnye, hogy a varázsvesszős nyomozás sem vezethet eredményre, 
mert a víztömeg átláthatatlan védőfelületet képez. És felmerül a kérdés, 
hogy a kommendatúrák vagy baylie-k kisebb-nagyobb , kincstárai? vajon 
nem a szerzetesházak közelében kialakított mesterséges tavak mélyén 
rejtőznek-e. 

Senkinek sem szeretném elvenni a kedvét a kutatástól, de meg kell 
jegyeznem, hogy ebben a Keleti-erdőben én magam ötvenöt tavat 
számláltam össze, és feltehetően legalább ennyit nem találtam meg. 

Ha ott van a rejtekhely, látható, hogy még ma is gondosan őrzik — anyagi 
értelemben is. 

Mulatságos részlet: az egyik átjáró , A , troyes-i látogatások útja? nevet 
viseli. Vajon milyen látogatókra utal? Ezt az utat használták a templomosok 
nagyvizitátorai? Vagy a sétálók számára tartották fönn? Netán mindkettő? 


Varázserdő... Újra akartam olvasni Chrétien de Troyes-t, akinek hőse, 
Parsifal sokáig bolyong az erdőben, ahol a Grál kastélya rejtőzik. 

A cselekmény természetesen kelta vidéken játszódik, de Parsifal kelta 
vidéke megdöbbentően hasonlít erre az erdős champagne-i területre, 
Chrétien szülőföldjére, Iroyes-ra. 

Az erdő közvetlen közelében két apátság található: a larrivouri és a Basse- 
Fontaine-i. 

Ebben a hatalmas erdőben volt egy hegy, , mont Douloureux"7-nek, a 
Fájdalom hegyének hívták. A hegy tetején csak a világ legkülönb lovagja 
köthette ki a lovát, miután elhaladt a százfényű tölgyfa alatt. A Templomos- 


erdő legmagasabb pontjára a Sarkantyú-kaptató vezet, ennek lábánál 
található a , Sarkantyús tölgy" (Chéne de VÉperon) nevű dűlő. 

A Grál sáncokkal, tornyokkal körülvett kastélya — a hatalmas erdő egy 
eldugott zugában áll, profán tekintetek elől elrejtve és elrejtőzve. A 
Halászkirály őrzi. S mi furcsa lenne egy Halászkirályban errefelé, ahol oly 
sok a tó? 

S ez a veszedelmes kastély, amelyben a Halászkirály őrzi a Grált, és ahová 
csak az juthat be, aki méltó rá, hogy megpillantsa, vajon nem egy tó mélyén 
rejtőzik-e, mint oly sok más titokzatos kastély? 

S nem lehet, hogy Chrétien de Troyes, Guyot de Provins, Wolfram von 
Eschenbach regéi megmutatják a hozzá vezető az utat? 

